
THEOLOGIA DOGMATICA 


Theologia dogmatica proprie dicta, quam multi vocant 
dogmaticam specialem, singulatim agit de iis veritatibus 
revelatis, que non directe ad mores componendos faciunt, 
sed magis speculative sunt. Nomen habet a dogmate, que 
vox, licet de se etiam conveniat decretis practicis, ex usu 
communi reservatur veritatibus theoreticis, in revelatione 
contentis et ab ecclesia ad credendum propositis. Theologia 
dogmatica has veritates, quales a magisterio ecclesiz pro- 
ponuntur, diligentissime explicat, ex fontibus revelationis 
probat, ab adversariorum difficultatibus salvat, rationibus 
theologicis suadet atque illustrat, earum nexum, ordinem, 
consequentias excolit, uno verbo aliqualem earum intellegen- 
tiam procurare nititur. 

Quum in sacra doctrina omnia pertractentur sub ratione 
Dei, vel quia sunt ipse Deus, vel quia habent relationem ad 
Deum', precipuze autem relationes creaturarum ad Deum 
sint creatio et elevatio ad ordinem supernaturalem, reparatio 
lapsus, sanctificatio et ultima consummatio, theologia dog- 
matica ex ordine tractat: 

De Deo secundum se spectato, qui natura unus, personis 
trinus est: tractatus De Deo Uno et Trino. 

De Deo creatore, ubi non tantum de ipsa creatione et 
praecipuis creaturis, sed etiam de institutione ordinis super- 
naturalis atque de hujus ordinis perturbatione per peccatum 
tum angelorum tum primi hominis disputari solet: tractatus 
de Deo creatore. 


1 Cfr. S. THomas, S. Th. I, 1, 7. ¢. 


De Deo Uno et Trino. 


2 DIVISIO THEOLOGIAE DOGMATICAE 


De Deo reparatore seu redemptore, ubi disseritur de causa 
universali nostrae reparationis, et quidem primo de persona 
Christi redemptoris, deinde de opere redemptionis, denique 
ad modum appendicis de praerogativis b. Virginis: tractatus 
de Deo redemptore. 

De Deo sanctificatore, ubi sermo instituitur de applicatione 
redemptionis in singulos homines, quae quidem applicatio 
formaliter fit per gratiam, instrumentaliter per Sacramenta: 
tractatus de Gratia et de Sacramentis ecclesiae, primo in 
genere, deinde in specie. 3 

De Deo consummatore, ubi agitur de consummatione tum 
singulorum hominum tum totius generis humani, et prae- 
terea disseritur de habitudine viventium cum iis, qui jam 
consummati sunt: tractatus de Novissimis sive Eschatologia. 


TRACTATUS 


DE DEO UNO ET TRINO 


Theologia dogmatica proprie dicta primo loco agit de 1 
ipso subjecto attributionis fidei ac theologiae, de Deo scil. 
sub cujus ratione omnia pertractantur, que ad sacram 
doctrinam pertinent. 

Doctrina de ipso Deo omnium nobilissima et utilissima 
est. Omnium nobilissima: «Deo maxime assimilatur creatura 
intellectualis per hoc quod intellectualis est. In genere autem 
hujus similitudinis magis assimilatur Deo secundum quod 
intellegit actu, quam secundum quod intellegit in habitu seu 
potentia. Et in hoc quod intellegit actu maxime assimilatur 


' Speciales de hac materia tractatus ediderunt e.g. J. H. OSWALD, Gottes 
Dasein, Wesen und Eigenschaften, et Die Trinitdtslehre, Paterborn, 
1887—1888; J. B. FRANZELIN, De Deo uno et De Deo Trino, Romae Ed. 
4;F. STENTRUP, De Deo Uno, Oeniponte, 1878; De s.s. Trinitatis Mysterio, 
1898; F. SATOLLI, Comm. in S. Th. p. I. g. 1—13; De Operat. divinis ; 
de s.s. Trinitate ; Romae 1884—1887; B. JUNGMANN, De Deo Uno et Trino, 
Ed. 5, Ratisbonae 1899; P. Einic, De Deo Uno et Trino, Ed. 2, Treveris 
1906; L. BiLtLtot, De Deo Uno et Trino, Ed. 4, Romae 1902; L. JANSSENS, 
De Deo Uno, 2 vol.; De Deo Trino, Friburgi 1899—1900; R. M. Fe!, De 
Deo Uno et Trino, Taurini, 1902; Studium Solesmense [DELATTE] De Deo 
Uno; De Deo Trino, Solesmis 1894—1897, P. H. BUONPENSIERE, Comm. 
in I p. S. Th. q. 1—23, Romae 1902: J. SOUBEN, Dieu dans l'histoire et 
la Révélation, et Les Personnes divines, Paris. 1902—1903; J. POMPEN— 
J. H. SeELteNn, Tract. de Deo Uno et Trino, Buscoduci, 1904; TH, Pe@GUEs, 
Comm. fraheais littéral de la Somme Théologique, vol. | et II, Tolosae, 
1906. Pro doctrina graecorum schismaticorum de Deo uno cfr. DE MEESTER 
in Rev. Bénédict. 1906, p. 233. 


4 INTRODUCTIO 


Deo secundum quod intellegit Deum, nam ipse Deus intel- 
legendo se intellegit omnia alia>'. — Omnium utilissima: 
«Nosse te consummata justitia est, et scire justitiam et vir- 
tutem tuam, radix est immortalitatis?»; et: «Haec est vita 
aeterna, ut®cognoscant te solum Deum verum, et quem 
misisti Jesum Christum»*. — Merito igitur ipse Deus per 
prophetam: «Non glorietur sapiens in sapientia sua, et non 
glorietur fortis in fortitudine sua, et non glorietur dives in 
‘divitiis suis: sed in hoc ¢glorietur qui gloriatur, scire et nosse 
meffquia ego sum Dominus»‘. a 

Deum tum naturali, tum supernaturali modo cognoscimus. 
Cognitio supernaturalis iterum duplex est: cognitio obscura 
per fidem, de qua per totum hujus tractatus decursum agetur, 
et cognitio clara per visionem beatificam, de qua alibi. 

«Fides autem catholica haec est, ut unum Deum in Trini- 
tate, et Trinitatem in unitate veneremur»; Deum scil. unum 
secundum essentiam, et trinum in personis. Hinc duae secti- 
ones: prior aget de Deo Uno, altera de Deo Trino, seu de 
iis, quae pertinent ad distinctionem personarum in Deo. 


SECTIO.: I 
DE DEO UNO® 


Universa doctrina de Deo secundum essentiam proprie 
continetur duabus quaestionibus: an Deus sit, et quid Deus 
sit. Hance alteram quaestionem, de natura Dei, claritatis 
gratia in duo capita distinguimus. Erit igitur Cap. I de 
exsistentia Dei, Cap. II de attributis Dei quiescentibus, Cap. 
HT de attributis Dei actuosis. 


''S, THomas, S. c. G. II, 25. — ? Sap. 15, 3. — 3 Jo. 17, 3. — 4 Jerem. 
9, 23-24. 5 S. Th. I, 2-26. 

CAPUT I 
DE EXSISTENTIA DEI 


Exsistentiam Dei in fontibus revelationis christianae aper- 2 
tissime contineri nemo dubitat, unde superfluum esset hac 
de re verba facere. At quum nostris praesertim temporibus 
multi contendant, exsistentiam Dei naturaliter cognosci non 
posse (traditionalistae; sensismi, positivismi, agnosticismi 
fautores, kantiani,), alii vero diversimode errent circa modum, 
quo ext Dei nobis naturaliter innotescit (sentiménta- 
listae, ontologistae, defensores argumenti a simultaneo et 
idearum innatarum,), necessarium est indagare, quid revelatio 
de naturali cognoscibilitate Dei doceat; non ut inde demon- 
stratio pro exsistentia summi Numinis desumatur, sed ut 
naturalis nostra cognitio exinde confirmetur, simulque sciatur 
quid de erroribus supra dictis theologice judicandum sit. — 
Ipsa autem argumenta rationis humanae, quibus exsistentia 
Dei de facto probatur, quum in praelectionibus philosophicis 
diligentissime exponantur nec reapse ad dogmaticam per- 
tineant, omittimus'’. 


Prop. Exsistentia Dei unius et veri per ea, quae facta 3 
sunt, naturali rationis lumine certo cognosci potest. 
Prop. quoad utramque partem, np. a. exsistentiam Dei 
naturali ratione cum certitudine cognosci posse, et b. medium 
in quo hujus cognitionis esse mundum realem, <ea, quae 
facta sunt», dogma fidei est ex definitione conc. vatic.: «S. q. d. 
Deum unum et verum, creatorem et dominum nostrum, 
per ea quae facta sunt naturali rationis humanae lumine 
certo cognosci non posse, a.s.»”, 

Concilium non tangit quaestiones facti: num singuli homi- 
nes ex consideratione creaturarum ad cognitionem Dei per- 


! Consuli possunt v. g. J. HONTHEM, Instit. Theodicaeae, 1893; A. FARGES, 
L'Idée de Dieu d’ aprés la raison et la science, 1900; M. P. DE 
MUNNYNCK, Prael. de Dei exsistentia, 1904; J. TH. BEYSENS, Theodicee 
of Natuurl. Godsleer. Ed. 2, 1919. — ? Const. De fide, can. II, 1; efr. cp 2. 

veniant, num hac via primam Dei notitiam acquirere soleant, 
sed agit de valore rationis humanae et quidem universim, 
ita ut certo certius etiam intellegendus sit status naturae 
lapsae. Supponitur utique ratio rite evoluta, sed nihil dicitur 
de conditionibus quae generatim requiruntur ut ratio satis 
evolvatur, dummodo excludatur necessitas revelationis aut 
cujuslibet auxilii supernaturalis; qui enim auxilium super- 
naturale requirit, eo ipso sufficientiam ipsius rationis negat. 
Hinc efficaciter excluditur traditionalismus, necessitatem 
primitivae revelationis asserens. Etiam excluditur theoria 
protestantium, statuens in statu naturae lapsae Deum ex 
testimonio creaturarum certo cognosci non posse nisi ab 
homine fideli, qui fide illuminatus naturam considerat perspicillo 
Scripturae, i.e. ex Scriptura discit aestimare creaturas'. 

Dicitur exsistentiam Dei certo cognosci posse; certa autem 
cognitio Dei, «per ea quae facta sunt», sive per conclusionem 
ab effectibus ad causam, absque dubio est cognitio demon- 
strativa (demonstratio quia, a posteriori); nihilominus con- 
cilium avoce <probari» aut <«demonstrari» abstinuit, ut qui- 
busdam doctoribus catholicis (Kuhn, cet.) parceret. Ceterum 
jam Bautain subscribere debuerat prop.: «Ratiocinatio potest 
cum certitudine probare exsistentiam Dei»?. Professio autem fidei 
a Pio X praescripta sic habet: «Deum, rerum omnium principium 
et finem, naturali rationis lumine per ea, quae facta sunt, hoc est 
per visibilia creationis opera, tamquam causam per effectus, 
certo cognosci atque demonstrari etiam posse profiteor». 

Denique definiendo, Deum «creatorem et dominum no- 
strum», «rerum omnium principium et finem», naturaliter 
certo cognosci posse, concilium non intendit definire, lumine 
rationis certo cognosci posse, Deum res omnes creatione 
proprie dicta, ex nihilo produxisse’®. 

Probatur. — 1° Ex s. Scriptura. — Liber Sap.*: «Vani5 


' Cfr. BAVINCK, Geref. Dogmatiek, Il, p. 46; I, p. 221. — ? Cfr. DENz. n°. 
1622. — 3 Cfr. GRANDERATH, Const. dogm. conc. vatic. explic. p. 32—46. 
— 4 Sap. 13, 1—9. — 5 Madre pice: = Vani natura, non utentes viribus 
- naturae insitis. Consonat Ps.31,I: «Dixit insipiens in corde suo, non est Deus». 

sunt omnes homines, in quibus non subest scientia Dei, et 
de his, quae videntur bona, non potuerunt intellegere eum 
qui est [ov drra], neque operibus attendentes agnoverunt quis 
esset artifex; sed aut ignem.... aut solem et lunam rectores 
orbis terrarum deos putaverunt. Quorum si specie delectati, 
deos putaverunt, sciant quanto his dominator eorum speciosior 
est; speciei enim generator haec omnia constituit. Aut si virtutem 
et opera eorum mirati sunt, intellegant ab illis, quoniam qui 
haec fecit fortior est illis; a magnitudine enim speciei et creaturae 
cognoscibiliter poterit creator horum videri'.... Neque his debet 
ignosci, si enim tantum potuerunt scire, ut possent aestimare 
saeculum, quomodo hujus dominum non facilius invenerunt». 
Ep. ad Rom.?: «Revelatur enim ira Dei de coelo super 
omnem impietatem et injustitiam hominum eorum, qui veri- 
tatem [Dei] in injustitia detinent. Quia quod notum est Dei’, 
manifestum est in illis: Deus enim illis manifestavit +. Invi- 
sibilia enim ipsius® a creatura mundi® per ea, quae facta 
sunt, intellecta conspiciuntur, sempiterna quoque ejus virtus 
et divinitas: ita ut sint inexcusabiles. Quia cum cognovissent 
Deum, non sicut Deum glorificaverunt aut gratias egerunt, 
sed evanuerunt in cogitationibus suis, et obscuratum est 
insipiens cor eorum.... Propter quod tradidit illos Deus in 
desideria cordis eorum, in immunditiam», cet. 
. Evidens est, his effatis, quibus plura alia superaddi possent’, 
adstrui possibilitatem cognitionis naturalis,certae et mediatae 


1 Ex yup psyéSoug xmaaoviig utigudtwv avardyws 6 yevertoupyos aurmy Seopeiras, 
— 2 Rom. 1, 18—24. Cfr. J. QUIRMBACH, Die Lehre des h. Paulus von 
der nattirl. Gotteserkenntnis (1906), — 3 To yrworoy rot Osos = cog- 
noscibile in actu primo. — * Cognoscibile reddidit in actu secundo, mani- 
festatione naturali «per ea quae facta sunt». — 5 Quae immediate cognosci 
non possunt: attributa Dei, imprimis omnipotentia et suprema majestas: 
¥ re didtoe dures divas nai Serys, — 8 "Amd xTicews xocuou a quibusdam 
minus recte accipitur de subjecto cognoscente np. homine; alii intellegunt 
de medio cognitionis : ex creatura visibili, sed medium cognitionis exprimunt 
voces roi zofpzaow (dat. instrumenti); plerique exponunt de tempore: inde 
a creatione mundi. — 7 Cfr. v. §. Ps. 18, 2—5; Job. 12, 7-9; Act. 14, 
15—17; 17, 24—28; Rom. 2, 12—15. 

np. ex creaturis. Et gratis omnino assereretur, possibilitatem 
hujus cognitionis pendere ab auxilio gratiae. 


2° Ex Traditione. — Card. Franzen: <Repetunt et inculcant 
ss. patres, quavis data opportunitate inde ab apologetis 
Justino, Athenagora, Tatiano usque ad Gregorium m., Joan- 
nem damasc., Bernardum, Dei notitiam esse universalem apud 
omnes gentes eo, quod Dei opera omnibus proposita Deum 
in se invisibilem humanae rationi demonstrant exsistentem, 
atque ita operibus ipsis doctrina continetur ut institutio 
quaedam de Deo, quam omnes homines intellegunt»', Audiatur 
unus ex graecis et unus ex latinis. 

s. GREGORIUS NAZ.: «Ratio a Deo data et omnibus congenita 
et prima in nobis lex [principium causalitatis] omnibusque 
conserta ad Deum nos deducit ex visibilibus»?. 

TERTULLIANUS: «<Haec est summa delicti nolentium recog- 
noscere, quem ignorare non possunt. Vultis ex operibus 
ipsius tot ac talibus, quibus continemur, quibus sustinemur, 
quibus oblectamur, etiam quibus exterremur, vultis ex animae 
ipsius testimonio comprobemus? Quae licet carcere corporis 
pressa, licetinstitutionibus pravis circumscripta, licet libidinibus 
et concupiscentiis evigorata, licet falsis deis exancillata, cum 
tamen resipiscit, ut ex crapula, ut ex somno, ut ex aliqua 
valetudine, et sanitatem suam patitur, Deum nominat, hoc 
solo nomine, quia proprie verus hic unus. Deus magnus, 
Deus bonus, et: quod Deus dederit, omnium vox est. Judicem 
quoque contestatur illum: Deus videt, et Deo commendo, 
et: Deus mihi reddet. O testimonium animae naturaliter 
christianae! Denique pronuntians haec non ad capitolium sed 
ad coelum respicit. Novit enim sedem Dei vivi; ab illo et 
inde descendit»*. Et: «Nemo negat, quia nemo ignorat, quod 
ultra natura suggerit, Deum esse universitatis conditorem»‘. 


Scholion 1. Cognitio Dei facilis, non tamen innata. — 


' De Deo Uno. Ed. 3, p. 95, —2 Orat. 28, n° 16. — 3 Apol. 17. —4 De 
Spectac. 2. 

Effata Scripturae et patrum non solum efficiunt possibilitatem 
sed etiam facilitatem cognitionis Dei. Si «facilius» est invenire 
Deum quam <«<aestimare saeculum»; si ii, qui Deum non 
inveniunt, <vani> natura et «insipientes» dici merentur; si 
falsorum deorum cultoribus, iis etiam de quibus est «minor 
querela»', «ignosci non debet»; si verum est gentiles, quales 
tempore s. Pauli communiter erant?, cognitionem Dei «in 
injustitia detinuisse> i. e. sua culpa non excoluisse sed ob- 
scurasse et corrupisse, proinde «inexcusabiles» fuisse, profecto 
cognitio Dei difficilis esse nequit. Quod utique intellegendum 
est de notitia quadam primitiva et confusa, quae tamen, 
dummodo a singulis pro viribus foveatur et colatur, sufficiens 
est ad vitandam idololatriam: «Intellecta conspiciuntur sem- 
piterna ejus virtus et divinitas», seu suprema dominatio. 


Haec primitiva Dei cognitio a nonnullis patribus* vocata 
est insita seu congenita ; non quod putarint animae a creatore 
suo impressam esse cognitionem actualem Dei exsistentis, 
sed quia intellectus considerando creaturas absque operosa 
inquisitione per ratiocinium obvium ac veluti spontaneum 
ad supremi Numinis exsistentiam concludit. s. THomas: «Dei 
cognitio nobis innata dicitur, in quantum per principia nobis 
innata de facili percipere possumus Deum esse;.... quia 
omnibus naturaliter insertum est aliquid, unde potest pervenire 
ad cognoscendum Deum esse»?*. Immerito igitur ad hujus- 
modi patrum effata provocarunt, qui veri nominis ideam 
innatam admiserunt?. 

A primitiva et vulgari cognitione Dei, quam effata Scripturae 
directe spectant, differt cognitio philosophica, qua exsistentia Dei 
methodo scientifica probatur et simul ejus natura distinctius 
declaratur. Porro missis interim iis, quae ad perfectiorem 


! Sap. 13, 6 cfr. 10 seq. — ? Nullo enim probabili argumento fulciuntur, 
qui verba apostoli de solis philosophis gentium accipiunt. — ? E. g. s. 
Justinus, Clemens alex., Joes damasc., Tertullianus, cet. — * In Boetium, 
De Trinit. 1, 3 ad 2; De Verit. 10, 12 ad 1. — 5 E.g. Thomassinus, Klee, 
Staudenmaier. 

cognitionem divinae essentiae pertinent, omnino tenendum 
est, demonstrationem philosophicam exsistentiae Dei a cogni- 
tione primitiva et vulgari differre non specie, sed gradu 
perfectionis tantum. Utraque enim nititur argumentis op- 
jectivis, utraque per verum ratiocinium ex consideratione 
creaturarum ad omnium creatorem ac dominum ascendit; 
sed in demonstratione philosophica habentur a. plura argu- 
menta, quae b. distinctius, explicitius, ordinatius evolvuntur, 
hinc c. magis reflexe cognoscuntur et d. ab adversariorum 
difficultatibus purgantur. 

Falluntur igitur, qui primitivam Dei cognitionem cuidam 
instinctui aut sensui religioso tribuunt, eamque hac de causa 
nomine «fidei» condecorant. Cognitio instinctiva, nulla ratione 
objectiva, nullo argumento saltem confuse percepto nitens, 
sed solis dispositionibus subjectivis parta, non esset vera 
certitudo nec seriae reflexioni resisteret. Sane non hujusmodi 
persuasionem mere subjectivam, sed veram scientiam adstruit 
s. Paulus dicendo: «Invisibilia enim ipsius, a creatura mundi, 
per ea quae facta sunt intellecta conspiciuntur». 

Inferes, parum sibi constare eos protestantes, qui primitivae 
cognitioni, ex insito «religionis semine» et obvio creaturarum 
testimonio comparatae plurimum tribuunt, eamque fere 
inexterminabilem habent, et simul asserunt argumentis phi- 
losophicis vim vere ac stricte demonstrativam non competere'. 


Scholion 2. De atheis.— Quum testibus Scriptura et patribus, 
primitiva quaedam cognitio Dei obvia sit et facilis, et ita 
quidem ut natura rationalis veluti sponte ad eam perveniat, 
quaeri solet, num dari possint athei. Intelleguntur autem 
athei non practici, qui ita vivunt ac si Deus non exsisteret, 
sed theoretici, homines scil. qui aut nullum conceptum 
supremi Numinis a mundo distincti habent, de Deo non 
cogitant (athei theoretici negativi); aut hujusmodi notionem 
assecuti, vel seriam persuasionem habent, Deum non exsistere 
(athei theoretici positivi), vel serio judicant ejus exsistentiam 


' Cfr, BAVINCK, Geref. Dogmatiek, II p. 60. 

nec certo sciri, nec propter motiva ordinis affectivi merito 
affirmari (athei sceptici, aut agnostici). 

a. Si sermo est de hominibus perfectum rationis usum 
habentibus, dicendum videtur, non posse dariatheos negativos, 
qui nullam ideam Dei, ne elementarem et confusam quidem 
sibi efformarint, et ideo ejus exsistentiam penitus ignorent. 
«Haec est enim, ait s. AuGusTINUS, vis verae divinitatis, ut 
creaturae rationali ratione jam utenti, non omnino ac penitus 
possit abscondi»’. Posse tamen homines notionem supremi 
Numinis ita pervertere, ut eam applicent rebus, quae Deus 
non sunt, et ita falsos deos colant, nimia experientia constat. 
Spectata autem doctrina Scripturae et patrum iterum dicen- 
dum videtur, hujusmodi errorem numquam esse inculpa- 
bilem; quamvis certe longe major fuerit culpa priorum 
generationum, qui cultum falsorum numinum inchoarunt, 

_ quam posteriorum. Nonne Scriptura omnes idololatras «vanos» 
et «inexcusabiles» vocat, nonne universaliter asserit, eos veri- 
tatem in injustitia detinere? 

b. Quoad atheos positivos satis vulgata theologorum sen- 10 
tentia est, non posse dari homines vere convictos de non- 
exsistentia Dei supra-mundani. Saltem affirmare licet, hujus- 
modi persuasionem non nisi ad breve tempus obtinere posse. 
Intellegimus persuasionem falsam quidem, imo falsissimam, 
sed subjective seriam, proinde nitentem quibusdam argumentis 
saltem speciosis. Porronon audemus negare, hominem passi- 
onibus et praejudiciis obcaecatum, mentem suam ad tempus 
ita applicare posse difficultatibus undequaque congestis, ut 
jam judicet non exsistere Deum. Sed putamus, voluntatem 
utut obstinatam impedire non posse, quominus mox subin- 
trent dubitationes irresistibiles de veritate hujus judicii. Na- 
turam expellas furca redibit. Unde Seneca: «Mentiuntur, qui 
dicunt se non sentire esse Deum, nam etsi affirment interdiu, 
noctu tamen et soli dubitant»”. 

c. Athei sceptici, critici, agnostici, qui exsistentiam Dei 


1 Tract. in Jo. 106, n° 4. — ? De Ira. Lib. 1. 

non negant, sed serio judicant eam nec probari, nec ratione 
practica indeclinabiliter postulari, certe exsistunt, imo nostris 
diebus inter eruditos sat multi sunt numero, Quonam enim 
jure diceremus, cunctos criticismi et agnosticismi sectatores 
mentiri'? Error eorum certe comparatur insigni abusu rati- 


onis, nec facile invenies theologum, qui eum saltem in ~ 


causis suis culpabilem non habeat. Occulta conscientiarum 
soli Deo patent, nec nostrum est limites bonae fidei definire, 
qui vero secundum normam Scripturae judicaverit, vix poterit 
quin hujusmodi eruditis applicet verba: «Si enim tantum 
potuerunt scire, ut possent aestimare saeculum, quomodo 
hujus Dominum non facilius invenerunt»: «veritatem in in- 
justitia detinent». 


CAPUT II 
DE ATTRIBUTIS DEI QUIESCENTIBUS 


«De nulla re potest sciri an est, nisi quaoquo modo de ea 
sciatur, quid est»?. Deum in hac vita admodum imperfecte 
cognoscimus; nihilominus tum ex ratione tum ex revelatione 
multa de ejus natura didicimus. 

Porro attributa Dei a theologis dividi solent: 

a. In affirmativa et negativa. Affirmativa sunt, quibus 
aliqua perfectio Deo tribuitur, v.g. sapientia; negativa, quibus 
saltem directius aliqua imperfectio ab eo excluditur, v. §. 
immutabilitas. Haec divisio minoris momenti est, quia attri- 
buta negativa, excludendo aliquam inperfectionem, reapse 
divinam perfectionem indirecte efferunt. 

b. In absoluta et relativa. Absoluta sunt quae praedicantur 
de Deo qualis in seipso est; v. g. bonitas, immutabilitas; 
relativa, quae praedicantur de eo cum respectu ad creaturas, 


' Cfr. ADELHOCH, Zur wissenschaftlichen Erkldrung des Atheismus, 


in Philos. Jahrb. der Gérresgesells. 1905, p. 297. — 2 S. THOMAS, In Boet. 
de Trin. 6, 3. 

v. §. creator, dominus, redemptor'. Illa Deo conveniunt ab 
aeterno, haec ex tempore. Praesens tractatus de solis attri- 
butis absolutis agit, quum relativa ad tractatus sequentes 
pertineant. 

c. In quiescentia et actuosa. Quiescentia exprimunt modum 
quo Deus est: attributa essendi; actuosa significant modum 
quo agit: attributa operationis. Attributa actuosa ad caput 
tertium remittimus. Attributa quiescentia, de quibus in hoc 
capite dicendum, sunt: aseitas, infinitas, simplicitas, veritas, 
bonitas, pulchritudo, immutabilitas, aeternitas, immensitas. 

Praemittimus tamen brevem articulum, de modo quo divi- 
nam naturam in hac vita cognoscimus. 


Art. I 
DE MODO, QUO DIVINAM NATURAM IN HAC VITA COGNOSCIMUS 


Quum totius tractatus intentio sit, ad cognitionem Dei, 
quantum fieri potest, distinctam perducere, necessarium est 
exponere qua ratione et via divinam naturam hic in terris 
cognoscamus. 

Prop. 1. In hac vita nostra cognitio de Deo non est nisi 
mediata et analogica. 

' Cognitio mediata aut abstractiva est, qua rem cognoscimus 
non directe in se (cognitione immediata seu intuitiva) sed in 
alio, np. in suo simili. Quodsi illud simile, ex quo notionem 
rei abstrahimus seu haurimus, eamdem cum ea naturam 
habet, cognitio mediata erit propria (per conceptus proprios 
ex communibus); si vero alterius naturae est, ita ut cum re 
cognoscenda nonnisi quamdam similitudinem imperfectam 


1 Alio sensu nonnumquam absoluta dicuntur, quae abstrahunt tum a 
relatione ad creaturas, tum a distinctione trium personarum in Deo, v. g. 
aeternitas; relativa vero quae aut habitudinem ad creaturas indicant: 
relativa ad extra; aut exprimunt habitudinem unius personae ad aliam: 
relativa ad intra. Sed haec divisio minus usitata est, quia nomen attributi 
proprietatibus essentialibus reservari solet. 

seu proportionem habeat, cognitio mediata erit analogica 
seu proportionalis tantum (per conceptus proprios ex 
analogis). 

Prop. complectitur utramque cognitionem de Deo, quam 
in terris habere possumus, naturalem et supernaturalem. 
Revelatio de perfectione divina plura quidem pandit, quae 
consideratione creaturarum non innotescunt, nihilominus uni- 
versa doctrina revelata continetur conceptibus analogis, quos 
ex creaturis hausimus, ut v. §. conceptus patris, filii, spiritus, 
generationis, cet. s. THomas: «Quamvis per revelationem 
elevemur ad aliquid cognoscendum, quod alias esset ignotum, 
non tamen ad hoc ut alio modo cognoscamus nisi per 
sensibilia» '. 

Cognitionem Dei intuitivam, quae prae omni intellectu 
creato supernaturalis est, nobis in altera vita promitti, alibi 
ostendemus. 


Deum jam in hac vita immediate cognosci, imo et com- 
prehendi, saec. tv et v docuerunt Eunomiani haeretici; cogni- 
tionem Dei immediatam sed obscuram intellectui nostro 
essentialem esse, saeculo elapso adstruebant ontologistae 
(Gioberti, Rosmini, Ubaghs), quorum doctrinam s. Cong. 
Inquis. proscripsit?. Radix erroris tum Eunomianorum, tum 
Ontologistarum erat, quod esse infinitum Dei confundebant 
cum esse abstracto, quod materialiter in omnibus rebus 
invenitur et ideo universaliter, necessario et sine temporis 
determinatione de omnibus praedicatur. Hinc vides quare 
Ontologistae docebant, Deum esse primum cofgnitum, et 
omnes alias ideas esse modificationes ideae, qua Deus tam- 
quam ens simpliciter intellegitur. Simul vides, quare ontologis- 
mus viam sternat in pantheismum. 


Probatur prop. 1° Ex s. Scriptura. Quoad cognitionem 
naturalem: «Invisibilia enim ipsius per ea, quae facta sunt, 


1 


In Boetium, De Trin. 6, 3. — 2 Cfr. DENz. n° 1659 seq.; n° 1891 seq. 

intellecta conspiciuntur»'. Quum ipsam exsistentiam Dei, divi- 
narumque perfectionum ex creaturis discamus, omnis nostra 
cognitio necessario est mediata et, prae ingenti distantia 
inter creaturas et creatorem, etiam analoga. — Quoad cog- 
nitionem supernaturalem: «Videmus nunc per speculum 
in aenigmate, tunc autem facie ad faciem; nunc cognosco 
ex. parte, tunc autem cognoscam sicut et cognitus sum»?. 
Apostolus invicem opponit cognitionem Dei quam exspec- 
tamus in coelo, et altissimam quam modo habemus, np. per 
donum scientiae et prophetiae, quae sunt complementa fidei. 
Illa quidem erit immediata: «facie ad faciem», et absque 
obscuritate: «sicut et cognitus sum». Haec vero est «per 
speculum», «in aenigmate», «ex parte». Al éodnrgov, i. e. per 
aliud in ratione objecti visise habens, igitur mediate. Ey aiviyuau, 
aenigma est propositio, quae veritatem exhibet sub signorum 
involucris, ita ut indicetur potius quam exprimatur. Porro 
nomen aenigmaticae cognitioni analogae apprime convenit, 
non vero cognitioni propriae. ’Ex péoovs, i.e. imperfecte, frag- 
mentarie, quod iterum soli cognitioni analogicae convenit. 

2° Ex s. Patribus, qui hanc doctrinam imprimis contra 
Eunomianos tum ut testes traditionis vindicarunt, tum ut 
eruditi late explicarunt*. Ontologistae imprimis provocabant 
ad s. Augustinum. Quod si nonnulli s. doctoris textus eorum 
errori favere videntur, certum tamen est, a. principia ideo- 
logica s. Augustini principiis Ontologistarum contraria esse; 
b. textus, qui opponuntur, explicari posse quin his principiis 
contradicatur, dummodo attendas s. Augustinum non sem- 
per ad normam strictae philosophiae loqui, sed interdum 
aut oratoria libertate uti, aut mysticum agere‘*, 


Prop. 2. Conceptus analogici, quibus in hac vita Deum 
cognoscimus, formantur per viam affirmationis, remotionis 
et eminentiae. 

Per viam affirmationis (causalitatis, éoic), Considerando 


1Rom. 1, 20. — 2Cor. 13, 12, — *Cfr. e. §. FRANZELIN, De Deo Uno, 
Thes. 10. — 4 Cfr. ZIGLIARA, Summa Phil. Theol. nat. 1, I, c 1, a 1, n® 7. 

creaturas Deum cognoscimus ut primam earum causam. 
Quum autem necesse sit, totam realitatem effectus in causa 
ejus adaequata praecontineri, concludimus de Deo affirman- 
dum esse quidquid perfectionis in creaturis invenitur. lta v.g. 
dicimus: Deus est sapiens. 

Per viam remotionis (negationis, ablationis, apaigeoc). Crea- 
turarum perfectionibus multimodae imperfectiones, defectus, 
limitationes admiscentur, quae Deo infinite perfecto inesse 
nequeunt. Hinc affirmando de Deo perfectiones creaturarum, 
mente removere debemus quamlibet imperfectionem aut 
limitationem, iis in creaturis admixtam. Ita v. ¢. dicimus: 
Deus non est sapiens, eo modo quo creaturae. . 

Per viam eminentiae (excessus, superlationis, tzegozis), 
Ipsa exclusio imperfectionis aut limitationis admixtae jam 
involvit novam affirmationem, qua scil. Deo tribuimus pleni- 
tudinem cujuslibet perfectionis, quae in creaturis secundum 
quamdam mensuram invenitur. Et haec est prima ratio emi- 
nentiae, cui tamen altera accedit ex eo, quod dicimus Deo 
singulas perfectiones non tantum plenissime convenire sed 
convenire modo nobis prorsus incomprehensibili, np. ita ut 
in Deo tum inter se, tum cum divina essentia et exsistentia 
realiter identificentur (uti infra magis ex professo dicemus). 
Hac itaque via dicimus: Deus est supersapiens, imo est sua 
Sapientia. 

Observa, tres vias, quas indicavimus, non esse ab invicem 
separatas, ac si alias notiones de Deo per viam affirmationis, 
alias per viam remotionis, alias denique per viam eminentiae 
efformaremus; minime, sed formatio cujuslibet incipit ab af- 
firmatione et deinde corrigitur et perficitur via negationis et 
superlationis. 

Triplex via praedicta indicatur in Scriptura, ubi auctor 
Eccli. landem Dei ex creaturis ita concludit!: 

«Consummatio autem sermonum: ipse est in omnibus 
[To adv éorly aivds = omnes perfectiones creaturarum in 
ipso sunt.], 

1 Eccli, 43, 29—33. 

«Glorificantes ad quid valebimus ? Ipse enim omnipotens super 
omnia opera sua” [airs yde 6 uéyas naga advta ta Zoya avrod.]. 

«Exaltate eum quantum potestis, supervalebit enim adhuc’ 
[énsoéEer ydo xal éu,]. 


Prop. 3. Cognitio nostra de Deo continetur multis con- 17 
ceptibus inadaequatis. 

Certum est et egregie commendatur exemplo conc. vatic. 
dicentis: «Ecclesia confitetur, unum esse Deum verum et 
vivum, creatorem ac dominum coeli et terrae, omnipotentem, 
aeternum, immensum, incomprehensibilem, intellectu ac volun- 
tate omnique perfectione infinitum” '. Res sponte fluit ex modo, 
quo Deum in hac vita cognoscimus. Perfectiones creaturarum, 
ex quibus naturam Dei aliqualiter cognoscimus, sunt numero 
plurimae, et licet singulae earum divinam perfectionem secun- 
dum aliquam rationem adumbrent, nec singulae nec omnes 
simul eam adaequate repraesentant. Quum igitur conceptus 
nostri proportionentur perfectionibus creaturarum, ex quibus 
hauriuntur, divinam perfectionem in se simplicissimam secun- 
dum alias et alias rationes inadaequatas explicant. Et ita quo 
magis cognitionem nostram de Deo excolere ac perficere 
volumus, eo magis oportet multiplicare conceptus seu notiones, 
quibus eam pro modulo nostro explicite repraesentamus. 


Consectarium. Ergo cognitio nostra de Deo est valde im- 18 
perfecta, non tamen falsa. 

Cognitionem analogam et quae ad representandam rem 
perfecte simplicem multis indiget conceptibus inadaequatis, 
admodum imperfectam esse per se liquet. Imo tam imperfecta 
est, ut hac de causa patres, de quibus tamen certum est, quod 
agnosticismo minime favebant, interdum dixerint, nos de Deo 
scire non quid sit, sed potius quid non sit; eam cognitionem 
perfectiorem esse, qua scimus, nos ignorare quid Deus sit; 
de Deo omnia posse affirmari et omnia negari, cet. — De 
Deo magis scimus, quid non est quam quid est. Etsi enim 


! Const. De fide, cp. 1. 


De Deo Uno et Trino. 

scimus omnes et singulas perfectiones creaturarum in Deo 
esse, simul scimus eas in Deo esse non secundum modum, 
quo sunt in creaturis; proprium autem modum quo in Deo 
sunt, ignoramus. Quo magis autem distantiam perfectionis 
creatae et increatae perspicimus, quo magis intellegimus nos 
propriam rationem divinarum perfectionum ignorare, eo verius 
de Deo sentimus. Denique vero aliquo sensu de Deo omnia 
affirmare, omnia negare licet: omnis enim perfectio creaturae 
ei convenit, nulla ei convenit qualis est in creatura. 


Nihilominus cognitio nostra de Deo non est falsa; neque 
ideo quia analoga est, neque ex eo, quod ex multis concep- 
tibus coalescit. 

Cognitio ope conceptuum analogorum non est falsa. Quum 
creaturae Deum, causam suam efficientem et exemplarem, 
necessario imitentur, perfectiones creaturarum in Deo inveniri 
debent, licet modo longe eminentiori. Igitur judicia, quibus has 
perfectiones, ab omni imperfectione et limitatione emendatas, 
de Deo eminenter affirmamus utut obscura vera tamen sunt. 

Neque cognitio nostra falsificatur ex eo, quod Deum sim- 
plicissimum multis notionibus. concipimus. Scimus enim has 
notiones esse inadaequatas, et diserte judicamus, cunctis his 
conceptibus, quantumvis formaliter diversis, in Deo non 
respondere nisi unam eamdemque rem simplicissimam. Quini- 
mo stricte loquendo inadaequatae non sunt nisi secundum 
suum contentum explicitum, nam quilibet conceptus, quem 
de Deo formamus, etsi unam tantum perfectionem explicite 
repraesentat, reliquas omnes semper implicite continet, uti 
infra magis ex professo declarabimus '. 


Arr. I 


DE ASEITATE ET INFINITATE DEI 


Qui considerando creaturas ad cognitionem summi Nu 
minis ascendit, Deum primo et potissimum concipit ut cunc- 
| Cfr. infra n®.37, 

tarum rerum primam causam non-causatam seu, quod in 
idem recidit, ut ens necessarium, a se; dehinc vero statim 
ut ens infinite perfectum. Igitur rationi consentaneum est, 
ab his attributis incipere. 


Prop. 1. Deus est ens necessarium, a se. 

Prop., licet numquam sub hac forma definita, absque dubio 
est de fide, et satis continetur v.g. in symbolo athan.: «Pater 
a nullo est factus, nec creatus, nec genitus». 

Probatur. — 1° Ex s. Scriptura. «Dixit dominus ad Moysem: 
Ego sum qui sum. Ait: sic dices filiis Israel: qui est misit 
me ad vos»!'. Textus diversimode exponitur imprimis a 
recentioribus*, verum secundum interpretationem traditio- 
nalem, quae sola videtur probabilis, Deus sibi ut characterem 
proprium ac distinctivum vindicat 16 esse; quod nisi de esse 
imparticipato, proinde necessario et a se intellegatur, nullum 
sensum habet. Neque rationabile est, hunc sensum ut nimis 
metaphysicum velut a priori excludere; non enim quaeritur 
quid plerique Israelitae intellexerint, sed quid Deus significare 
voluerit. — Adjungi possunt textus ubi Deus vocatur princi- 
pium et finis, primus et novissimus’, ubi res creatae ipsi 
comparatae dicuntur esse quasi non sint*, cet. 

2° Ex Traditione, cujus testis sit s. HHRONyMUS: «Commune 
substantiae [essendi] nomen proprium sibi vindicat Deus, 
quia cetera ut sint Dei sumpsere beneficio, Deus vero semper 
est, nec habet aliunde principium, et ipse sui origo est suaeque 
causa substantiae, nec potest intellegi aliunde habere quod 
subsistit» °. 

3° Ex ratione®. Prima causa est necessitate naturae suae, 
i. e. natura sua habet, ut non possit non esse. s, THOMAS: 
«Omne quod est possibile esse et non esse, indiget aliquo 


1 Exod. 3, 14 — 2? Cfr. v. §. Rev. Bibl. 1893, p. 329 et 1903, p. 370. — 
3 Is. 41, 4; 44, 6; Apoc. 1, 8, 21, 6; 22, 13. —‘4Is. 40, 17. — 5 In Ep. ad 
Ephes., 3, 14 (MIGNE, 26, 488). — ° In his aliisque partibus philosophicis 
tractatus saepe presse sequor Praelectiones cl. J. TH. BEYSENS, in usum 
privatum alumnorum Seminarii Warmundani impressas. 

alio quod faciat ipsum esse, quia quantum est in se se habet 
ad utrumque; quod autem facit aliquid esse est prius eo 
[saltem natura]. Ergo omni quod est possibile esse et non 
esse, est aliquid prius; Deo autem non est aliquid prius. 
Ergo non est possibile ipsum esse et non esse, sed necesse 
est eum esse»!. 

Est necessitate naturae suae a seipso, necessitate non 
hypothetica sed absoluta, ita ut nequidem necessitatis suae 
causam habeat, sed ex ipsa et sola natura sua necessario sit. 
Etenim si necessitatis suae causam haberet, prima causa 
non esset. 

Consectarium. Ergo essentia Dei est suum esse. — Sane 
id quod est necessario, a se, vel est causa sui esse, vel est 
suum esse. Primum repugnat, ageret enim priusquam esset. 
Relinquitur igitur ut in Deo esse non sit actus essentiae 
(id, quo essentia subsistit), sed ipsa ejus essentia (id quod 
subsistit). Unde Deus dicitur esse subsistens, imo ipsum esse 
per se subsistens, subsistentia scil. non participata, sed quae 
Deo ex ipsa et sola natura sua convenit. Quidquid itaque 
Deus est a seipso est, imo ipse Deus est. 


Prop, 2. Deus est ens infinite perfectum. 

Infinite perfectum intellegitur quod habet omnes perfec- 
tiones possibiles, easque absque ullo limite i. e. infinita 
plenitudine possidet. — Prop. est fidei dogma ex conc. 
vatic.: «Ecclesia credit, unum esse Deum, omni _ perfectione 
infinitum» ?. . 

Probatur. — 1° Ex s. Scriptura: «Magnus dominus et 
laudabilis nimis et magnitudinis ejus non est finis»? [hebr.: 
magnitudo ejus inscrutabilis]. Porro in spiritualibus magni- 
tudo attenditur «secundum propriae naturae bonitatem sive 
completionem»*. — «Glorificantes ad quid valebimus? ipse 
enim omnipotens super omnia opera sua. Terribilis est 
dominus et magnus vehementer et mirabilis potentia ipsius. 


' Comp. Theol. 6.—? Const. De fide, cp. 1.—? Ps. 144, 3; cfr. 146, 
5.—4S.c. G.I, 43. 

Glorificantes dominum quantumcumque potueritis, super- 
valebit enim adhuc. Benedicentes dominum, exaltate illum 
quantum potestis, major enim est omni laude. Exaltantes 
eum replemini virtute, ne laboretis, non enim comprehendetis> '. 
2° Ex Traditione, cujus testis est e.g. s. JOANNES DAMASC.: 
«Ipse est super omnia quae sunt, atque etiam super ipsum- 
met esse. Infinitus igitur est Deus et incomprehensibilis; atque 
hoc unum est, quod de eo percipi possit et comprehendi»?. 
3° Ex ratione. Habet omnes perfectiones possibiles. Primae 
causae, cum sit ipsum esse per se subsistens, nihil de per- 
fectione essendi deesse potest, secus enim in suo esse limi- 
tationem, potentiam, proinde contingentiam includeret, et 
ita a causa dependeret. Habet igitur esse secundum per- 
fectam frationem. Atqui habere esse secundum perfectam 
rationem idem est ac habere omnes perfectiones possibiles; 
quaelibet enim perfectio nihil aliud est quam determinatus 
modus essendi. — Habet omnes perfectiones infinita ratione. 
Causa prima habet esse secundum perfectam rationem; 
atqui limes necessario defectum essendi denotat; igitur in 
perfectionibus ipsius nullus limes admitti potest. 


Consectarium 1. Ergo Deus est actus purus. — Actus 
opponitur potentiae ut perfectio perfectibili: potentia enim 
est capacitas seu aptitudo ad aliquid. Hinc actus purus est, 
cui nihil de potentia admiscetur; puta perfectio, quae nec est 
actus potentiae nec est in potentia ad ulteriorem actum. Id 
autem in Deo obtinet; 1am. a. quum sit ipsum esse sub- 
sistens, non est actus alicujus potentiae, et b. quum sit infi- 
nite perfectus non est in potentia ad ulteriorem actum seu 
perfectionem. 

Consectarium 2. Ergo Deus est absolute incomprehen- 24 


sibilis. Incomprehensibilitas Dei est dogma fidei ex conciliis 
later. tv et vatic.*, quae videntur intellegenda de incompre- 


1 Eccli. 43, 30—34. — 2 De fide orth. I, 4, 13—14. — * Cfr. DENZ, n° 428 
et n° 1782. 

hensibilitate respectu cujuslibet intellectus creati etiam glori- 
ficati'. Comprehensio in sensu stricto est cognitio adaequata 
cognescibilitati objecti, qua scil. res tantum cognoscitur quan- 
tum cognoscibilis est. Porro unumquodque cognoscibile est in 
quantum est ens actu. Quum igitur esse Dei sit infinitum, 
infinite cognoscibilis est. Atqui nullus intellectus, quantumvis 
perfectus et supernaturaliter elevatus per lumen gloriae, 
quum semper finitus maneat, Deum infinite cognoscere 
potest”. — Res confirmatur quibusdam effatis Scripturae * 
et imprimis doctrina s. patrum contra Eunomianos *. 


Scholion 1. De modo, quo perfectiones creaturarum sunt 
in Deo. — Deo infinite perfecto tribuere debemus quidquid 
perfectionis in creaturis invenitur. Ex perfectionibus autem 
creaturarum aliae sunt simplices, aliae mixtae. Perfectiones 
simplices sunt, quae etsi modo imperfecto haberi possunt 
et a creaturis nonnisi imperfecte habentur, in sua notione 
nullam inperfectionem includunt, ut v. g. esse vivum, sapien- 
tem, liberum, cet. Perfectiones mixtae sunt, quae in ipsa 
sua notione imperfectionem involvunt, ita ut earum definitio 
dicat perfectionem imperfectione mixtam. 

Porro perfectiones simplices in Deo sunt formaliter sed 
eminenter. Formaliter, i. e. secundum veram sui rationem, 
secundum suam definitionem, nam remotio limitationis, quae 
iis in creaturis admiscetur, veram earum rationem non 
destruit. Eminenter, quia in Deo sunt secundum plenitudinem 
illimitatam, imo cum divina natura realiter identicae exsistunt. 

Perfectiones mixtae in Deo sunt non formaliter, sed 
eminenter tantum. Non formaliter, qaum enim ipsa earum 
notio imperfectionem involvat, haec imperfectio per viam 
remotionis excludi nequit, quin proprius earum conceptus 
destruatur. Sunt tamen in Deo eminenter, quia quidquid 
realitatis seu purae perfectionis in iis continetur, vere in Deo 

*Cir. SUAREZ, De ‘Deo, 1.\1, ¢, 5;'n°b, —2 Satna, 12) 7; S1en. il bese 


* Eph. 3,10; Rom. 11, 33; I Tim. 6, 16. — +Cfr. imprimis hom. s. CHRYSOST. 
de Incomprehensibili. 

invenitur, idque modo excellentissimo, unde etiam bujusmodi 
perfectiones mixtas creaturis suis impertiri potuit. Ita v. ¢. 
nec tempus, nec ratiocinium de Deo praedicari formaliter 
possunt; praedicatur tamen de eo quidquid perfectionis in 
iis est, np. duratio (sine motu — aeternitas) et cognitio omnis 
veritatis (sine discursu = intellectio), — In eumdem omnino 
sensum alii dicunt, perfectiones mixtas in Deo inveniri 
virtualiter et eminenter, quia tota earum virtus seu valor, 
- quidquid purae perfectionis continent, in Deo est, idque modo 
eminentiori quam in creaturis. 


Scholion 2. De aseitate positiva Dr. Schell. — Ex iis quae 
in hoc articulo diximus, liquet aseitatem (atdtovoiay) Dei non 
mere negative intellegendam esse, ac si solum diceret Deum 
esse non-ab-alio, sed etiam et quam maxime positive, quia 
dicit, Deum esse necessitate suae naturae a seipso, et ita 
importat, quod sit ipsum esse subsistens et actus purus. His 
tamen non contentus prof. H. Schell, herbipolensis (+ 1906), 
novam quamdam aseitatem positivam, imo constitutivam, 
propugnavit, qua Deus esset causa sui, seipsum producens 
cogitando et volendo se'. Quod postea in tantum mitigavit, 
ut Deum diceret causam sui in sensu latiori np. principium 
sui*, Porro nisi nativa et usitata verborum significatio pro 
libitu mutetur, nec hoc nec illud sustineri potest. 

_ Voces causa et principium omnino important distinctionem 
realem inter principium et principiatum; vox causa praeterea 
importat dependentiam principiati quoad esse et fieri. Igitur 
qui Deum dicit causam sui non tantum solvit perfectam 
simplicitatem Dei (de qua in art. II.) sed praeterea ei saltem 
secundum aliquid dependentiam, proinde imperfectionem 
tribuit. Qui Deum vocat principium sui saltem solvit per- 
fectam Dei simplicitatem, quum in ipso esse absoluto Dei 


1 In opp. Die Géttl. Wahrh. des Christentums et Kath. Dogmatik, 
decreto 15 Dec, 1899 in Indicem relatis. — ? Religion u. Offenbarung, 1, 
p. 21; cfr. de his L. JANSSENS, De Deo uno, I, p. 229 seq.; PESCH, Theol. 
Zeitfragen, 1, p. 133. 

realiter distinguat principiatum a principio. Nec dicas, hujus- 
modi distinctionem statim excludi, quum Deus dicatur causa 
aut principium sui; nihil enim aliud ostendis, quam locu- 
tionem «Deus principium sui» esse contradictoriam, quum 
distinctionem ponat simul et tollat. Contradictio etiam alio 
modo patet: qui dicit, Deum cogitando et volendo seipsum 
actuare, Deum simul concipit ut operantem — exsistentem 
et non exsistentem. 

Igitur abstinendum est a vocibus causa ac principium, et 
sola adhiberi potest vox ratio, quae non necessario importat 
realem distinctionem, sed vel realem vel logicam. Unde 
dicendo: Deus est ens ratio sui, seu: Deus est ratio sui esse, 
nihil aliud asserimus praeter hoc: intellectus noster pro sua 
debilitate in Deo, utut simplicissimo, plures distinguit respec- 
tus, et ita naturam seu essentiam Dei mente concipimus ut 
rationem suae exsistentiae, perfectionis, operationis, quatenus 
scil. a necessitate naturae ad necessitatem exsistentiae omnis- 
que actus concludimus. 


Scholion 3. De essentia Dei metaphysica. — Essentia 
metaphysica (quae simpliciter essentia dici solet) generatim 
est illa perfectio, qua res primo in determinata specie con- 
stituitur, ab omni alia re distinguitur, et ex qua reliquae 
ejas proprietates profluunt. 

Porro in Deo, ut mox dicemus, omnia reapse unum et 
idem sunt. Sed quia nos infinitam ejus perfectionem non 
nisi multis conceptibus inadaequatis aliqualiter cognoscere 
possumus, merito instituitur quaestio methodica de essentia 
metaphysica (constitutivo metaphysico, attributo primario) 
Dei, quaestio scil, quaenam ex divinis perfectionibus, secun- 
dum nostrum concipiendi modum, sit illa qua Deus primo 
in suo esse constituitur, ab omnibus creaturis discernitur, 
et ex qua veluti ex quadam radice reliquae ejus perfectiones 
prodeunt. : 

Jam Nominalistae assignarunt infinitatem actualem, col- 
lectionem omnium perfectionum; quae potius essentia Dei 

physica quam metaphysica dicenda est. Scotistae plerique 
stant pro infinitate radicali, exigentia omnium possibilium 
perfectionum; sed haec exigentia, quum supponat subjectum 
in quo sit, non potest concipi ut primum constitutivum. 
Nonnulli Thomistae optarunt pro intellectione sive radicali 
(spiritualitate), sive actuali (intellegendi actu); sed intellectio 
neque ut primum quid in Deo concipitur, neque ut fons om- 
nium aliorum attributorum. 


Igitur alii Thomistae cum sententia hodie communiori, 
imo communissima, essentiam Dei constituunt in aseitate 
seu, quod re vix aliud est sed quoad modum enuntiationis 
praeferendum videtur', in esse subsistenti. Quum igitur 
essentia metaphysica cujuslibet rei definitione exprimatur, 
consequenter ut optimam quasi-definitionem Dei tradunt 
hanc: Deus est ens a se, vel: Deus est ipsum esse sub- 
sistens. 

Haec sententia probatur ratione. Nihil est quod secundum 
nostrum concipiendi modum divinam naturam ita primario 
constituat et ab omni alia natura distinguat quam esse sub- 
sistens, quod praeterea, ut immediate sub se continens pleni- 
tudinem essendi, est ratio seu radix omnium aliarum per- 
fectionum. S. THomas: «Esse simpliciter acceptum, secundum 
quod includit in se omnem perfectionem essendi, praeeminet 
vitae et omnibus perfectionibus subsequentibus. Sic igitur 
ipsum esse praehabet in se omnia bona subsequentia»: et: 
«Quum Deus sit ipsum esse subsistens, nihil de perfectione 
essendi potest ei deesse»”. Eadem sententia haud immerito 
confirmari dicitur Scriptura’, ubi Deus ut nomen sibi 
maxime proprium, quod quodammodo sit ejus definitio, as- 
signat illud:; «Ego sum qui sum», ac si diceret: Ego sum 
cujus essentia est esse, a.v. Ego sum esse subsistens. 


1 Siquidem si modum enuntiationis spectas, aseitas directius dicit 
attributum subjecti, esse subsistens ipsum subjectum. Sed qui aseitatem 
ut essentiam Dei assignant, proprie intellegunt ens a se. —? S. Th. I, Il, 
2a5.ad 27174, 2 c1— Exod, 3; 13. seq. 

Arr, III 


DE SIMPLICITATE ET SINGULARITATE DEI 


Deo tribuere debemus unitatem tum simplicitatis, qua modo 
perfectissimo est indivisum in se, tum singularitatis, qua 
perfectissime divisus exsistit a quolibet alio. 


§ 1. De Simplicitate Det’. 


Simplex dicitur quod non est compositum, unde perfec- 
tam Dei simplicitatem probabimus ostendendo nullam in eo 
dari compositionem?. 

Prop. 1. Non datur in Deo compositio neque ex partibus 
quantitativis, neque ex materia et forma. 

Dogma fidei est, quum aperte contineatur in definitione 
vaticana: «Simplex omnino et incommutabilis substantia 
spiritualis»®, 

Probatur — 1° Ex s. Scriptura. Deus, si in eo esset com- 
positio ut supra, vel esset corpus, vel corpus haberet, et ita 
natura corruptibilis et visibilis esset. Atqui Scriptura aperte 
docet, Deum esse spiritum, incorruptibilem, invisibilem: 
«Spiritus est Deus». — «Mutaverunt gloriam incorruptibilis 
Dei in similitudinem imaginis corruptibilis hominis». — 
«Invisibilia enim ipsius per ea quae facta sunt intellecta 
conspiciuntur>. — «Quem nullus hominum vidit, sed nec 
videre potest» ?. 

2° Ex Traditione. s. IRENAEUS: «Omnium pater simplex 
et non compositus»®. — OriGENES: «Non corpus aliquod 
aut in corpore putandus est Deus, sed intellectualis natura 
simplex, nihil omnino in se adjunctionis admittens>» °, 

3° Ex ratione. s. THomas: «Omnis compositio indiget aliquo 
componente. Si enim compositio est ex pluribus est. Quae 

' Cfr. S. Th. I, 3, —? Auctores plerumque distinguunt compositionem 
physicam, metaphysicam, logicam, sed quum haec divisio diversimodo 
explicetur, eam omittimus. — 3 Const. De fid. cp. 1.— ‘4 Jo. 4,24; Rom. 
1. 23, 20: I Tim. 6.16; cfr. Act. 17, 24—29; Job, 10, 4. — 5 Adv. haer. Hl, 13, 3. 
— ® De princ. I, 1, 6. — Hac in re, praeter Melitonem sardensem, etiam 

autem secundum se sunt plura, in unum non conveniunt 
nisi ab aliquo componente uniantur. Si igitur compositus 
esset Deus haberet componentem; non enim ipse seipsum 
componere posset, quia nihil est causa sui ipsius; esset enim 
prius seipso, quod est impossibile. Componens autem est 
causa efficiens compositi; ergo Deus haberet causam effici- 
entem, et sic non esset causa prima»!. 


Consectarium 1. Igitur loci Scripturae, ubi de Deo membra 
actusque corporales memorantur, metaphorice intellegendi 
sunt, ita ut v.¢. oculus scientiam, manus aut brachium 
potentiam divinam indicent, cet. Unde putide erraverunt 
Anthropomorphitae, qui (saec. Iv et v) duce Audaeo syro 
tum hac de causa, tum imprimis propter effatum: «Creavit 
Deus hominem ad imaginem suam», Deo corpus formamque 
humanam tribuebant. 


Consectarium 2. Igitur Theophaniae V. T. non ita possunt 
intellegi, ut patriarchae ipsam divinam essentiam oculis vide- 
rint, quum impossibile sit spiritum purum sensibus corporali- 
bus apprehendi. Videbant itaque corpus, quoquo modo virtute 
divina formatum et assumptum sive ab ipso Deo, sive pro- 
babilius ab aliquo angelo, Deum repraesentante. Multi patres 
censent, hujusmodi angelum speciali modo gessisse personam 
Filii, futurae incarnationi suae jam praeludentis. 


Prop. 2. Non datur in Deo compositio neque ex essentia 
et exsistentia, neque ex substantia et accidentibus, neque 
ex natura et personalitate. 

Circa quaedam ex praedictis acriter disputant philosophi, 


TERTULLIANUS aut erravit, aut saltem aequivoce locutus est: «Quis negabit 
Deum corpus esse, etsi Deus spiritus est» (Adv. Prax. 7), Alii putant, 
eum nomine corporis nonnisi substantiam intellexisse (TIXERONT, Théol. 
anténic., p. 355); alii judicant, eum philosophia stoica olim imbutum ad 
conceptum substantiae omnis omnino corporeitatis expertis non ascendisse 
(D'ALES, Théol. de Tertullien, p. 65.). Nihilominus corpus Dei saltem longe 
altioris naturae ac nostrum aestimavit (c. Marcion, II, 16). —'S. c.G.13 19. 

utrum in creaturis re an ratione tantum distinguantur. Jam 
supponendo cum sententia, quam veriorem habemus, omnia 
enumerata in creatis realiter distingui, in praesenti asserimus, 
hujusmodi distinctionem, proinde et compositionem realem 
non dari in Deo. Et hoc sensu prop. est de fide, tum ex 
definione vatic., quae sine dubio omnem compositionem 
realem excludit, tum ex definitione Eugenii m in conc. rhe- 
mensi (a. 1148) contra Gilbertum porretanum', 

Probatur. — 1° Ex s. Scriptura. Etenim a. Deus dicit: 
»Ego sum qui sum», quod ex praemissis idem est ac dicere: 
Ego sum cujus essentia est esse. Igitur in Deo essentia non 
est re aliud ac exsistentia. Atqui ex identitate essentiae et 
exsistentiae identitas reliquorum quae enumeravimus. neces- 
sario fluit. — Praeterea b. Deus dicitur non tantum habere 
vitam, scientiam, sapientiam, charitatem, inhabitare lucem?, 
cet. sed etiam esse vitam, sapientiam, charitatem, veritatem, 
lucem’, Atqui haec vera non essent, si attributa in Deo 
realiter distinguerentur ab essentia. 

2° Ex Traditione. s. Aucustinus: «In illius naturae sim- 
plicitate mirabili non est aliud sapere, aliud esse, sed hoc 
est sapere quod est esse.» — «Ideo simplex dicitur Deus, 
quoniam quod habet, hoc est»*. — s. Leo: «Nemo hominum 
veritas, nemo sapientia, nemo justitia est; solus autem Deus, 
de quo quidquid dignum utcumque sentitur, non qualitas 
est sed essentia»®. — s, BERNARDUS: «Dicimus Deum magnum, 
bonum, justum et innumera talia; sed nisi omnia unum in 
Deo et cum Deo consideres, habebis multiplicem Deum»®. 

3° Ex ratione, eodem argumento ut supra. Praeterea: 
divina essentia habet esse secundum perfectam rationem, 
unde ipsi non potest superaddi novus modus essendi. Hinc 
si Deum sapientem, justum, cet. praedicas, et non dicis sa- 
pientiam, justitiam, cet. in Deo identificari cum essentia, eo 


 DENZ. n° 389; cfr. conc. lat. IV, DENz. n° 431. — ? Jo. 5, 26; Colos. 2,3; 
I Tim. 6, 16. — 3Jo. 14, 6; I Jo. 1, 2; Prov. 1, 20; Sap. 7, 21; I Jo. 1, 5; 
4, 8; 5, 6. — 4De Trin. XV, 13, 22; De civ. XI, 10. — * Ep. 15 ad Turrib. 
n° 5. — * De Consid. V, 7, 15, 

ipso concedis essentiam divinam novum esse acquirere, aliis 
verbis eam non esse infinitam. Adhuc: singulae perfectiones 
in Deo infinitae sunt, habent esse sine limite, totamque 
plenitudinem essendi sicut ipsa divina essentia. Si igitur at- 
tributa inter se et ab essentia realiter distinguerentur, daren- 
tur multa entia infinita, multi Dei. 


Consectarium. Igitur neque compositio ex facultate et 33 
actu in Deo admitti potest. Parum prodesset, asserere iden- 
titatem essentiae divinae cum ejus intellectu et voluntate, si 
poneretur transitus seu distinctio realis inter intellectum et 
intellectionem, voluntatem et volitionem; nam actus intelle 
gendi et volendi reapse esset accidens divinae essentiae super- 
veniens. Hinc s. THomas: «In Deo sua actio non est aliud a 


NY] 


sua substantia et a sua potentia”'. 


Prop. 3. Non potest in Deo fingi compositio ex pluribus, 34 
ratione aut complete aut saltem adaequate distinctis. 

Prop. agit de compositione non jam reali sed logica, de 
ea scil. quam nos mente concipimus inter elementa, quae, 
-etsi in subjecto de quo agitur re unum sunt, aut alibi sub 
alia determinatione separatim occurrunt (distinctio completa), 
aut quorum conceptus saltem se mutuo nulla ratione inclu- 
dunt (distinctio adaequata). Ita v. ¢. in creaturis mente 
distinguimus genus et differentiam specificam, speciem et 
individualitatem. Etsi enim in homine rationalitas re identi- 
ficatur cum animalitate, et in Socrate socrateitas cum humani- 
tate, rationalitas non tantum est omnino extra conceptum 
animalitatis et socrateitas extra conceptum humanitatis, sed 
praeterea in rerum natura animalitas exsistit sine rationalitate 
(in bruto) et humanitas sine socrateitate (v. g. in Titio). 
Similiter ex iis, qui sentiunt essentiam et exsistentiam in 
creaturis non realiter distingui, permulti exsistentiam saltem 
concipiunt ut perfectionem seu actum, cujus notio est tota- 
liter extra notionem essentiae. 


ES Cn Ge LL, 9, 

Porro nec compositio ex elementis complete distinctis, nec 
etiam compositio ex elementis adaequate distinctis Deo 
applicari potest. Quamprimum enim in Deo fingas plures 
perfectiones aut complete aut saltem adaequate distinctas, 
statim ab iis aufers supereminentiam, quam in Deo neces- 
sario habent; et ita implicite solvis perfectam Dei simplicitatem. 


Consectarium. Igitur proprie dicta definitio Dei dari nequit. 
Quaelibet veri nominis definitio conflatur ex genere proximo 
et differentia specifica, proinde componit duas perfectiones, 
quarum utraque concipitur ut incompleta et complenda per 
alteram, quae est omnino extra conceptum ejus. Ita v. ¢. 
definitio hominis primo ponit animalitatem, quae est perfectio 
generica pluribus speciebus univoce conveniens, ideo praecise 
quia in suo conceptu non claudit rationalitatem; deinde ei 
adjicit rationalitatem, differentiam specificam, quae et ipsa 
in sua notione non involvit animalitatem. Et ita omnis definitio 
compositione logica perficitur. 

Sequitur, formulam: Deus est ens a se non esse nisi 
analogicam imitationem verae definitionis. Primo «ens» ne 
respectu creaturarum quidem ut genus assignari potest '. 

Sed hoc etiam omisso, ens seu «esse» de Deo et creaturis 
analoge tantum praedicatur. Creaturis aliquid entis secundum 
diversos modos seu gradus convenit, de Deo autem prae- 
dicari nequit nisi esse in sensu absoluto, esse secundum 
totam plenitudinem, absque ulla limitatione. Atqui esse ab- 
solutum in suo conceptu jam includit aseitatem quae proinde 
non ut nova perfectio specificans, sed tantum explicationis 
gratia adjicitur. 

Idem valet de quasi-definitione, quam plures catechismi 
tradunt: Deus est spiritus increatus — habens esse non- 
receptum. Nam iterum nomen <spiritus» non univoce prae- 
dicatur de angelis et de Deo. Dictum de angelis significat 
essentiam simplicem contingentem, i. e. quae non est suum 


'Cfr. BEYSENS, Ontol. p. 47; SANSEVERINO, Ontol. n° 112, 

esse. De Deo autem praedicari nequit nisi hoc sensu: essentia 
simplex quae est suum esse. Atqui ita acceptum notionem 
increati jam includit. 

Inferes cum s. THoMA: «Deus et esse creatum non diffe- 
runt aliquibus differentiis utrique [tamquam eidem éeneri] 
additis, sed seipsis; unde nec proprie dicuntur differre, sed 
diversa esse» [in nullo convenire]'. 


Scholion. De distinctione virtuali inter essentiam et attri- 
buta divina. Diximus, a. in Deo essentiam, attributa, actus 
non realiter distingui, et statim sequitur nec ipsa attributa 
actusque inter se re distingui. Diximus. b. haec omnia ne 
mente quidem ita ab invicem distingui posse, ut de iis for- 
mentur conceptus adaequate distincti seu exclusivi. Nihilo- 
minus de Deo multiplices conceptus formamus, et modo de 
ejus essentia, modo de ejus spiritualitate, justitia, bonitate, 
intellectu, scientia, cet. loquimur; qua in re non tantum 
consuetudinem ecclesiae sed ipsius etiam Scripturae exem- 
plum sequimur. Quaeritur igitur, guotnodo haec omnia 
distinguantur. 


Universim loquendo distinctio alia est realis, alia mentalis 
(seu rationis), prout aut independenter a nostra consideratione 
exsistit inter rem et rem, aut efficitur per considerationem 
intellectus, qui de una eademque re plures conceptus efformat. 

Distinctio mentalis iterum duplex est: pure mentalis seu 
rationis ratiocinantis, et non pure mentalis, rationis ratioci- 
natae seu virtualis. 

Pure mentalis est, quando de eadem re formantur plures 
conceptus non formaliter diversi, i.e. quibus non aliae atque 
aliae rationes rei correspondent; unde talis distinctio nullo 
modo fundatur in ipsa re. Exemplum est: homo et animal 
rationale. Ubi distinctio pure mentalis verbis exprimitur habes 
nomina synonyma. 


'In I Sent. d. 8, q. 1, a. 2, ad 3. 

Virtualis est, quando de eadem re formantur conceptus 
formaliter diversi, i.e. qui eamdem rem sub alia atque alia 
ratione exhibent, v. §. quando anima humana distinguitur 
in vegetativam, sensitivam et intellectivam. Haec distinctio, 
etsi a mente perficitur, habet fundamentum in re, quae, licet 
una sit ac simplex, virtute tamen sua pluribus re distinctis 
aequivalet, diversosque effectus producit, qui a causis re 
distinctis produci solent. Hinc nomen distinctionis virtualis. 
Distinctioni virtuali respondent diversa nomina ejusdem rei, 
quae non sunt synonyma. 

Porro distinctio virtualis adhuc potest esse adaequata et 
inadaequata. Virtualis adaequata est, quando diversae rationes 
unius rei, quas nostri conceptus exhibent, nullo modo ab 
invicem includuntur, ita ut aut separatim exsistere aut sal- 
tem ut separata cogitari possint. Exemplum est distinctio 


‘animae humanae ut supra. — Virtualis inadaequata est, 

quando diversi conceptus exhibent rationes rei, ne cogitatu 
quidem perfecte separabiles, ita ut quaelibet ratio explicite 
concepta, semper saltem implicite dicat alias. Exempla sunt, 
si eamdem rem successive concipias ut ens, ut verum, ut 
bonum, vel ut essentiam et ut naturam. 


Jam in Deo inter essentiam, attributa et actus, ipsaque 
attributa et actus inter se: 

a. Non datur distinctio realis, ut constat ex dictisin prop. 1 et 2. 

b. Non datur sola distinctio pure mentalis; quod olim 
docuerunt Aétius et Eunomius, postea nominalistae. Res per 
se satis clara est; quis enim sanae mentis feret, praedicata 
Sapientiae, justitiae, misericordiae, aeternitatis, Deo applicata, 
non esse nisi mere synonyma. Ceterum s. patres, ut Gregorius 
nyss. et Basilius sententiam Eunomii apertissime rejecerunt. 
s. Tuomas: «Nomina Deo attributa, licet significent unam 
rem, tamen, quia significant eam sub rationibus multis et 
diversis, non sunt synonyma»!, 

c. Datur vero aliqua distinctio virtualis; siquidem esse 

Sa lh T1308: 


S. I, C. Il, A. Il. — DISTINCTIO VIRT. IN DEO INADAEQ. TANTUM 33 


Dei, utut re simplicissimum, virtute multiplex est, aequivalet 
enim plurimis perfectionibus creatis realiter distinctis. Et ita 
ipsa natura Dei fundamentum praebet, ut eam modo sub 
una ratione v. ¢. justitiae, modo sub alia ratione v. g. sapientiae 
concipiamus. Nihilominus: 

d. Haec distinctio virtualis non est adaequata, sed inadae- 
guata tantum, ut sequitur ex dictis in prop. 3. Qui enim 
v. §. justitiam Dei ita conciperet, ut divina essentia cetera- 
que attributa essent omnino extra hunc conceptum, jam non 
justitiam divinam conciperet, quippe quae reapse cum essen- 
tia, cet. identificatur. Etsi igitur quilibet conceptus, quem de 
divinis formamus, completam semper Dei naturam aliquo 
modo repraesentat, non nisi unam ejus perfectionem expresse 
repraesentat et repraesentare potest. In tantum igitur essen- 
tia, attributa, operationes Dei a nobis mente distinguuntur, 
in quantum singuli conceptus sub alio atque alio respectu 
explicito divinam naturam exhibent; et haec est distinctio 
virtualis inadaequata. Hujusmodi autem distinctionem facere 
nobis necessarium est, quum omnimodam Dei perfectionem. 
etiam in quantum nobis naturali lumine et revelatione innotuit, 
uno conceptu explicite repraesentare nequeamus. 


Nota 1° Ex dictis explicatur, quo sensu theologisaepe dicant, 
conceptus nostros de divinis esse praecisivos, praecisione non 
objectiva sed formali; siquidem id unum intellegunt, singu- 
los conceptus divinarum perfectionum praescindere seu abs- 
trahere ab explicita repraesentatione aliarum perfectionum. 

2°. Scotistae inter essentiam et attributa divina ponunt 
distinctionem formalem, ex natura rei; quae dicitur mediare 
inter distinctionem realem et mentalem. Verum ipse Scotus a 
éravibus interpretibus ita exponitur, ut nomine distinctionis 
formalis vix aliud intellexerit quam distinctionem virtualem, 
quae reapse medium locum tenet inter realem et pure men- 
talem'. Quodsi distinctio formalis alia ratione explicatur, 
difficilius intellegitur et communius rejicitur. 


1Cfr. v. ¢. MINGES, Comp. theol. dogm. spec., 1, p. 19. 

§ 2. De Singularitate Dei. 


Sub nomine singularitatis tria comprehendimus: quod 
Deus non est aliquid universale, quod nequit cum aliis in 
compositionem venire, quod non est unus ex multis simi- 
libus, sed unicus. 


Prop. 1. Deus non est aliquid commune aut universale, 
sed ens singulare. 

Universale est unum in multis, sive id, quod univoce de 
multis praedicatur, ut v. §. esse vivum, esse hominem, cet; 
singulare est quod nequit per multiplicationem communicari 
pluribus, quae sunt quod est ipsum, quod proinde (etsi forte 
rationem partis habere possit) habet exsistentiam divisam a 
quolibet alio ente, ut v. §. hic homo, haec manus. 

Prop. est dogma fidei ex conc. vatic.: Deus est «una sin- 
gularis substantia spiritualis» '. 

Probatur. — 1° Ex s. Scriptura, ubi nomen Dei incom- 
municabile dicitur’, quum wuniversale vi vocis de pluribus 
praedicetur; praeterea ex omnibus locis quibus unicitas Dei 
docetur, de quibus infra. 

2° Ex ratione.Universale in rerum natura exsistere nequit 
sine aliqua additione, quinimo absque receptibilitate cujus- 
dam additionis cogitari non potest. Atqui Deus ita necessario 
exsistit sine quavis additione ut ipsa notio Dei omnem 
receptibilitatem additionis excludat. Etenim Deus est infinite 
perfectus, i. e. talis, cui nihil perfectionis seu realitatis addi 
potest °. 


Prop. 2. Deus non potest cum aliis in compositionem 
venire, unde praedicandus est personalis. 

Intellegitur veri nominis compositio, qua duo ita conjun- 
guntur, ut unam substantiam efforment. Tunc enim compo- 
nentia, quum esse totius aut actu participent, aut saltem 


' Const. De fide, cp. 1.—? Sap. 14. 21; «Homines (idololatrae) incom- 
municabile nomen lapidibus et lignis imposuerunt». — 3 Cfr. S. c. G., 1, 26. 

participare naturaliter exigant, singula per se rationem principii 
vel partis tantum habent. Substantia autem singularis, quae 
alteri per modum partis communicare nequit, dummodo 
intellectualis sit, personae dignitatem habere debet. Deum 
esse personalem dogma fidei est, uti constat ex damnatione 
pantheismi, de quo statim, tum ex iis, quae in altera sectione 
de ss. Trinitate dicentur. 

Probatur. — Ex ratione. Si Deus cum aliis in compositionem 
venire posset, esset in potentia ad ulteriorem perfectionem, 
dehinc contingens, causamque sui requirens. Est autem 
infinite perfectus, necessarius, a se'. 

Scholion. [gitur absurdus est pantheismus, et Deus, <praedi- 
candus est re et essentia a mundo distinctus et super omnia 
quae praeteripsum sunt et concipi possunt, ineffabiliter excelsus». 

Nomine pantheismi sive immanentismi comprehendurtur 
omnia systemata, quibus universus mundus plus minusve per- 
fecte cum Deo identificatur, ita ut ab eo aut modaliter tantum 
aut saltem non nisi inadaequate distinguatur. Conc. vatic. 
primo condemnavit pantheismum secundum suam notionem 
genericam: «S. q. d, unam eamdemque esse Dei et rerum 
omnium substantiam vel essentiam, a.s.». Deinde proscripsit 
tres ejusdem pantheismi species seu modos, ad quos omnia 
systemata reducuntur: «S. q. d, res finitas tum corporeas 
tum spirituales, aut saltem spirituales, e divina substantia 
emanasse; aut divinam essentiam sui manifestatione vel 
evolutione fieri omnia; aut denique Deum esse ens universale 
seu indefinitum, quod sese determinando constituat rerum 
universitatem in genera, species et individua distinctam, a. s.»?. 

Prima species, np. emanatismus, quem praecipue tenuerunt 
veteres orientales, deinde neo-platonici et gnostici, aperte tol- 

lit simplicitatem Dei, ponit enim res finitas sive generatione - 


sive quavis reali effluentia ex divina essentia profluxisse 
atque dimissas esse. Atqui repugnat ex ente simplici aliquid 
realitatis dimitti seu diffluere in alia. 
Duae aliae species pertinent ad pantheismum immanentem 
1 Const. De fide, cp. 1. — ? L. c., can 1, 3 et 4, 

seu monismum pantheisticum, quem hodierni pantheistae 
variis licet modis defendere solent, ponendo Deum cum rebus 
finitis non nisi unam esse essentiam. 

Secunda species, np. pantheismus realisticus, habet divinam 
essentiam fieri omnia; vel per sui manifestationem, ita ut 
proprie soli Deo vera subsistentia tribuatur, alia vero conci- 
piantur veluti ejus aut phaenomena aut accidentia (schola 
eleatica, Spinoza); vel per sui evolutionem, ita ut proprie 
Deus sit in perpetuo fieri, ac si esset aut materia prima, aut 
forma communis omnium rerum, aut anima mundi, aut volun- 
tas universalis in cunctis rebus objectivata atque tandem in 
hominibus, quasi tot conscientiae centris, sibi conscia effecta 
(David a Dinant, Giordano Bruna, formalistae stoici, Schopen- 
hauer, E. v. Hartmann). — Porro his omnibus negatur singulari- 
tas Dei, qua nequit cum aliis in compositionem venire; si- 
quidem in his systematibus Deus necessario concipitur ut 
pars universi, quae per se est in potentia ad formas et per- 
fectiones innumeras, quas in mundo in dies acquirit. 

Tertia species, np. pantheismus idealisticus seu logicus, 
esSentiam absolutam seu divinam reponit in Idea, seu ente 
maxime indeterminate sumpto, quod seipsum per continuam 
oppositionem, negationem et sui ipsius limitationem magis 
magisque determinat et explicat in genera, species, individua 
hujus universi (Hegel). — Iterum autem manifestum est, Deum 
in hac explicatione non esse ens singulare, sed aliquid com- 
mune de quo omnes res participant et quod de omnibus 
praedicatur. Hujusmodi autem esse commune et universale, 
quod comprehensione minimum, extensione latissimum est, 
toto coelo differt ab esse absoluto Dei, quod comprehensione 
infinitum, extensione minimum est. 


S. Scriptura pantheismum excludit omnibus textibus, quibus 
Deus aperte praedicatur distinctus ab operibus suis, iisque 
superior’. 

''V. g. Gen. 1, 1; HI Reg. 8, 27; I Paral. 6, 18 seq.; Job, 11, 8 seq.; 
Ps. 101, 26 seq.; Is. 40, 10 seq.; IT Mach. 7, 28. 

Neque pantheistis favet, quod Deus saepe dicitur «totum 
esse» aut <«<plenitudo totius esse». Hinc enim significatur, 
Deum, utpote infinite perfectum, eminenter in se continere 
quidquid perfectionis seu realitatis extra eum inveniri potest, 
proinde non posse dari extra eum entia, quae habeant per- 
fectionem quam ipse non longe excellentiori modo possideat, 
dehinec non posse dari alia entia, quae ab ipso non pendeant. 
Sed minime significatur non dari entia ab ipso distincta, 
quae quidquid sint vel habeant ipsius beneficio sumpserint. 
Deus, eo ipso quod infinite perfectus est, creando efficere 
potuit, ut aliae res extra eum de bonitate ejus aliquid parti- 
ciparent, sed ipse exinde novam perfectionem, novum modum 
essendi acquirere non potuit, quum infinitum augeri nequeat. 
Finitum infinito additum non facit majus sed plus, quia 
infinitum et finitum sunt duo. Igitur si creatura Deo addi 
cogitatur, habes quidem plura entia, sed non augetur entis 
seu realitatis perfectio, quam Deus per se solus habet; et hoc 
sensu Deus dicitur «totum esse». 


Prop. 3. Non est nisi unus Deus. 

Deus non tantum est aliquod ens singulare et personale, 
sed insuper ita singularis est, ut in eadem specie non mul- 
tiplicetur, unde non est unus ex multis specie similibus, sed 
unicus. Unicitas autem Deo ita necessario convenit, ut plures 
deos fingere idem sit ac genuinam notionem Dei destruere, 
proinde Deum negare. — Prop. est dogma fidei fundamen- 
tale, uti constat v.g. ex symbolis nicaeno et athanas., necnon 
ex conc. vatic.: Deus est «una singularis, simplex omnino.... 
substantia spiritualis»'. 

Probatur. — 1° Ex s. Scriptura. «Videte quod ego sim solus 
et non est alius Deus praeter me»”. — «Ego primus et novis- 
simus et absque me non est Deus»*. — «Scimus, quod nullus 


1 Igitur integra periodus conc. vatic. neerlandice vertenda est: God is 
ééne (unica), afzonderlijke (non-universalis), volstrekt enkelvoudige (non- 
composita) geestelijke (non-corporalis) zelfstandigheid. — 2) Deuter: 327352) 
cfr. 6, 4; Mc. 12, 29. —3 Is. 44, 6. 

est Deus nisi unus»'. — Argumentum ex Traditione brevitatis 
grati omitto. 

2° Ex ratione?. a. Ex simplicitate Dei. Plura quae sunt 
ejusdem speciei conveniunt natura, differunt aliqua deter- 
minatione, quae sit omnino extra conceptum naturae, eique 
superaddatur; hinc necessario sunt composita. Repugnat igitur, 
ut ens absolute simplex in eadem specie multiplicetur. — b. 
Ex perfectione Dei. Si essent duo dii, oporteret eos differre, 
oporteret aliquam perfectionem convenire uni, quae non con- 
veniret alteri; atqui hac ratione utrique deesset aliqua per- 
fectio, et ita neuter esset infinite perfectus, neuter Deus. Sane 
quantumcumque similes supponantur, saltem necesse foret 
ut ea subsistentiae perfectio, qua constituerentur plures, sin- 
éulis esset exclusive propria, ita scil. ut alteri nec formaliter 
nec eminenter conveniret. Nam si etiam haec subsistentiae 
perfectio unius alteri conveniret formaliter, reapse non essent 
duo, sed unus; si alteri conveniret eminenter, prior non esset 
infinite perfectus, haberet enim perfectiorem se; et vice versa. — 
c. Ex ordine mundi. Si plures essent dii, necesse foret ponere, 
omnes ad creationem et gubernationem mundi concurrere; 
nam si aliquis eorum non concurreret, hic non esset prima 
causa Omnium, non esset deus. Porro si plures cooperarent, 
quilibet eorum alios respicere deberet; quomodo enim, si 
singuli absque ulla conspiratione seu respectu aliorum agerent, 
unus effectus, unus mundus resultaret? Atqui si singuli alios 
respiciunt, singuli ab invicem nonnihil dependent, et ita nullus 
est absolute independens, nullus deus. 


Scholion 1. Igitur excluduntur tum polytheismus tum 
dualismus. 

1° Polytheismus seu cultus plurium deorum, quorum caterva 
teste historia continuo augebatur, perperam a multis historiae 
religionis cultoribus consideratur ut progressivae evolutionis 
stadium; docente Scriptura omnino habendus est corruptela 
miserrima, ad quam passiones vitiaque cordis adjuvantibus 


| I Cor. 8. 4,—2 Ch. S, Th. |, 49-3; 5heuGo 1. 408 

daemoniis debilem intellectum perduxerunt!. Hanc autem 
positionem historia profana, sin minus ex integro probet, saltem 
multiplicitur suadet. — Neque verum est, gentiles universim 
simulacra, bestias, corpora coelestia, cet. non nisi ut symbola 
venerasse cultu relativo; longe plerique, imprimis vulgares, 
ipsas imagines, cet. ut deos adorabant. Quodsi cultiores ea 
saepe magis ut symbola aut habitacula deorum quam ut 
veros deos habuerint, adhuc turpiter errabant multitudinem 
deorum admittendo. Dicendum autem est, notionem quam- 
dam confusam unius supremi Dei in animis gentilium fere 
semper dilituisse; quod necessariae unitatis Dei argumentum 
est. Denique procedente inquisitione philosophica et compellen- 
tibus imprimis apologetis christianis, non defuerunt qui plurali- 
tatem deorum universamque mythologiam ad poeticam quam- 
dam unius deitatis repraesentationem redigere conarentur?. 


2° Dualismus inventus est ad explicandam mixtionem boni 
et mali in mundo et admittit duo principia increata, auctorem 
boni et auctorem mali (dualismus absolutus), aut unum qui- 
dem principium absolute supremum, sed immediate sub eo 
duo principia secundaria, bonum et malum (dualismus miti- 
gatus). — Initia dualismi inveniuntur apud persas, apud quos 
Zoroaster (s. xvi a. C.) distinguebat deum lucis, Ormuzd, 
-principium omnis boni, et deum tenebrarum, Ariman, auctorem 
totius mali. Apud graecos dualismum quemdam invexit Plato, 
ponens materiam improductam, originem omnis mali. Inter 
christianos dualismum sequebantur a. asseclae Cerdonis et 
Marcionis, distinguendo principium malum (aut justum tantum), 
auctorem V. T,, et principium bonum, patrem J. C. et auctorem 
N. T. b. Gnostici, imprimis valentiniani, doctrinae platonis 
propius accedendo. c. Praesertim manichaei, quorum auctor 
Manes, persa, doctrinam Zoroastri christianismo miscebat. 
d. Albigenses, qui medio aevo manichaeismum resuscitarunt. 


1 Rom. 1, 18—32; Bar. 4, 7; I Cor. 10, 20; S. Th. II, Il, 94, 4. — ? Cfr. 
PERRONE, De Deo, n° 112 seq.; L. JANSSENS, De Deo uno, 1, p. 401, Kir- 
Ihenlex. in v. Heidenthum. 

Dualismus contradicit a. s. Scripturae, quae non solum 
unum Deum praedicat, sed praeterea cunta mala physica 
reducit in Deum tamquam eorum causam per accidens, et 
docet malum morale originem habere a prava voluntate crea- 
turarum (daemonis et hominis), Deo permittente, ut ex malo 
bonum eliceret.! — Contradicit b. rationi; quod quidem de 
dualismo absoluto ex praedictis manifestum est, sed etiam 
valet de mitigato; quomodo enim a principio supremo produci 
potuisset principium malum, quum malum sit privatio seu 
non-ens, quod nisi in ente i.e. in bono esse non potest.” 


Scholion 2. De monotheismo in Israel. — Rationalistae 
contendere solent, Israelitas non nisi a saec. vil vel vm a. C. 
ad verum monotheismum pervenisse. Ante Mosem non secus 
ac reliqui semitae polytheismum sequebantur ; a tempore Mosis, 
relictis paulatim aliis diis, soli Jahve adhaerere (henotheismus), 
coeperunt, non ut unico Deo vero, sed ut deo nationali, quem 
saevum et injustum concipiebant et, aliis diis non exclusis 
sedneglectis cultu crassiori prosequebantur. Denique agentibus 
prophetis ad puriorem Dei notionem ascenderunt, et ita Jahve 
ut exemplar moralitatis et universi mundi dominum colere 
coeperunt * (monotheismus). 

Porro tota haec constructio: a. non documentis historicis 
nititur, sed theoria praeaccepta, qua revelatio omnisque 
interventus Dei supernaturalis a priori ut impossibilis exclu- 
ditur, et religio Israelis, non secus ac quaelibet alia, naturalis 
evolutionis foetus praedicatur*. b. Per se sumpta admodum 

L_Cfr.. Det. 32); 39;,. Is..45,.6,.7;, Lob..13, 2% Sap elaispiac.: 1, i3ssiiot 
8, 24; Rom. 5, 12, — ? Cfr. JANSSENS, 1. c., p. 408. — 3 Ita apud nos. impri- 
mus KUENEN, De godsdienst van Israel. — * Quam parum haec theoria 
factis nitatur, testetur v. ¢. prof. E. SELLIN, vindobonensis: «Durch die 
Ausgrabungen [im Orient], besonders die babylonischen, ist schon jetzt 
ganz evident dargetan, dass diese Religion [Israels] einen vollstdndig 
originellen Ausgangspunkt und Kern besitzt, dass aber auch fernerhin 
Triebkrdfte in ihr wirksam waren, von denen wir in den anderen nichts 
sptiren». (Der Ertrag der Ausgrabungen im Orient, cet. (1905) p. 39); 
cfr. etiam M. PEISKER, Die Beziehungen der nicht-Israeliten zu Jahve 
nach der Anschauung der alt-israelitischen Quellenschriften, 1907. 

improbabilis est. Quum enim nullibi terrarum naturalis 
evolutio e polytheismo ad puri monotheismi apicem perduxerit, 
sed contrario semper cursu in continuam deorum multi- 
plicationem tetenderit, nulla ratione explicatur, quare eaedem 
causae apud solos Israelitas, qui genio et cultura reliquis 
populis orientalibus minime superiores erant, mirabilem hunc 
effectum produxerint. Nec proficit invocare influxum prophe- 
tarum; quum enim ex sententia adversariorum prophetae a 
divinis aliarum gentium haud essentialiter differrent, incom- 
parabilis eorum influxus non explicatur. c. Genuinae historiae 
contradicit. Nisi enim libri V. T., antiquam historiam Israelis 
continentes, insigni fraude fabricati et continuis mendaciis 
referti pronuntientur (quod nulla critica suadet), nec patriarchae 
polytheistae, nec Moses, Josue, judices, reges, cet. ante prophetas 
henotheistae in sensu exposito fuerunt, nec denique ipsi 
prophetae novam religionem invexerunt, sed antiquam ac 
traditionalem vindicarunt. Neque in contrarium facit continua 
propensio vulgi, frequentesque lapsus partiales in idololatriam, 
quos libri sacri attestantur; nam hujusmodi aberrationes ét 
ex adjunctis satis explicantur, ét ab hagiographis cet. semper 
reprobantur utintroductionuminum «novorum» et <alienorum», 
ut recessus culpabilis a vero Deo patrum, ut adulterium 
spirituale, cet '. 

Ceterum asserendo, patriarchas et gentem electam inde a 
sua formatione unum Deum vivum et verum adorasse, minime 
negamus etiam Israelitas paulatim, agente imprimis ipso Deo, 
ad conceptum explicatiorem et perfectiorem summi Numinis 
pervenisse ”, 

1 Cfr. NIKEL, Monotheismus Israels, et Genesis u. Keilschriftforschung, 
§ 12; PescH, Gott u. Gotter; SCHANZ, Apol. II3, § 10, II, p. 218. —? Etiam 
ss. patres hujusmodi progressum in cognitione Dei admisisse, testetur S. 
CYRILLUS ALEX., qui tamen in describenda fide partriarcharum colorem 
obscuriorem adhibuisse videtur. Siquidem in verba Jacob: «Quia Dominus 
est in hoc loco et ego nesciebam» (Gen. 28, 16) annotat: «<Exiguam quam- 
dam de Deo opinionem fuisse veteribus inveniemus. Existimabant enim 


Deum omnem aliam terram praetermittere, atque ea solum quodammodo 
concludi in quam ab ipso vocati erant, relictis suis domibus et Chaldae- 


42 S. 1, C. I, A. IV. — DEUS EST IPSA VERITAS, CET. 


Art. IV 
DE VERITATE, BONITATE, PULCHRITUDINE DEI 


Ens, prout refertur ad intellectum, dicitur verum; prout 
refertur ad appetitum, dicitur bonum; prout refertur ad 
utrumque simul, dicitur pulchrum. Igitur brevissime explicare 
debemus, quid de Ente infinito simul et simplicissimo, sub 
his respectibus considerato, dicendum sit. 


50 Prop. 1. Deus est ipsa veritas, causa et mensura omnis 
veritatis. ' 
Veritas np. adaequatio intellectus et rei, spectari potest 
a. in re, prout haec ideae suae coaequatur: ipsa intellegibi- 
litas rei, veritas ontologica; b. in intellectu, prout hujus 
conceptus coaequatur objecto repraesentato: veritas logica 
seu formalis; denique c. in sermone, secundum quod signa 
intellectui coaequantur: veritas moralis seu veracitas. 


1° Deus, ut infinite perfectus, sibi ipsi infinite cognoscibilis 
est, unde plenissime coaequatur intellectui suo. Deinde 
plenissime respondet ideae summae comprehensionis, quam 
intellectus creatus efformare potest, np. ideae entis infiniti, 
unde dicitur <verus» Deus. Est igitur summa veritas ontologica. 
Et quum praeterea sit sua essentia, proinde sua intellegibi- 
litas, merito vocatur ipsa veritas ontologica. 


orum regione egressi. Cum enim idolorum cultores multos sibi deos 
proponerent, unicuique daemoni propriam quamdam veluti regionem 
tribuentes, qui per urbes adorarentur, putabant non omnes omnibus 
in locis esse posse ac coli debere. Quacirca b. etiam patriarchae, qui 
recens ab idolorum cultu et ab errore de pluralitate deorum erant abducti, 
Deumque naturaliter ac vere exsistentem adorare docti erant, non in omni 
terra, neque quovis in loco adesse ipsis atque auxiliari Deum credebant, 
pusillam adhuc de Deo cognitionem nacti. Docetur itaque b. Jacob, pere- 
Srinationisque suae fructum percipit fidem. Didicit enim, quod in omni 
loco omnique regione sit Deus» (Glaphyrorum in Gen. 1. IV, n® 3). — 
' Cfr. S. Th. I, 16; S. c. -G. I, 59 seq: 

Quum autem res creatae habeant esse, proinde et co- 
gnoscibilitatem seu veritatem, quia et secundum quod divinam 
essentiam imitantur atque a Deo efficiuntur, Deus est prima 
veritas ontologica, causa et mensura omnis veritatis onto- 
logicae extra eum. 


2° Deus suam essentiam et in hac cuncta possibilia plenis- 
sime comprehendit. unde in eo est summa veritas logica; 
et quia intellectio divina est Deus, recte praedicatur ipsa 
veritas logica. 

Quum autem intellectus creatus cognoscat per lumen a 
Deo inditum et per concursum divinum: quum praeterea 
res cognoscat a longe imitando cognitionem quam Deus de 
iis habet, proinde res eo perfectius cognoscat quo propius 
divinam cognitionem imitetur, Deus merito vocatur prima 
veritas logica, causa et mensura omnis veritatis logicae 
extra eum. 


3° Deus! (qui, ut ipsa veritas logica, falli nescit) si loquitur, 
contra mentem suam loqui non potest, et a se ipso habet ut 
contra eam loqui non possit: unde Deo tribuenda est surnma 
veritas moralis. Quum praeterea divina locutio, in quantum 
est aliquid in ipso Deo (actus voluntatis, quo Deus conceptus 
suos ad nos ordinat), sit ipse Deus, iterum Deus merito 
vocatur ipsa veritas moralis. 

Quia autem Deus creaturis rationalibus facultatem dedit 
mentem suam signis aperiendi, iisque legem imposuit juxta 
mentem suam loquendi, Deus vocatur prima veritas moralis, 
causa et norma omnis veritatis moralis extra eum. 

Corollarium. Cum veritate morali seu veracitate (constanti 


1 Hoc punctum tertium proprie ad doctrinam de voluntate Dei pertinet, 
sed brevitatis gratia rem hoc loco ponimus. Simul indicamus antiquam 
controversiam, utrum propositio: «Deum mentiri, non solum in praesenti 
oeconomia, sed absolute repugnat» sit veritas revelata (Num. 23,19; Jo. 8, 
26; Rom. 3, 4; Tit. 1, 2; Heb. 6, 18), an conclusio theologica tantum. 
Cfr. SUAREZ, De fide, disp. 3, s. 5, n° 6. : 

voluntate loquendi secundum mentem suam) intime cohaeret 
fidelitas, quae est constans voluntas implendi promissa sua: 
adaequatio actus cum sermone. Porro Deus est summa 
fidelitas', ipsa fidelitas, causa et norma omnis fidelitatis. 


Prop. 2. Deus est ipsa bonitas, causa et exemplar omnis 
bonitatis, omniumque finis ”. 

Bonum ontologicum, np. id quod convenit alicujus naturae 
et ideo ab co appetitur, considerari potest tum a. absolute: 
res ut habens perfectionem sibi convenientem (bonum quod) ; 
tum b. relative: res ut habens perfectionem alteri convenien- 
tem (bonum cui). 

1° Deus, si consideratur absolute seu secundum se, quum 
sit infinite perfectus et sua perfectio, dicendus est sammum 
bonum quod et ipsa bonitas. Quum autem repugnet ipsam 
bonitatem per se subsistentem, ordinari in aliud tamquam in 
finem, Deus quodammodo praedicandus est sibi finis, seu 
verius sua beatitudo. Siquidem beatitudo est bonum perfec- 
tum intellectualis naturae; Deus autem in se ipso infinite 
perfecto, perfectissime cognito et amato, plenissime conquiescit*. 


2° Deus, si consideratur relative seu cum respectu ad 
creaturas, est summum bonum cui. Liberae bonitati Dei 
tribuendum est quod exsistunt creaturae, quae in quantum 
sunt bonae sunt, sed ideo bonae sunt, quia divinam boni- 
tatem aliqua ratione imitantur: hinc Deus est causa et exem- 
plar omnis bonitatis extra ipsum. Praeterea est finis ultimus 
omnium creaturarum, in quem cuncta tendunt et cujus 
perfecta assecutione creaturae rationales beatificantur, ita ut 
ipse sit beatitudo nostra objectiva. 


Corollarium. Ex praedictis facile componuntur effata 
Scripturae: «Nemo bonus, nisi unus Deus», et «Omnis cre- 


' Ps. 144, 13; Rom. 3, 3; If Tim. 2, 13. — ? Cfr. S. Th. I, 6; S. c. G. 
Des 7isequa ss Ging oni ele Go: 

atura Dei bona est»'. Creaturae, sicut habent proprium esse, 
ita et propriam bonitatem habent, distinctam a bonitate Dei, 
sed bonitas earum est limitata et aliunde accepta, proinde 
nonnisi analogon quoddam bonitatis divinae. Igitur per se 
consideratae recte praedicantur bonae, sed Deo comparatae 
merito dicuntur bonitate destitutae, ea np. bonitate, quae 
Deo convenit. 


Prop. 3. Deus est ipsa pulchritudo, causa et exemplar 
omnis pulchritudinis ”. 

Pulchrum est quod visum placet*; haec autem complacen- 
tia sive delectatio aestetica oritur ex clara cognitione (sive 
sensibili et intellectiva, sive intellectiva tantum) rei perfectae, 
cujus multae partes aut perfectiones apte coordinantur in 
unum. 

Pulchritudinem Deo convenire, saltem eminenter, constat 
ex s. Scriptura: «Quorum [creaturarum visibilium] si specie 
delectati, Deos putaverunt, sciant quanto his dominator 
eorum speciosior est, speciei enim generator haec omnia 
constituit» 4. Diximus «saltem eminenter»; non desunt enim 
qui doceant, pulchritudinem esse perfectionem mixtam, solis 
rebus sensibilibus formaliter convenientem. Sed theologi longe 
plerique, pulchritudinem Deo etiam formaliter attribuunt. 

Porro Deus est summum pulchrum; quum enim sit 
infinite perfectus, et cunctae perfectiones possibiles in eo non 
sint nisi una res simplicissima; quum praeterea (ut in altera 
sectione dicetur) una ejus essentia subsistat in tribus perso- 
nis realiter ab invicem distinctis, clara ejus cognitio summam 
imo ineffabilem complacentiam excitare debet. Hinc primo 
ipse seipsum contemplando infinite delectatur, deinde beatos 
torrente voluptatis suae potat, inebrians eos ab ubertate 
domus suae*®, Quinimo et nos in terris pulchritudine Dei 


1 Mc, 10, 18; 1 Tim. 4, 4. — 2? Cfr. H. Kruc, De pulchritudine divina 
1902. — 3 Loco definitionis ex effectu, quem in textu tradidimus, alii cum 
KLEUTGEN definiunt: pulchritudo est rei perfectio, quatenus mente percepta 
delectat. — 4 Sap, 13, 3; cfr. Ps. 103, 1, 2, —° I Cfr. Ps. 35, 9. 

aliqualiter delectari possumus; etsi enim eum non intuemur, 
naturam ejus simplicem simul et omni perfectione refertam 
cognitione abstractiva satis ample novimus, ut eam pia sol- 
licitudine meditando, dulcem complacentiam sentiamus. 

Admissa summa Dei pulchritudine, ex supra dictis facile 
intellegitur, eum esse ipsam pulchritudinem, fontem et exem- 
plar omnis pulchritudinis creatae. 


Art. V 


DE IMMUTABILITATE, AETERNITATE, IMMENSITATE DEI 


Ens infinite perfectum nec mutationi subesse, nec tempore 
mensurari, nec loco definiri potest. 


Prop. 1. Deus est absolute immutabilis '. 

Mutatio est transitus ab uno statu in alium. Distingui 
potest mutatio substantialis (generatio) et accidentalis, sub 
qua etiam comprehenditur ea, qua res in novum actum exit 
aut ab agendo quiescit.Isitur Deum immutabilem praedicando, 
dicimus, Deum nec subire nec subire posse ullam muta- 
tionem. Et in specie attendi solet ea immutabilitas accidentalis, 
qua Deus nihil de novo veile incipit vel incipere potest, proinde 
immutabilitas decretorum Dei, quae saepe immutabilitas 
moralis audit. 

Adverte tamen, vi immutabilitatis non excludi a Deo muta- 
tionem improprie dictam, quae vocatur extrinseca, ea scil. qua 
res, in se nihil mutata, aliter denominatur quia aliae res novam 
ad eam relationem habere incipiunt. Ita v.g. si alius a dextra 
mea ad sinistram transit, ego, nihil intrinsece mutatus, ex 
sinistro dexter fio. 

Prop. est dogma fidei, ex conc. vatic.: Deus est «incom- 
mutabilis substantia spiritualis». 


Probatur. — 1° Ex s. Scriptura. «Ego Dominus [Jahve], 
et non mutor»?, — «Ipsi [coeli] peribunt, tu autem permanes. 
Cir Sl Dh? TG yewe Mal. 3,6: 

Et omnes sicut vestimentum veterascent, et sicut opertorium 
mutabis eos et mutabuntur, tu autem idem ipse es, et anni 
tui non deficient» '.— Pater luminum, «apud quem non est trans- 
mutatio, nec vicissitudinis obumbratio» [tooxf> dnooxiacua]?, — 
«Non est Deus quasi homo ut mentiatur, nec ut filius hominis 
ait mutetur»*. — «Consilium Domini in aeternum permanet»?, 

2° Ex Traditione. Oricenes: <Judaeorum christianorumque 
doctrina Deum mutationis omnis variationisque expertem 
profitetur»®.s, AUGuSTINUS acriter carpit nonnullos philosophos, 
qui <hinc maxime errant, quod mentem divinam omnino im- 


mutabilem cujuslibet infinitatis capacem et innumera omnia _ 


sine cogitationis alternatione numerantem, de sua humana, 
mutabili, angustaque [mente] metiuntur.» Et mox ne divina 
immutabilitas inertia, divina operatio mutatio aestimetur, sub- 
jungit: «Novit quiescens agere et agens quiescere. Potest ad 
opus novum, non novum sed sempiternum adhibere consilium»®. 

3° Ex ratione. Quidquid mutatur transit de potentia ad 
actum, erat igitur in potentia; atqui Deus est actus purus 
absque ulla admixtione potentiae. Quidquid mutatur quan- 
tum ad aliquid manet et quantum ad aliquid transit; erat 
igitur compositum; atqui Deus est absolute simplex. Quid- 
quid mutatur aliquam formam aut acquirit ut amittit; igitur 
aut antea infinite perfectum non erat, aut desinit esse infinite 
perfectum; atqui Deus est infinite perfectus a se et neces- 
sario. — Actus divini intellectus et voluntatis quod spectat, 
recollige, in Deo intellectionem et volitionem cum divina 
essentia re identificari. 


Scholion. Solvuntur difficultates. — 1° Difficulter intelle- 
gitur, guomodo Deus in tempore diversos effectus ad 
extra producat, quin inde mutetur secundum voluntatem et 
operationem. Porro ubi sermo est de Deo ad extra operante 
probe distinguenda sunt: a. ipse actus Dei in se spectatus, 
qui ratione quidem, non vero re a divina essentia distinguitur ; 


1 Ps. 101, 27, 28; cfr. Heb. 1 11, 12. — 2 Jac. 1,17. — * Num. 23, 19. 
— 4 Ps, 32, 11, cfr. Heb. 6, 17. — ® C. Celsum, 1, 21. — ® De civ. 12,17. 

b. terminus extraneus, qui habet esse temporaneum, depen- 
dens a Deo sed ab esse divino realiter distinctum; c. relatio 
inter actum et terminum extraneum, quae in rebus productis 
aut mutatis habet fundamentum reale, minime vero in Deo: 
relatio mixta. Siquidem in rebus productis habetur depen- 
dentia realis a Deo, a quo totum suum esse accipiunt, sed 
ipse Deus nullo modo ab iis pendet, quippe qui ut infinite 
perfectus ex earum exsistentia novam perfectionem acquirere 
non potuit. Atqui non repugnat, actui Dei aeterno respondere 
effectum temporaneum; etenim «non solum ars determinat, 
ut hoc tale sit sed ut tunc sit, sicut medicus ut tune detur 
potus; unde si ejus velle esset per se efficax ad effectum 
producendum [quale est velle divinum], sequeretur de novo 
effectus ab antiqua voluntate, nulla actione de novo exsi- 
stente»'. Non repugnat actui Dei uni et indivisibili, respondere 
effectus multos ac diversos, nam actus divinus utpote infinitus 
virtualiter aequivalet innumeris actibus diversis creaturarum. 
Non repugnat actui Dei immutabili respondere effectus op- 
positos in diversis subjectis, aut in eodem subjecto diversis 
temporibus (ut v.g. generatio et corruptio): «aliud enim est 
mutare voluntatem, et aliud est velle aliquarum rerum muta- 
tionem; potest enim aliquis eadem voluntate immobiliter 
permanente velle, quod nunc fiat hoc et postea fiat con- 
trarium»’”. Quae omnia breviter comprehendes dicendo: actus 
Dei entitative unus est et aeternus, terminative multiplex et 
temporalis. Nec novam difficultatem habet, quod immutabilis 
Deus in tempore factus sit creator aut remunerator, et Filius 
Dei factus sit homo (— habens humanam naturam sibi 
hypostatice unitam); nam hujusmodi praedicata exprimunt 
relationes mixtas, ut supra, et nonnisi extrinsecam mutationem 
arguunt. Nec tamen vana sunt, etsi enim iis nulla modificatio 


1 S.c. g. I, 35. — 2 S. Th. I, 19, 7. — Quomodo eadem voluntas Dei 
immutabilis in hominem, pro diversa ejus dispositione morali, modo 
praemia modo poenas efficiat, s. AUGUSTINUS hoc illustrat exemplo: «Illi 
mutantur, non ipse; sicut lux infirmis oculis aspera, firmis lenis est, ip- 
sorum scil. mutatione non sua» (De Trin. V, 16, 17). 

esse divini respondet, aeternam Dei volitionem seu actionem 
denominant, secundum quod ab ea diversis modis dependent 
creaturae. 

2° Facilius solvitur difficultas, quod Scriptura et communis 
loquendi modus Deo diversos affectus tribuunt, ut v.g. irae, 
poenitentiae, amoris, oblivionis', cet. Nam hujusmodi locu- 
tiones anthropomorphicae, seu verius anthropopathicae, me- 
taphorice accipiendae sunt. Quia enim nos, secundum diversos 
quos patimur affectus, diversa agere solemus, Deo attribuimus 
diversos affectus pro diversis quae ad extra operatur: «Ira 
et hujusmodi attribuuntur Deo, secundum  similitudinem 
-effectus: quia enim proprium est irati punire, ejus punitio 
ira metaphorice vocatur»?. 


Prop. 2. Deus est aeternus®, 

Nomen aeterni nonnumquam in sensu improprio adhibe- 
tur: a. pro duratione successiva cum initio et fine, sed longa; 
b. pro duratione cum initio et successione, sed sine fine; 
c. pro duratione successiva sine initio et fine, quae etsi 
reapse non datur, ex sententia plurium philosophorum non 
-probatur impossibilis. At aeternitas in sensu proprio, qualis 
soli Deo convenit, est duratio sine initio ac fine et absque 
ulla successione*. Unde notio aeternitatis duo complectitur, 
exclusionem omnis termini, initii scil. et finis, et exclusionem 
omnis successionis; atque in hoc ultimo propria ratio aeter- 
nitatis consistit. Siquidem aeternitas, ut duratio immobilis, 
dupliciter differt a duratione temporis: primo quia est nunc 
stans, quum tempus sit nunc fluens; deinde quia est nunc 
illimitatum, quum nunc temporis limitetur praeterito et futuro. 
Hinc aeternitas cum Boétio definiri solet: interminabilis vitae 
tota simul et perfecta possessio. 


1 Cfr, v. §. Gen. 6, 6; Osee, 1, 6. — 2 Cfr. S.c. G1, 91.—3 Cfr. S. Th. 
I, 10, S. c. G.I, 15. — 4 Scholastici praeter aeternitatem et tempus, adhuc 
memorare solent aevum, mensuram scil. durationis eorum, quae habent 
esse quoad substantiam immutabile, sed mutabile quoad operationes. Cfr. 


Sit ply 10,05. 


De Deo Uno et Trino 

Porro Deus non tantum de facto, sed essentialiter sive 
necessario aeternus est. 
Prop, est fidei' dogma ex symb. athanas. et conc. vatic. 


Probatur. — 1° Ex s. Scriptura. «A saeculo tu es». — 
«Vivo ego in aeternum.» — <Priusquam montes fierent aut 
formaretur terra et orbis, a saeculo et usque in saeculum 
tu es, Deus»'. — «Filius meus es tu, ego hodie genui te». 
«Antequam Abraham fieret, e60 sum». — <Unus dies apud 
dominum sicut mille anniet mille anni sicut unus dies.» ? — «Qui 
est, qui erat et qui venturus est» [6 &y xal 6 jy xai 6 éoxopevos] *. 

2° Ex Traditione. S. Grecorius NaAz.: «Deus et erat semper 
et est et erit, vel ut rectius loquar, semper est. Nam erat et 
erit nostri temporis, fluxaeque naturae segmenta sunt; ille 
autem semper est»+. S. AuGustinus: «Anni Dei aeternitas 
Dei est; aeternitas ipsa Dei substantia est, quae nihil habet 
mutabile; ibi nihil est praeteritum quasi non sit, nihil futu- 
rum quasi nondum sit. Non est ibi nisi est»®. 

8° Ex ratione. Deus, quum sit ens necessarium, a se, primo 
initium et finem habere nequit, deinde omnem etiam muta- 
tionem seu successionem excludit. 


Scholion 1. Quo sensu de Deo dicatur «est, fuit, erit». — 
Vi aeternitatis esse divinum excedit omnes relationes tem- 
poris. Hine primo ipsa forma praesentis est de eo non univoce 
praedicatur ac de creaturis, nam nostrum «nunc fluens» et 
limitatum plurimum differt a nunc aeternitatis, quod vocatur 
«nunc stans»: possessio perfecta totius vitae simul. Nihilo- 
minus forma praesens de Deo praedicatur proprie seu for- 
maliter. Deinde formae praeterita et futura fuit et erit de 
eo non nisi improprie praedicantur, in quantum scil. per 
eas humano modo significatur nunc aeternitatis invariatum 
adesse partibus jam elapsis et adhuc futuris nostri temporis: 

1 Ps. 92, 3; Deut. 32, 40; Ps. 89, 2; cfr. Ps. 101, 29; Heb. 1, 11—12. 


* Ps. 2, 4; Jo. 3, 58; II Petr. 3. 8; cfr. Ps. 89, 4. —* Apoc. 1, 4; cfr. Eccli. 
42, 21, 22,—4 Orat. 38, n° 7,—5 In Ps. 101, Enarr. 2, n° 10. 

s. AuGusTINUS: «Quamvis natura illa immutabilis non recipiat 
fuit et erit, sed tantum est; tamen propter mutabilitatem 
temporum, in quibus versatur nostra mutabilitas, non men- 
daciter dicimus: et fuit et erit et est. Fuit quia numquam 
defuit, erit quia numquam deerit, est quia semper est»! 


Scholion 2. Coexsistentia temporalium cum aeternitate. — 
Quia «nunc aeternitatis invariatum adest omnibus partibus 
temporis»’, sponte sequitur, cuncta quae in tempore exsistunt, 
quando actu exsistunt, coexsistere totiaeternitati, quippe quae 
indivisibilis est. Dico: quando actu exsistunt; manifestum 
siquidem est, quod res temporales non semper coexsistunt 
aeternitati; quomodo enim res quae non exsistit, alteri coexsis- 
teret? Et hoc intellegunt theologi quando dicunt: res tem- 
porales toti quidem aeternitati coexsistunt, sed non totaliter. 


Prop. 3. Deus est immensus et ubique praesens’®. 

Quemadmodum aeternitas omnem mensuram secundum 
prius et posterius a Deo excludit, ita immensitas ab eo 
removet omnem mensuram secundum hic et illic seu secun- 
dum spatium, proinde omnem limitationem in praesentia. — 
Immensitatem consequitur ubiquitas seu omnipraesentia, 
hypothetice tamen, np. si dentur creaturae. 

Immensitas stricte dicta praescindit a reali exsistentia 
alicujus creaturae, et est attributum absolutum. Est autem 
ea perfectio, qua Deus cunctis rebus ac locis, si quae sunt, 
intime praesens esse debet. 

Ubiquitas connotat creaturam realiter exsistentem et est 
attributum relativum, vi cujus Deus cunctis rebus ac locis, 
guae sunt, intime praesens est, quin ab tis circumscribatur 
aut definiatur. 


Glossam ordinariam‘ secuti, theologi dicere solent, Deum 
ubique esse per potentiam, per praesentiam, per essentiam; 


1 Tract. in Jo. 99, 6. —2 S. THOMAS, In I Sent. d. 37, q. 2, a. 1, ad. 4. 
S. Th. I, 8; S. c. G., Ill, 68. — 4 Cant. cantic. 5. 

quae enumeratio utilis est ad rationem ubiquitatis plenius 
intellegendam. 

Manichaei docebant, sola spiritualia divinae potestati subesse, 
corporalia non item, hinc necesse fuit dicere, Deum ubique 
esse per potentian.. Sed res ita concipi posset, ac si Deus 
quaedam e longinquo administraret v. §. per angelos, quin 
ipse omnia faceret et resciret, sicut rex dicitur esse in toto 
regno per potentiam, quin omnia per seipsum dirigat et 
cognoscat. Igitur adjiciendum est, Deum ubique esse per 
praesentiam, ut significetur nihil ejus cognitionem directum- 
que influxum effugere; dicimur enim praesentes esse iis, quae 
sunt sub oculis nostris et quibus ipsi moderamur. Porro adhuc 
fingi posset, Deum omnibus quidem per seipsum moderari, 
omnia intueri, quin singulis inexsisteret, unde iterum addendum 
est, eum ubique esse per essentiam seu substantiam suam'. 
Rursum non sufficeret dicere: est ubique per essentiam, aut per 
essentiam et praesentiam, nam sic cogitari posset inexsistentia 
aut inconscia, aut conscia quidem sed iners. Nunc autem quia 
Deus omnibus inest, omnia cognoscit, omnia virtute sua sus- 
tinet, rectissime dicitur omnibus esse «intime praesens». 

Jam praesentia Dei seu verius inexsistentia Dei in rebus 
non est circumscriptiva, ut per se patet: «Ne quasi spatiosa 
magnitudine opinemur Deum per cuncta diffundi, sicut aer 
aut lux diffunditur»*. Neque definitiva est, sicut est praesentia 
animae in corpore (per informationem) et spiritus creati in 
loco (per contactum virtutis); quia Deus nec dependet a loco, 
guem ipse facit, nec definitur ad locum ex limitatione aut 
actualis operationis aut ipsius virtutis operativae. Sed praesen- 
tia Dei vocatur repletiva aut redundans, quia ita in omnibus 
rebus est, ut extra rerum universitatem idem sit. Unde Deus 
dicitur totus esse in omni loco, sed non totaliter. 

Prop. est dogma fidei ex symb. athanas. et conc. vatic. 


' Nec putes, praesentiam per essentiam favere pantheismo: «Deus dicitur 
esse in omnibus per essentiam, non quidem rerum, quasi sit de essentia 
earum, sed per essentiam suam, quia substantia sua adest omnibus ut 
causa essendi». S. Th. I, 8, 3 ad 1. — 2S, AuGustinus, Ep. 187, n° 11. 

Probatur.—1° Ex s. Scriptura. «Portans omnia verbo virtutis 
suae». — «Idem Deus, qui operatur omnia in omnibus». — «At- 
tingit a fine usque ad finem fortiter et disponit omnia sua- 
viter»'. — «Omnia autem nuda et aperta sunt oculis ejus». — 
«Putasne Deus a vicino ego sum, et non [etiam] Deus de 
longe? Si occultabitur vir in absconditis et ego non videbo 
eum? Numquid non coelum et terram ego impleo?»? — «Deus 
coeli et terrae cum sit dominus, non in manufactis templis 
habitat, quamvis non longe sit ab unoquoque nostrum: in 
ipso enim vivimus, movemur et sumus»?. — «Excelsior coelo 
est et quid facies? Profundior inferno, et unde cognosces? 
Longior terra mensura ejus et latior mari»‘. 

2° Ex Traditione. S. THEopHiLUS: «Deus non circumscribi- 
tur, sed ipse est locus omnium, ipse sui ipsius locus»>. — 
Hermas: «<Primum omnium crede, unum esse Deum, qui 
omnia capit, solus autem incapabilis [a4y@entoc] est» ®. — S. 
AUuGUSTINUS: «Sic est Deus per cuncta diffusus, ut non sit 
qualitas mundi, sed substantia creatrix mundi, sine labore 
regens et sine onere continens mundum. In solo coelo totus 
et in sola terra totus, et nullo contentus loco, sed in seipso 
ubique totus»’, 

3° Ex ratione. Quoad omnipraesentiam. Omnes creaturae, 
ut sint, indigent ut a Deo creentur et conserventur, av. ut 
Deus in iis intime operetur; unde primo necesse est, ut Deus 
cunctis rebus adsit per potentiam. Porro creatio et conser- 
vatio, quum infinitam virtutem requirant, non possunt a Deo 
effici per aliam causam intermediam*; hinc secundo necesse 
est, ut Deus cunctis rebus adsit per (praesentiam et) essentiam; 
impossibile siquidem est, ut Deus per se ipsum intime operetur 
in rebus, quin iis inexsistat. - Quoad immensitatem. Quod 
supra de creaturis actu exsistentibus diximus, eodem modo 
valeret de cunctis creaturis possibilibus, si Deus eas actuaret. 
Possibilium autem numerus infinitus est et virtus Dei num- 


1 Heb. 1, 3; I Cor. 12, 6; Sap. 8, 1.—? Heb. 4, 13; Jer. 23, 23, 24; cfr. 
Ps. 138, 7 seq. — 2 Act. 17, 24—28. —*Job. 11, 8. 9. —5Ad Autolyc. Il, 
3 et 10. — § Past. mand. 1. — 7 Ep. 187, n° 14. — * Cfr. De Deo creat. n° 7 et 49. 

quam exhauritur. Quotquot igitur a Deo actuata supponan- 
tur, semper remanent, quibus actione sua intime praesens 
fieri posset. 


Scholion. Praesentia Dei specialis. — Deus, etsi cunctis 
rebus creatis necessario praesens sit secundum triplicem mo- 
dum praedictum, nonnullis creaturis speciali modo praesens 
esse, iisque inhabitare dicitur. Porro haec praesentia specialis 
directe attenditur non secundum essentiam aut praesentiam 
in sensu exposito (nam essentia Dei cunctis rebus tota adest 
et omnia aequaliter aperta sunt oculis ejus). sed potius secun- 
dum potentiam, quia aut absolvitur, aut saltem fundatur 
speciali operatione divina. Licet enim Deus in omnibus 
operatur, haud eadem operatur in omnibus. Igitur quando 
Deus alicubi specialem effectum operatur, ibi dicitur adesse, 
praesentia scil. speciali; si effectum producere incipit aut ab 
eo producendo desinit, dicitur alicubi venire aut inde rece- 
dere; si, infundendo gratiam sanctificantem aut lumen gloriae, 
seipsum rationali creaturae communicat amicali societate 
possidendum, ei inhabitare perhibetur. 

Quodsi homines dicuntur ad Deum accedere aut ab eo 
recedere, habes locutionem metaphoricam, qua significatur, 
nos bene agendo Deo secundum esse morale assimilari, 
peccando ab hac similitudine excidere: s. Prosper: «Non 
locorum intervallis acceditur ad Deum vel discreditur ab eo, 
sed similitudo facit proximum, dissimilitudo longinquum» |. 


Epiocus: De nominibus Dei?. — 1° Nomina sunt signa 
et expressiones conceptuum; hinc quaelibet res a nobis nomi- 
natur secundum quod eam cognoscimus. 

Quum nullus intellectus creatus etiam ¢lorificatus Deum 
comprehendat*, sequitur nullam creaturam eum verbo suo 
adaequate exprimere posse; et hoc sensu Deus est absolute 
«ineffabilis», «ineffabiliter excelsus» 4. 


+ Lib. sentent. Sent. 123. — ?Cfr. S. Th. I, 13. — ?Cfr. supra n° 32. 
4 Cone. lat. IV. DENZ n° 428; conc. vatic., DENZ. n° 1782. 

Quum in hac vita Deum non nisi conceptibus analogis 
et multiplicibus cognoscamus, interum sequitur quod eum 
designemus nominibus analogis (a creaturis acceptis et per 
viam remotionis et eminentiae Deo appropriatis), iisque mul- 
tiplicibus; quae tamen non sunt synonyma, quia respondent 
conceptibus formaliter diversis, unam eamdemque rem sim- 
plicissimam sub diversis rationibus repraesentantibus. 

Utimur autem nominibus tum concretis (Sapiens), tum 
abstractis (Sapientia); illis quidem ut subsistentia Dei, his 
vero ut perfecta ejus simplicitas significetur '. 

Quod si nomina exprimunt perfectiones simplices, dicun- 
tur de Deo proprie (quoad perfectionem significatam, non 
quoad modum significandi); si vero exprimunt perfectiones 
mixtas (ignis, sol, lux?, cet.), non nisi metaphorice, secundum 
illud: «Nomen leonis dictum de Deo nihil aliud significat, 
quam quod Deus similiter se habet, ut fortiter operetur in 
suis operibus, sicut leo in suis» *. 


2° Nomen usitatissimum in ecclesia est Deus. Vox haec 
cum omnibus fere vocabulis, quibus linguae aricae summum 
Numen designabant (graeca: Oeds*, Zeds; latina: Jupiter = 
Dyupater; sanscritica: Dyaus; persica: Devs; lituanica: Dévas; 
vetus scandinavica: Tyr; anglo-saxonica: Tiw; vetus germanica: 
Zio), derivatur a radice sanscritica dyu (div) = lux, splendor 
(firmamenti)>. — Ab eadem radice nonnulli derivatam esse 
putant vocem God, Gott; sed res est valde incerta. 


ert poulc, 1a ad. 2s — 2 Heh: h2, 29, Mol. 4.:23.1, Jo..1, 5. — >S.0h, 
Le, 6 c.—‘4Sententia plurium patrum et scholasticorum (S. Th. l.c., 8.), 
qui post Platonem vocem «5 derivabant a %e%oSa: = considerare, non 
amplius videtur probabilis. — 5Max Miller inventionem affinitatis etymo- 
logicae inter voces Dyaus-Pitar (Sanscrit.), Zed¢-Ilaryp, Jupiter et Tyr 
(vet. scandinav.) prae cunctis inventis saec. XIX insignem reputat, quia non 
solum ostendit, proavos nostros et majores Homeri ac Ciceronis eadem 
lingua usos esse ac gentes indicas, sed insuper probat illos omnes aliquam- 
diu eamdem fidem habuisse et idem Numen sub eodem omnino nomine 
«patris coelestis» adorasse, Anthrop. Religion (1892) p. 82 (apud POHLE, 
Dogmatik, I*?, p. 72). 

3° In V. Test. praecipua nomina Dei sunt El, Elohim, 
Adonai et imprimis Jahve. bx derivatum videtur a radice 
bys = esse fortem. Ad eamdem radicem reducendae videntur 
forma singularis poetica mds et forma pluralis usitatissima 
ambos. Formam hanc insinuare pluralitatem personarum in 
Deo, licet a multis theologis dictum sit, difficilius probatur; 
eam esse vestigium antiquioris polytheismi, gratis imo falso 
asseritur. Est plurale majestaticum, quale etiam occurrit in 
epistulis apud Amarna inventis, in quibus palaestinenses 
(c. 1400 a. C.) regem Aegypti nomine elohim salutant'. — 
Voci El affinia sunt nomen arabicum I[lah (cum articulo: 
al-lah = Allah) et nomen Jlu, quod invenitur in inscriptio- 
nibus assyro-babylonicis; quinimo El est nomen commune 
deitatis apud omnes veteres semitas ?. 

408 derivatur a 13 —judicare, dominari. Habetur a pleris- 
que forma pluralis majestatica. Versio Lxx semper vertit: 
xvows, Vulgata: Dominus. 
mr est nomen tetragrammaton, quod Judaei prae reverentia 
numquam pronuntiabant. Ubi Jhvh legebatur, pronuntiabant 
Adonai; quod ut indicarent masoretae consonantibus Jhvh 
apposuerunt, vocales vocis Adonai (mutato chateph-patach 
in schva mobile), Hinc a saeculo, ut videtur, xvi invaluit 
opinio, nomen tetragrammaton pronuntiandum esse Jehova; 
sed vix non certo legi debet 77! — Jahveh vel Jahve. — 
Derivatur ab 1 (forma antiqua pro 7) = esse; unde 
significat qui est, et praeclarissime designat eum, qui solus 
habet esse inacceptum et immutabile, qui proinde promissis 
suis deesse nequit. Hine «scire Jahve» in Scriptura asignificat 
experimento didicisse, quod Deus est praepotens et fidelis 
exsecutor promissionum suarum. Et ita quum voces El et 
Elohim Deum potissimum designent ut est auctor naturae, 
nomen Jahve eum magis designat ut est provisor supernatu- 
ralis, ut est Deus foederis cum populo suo initi. — Ad 
quaestionem, num nomen Jahve ante Mosem ignotum fuerit, 


| ZAPLETAL, Schépfungsber. p. 28. — ?Cfr. LAGRANGE, Religions sémiti- 
Ques, ps 70; 

probabilius respondetur: ipsa vox materialis diu antea ad- 
hibebatur saltem apud nonnullos filios Irael (forsan tribum 
Levi); plenior autem ejus significatio Mosi primum revelata est". 


CAPUT III 
DE ATTRIBUTIS DEI ACTUOSIS 


Post considerationem eorum quae ad esse Dei pertinent, 
progredimur ad operationem ejus. Alia est autem operatio 
immanens, cujus terminus est in ipso operante, alia operatio 
transiens, cui respondet effectus extra operantem. Utraque 
operatio Deo convenit, prior quidem in eo quod intellegit 
et vult, altera vero in eo, quod res extraneas in esse pro- 
ducit easque conservat et regit. Quum autem de ipsis opera- 
tionibus ad extra sermo habeatur in sequentibus tractatibus, 
in praesenti tantum dicendum est de potentia Dei, quae 
consideratur ut principium operationis ejus ad extra; hinc 
tres articuli de scientia, voluntate, potentia Dei. 


Quia tamen operationes immanentes dicuntur vitales, pauca 
praenotamus de vita Dei’. 

Vivere dicitur quod seipsum movet secundum aliquam 
speciem motus. Vox motus sumitur latissime, ita ut quam- 
libet operationem comprehendat. Intelleguntur autem motus 
sive actiones ab intrinseco causatae et (vario licet gradu) 
immanentes. — Nomen vitae tribuitur a. principio intrinseco 
substantiali, quo ens seipsum movet; b. ipsis operationibus 
viventi propriis; c. statui seu conditioni entis, quod hujus- 
modi actus habet. 

Deum vivere de fide est, ut habetur v. §. ex conc. vatic.: 
«Ecclesia credit, unum esse Deum verum et vivum»’, et 
facile probatur ex Scriptura, quae saepe Deum <vivum», 
«vitam», vitaeque fontem praedicat?. 

1 Ex. 3, 11 seq.; 6, 2—3; cfr. LAGRANGE in Rev. Bibl. 1903, p. 370. — 2 Cfr. 


S: Th, I, 18. — 2 Const. De fide, cp. 1. —+ Cfr. Num. 14, 28; Deut. 32, 
40; Ps. 83, 3; Jo. 14, 6; Ds. 35, 10; Act. 3, 15. 

Vita, quum sit perfectio simplex, non per solam methapho- 
ram Deo tribuitur, sed ipsi formaliter convenit; verissime 
enim seipsum movet operatione nobilissima et maxime im- 
manenti, intellegendo videlicet et volendo. Quinimo Deus 
habet vitam secundum gradum perfectissimum, sutmmam 
vitam; quum enim nulla creatura ita absolute seipsum mo- 
veat, ut ejus actio non etiam ab agentibus extraneis plus 
minusve pendeat, intellectus et voluntas divina sub nullo re- 
spectu moventur ab aliis, sed a seipsis tantum. Ceterum vita 
Dei aliis adhuc modis vitae creatae supereminet. Nam in 
creaturis omnis actus vitalis est actus imperfectus transeuntis 
de potentia ad actum, proinde mutationem includens, in 
Deo vero est actus purus absque ulla potentialitate et muta- 
tione. Praeterea in Deo nec principium, quo vivit, est aliquid 
distinctum ab ejus essentia (sicut obtinet in corporalibus, 
quae vivunt per animam), nec ipsi actus vitales a divina es- 
sentia realiter distinguuntur (quemadmodum fit in spiritibus 
creatis). Et ita Deus proprie non habet vitam, sed est vita. 


Apt ul 


DE SCIENTIA DEI! 


Quum Deo nulla perfectio desit et intellegere certo certius 
sit perfectio simplex, Deus sine dubio est intellegens, et in- 
finite intellegens, a. v. est in Deo scientia infinite perfecta, 
sumendo scientiam pro cognitione certa per intiinsecam 
evidentiam. «Ecclesia credit et confitetur unum Deum, intel- 
lectu et voluntate omnique perfectione infinitum»?. — Dicemus 
ex ordine de perfectione divinae scientiae generatim, de ob- 
jectis ac divisione ejus, denique de modo quo Deus futura 
libera cognoscit. 


§ 1. De perfectione divinae scientiae in genere 


‘4 : ie : EE, 
1° Deus ita omniscius est, ut necessario et perfectissime 
cognoscat omne verum. — Omniscientia Dei est fidei dogma, 


Sots, 1495S cate! seq. — * Conc. vatic. const. De fide, cp. 1. 

quia manifestissime per ecclesiam praedicatur; reliqua asserta 
comprehenduntur in effato conc. vatic.:; «Deum intellectu in- 
finitum»>. 

Probatur omniscientia a. ex s. Scriptura. «Spiritus [Dei] 
omnia scrutatur etiam profunda Dei; quae Dei sunt nemo 
cognovit nisi Spiritus Dei»'. — «Deus scientiarum Dominus 
est»’, — «Intellexisti cogitationes meas de longe et omnes 
vias meas praevidisti. Quia non [dum] est sermo in lingua 
mea, ecce Domine, tu cognovisti omnia.... Mirabilis facta 
est scientia tua ex [prae] me, confortata est, et non potero 
ad eam»*. — «Domino Deo antequam crearentur omnia sunt 
agnita, sic et post perfectum respicit omnia»*. — «Cognovit 
Dominus omnem scientiam.... annuntians quae praeterierunt 
et quae superventura sunt, revelans vestigia occultorum. Non 
praeterit illum omnis cogitatus et non abscondit se ab illo 
ullus sermo»*®.— «Non est ulla creatura invisibilis in con- 
spectu ejus, omnia autem nuda et aperta sunt oculis ejus»®. — 
Argumentum ex Traditione brevitatis causa omittimus’. — 
b. Ex ratione. Deus, si non omne cognoscibile cognosceret, 
et perfectissime cognosceret, in potentia esset ad majorem 
cognitionem, proinde infinite perfectus non esset: «Tanta est 
virtus Dei in cognoscendo, quanta est actualitas ejus in ex- 
sistendo»*®. Adhuc: «Manifestum est quod Deus seipsum per- 


MiaConee 10nd -vetr ME 11, 27)— 210 Res, 2) 3. — >Ps, 138; 3—6;. cfr. 
textum originalem. — 4 Eccli. 23, 29.—° L. c. 42, 19, 20.—° Heb. 4, 13. 


7 Difficultatem facit s. HIERONYMUS: <Absurdum est ad hoc Dei deducere 


majestatem, ut sciat per momenta singula quot nascantur culices quodve 
moriantur» (Enarr. super Habacuc I, 14). Sed verba in contextu non 
significant, Deum haec minuta nescire, sed solum Deum de his non habere 
providentiam speciale, secundum illud apostoli: «Numquid de hobus 
cura est Deo?» (I Cor. 9, 9). Ipse Hieronymus statim adjicit: «Non simus 
tam fatui adulatores Dei, ut dum potentiam ejus ad ima detrahimus, in 
nos ipsos injuriosi simus, eamdem rationabilium quam irrationabilium 
providentiam esse dicentes». Alibi s. doctor providentiam generalem, proinde 
et scientiam Dei ad res minutas diserte extendit: «Si parva animalia et 
vilia absque Deo auctore non decidunt et in omnibus est providentia, 
vos, qui aeterni estis, non timere debetis quod vivatis absque Dei provi- 
dentia» (In Math. 10, 29). —* S. Th. I, 14, 3, ¢. 

fecte intellegit, alioquin suum esse non esset perfectum, quum 
suum esse sit suum intellegere. Si autem perfecte aliquid 
cognoscitur, necesse est quod virtus ejus perfecte cognoscatur. 
Virtus autem alicujus rei perfecte cognosci non potest, nisi co- 
snoscantur ea [omnia], ad quae virtus se extendit. Unde quum 
virtus divina se extendat ad alia [omnia, sive exsistentia sive pos- 
sibilia], necesse est quod Deus [omnia] alia a se cognoscat»'. 

Porro si cognitio Dei tum extensive tum intensive perfecta 
est, necessario in eo excluduntur non solum error et nescien- 
tia, sed etiam opinio et fides. 


2° Deus cuncta intellegit unico actu simplicissimo, qui 
est ipsa ejus essentia. — Certum est. 

Dicitur: intellegit, siquidem in Deo, qui spiritus est, nec 
sensus nec imaginatio locum habent, sed sola cognitio in- 
tellectiva. 

Unico actu simplicissimo. Igitur a. Deus non sicut nos 
componendo et dividendo verum cognoscit, sed simplici 
intuitu. b. Non datur in Deo ratiocinatio seu discursus, qui 
duplicem imperfectionem involvit: successionem (cognitionem 
conclusionis post cognitionem principii) et progressum a 
noto ad incognitum. Minime tamen excluditur pluralitas 
rerum cognitarum, nec ordo logicus inter eas, qua np. alia 
cognoscitur in alia, ut infra patebit. c. Non datur in Deo 
memoria, nisi methaphorice, nam ubi omnia unico actu 
cognoscuntur, non est locus repristinandi cogitationes antea 
habitas. d. Non differunt in Deo intellectus, scientia, sapientia, 
prudentia, sed simplex ejus cognitio omnibus his nominibus 
appellari potest, dummodo ab unoquoque excluditur quid- 
quid imperfectionis est. 

Qui est ipsa ejus essentia. Nulla enim in Deo admitti potest 
compositio, neque substantiae et facultatis, neque facultatis 
et actus, sed omnia unum idemque sunt. Hinc scientia Dei 
necessario est aeterna, immutabilis, nullius incrementi capax, 
infinite perfecta, uti supra diximus. 


iS. h. T Apo 

3° Deus scientiam suam non haurit ex rebus, sed essentia 
divina est velut medium quo! omnia intellegit. — Certum 
est. — Nos, ut intellegamus, indigemus repraesentatione (sub- 
ministrantibus sensu et phantasia) a rebus extraneis petita, 
specie impressa, per quam ad actu intellegendum determinamur 
et sine qua ideam rei (speciem expressam) efformare nequimus. 
Porro Deus, si quovis modo scientiam suam hauriret ex rebus, 
per se in potentia tantum esset et in sua operatione a rebus 
dependeret. Igitur non potest indigere specie impressa a rebus, 
qua ad intellegendum determinetur, sed ex seipso et ab aeterno 
intellegit, quum sit actus purissimus. Deinde terminus actionis 
intellegendi apud Deum non potest esse idea distincta ab ejus 
essentia; haec enim esset accidens et ita compositionem in 
Deo importaret. Remanet itaque ut quaecumque intellegit, 
intellegat per seipsum seu per suam essentiam, a. v. ut essentia 
divina sit veluti idea, seu medium quo Deus intellegit. 
Num igitur Deus una idea cuncta intellegat? Divina essen- 
tia, quum sit causa exemplaris omnium, ab aeterno continet 
imagines omnium rerum exsistentium et possibilium, non 
imagines a rebus mutuatas, sed imagines secundum quas res 
factae sunt vel fieri possunt: ideas exemplares, exemplaria 
rerum. Hae autem non sunt re aliud a divina essentia, sed 
sunt ipsa divina essentia, quatenus cognoscitur a Deo ut 
innumeris modis imitabilis ad extra. |gitur in Deo non sunt 
multae sed una. Quia tamen Deus per eam plurima simul 
cognoscit, virtualiter multiplex est, utpote aequivalens plurimis 
ideis in nobis. Hinc idea haec, in quantum dicit medium 
guo Deus intellegit, una est; in quantum vero dicit res, per 
eam a Deo intellectas, merito praedicatur multiplex”. 
Vides, res extraneas esse merum terminum divinae cogni- 
tionis, nihil praeterea. Ut autem significetur, eas nihil influere 
in divinum intellectum (eum terminare tantum et nullo modo 
determinare), Deus dicitur res extraneas cognoscere sine ipsis 


! Medium quo cofgnitionis (medium subjectivum, non-cognitum) est 
forma intellegibilis, qua intellectus ad actu hanc rem intellegendam 
determinatur. — ? Cfr. S. Th. I, 15, 2. 

et (hoc sensu) immediate (np. ipsis rebus nihil medianti- 
bus). — Et inferes, scientiam Dei non causari a rebus, sed 
esse causam rerum, adjuncta tamen (si de actu secundo 
sermo est) divina voluntate. 


3° Divina essentia est etiam medium in quo' Deus 
cuncta alia intellegit, cognitione tamen propria et sin- 
gulari. — Certum est. 

Prior pars assertionis fluit ex praecedentibus. Si enim 
essentia divina ideo est medium quo Deus omnia intellegit, 
quia est exemplar omnium rerum, sponte sequitur quod 
Deus essentiam suam cognoscendo in ea cuncta alia cog- 
noscere possit. Quinimo in ea necessario cognoscit alia; non 
enim perfecte essentiam suam intellegeret nisi simul videret 
tum omnia, quae illa ad extra operatur, tum innumeros 
modos quibus ad extra imitabilis exsistit. Vides itaque, quo 
sensu Deus dicatur omnia cognoscere in seipso, igitur (hoc 
sensu) mediate; non quod cognitio sui ordine temporis cog- 
nitionem aliorum praecedit sed ordine logico tantum, sicut 
nos eodum intuitu videmus speculum et imaginem, quam 
continet, et nihilominus imaginem videmus in speculo, ergo 
logice post speculum. Hine etiam in Deo verificatur propria 
ratio scientiae, ut est cognitio per causam seu verius in 
causa; utique relate ad res alias a se (nam seipsum, quum 
causam non habeat, in causa non cognoscit). Et adhuc vides, 
ipsum Deum esse objectum primarium divinae cognitionis, 
reliqua omnia objectum secundarium. 


Altera pars assertionis cavet, ne Deo relate ad res extra 
ipsum tribuas cognitionem abstractam, quam habet is, qui 
solam causam ejusque virtutem cognoscit, non vero in sin- 
sulari quoslibet ejus effectus. Deus primo quidem cognoscit 
seipsum, causam exemplarem et efficientem cunctorum, sed 
deinde (posterioritate logica) etiam ipsas res exsistentes et 


' Medium in quo cognitionis (medium objectivum, cognitum) est illud 
cujus cognitio alia cognoscibilia facit. 


S. I, C. I, A. 1, § I. — OBJECTUM DIVINAE SCIENTIAE 63 


possibiles attingit cognitione propria ac distincta, ie. secun- 
dum propriam singularum naturam et usque ad ultimam 
earum individuationem. Etenim «in quantum Deus cognoscit 
suam essentiam, ut sic imitabilem a tali creatura, cognoscit 
eam ut propriam rationem et ideam hujus creaturae»'. Et 
ita Deus, etsi omnia cognoscit in seipso, simul omnes res 
cognoscit in seipsis (i.e. non ex ipsis, proinde sine ipsis, bene 
vero formaliter ut sunt secundum seipsas). 

Concludimus nervoso effato s. THomas: «In Deo [intellegens 
et] intellectus, et id quod intellegitur, et species intellegibilis 
[medium quo] etipsum intellegere, sunt omnino unum et idem» ?. 


§ 2. De objecto et divisione divinae scientiae 


Objecta. — Supra jam distinximus objectum primarium 
et secundarium. 

I. Objectum primarium divinae cognitionis est ipse Deus. 
De quo id unum tenendum est, quod Deus, ipseque solus 
seipsum comprehendit, i.e. tantum cognoscit quantum co- 
énoscibilis est np. infinite. Hac autem sui comprehensione 
et correspondenti amore infinite beatus exsistit °. 

Il. Objectum secundarium divinae cognitionis sunt omnia 
cognoscibilia extra Deum, quae sunt aut exsistentia, aut 
mere possibilia, aut conditionate futura. 


1° Deum cognoscere omnia exsistentia, i.e. omnia quae 
sub qualibet differentia temporis actuantur: praeterita, prae- 
sentia, futura sive necessaria sive libera, expresse definitum 
est in conc. vatic.: «Universa, quae condidit, Deus providentia 
sua tuetur atque gubernat, attingens a fine usque ad finem 
fortiter et disponens omnia suaviter. Omnia enim nuda et 
aperta sunt oculis ejus, ea etiam quae libera creaturarum 
actione futura sunt»*. Revera Scriptura tum cardignosiam, 
tum cognitionem futurorum Deo aperte tribuit?. 


Momeni th e2ec,— bc, 14:4 c¢ — 3 Cir, supra n° 5 — 4 Const. 
De fide, cp. 1. —* Cfr. supra n° 70. 

Porro licet ex exsistentibus, si comparantur ad invicem, 
alia sint praeterita, alia praesentia, alia futura, per compara- 
tionem ad Deum nihil est praeteritum, nihil futurum, sed 
cuncta praesentia; indivisibile enim et immutabile nunc 
aeternitatis cunctis differentiis temporum aequivalet, unde 
proprie loquendo in Deo nec memoria est nec praescientia, 
sed solum scientia. Rem illustrare conatur s. THOMAS com- 
parando Deum, qui supra tempus est, cum centro, cursum 
vero temporalium cum circumferentia circuli: «Centrum quod 
est extra circumferentiam ad quodlibet punctum in circum- 
ferentia signatum directe oppositionem habet. Quidquid 
igitur in qualibet parte temporis est, coexsistit aeterno quasi 
praesens eidem, etsi respectu alterius partis temporis sit 
praeteritum vel futurum. Quidquid igitur per totum temporis 
decursum agitur divinus intellectus in tota sua aeternitate 
intuetur quasi praesens. Nec tamen quod quadam parte 
temporis agitur semper fuit exsistens»'. Alibi Aquinas cursum 
temporalium comparat longae turbae hominum per viam 
incedentium, Deum speculatori in turri constituto: «Quilibet 
eorum [ambulantium] videt eos qui juxta se sunt et aliquos 
eorum qui praecedunt, eos autem qui post se sunt videre 
non potest. Si autem esset aliquis extra totum ordinem 
transeuntium, utpote in aliqua excelsa turri constitutus, unde 
posset totam viam videre, videret quidem simul omnes in 
via exsistentes non sub ratione praecedentis et subsequentis 
(in comparatione scil. ad ejus intuitum), sed simul omnes 
videret et quomodo unus eorum alium praecedit. Sic Deus 
est omnino extra ordinem temporis, quasi in arce aeternitatis 
constitutus, quae est tota simul, cui subjacet totus temporis 
decursus secundum unum et simplicem ejus intuitum»?. 


Ex aequivalentia et supereminentia aeternitatisad quaslibet 
partes temporis, scientia Dei, praecise in quantum scientia 
est, facile conciliatur cum libertate actuum nostrorum. Cer- 
tissimus sum de omnibus quae sub oculis meis fiunt, sive 


1S. c. G. 1, 66. —? In Perihermeneias 1. 1, lect. 14, n° 19—20. 

necessario fiant sive libere, et manifestum est quod mea 
Scientia nullatenus mutat habitudinem effectuum ad causas 
suas proximas. Atqui intellectus Dei cuncta, sub quavis dif- 
ferentia temporum exsistentia, eodem modo contemplatur, 
qua nos praesentia contemplamur'. — Nihilominus solutio 
est inadaequata, imo apparens magis quam vera. Licet enim 
valeat de scientia Dei, qua scientia est, non valet de scientia 
Dei, in quantum adjuncta voluntate est causa rerum. Vera 
autem difficultas componendi libertatem creatam cum scientia 
creatoris, non oritur ex scientia qua tali, sed ex scientia 
quatenus est causa rerum. Sed de his infra. 

Deus cognoscendo cuncta exsistentia, etiam mala tum physi- 
ca tum moralia cognoscit. Malum autem, quum sit non-ens, 
non per seipsum cognoscitur, sed per bonum in quo est. Igitur 
Deus mala cognoscit cognoscendo res creatas, ut sunt debita 
perfectione physica vel morali privatae. 


2° Deum cognoscere mera possibilia (ea scil. quae actu 
nec fuerunt, nec sunt, nec erunt; quae tamen quum notis 
inconsociabilibus non constent, per virtutem aut creaturarum 
aut saltem creatoris actuari possent), satis constat ex iis, 
quae supra de divina essentia cunctorum possibilium exem- 
plari diximus. Ad minus innuitur in Scriptura: «Domino 
Deo antequam crearentur omnia sunt agnita»?. — Hinc autem 
Deus dicendus est scire infinite multa; s. THOMAS: «Quum 
Deus sciat non solum ea quae sunt actu, sed etiam ea quae 
sunt in potentia vel sua vel creaturae, haec autem constet 
esse infinita, necesse est dicere, quod Deus scit infinita. Deus 
autem non cognoscit infinita, enumerando partem post partem, 
quum cognoscat omnia simul, non successive»’. 

1 Hoc modo, np. de scientia Dei praecise ut scientia, intellegendi sunt 
vy. §. S. HiERONYMUS: «Non ex eo, quod Deus scit futurum aliquid, idcirco 
futurum est; sed quia futurum est Deus novit, quasi praescius futurorum» 
(In Jerem. 26, 3); et S. AUGUSTINUS: «Sicut tu memoria tua non cogis 
facta esse quae praeterierunt, sic Deus praescientia sua non cogit facienda, 
quae futura sunt» (De lib. arb., Ill, 4, 11). —? Eccli. 23, 29.—*%S. Th. 1, 
14712 c; et ad 1. 

3° Remanent conditionate futura libera, quae futuribilia 
appellari solent. Intelleguntur autem actus liberi, qui numquam 
ponentur, sed ponerentur si conditio impleretur, quae de facto 
non implebitur. Ad genuinam notionem futuribilis duo requi- 
runtur: a. ut inter conditionem et actum detur connexio vera 
quidem, sed rion necessaria, secus enim actus non esset secun- 
dum se et directe liber. b. Ut religua omnia, a quibus actus 
praeterea pendet, pro tempore conditionis purificandae 
certo adfutura sint; secus enim verum non esset, quod actus 
poneretur, dummodo conditio impleretur. Et ita non haberetur 
futuribile sed mere possibile. 

Porro his suppositis futuribilia, licet modo quodam generali 
sub possibilibus comprehendantur, jure secernuntur a mere 
possibilibus, quum in illis plus entis, proinde plus veritatis | 
contineatur quam in his. Siquidem plus est scire: Petrus, si 
in extremis sacerdotem monitorem haberet (quem non habebit) 
converteretur (futuribile), quam scire: Petrus, si cet., posset 
converti (mere possibile). Hoc de quovis homine peccatore 
pronuntiare possum; ut illud asserere queam, scire debeo, 
nihil defuturum ex iis, quae simul cum influxu monitoris ad 
actum hujus conversionis in concreto efficaciter facient. 


Deum futuribilia, quae et in quantum vere futuribilia sunt, 
cognoscere, certum est. 

a. S. Scriptura nonnulla exempla exhibet. David degens 
in urbe Ceila Deum consulit: «Si descendet Saul [in Ceilam], 
sicut audivit servus tuus? Et ait Dominus: descendet! Dixitque 
David: si tradent me viri Ceilae in manus Saul? Et dixit 
Dominus: tradent»'. Tune David aufugit et ideo nec Saul 
descendit, nec ceilitae tradiderunt David. — Christus civitati- 
bus, in quibus plurimae virtutes facta erant, ita exprobravit: 
«Vae tibi Corozain, vae tibi Bethsaida, quia si in Tyro et 
Sidone factae essent virtutes, quae factae sunt in vobis, olim 
in cilicio et cinere poenitentiam egissent. Et tu Capharnaum...., 
si in Sodomis factae fuissent virtutes, quae factae sunt in te, 


i 1 Reg. 23,070seq: 

forte mansissent usque in hanc diem»!. Neque rationabiliter 
diceretur, particulam dy (Vulg. forte) habere sensum dubitati- 
vum. — Item de justo, morte praeoccupato, dicitur; «Raptus 
est, ne malitia mutaret intellectum ejus, aut ne fictio deciperet 
animam illius» ?. 

b. Ss. Patres hanc scientiam admiserunt, ut imprimis patet 
ex eorum disputationibus cum manichaeis et pelagianis. 
Manichaei dicebant, Deum aut nescivisse angelos, protoparen- 
tes cet. si crearentur et in talibus adjunctis ponerentur, esse 
peccaturos, aut, si haec praevidit, non esse sanctum. Patres 
respondebant, Deum praescivisse quidem, sed nihilominus 
sanctum esse, quia malum permissum in bonum ordinat. 
Pelagiani asserebant, Deum hominibus gratiam dare aut 
negare, secundum quod praeviderat eos bene vel male acturos. 
Patres praescientiam non infitiabantur, sed negabant, bona 
et mala conditionate praevisa esse titulum gratiae accipiendae 
vel non accipiendae. 

c. Idem habet communis sensus fidelium, qui temporalia 
beneficia a Deo expetendo, saepissime rogant ut ea retineat, 
si forte abusum eorum praevideat. Cat. conc. trid.: «Interdum 
fit, ut quae petimus a Deo non impetremus. Sed tunc maxime 
prospicit utilitati nostrae Deus, vel quod alia nobis majora 
bona impertitur, vel quod nec necessarium nobis est nec 
utile quod petimus, imo vero fortasse supervacaneum id 
futurum sit, si dederit, atque pestiferum»’*. 


Corollaria. 1° Consulto diximus, Deum cognoscere futuri- 
bilia, guae vere futuribilia sunt. Multi theologi ita procedunt, 
ac si ex omniscientia Dei et in specie ex probata cognitione 
futuribilium statim flueret conclusio: ergo Deus novit veritatem 
aut falsitatem cujuslibet propositionis, quam nos sub forma 
futuri conditionati exprimere possumus. Possumus v. g. de 
quolibet homine possibili disjunctive pronuntiare: Petrus, si 


1 Mt, 11, 21—23, cfr. Lc. 10, 13. — ? Sap. 4, 11; praeterea laudari solent 
Gen. 11, 6—8: Jer. 38, 17, 18; Luc. 16, 31, Act. 22, 17,18, — * Pars Iv, 
fe Ge SEE 

in hanc occasionem veniret, tentationi resisteret, aut: non 
resisteret. Atqui, aiunt, Deus cognoscit futuribilia, ergo deter- 
minate scit, utrum possibilis ille Petrus in casu praefato 
resisteret, necne. Et ita porro. Nihilominus negandum putamus, 
hanc conclusionem statim, i. e. nullo alio praesupposito, 
fluere ex thesi de cognitione futuribilium per Deum. Fluit ex 
ea, si constiterit, ex duabus propositionibus contradictoriis 
de futuro conditionato, alterutram semper esse vere futuri- 
bilem, alterutram semper habere objectivam veritatem (condi- 
tionatam), alterutram semper esse sub conditione determinatam 
sive a causa prima sive a causa secunda. Num hujusmodi 
determinatio semper adsit, infra venit inquirendum; in prae- 
senti id unum asserimus: si forte non semper adest, tota 
enuntiatio nostra disjunctiva, utut sub forma futuri condi- 
tionati prolata, forte nullatenus est de vere futuribili, sed de 
mere possibilibus. Quodsi ejus objectum vere futuribile non 
est, ut tale cognosci nequit, ne quidem ab intellectu divino. 
Nec putes, hanc suppositionem laedere omniscientiam Dei: 
Deus cuncta cognoscit et perfectissime cognoscit quae sunt 
objectum cognitionis, i. e. quae habent veritatem ontologicam 
seu entitatem. Quae vero entitatem non habent non sunt 
objectum cognitionis. 


2° Iterum consulto diximus, Deum cognoscere vere futuri- 
bilia, in quantum futuribilia sunt, i. e. secundum eum 
¢gradum quo eorum conditionata futuritio objective deter- 
minata est. Sententia longe communior, imo communissima 
supponit, cuncta futuribilia ejusmodi esse, ut purificata con- 
ditione infallibiliter (non: necessario) essent eventura. Quod 
si verum est, utique concludendum erit, cuncta futuribilia 
a Deo cognosci ut sub tali conditione infallibiter eventura. 
Nihilominus nostris diebus cl. Laur. Janssens! emendando 
suscitavit sententiam, quam saec. xvi plures thomistae,imprimis 
Petrus de Ledesma, tuebantur. Ipse igitur duplicem veluti 
classem futuribilium distinguit. Alia sunt futuribilia in sensu 


ane Deo Uno, Il, p, 47 seq. 

pleno, ea scil. quorum futuritionem conditionatam Deus 
decrevit. Et haec a Deo cognoscuntur ut infallibiliter even- 
tura, si conditio impleretur. Alia vero nonnulla, immo forsan 
plurima, sunt futuribilia in sensu minus pleno: ea scil. 
quorum futuritio conditionata, quin a Deo decreta sit, moraliter 
certo continetur in causis ipsorum proximis, a Deo prae- 
ordinatis. Et de his Deus id unum infallibiliter rescit, ea in 
futuris suis causis moraliter contineri, nihil praeterea. Nemo 
negabit, Deum, qui creaturas suas cum omnibus earum 
adjunctis internis et externis, pro quavis differentia temporis, 
plenissime perspectas habet, saepius (haud semper) in iis 
videre posse, quid moraliter certo agerent, si talis conditio 
impleretur. Num vero hujusmodi cognitio sufficiat ad expli- 
canda facta ex s. Scriptura allata' et imprimis sensum 
traditionalem ecclesiae, equidem non affirmare, minus tamen 
negare audeo. lgitur concedendo praefatae sententiae probabi- 
litatem suam dicimus, Deum futuribilia cognoscere secundum 
quod revera futuritionem conditionatam habent, sive haec sit 
infallibiliter certa, sive moraliter certa tantum. Nec iterum 
putes, per hanc suppositionem laedi necessariam perfectionem 
divinae scientiae. Etenim si forte verum est, futuritionem 
conditionatam quorumdam actuum liberorum non nisi mora- 
liter determinatam esse, impossibile est ut tamquam stricte 
et plene determinata cognoscatur. Siquidem intellectus divinus, 
utut perfectissimus, non potest in rebus plus exsistentiae 
cognoscere quam habent. Exhaurit totam cognoscibilitatem 
objecti; numquid imperfectionis argumentum est, quod utra 
hanc mensuram non excedit? 


Divisio. — Licet intellecus divinus omnia uno et simplici 
intuitu cognoscat, scientia Dei pro diversis objectorum specie- 
bus quas attingit, varie dividi potest. Unde statim vides, rationem 


1 Scribit SCHANZ in Mt. 11, 21: «Die Disposition der Bewohner [Tyrus 
und Sidon] bot einen Grund zu dem Schluss auf ihr eventuelles Verhalten 
gegentiber der Predigt, so dass man keine scientia media braucht» (Comm. 
in Mt., p. 313). 

divisionis nullatenus esse ex parte Dei scientis, sed ex parte 
rerum cognitarum tantum. Distingui autem solent: 


1° Scientia necessaria et libera, prout scil. objectum ejus 
pendet vel non pendet a libero decreto voluntatis divinae. 
Scientia necessaria Deus cognoscit seipsum et cuncta pos- 
sibilia; scientia libera contemplatur omnia sub quavis differentia 
temporum exsistentia; haec enim exsistentiam non haberent, 
nec proinde ut exsistentia cognoscerentur, nisi Deus ea 
libero voluntatis actu ad exsistentiam perduceret. Manifestum 
autem est, quod in hypothesi creationis necessario cogno- 
scuntur a Deo, unde eorum scientia dici potest hypothetice 
necessaria. 


2° Scientia speculativa et practica, prout scil. versari con- 
cipitur circa res vel ut sunt objectum merae cognitionis, vel 
ut sunt objectum operationis. Scientia practica in actu primo 
Deo exhibet ideas rerum, secundum quod eas efficere potest; 
scientia practica in actu secundo praelucet voluntati divinae 
res efficienti. Unde vides scientiam practicam in actu secundo 
esse causam rerum, non quidem per se ipsam sola, sed 
quatenus adjunctam habet voluntatem. 


3° Scientia approbationis et improbationis, prout scil. ter- 
minatur ad ea, quae Deo placent, vel illi displicent. In Scrip- 
tura Deus nonnumquam dicitur nescire ea, quae scientia 
approbationis non novit!. 


4° Scientia visionis, simplicis intellegentiae et (ex multorum 
sententia) media. Scientia visionis, quae ita vocatur propter 
«similitudinem visus corporalis, qui res extra se positas 
intuetur» 7, Deus cognoscit omnia quae sunt vel fuerunt vel 
erunt. Quum enim Deus aeternus sit, «praesens [ejus] intui- 
tus fertur in totum tempus et in omnia, quae sunt in 
quocumque tempore, sicut in subjecta sibi praesentialiter»®. 


1 Mt. 7, 23; 25,.12, — 2s. THOM. De Verit. 2, 9ad2,—*SiTh,L 149 e: 

Scientia simplicis intellegentiae (simplicis notitiae) Deus 
cognoscit omnia, quae quidem «sunt in potentia Dei vel 
creaturae, sed tamen non sunt nec erunt neque fuerunt»!, 
Siquidem possibilia, qaum non habeant esse extra intellectum, 
nec proinde visu corporali percipi queant, hac de causa 
dicuntur intellegi tantum, non videri. 

Divisionem hanc, gualem eam ex s. Thoma explicavimus, 
adaequatam esse, negari nequit. Molinistae tamen praeferunt 
divisionem tripartitam, et dicunt, Deum cuncta exsistentia 
cognoscere scientia visionis, mere possibilia scientia simplicis 
intellegentiae, futura conditionata scientia media. Supra 
diximus, futuribilia ét sub possibilibus generatim sumptis 
comprehendi, ét nihilominus a mere possibilibus jure aliquo 
distingui. Hine putamus nihil obstare, quominus divisio 
tripartita majoris explicationis gratia admittatur, quamvis 
eam nec mnecessariam nec peculiariter utilem habeamus. 
Quodsi thomistae scientiam mediam acriter impugnant, 
verum motivum non est, quod futuribilia meris possibilibus 
perfecte aequiparant, proinde omnem scientiam «mediam», 
quovis modo explicatam, necessario rejiciendam putant, sed 
quod inadmissibilem judicant scientiam mediam, secundum 
eum modum, quo a molinistis explicatur et adhibetur; de 
quo infra. 


§ 3. De modo, quo Deus libera cognoscit 


Supra dictum est, Deum omnia alia a se cognoscere in 
seipso, i.e. in sua essentia, non ut essentia est, sed ut est 
intellecta. Et haec assertio principalis hodie saltem ab om- 
nibus admittitur. Jam facile intellegitur, quomodo Deus in 
sua essentia cognoscere possit tum mere possibilia, tum 
cuncta exsistentia (sub quavis differentia temporis), quae aut 
ab ipsius Dei operatione tantum, aut ab operatione causa- 
rum necessariarum dependent. Siquidem mere possibilia 
videntur in divina essentia, quatenus est infinitis modis 


Ne 


87 


72 ~+S.1,C, Il, A. 1, § I. — MODUS COGNOSCENDI FUTURA LIBERA 


imitabilis ad extra, exsistentia vero ut supra videntur in ea, 
guatenus continet decreta divinae operationis, imprimis 
decretum creationis et conservationis. — Sed remanet quaestio 
difficilis et controversa, quo modo divina essentia repraesen- 
tare possit futura, sive absoluta sive conditionata, quae 
pendent a libera determinatione creaturarum. 


Quaestio intellegenda est de futuris liberis, praecise ut sunt 
futura, i.e. secundum quod considerantur antecedenter ad 
liberam determinationem voluntatis creatae; nam si con- 
siderantur consequenter ad liberam electionem creaturae, 
eorum cognitio facile explicatur per aeternitatem Dei. Quum 
enim nunc aeternitatis aequaliter se habeat ad quaslibet diffe- 
rentias temporum, ea quae nobis praeterita aut futura sunt 
Deo praesentia exsistunt, et ita Deus immobili aspectu in- 
tuetur cunctas liberas voluntates (quae fuerunt, vel sunt vel 
erunt) se ipsas libere determinantes et sua electione deter- 
minatas, sicut nos videmus v.¢. Paulum sub oculis nostris 
libere sedentem vel manducantem, cet.... Sed haec ultima 
consideratio (qua .futura libera attenduntur ut aeterno Deo 
praesentia) etsi verissima est, non est adaequata. Qui enim 
poneret, actus liberos creaturarum Deo non esse cognitos, 
nisi consequenter ad liberam electionem creaturae, eo ipso 
concederet, eos a divina causalitate non pendere et ita magna 
parte divinam providentiam negaret. Ut igitur verum sit, 
quod fides simul et ratio docent, Deum per suum intellec- 
tum et voluntatem esse causam omnium quae fiunt in mundo, 
necessario tenendum est, Deo cognitos esse actus liberos 
creaturarum ut adhuc futuros, i.e. antecedenter ad electio- 
nem creatae voluntatis. Quaestio itaque est: gua ratione 
divina essentia repraesentet actus liberos creaturarum, 
antecedenter ad electionem ipsius creaturae}, 

' Quum libera, quae nunc jam facta sunt aut in praesenti fiunt, ali- 
quando respectu causarum suarum proximarum futura fuerunt, proinde 
antecedenter ad electionem creaturae Deo cognita esse debuerunt, quaestio 
nostra aequaliter comprehendit omnes actus liberos creaturarum. 

|. Thomistae, quos adversarii Bannezianos vocare malunt', 
docent creatam voluntatem nihil agere aut agere posse, nisi 
ex physico influxu Dei praevio (i. e. motum creatae libertatis 
causante, proinde ipsum natura, non tempore, praecedente): 
praemotio physica. Praemotio haec creaturis utique in tem- 
pore applicatur, sed a Deo immutabili ab aeterno decreta est. 
Hoc itaque praestituto, ad quaestionem nostram repondent: 

Futura libera a Deo cognoscuntur in sua essentia, in 
quantum haec repraesentat decreta physice praemovendi 
voluntates creatas ad illos actus. Brevius sed in eumdem 
sensum: futura libera a Deo cognoscuntur in suis decretis. 
Porro quae vere futura sunt videntur in decretis absolutis, 
quae futuribilia sunt in decretis conditionatis (vel accuratius 
in decretis subjective i.e. ex parte Dei absolutis, sed ex 
parte objecti conditionatis), ut v.g6.: praemoverem Petrum ad 
conversionem, si in extremis sacerdotem monitorem haberet 
(quem non habebit). 


Manifestum est, in hac sententia optime explicari: a. quo- 
modo Deus futura tum absoluta tum conditionata in sua 
essentia infallibiliter cognoscat (saltem si praescindas a prae- 
_ cognitione peccati); bs quaomodo Deus supremum dominium 
exerceat in omnes actus creaturarum, etiam liberos. Praeter- 
ea thomistae plurimum urgent omnimodam necessitatem 


1 Scil. a DOM. BANNEZ, O. P. (¥ 1604), Dicunt enim systema «thomisticum» 
immerito gloriari de auctoritate s. Thomae, quum nonnisi a Bannez et Alvarez 
(+ 1635) inventum sit. Concedendum est, s. Thomam non tractasse quae- 
stionem, guomodo divina essentia repraesentet futura libera, ut adhuc 
futura: nihilominus indubium nobis est, Aquinatem vere docuisse prae- 
motionem physicam (quoad rem scil, nam vocem praemotionis non 
adhibuit, multo minus vocem praedeterminationis) et constanter adjecisse, 
eam non esse necessitantem (Cfr. v. g. S. Th. 1, 83, 1. ad 3; 1, Ul, 10, 4; 
S. c. G. I, 68 in fine, 11, 70, 89, 90; De malo, 3, 2 ad 4 cet.). Itaque con- 
cedendo, posteriores thomistas in pluribus ultra s. Thomam processisse, 
negandum putamus, eos summam systematis quod attinet, a principiis 
doctoris angelici defecisse. Cfr. DUMMERMUTH, O. P., S. Thomas et doctrina 
praemotionis physicae, (1886) et FRINS, Ss. J.,S. Thomas praedetermina- 
tionis physicae adversarius (1892). 

decretorum praeordinantium ad utrumque effectum praedic- 
tum et in specie ad hoc, ut scientia futurorum, quae Deo certo 
certius tribuenda est, sit utcumque possibilis. Dicunt: nihil 
est cognoscibile nisi secundum quod habet esse; atqui futura 
qua talia non habent esse in seipsis, nec in suis causis — 
proximis, ergo nisi habeant esse in causa prima, ie. in decretis 
divinis, nullo modo habent esse, proinde nullo modo sunt 
cognoscibilia?. 


Ab altera parte solutio thomistarum triplici laborat diffi- 
cultate, np.: ' 

1° Quomodo Deus praesciat peccatum, quod utique ipse 
non praeordinat. — Respondent thomistae: distingui debet 
materiale et formale peccati, actus physicus (qui est ens et 
bonum) et privatio rectitudinis moralis (quae est defectus, 
seu non-ens in ente). Porro Deus formale peccati, defectum 
moralis rectitudinis, nec causat nec cognoscit in se, sed 
cognoscit illud in decreto permittendi deficientiam voluntatis 
creatae a regula morum et praemovendi eam ad actum 
physicum peccati. 


2° Quomodo fictitia non sint innurnerabilia illa decreta 
de futuribilibus, de rebus np. quae numquam evenient. — Sunt 
quidem thomistae, qui decreta conditionata absque limite mul- 
tiplicant, et censent exinde commendari perfectionem divinae 


! Assertio haec universalis intellegenda est de cognoscibilitate futuri- 
tionis infallibilis; quum enim nonnuila futura libera moraliter certo 
contineantur in suis causis proximis, positis omnibus adjunctis, horum 
futuritio ut moraliter certo eventura, a Deo cognosci potest in causis~ 
secundis, Verum, etsi (secundum praedicta n° 83] forte admitti potest, 
Deum futuritionem conditionatam aliquorum aut multorum futuribilium 
non cognoscere nisi ut moraliter certo eventuram tantum, nemo dubitat, 
quominus futuritionem omnium futurorum (etiam qua talium) ut infalli- 
biliter eventuram cognoscat. Ceterum sententia communissima, a quo 
saltem nemo ex molinistis recedit, habet, etiam futuritionem conditio- 
natam cunctorum futuribilium a Deo cognosci ut infallibiliter eventuram, 
si conditio inpleretur. 

scientiae. Alii vero plures eorum numerum satis restringunt, 
Sane nisi gratis supponas, vere futuribilia esse quaecumque 
imaginatio nostra sub forma futuri conditionati concipere 
potest, non est necesse admittere decreta conditionata de 
quavis possibili creatura in quibusvis adjunctis possibilibus 
considerata, sed omnino sufficit, ut Deus ea decreta con- 
ditionata condiderit, quae requiruntur ut praesentem ordinem 
universi pro suo beneplacito gubernet. Quodsi cum cl. Jans- 
sens putaveris, Deum multa futuribilia non nisi in causis 
eorum proximis cognoscere, adhuc multo magis restringitur 
numerus decretorum conditionatorum. In hac enim opinione 
Deus multa futuribilia, quibus ad moderandum rebus humanis 
utitur, non videt in decretis specialibus de ipsis futuribilibus, 
sed in decretis absolutis de futuris eorum causis, quippe quae 
in his decretis videntur intrinsecus extrinsecusque ita disposi- 
tae, ut, si talis conditio impleretur, jam moraliter certo se- 
queretur talis electio'. 

3° Quomodo sub praemotione Dei servetur libertas crea- 
turae. — Respondent thomistae: quum proprium modum 
divinae actionis ignoremus, rem positive non intellegimus ; 
sed ab alia parte non probatur repugnare electionem liberam 
sub praemotione Dei. Dici solet: defensores praemotionis 
physicae admittunt, voluntatem creatam jam a Deo deter- 
minatam esse, antequam se ipsam determinet, a. v. eam simul 
esse jam determinatam et adhuc indeterminatam. Sed im- 
merito; nemo enim thomista ponit, motionem Dei tempore 
praecedere motum ipsius voluntatis, sed logice tantum: volun- 
tas creata seipsam movet in virtute divini influxus. — Adhuc 
dici solet: omnis influxus physicus natura sua necessitans 
est; sed qui ita loquuntur de influxu causae primae judicant 
secundum influxum causarum secundarum. Porro Deus in 


1 Remanent tamen etiam in hac sententia decreta conditionata, primo 
de iis, quae ipse Deus faceret, si certa conditio impleretur, uti v.g. constat 
ex praedicatione Jonae; deinde de futuribilibus a creata voluntate penden- 
tibus, quae in causis secundis non moraliter certo continentur, et quorum 
cognitio nihilominus providentia divina requirit. 


93 


94 


76 ~=S.1, C. Il, A. I, § I. — MODUS COGNOSCENDI FUTURA LIBERA 


voluntatem influit non ad modum exterioris agentis, sed per 
modum causae primae, quae sicut reliquis omnibus ita et 
voluntati inexsistit, dans ei esse et operari secundum pro- 
priam ejus naturam. Quum autem esse necessitantem haud 
manifeste pertineat ad perfectionem actionis causarum secun- 
darum, sed magis ad imperfectionem ejus, incaute concluditur: 
influxus physicus causarum secundarum natura sua est 
necessitans, ergo et influxus causae primae non potest esse 
nisi necessitans. 


II. Molinistae, ita dicti a Lud. Molina s. j. (¢ 1600) ab 
una parte non admittunt exsistentiam decretorum praeordi- 
nantium, sub quibus ex illorum sententia nulla daretur 
libertas arbitrii, et ab alia parte diserte ponunt etiam actus 
liberos creaturarum divino dominio subdi, ita ut creaturae 
liberae ea omnia eaque sola efficiant quae Deus vult (aut 
approbando aut saltem permittendo). Ut autem haec duo 
simul salvent, ordinem rerum cognitarum et provisarum a 
Deo concipiunt ut sequitur. 

a. Deus primo (prioritate logica) cognoscit, quid v. ¢. 
Petrus in quavis conditione possibili (i. e. in quibuslibet | 
adjunctis possibilibus et quolibet auxilio indifferenti donatus) 
facere poterit, v.¢. quod in his adjunctis et cum hoc auxilio 
poterit tentationi resistere et ei non resistere: mere possi- 
bilia, scientia simplicis intellegentiae. 

b. Deus secundo infallibiliter cognoscit, quid Petrus in 
quavis conditione possibili pro innata libertate reapse faceret: 
quod v. g. in his adjunctis et cum hoc auxilio de facto 
tentationi resisteret, in aliis adjunctis ei reapse succumberet: 
futuribilia, scientia media. 

c. Nunc autem Deus, si vult ut Petrus tentationem vincat, 
decernit verificare conditionem, in qua eum victurum prae- 
novit; contra si vult permittere ut Petrus peccet, decernit, 
verificare aliam conditionem, in qua eum lapsurum praescivit, 
et ita tertio videt, quid Petrus reapse faciet, quod np. bene 
faciet vel contra: futura absoluta, scientia visionis. 

Statim vides, totius systematis cardinem esse assertionem 
secundam (b.); si haec sustinetur reliqua quadrant (nisi forte 
Deo minus dignum existimes, prius explorare quid creatura 
in qualibet hypothesi actura esset. et exinde rationes suas 
componere). Praeterea eadem assertio secunda totum respon- 
sum molinistarum ad nostram quaestionem continet, unde 
ejus sensus diligentius considerandus est. 


Molinistae, ut liquet, provinciam futuribilium latissime 
extendunt; reapse tenent ex duabus propositionibus contra- 
dictoriis de eventu conditionato, alterutram semper esse de 
vere futuribili'. Deinde propugnant, et vi sui systematis 
propugnare debent, futuritionem omnium futuribilium a Deo 
cognosci ut infallibiliter eventuram si conditio impleretur. 
Denique statuunt, Deum ea cognoscere neque in causis 
proximis (in quibus reapse aliqua tantum et ad summum 
ut moraliter certo eventura cognosci possunt)?, neque in 
causa prima sive in decretis divinis de eorum futuritione 
conditionata (quippe quae non exsistunt), igitur absque ullo 
medio speciali*, distincto ab ipsis, i. e. ab ipsa eorum 


!' Hinc quidem thomistae non plane immerito ad hominem arguunt: 
qui futuribilia absque limite multiplicatis, nolite carpere innumerabilem 
multitudinem decretorum nostrorum! — ? Hinc etiam molinistae com- 
muniter rejiciunt illam supercomprehensionem humanae libertatis, quae 
Bellarmino quondam probabilis visa est (De Gratia 1. IV, c. 15), qua 
scil. Deus, qui indolem et adjuncta interna et externa humanae voluntatis 
una cum congruitate sui auxilii plenissime cognoscit, exinde colligeret, 
in quam partem voluntas infallibiliter itura sit. Et merito quidem; nam 
comprehensio etiam perfectissima non potest videre in causa, quod in ea non 
continetur. Atqui in anima, quantumvis proxime expedita ad agendum, 
ante actum secundum numquam continetur determinatio ad unum, sed 
semper indifferentia ad utrumque (etsi nonnumquam, haud semper, cum 
tanta propensione in unam partem ut electio oppositi jam dicenda sit 
practice moraliter impossibilis — prorsus improbabilis). — Quodsi nihil- 
ominus molinistae nonnumquam dicunt, Deum futura libera cognoscere 
per supercomprehensionem creatae libertatis, hanc formulam alio sensu 
intellegunt, ut infra dicam. — 3? Dico: «absque ullo medio speciali», 
quia non intendunt excludere medium in quo generale, np. divinam 

futuritione conditionata, ab ipsa eorum veritate objectiva, et 
hoc sensu in seipsis aut in objectiva eorum veritate tantum. 

Atqui hinc vides, quae sit vera ratio scientiae mediae, quam 
molinistae tanto studio contra thomistas defendunt: est scien- 
tia, qua futuribilia infallibiliter cognoscuntur independenter 
a decretis divinis, in seipsis'. 

Adhuc autem pro pleniori intellegentia haec observentur. 

Molinistae, quum profiteantur nullam creaturam quidquam 
agere posse absque concursu Dei simultaneo, impossibile 
judicant, ut Deus sciat quid creatura sub tali conditione 
ageret, nisi in suppositione concursus praestiti; hinc non- 
numquam dicunt, Deum futuribilia cognoscere in decreto 
conditionato conferendi auxilium indifferens. Sed quum 
concursus, qualem eum concipiunt, actionem creaturae 
comitetur tantum, et liberam electionem logice non praece- 
dat sed subsequatur, non potest haberi vera ratio manifesta- 
tiva futuribilis, sed solum una ex conditionibus, sine qua 
futuribile non esset. 

Deinde quum, ex supra dictis, decretum divinum verificandi 
hanc vel illam conditionem efficiat, ut futuribile fiat futurum 
absolutum, adhuc dicunt, Deurn, praesupposita scientia media, 
futura absolute videre in suo decreto verificandi con- 
ditionem (incluso concursu). Sed consulto dicitur, in decreto 
verificandi conditionem, nam objectum directum decreti 
non est libera actio Petri, sed verificatio conditionis. Et 
necessario additur: praesupposita scientia media; Deus 
enim, nisi per scientiam mediam jam sciret, quid homo age- 
ret si in hac conditione poneretur, in decreto verificandi 
conditionem non videret quid homo reapse acturus sit. 

Et ita per omnia apparet, quomodo scientia media sit 
fundamentum totius systematis, et simul quo sensu molinistae 
essentiam, sed medium speciale tantum, tale scil. quod in divina essentia 
per prius repraesentaretur quam ipsum futuribile. — !1 Vocatur autem 
media, tum quia mediat inter scientiam simplicis intellegentiae et scien- 
tiam visionis, tum quia reputatur medium ad conciliandam humanam 
libertatem cum causalitate et praedestinatione Dei. 

ad quaestionem nostram, quomodo Deus futura libera, qua 
futura sunt, in sua essentia cognoscat, respondeant: 


Futura libera, primo conditionata, exinde suppositis sup- 
ponendis etiam absoluta, a Deo cognoscuntur in sua essen- 
tia; in quantum haec objectivam eorum veritatem reprae- 
sentat. Brevius sed in eamdem sententiam: cognoscuntur a 
Deo in objectiva eorum veritate, sive in seipsis. 

Assertio explicatur et probatur hoc modo: Petrus, si in 
patria ejus persecutio erumpat, infallibiliter certo alterutrum 
eliget: fugere aut non fugere. Quum igitur impleta conditi- 
one alterutrum certo eveniet, ex duabus propositionibus 
contradictoriis; Petrus, si, cet., fugiet, et: Petrus, si cet., non 
fugiet, alterutra est objective vera, et quidem infallibiliter 
(quamvis nos lateat, quaenam sit vera). Porro si hodie vera 
est, etiam heri et nudius tertius et ab aeterno vera fuit. 
Quodsi ab aeterno objective vera est, necesse est, ut divina 
essentia objectivam ejus veritatem ab aeterno repraesentet, 
repugnat enim aliquid veri divinum intellectum latere. — 
Quod autem valet de Petro in his adjunctis, similiter valet 
de cunctis creaturis possibilibus in quibusvis adjunctis pos- 
sibilibus. Ergo!. 


Reponunt thomistae: Ex duabus propositionibus: Petrus, 
si cet. fugiet, et: Petrus, si cet. non fugiet, alterutra est 
objective vera et quidem infallibiliter: dist. — Si supponatur 
aut electio Petri jam facta aut exsistentia decreti praeordinantis; 
conc. — Extra has suppositiones; nego. Tunc enim neutra 
habet esse futuritionis conditionatae neque a causa secunda, 
neque a causa prima; unde nihil infallibiliter verum est praeter 


1 Quodsi Molina, Becanus, alii molinistae interdum dicunt: Deum 
conditionate futura videre in supercomprehensione humanae voluntatis, 
teste cl. PesCH (Prael. II, n° 279), idem intellegunt quod supra dictum 
est; nihil enim aliud intendunt «nisi Deum scire, voluntatem positis 
conditionibus transituram in talem actum, quamvis voluntas considerata 
in actu primo hanc cognitionem producere non possit» (l.c,). 

hoc unum: Petrus, si cet. aut fugiet aut non fugiet: duo 
possibilia'. — Atqui in casu utraque suppositio praedicta 
excluditur (agitur enim de futuro qua tali et decreta praeordi- 
nantia non admittuntur). Ergo, quamvis divinus intellectus 
necessario cognoscat omne verum, nec fugam nec non-fugam 
Petri cognoscere poterit ut futuribilem, quia reapse neutra 
est futuribilis, neutra habet esse futuritionis conditionatae; sed 
Deus utramque cognoscet ut possibilem nihil praeterea. — 
Nec in contrarium facit, quod, si conditio verificatur, infalli- 
biliter alterutrum eveniet, fugere aut non fugere; nam tota 
vis hujus assertionis huc redit: inter fugere et non-fugere 
non datur tertium. Sed quid inde? 


Hucusque de duobus systematibus. quae inde”a saec. XVI 
spectatissimi theologi sequuntur. Utrumque quanta potui 
concinnitate exposui, praeferentiam solutionis thomisticae non 
dissimulans. Fateor, thomismum gravibus premi difficultati- 
bus, tum quas supra enumeravimus, tum imprimis ubi mysterio 
praedestinationis applicatur; nihilominus fundamenta ejus 
mihi videntur solida ac vera, fundamentum molinismi, scientia 
media, non ita. Ceterum etiam molinismus obscuritatem divinae 
praedestinationis non pellit. Facile est ridere thomismum di- 
cendo: incolae Corozain, si thomistae fuissent, Christo incre- 
dulitatem exprobranti’, respondere potuissent: utique, Domine, 
tyrii et sidonii poenituissent, quia eos ad poenitentiam prae- 
movisses; nonne et nos poenitentiam ageremus, sinos aequaliter 
praemoveres ? Sed nonne iidem viri ex sententia molinismi 
potuissent reponere: Domine, praesciebas nos in his con- 
ditionibus poenitentiam non acturos, in aliis vero acturos;: 
utinam decrevisses alias nobis verificare conditiones!? Quum 


' Ad summum verum esse poterit (ex dispositionibus Petri proxime ex- 
pediti ad agendum): Petrus probabilissime = moraliter certo fugiet. Sed 
haec suppositio negligi potest, quia molinistae requirunt non maximam 
probabilitatem, sed certitudinem absolutam. — ? Cfr. Mt. 11, 21. — 3 Nec 
restat effugium, Deum corozainitas non posuisse in conditionibus iis magis 
salutaribus, quia pro innata pervicacia iis indigni noscebantur, haec enim 

igitur utrimque difficultates sint, modestiam servemus utrimque, 
cum psalmista confitendo: «Mirabilis facta est scientia tua ex 
me, confortata est et non potero ad eam»!! 


Art. II 


DE VOLUNTATE DEI? 


Post ea, quae ad divinam scientiam pertinent, considerare 99 
debemus voluntatem divinam, quam tamen hoc loco absolute 
tantum seu secundum se spectamus, nam considerationem 
providentiae et praedestinationis, quam divus Thomas in 
Summa Theol. hic subnectit, ob rationes practicas in tractatus 
De Deo Creatore et De Gratia amandamus. 

Quum voluntas, scil. facultas tendendi in bonum intellectu 
cognitum, omnibus fatentibus sit perfectio simplex, absque 
dubio Deo formaliter competit, unde etiam conc. vatic. Deum 
praedicat <intellectu et voluntate omnique perfectione infini- 
tum». Dicemus primo de perfectione et objecto, deinde de 
divisione divinae voluntatis. 


§ L De perfectione et objecto divinae voluntatis. 


1° Deus, quaecumque vult, vult unico actu simplicissimo, 100 
gui est ejus essentia. — Certum est. — Fluit ex praedictis de 
simplicitate Dei, quae omnem compositionem tum substantiae 
et facultatis, tum facultatis et actus excludit. Hinc velle Dei 
est aeternum, immutabile, absolute perfectum et independens. 

2° Divina voluntas non appetit bonum non-habitum, sed 
guiescit in bono habito. — Certum est. — S. THomas: «Voluntas 


esset hareresis pelagiana statuens, gratias dari et negari pro praevisis 
meritis ac demeritis naturalibus. Hanc autem solutionem molinistae nec 
dant, nec umquam dederunt, eam diserte excludunt; unde ipsi non minori 
calumnia pelagianismi accusarentur, quam thomistae calvinismi (ac si 
liberum arbitrium negarent),— ! Ps. 138, 6. — ? Cfr. S. Th. I, 19 seq; 
S. c. G. 1, 72 seq. — 3 Const. De fide, cp, I. 


_ De Deo Uno et Trino. 

in nobis pertinet ad appetitivam partem, quae licet ab ap- 
petendo nominetur, non tamen hunc solum habet actum ut 
appetat quae non habet, sed etiam ut amet quod habet et 
delectetur in illo, et quantum ad hoc voluntas in Deo ponitur>'. 
Sane si velle divinum esset appetere bonum non-habitum, 
Deus non esset infinite perfectus, quum bonum aliquid ei 
deesset; praeterea alliceretur seu moveretur a bono extraneo 
tamquam ab objecto et ita dependens esset, causamque haberet. 
Bonum autem habitum, in quo Deus quiescit, non potest esse 
re distinctum ab ejus essentia, quidquid enim Deus habet, 
hoc est. Ratione tamen aliquo modo ab essentia distinguitur, 
nam essentia divina est objectum divinae voluntatis non prae- 
cise ut essentia est, sed ut est summum bonum. 

Ex dictis sequitur ex affectibus nostrae voluntatis solum 
armoretn et gaudium Deo proprie seu formaliter tribui posse’; 
siquidem amor seu complacentia respicit bonum in communi, 
sive habitum sive non habitum?; delectatio sive gaudium 
respicit bonum habitum. Reliqui vero affectus: desiderium, 
spes, audacia, tristitia, fuga, ira, timor, quum aut sint de 
bono absenti aut de malo conjuncto vel conjungendo, Deo 
formaliter convenire nequeunt. Nihilominus aliquando de Deo 
praedicantur metaphorice, vel secundum similitudinem ef- 
fectus (Deus puniens peccatores dicitur iratus, quia homines 
ex ira punire solent), vel secundum similitudinem affectionis 
praecedentis (Deus dicitur tristari de hominibus seipsos per- 
dentibus, quia eos vere amat, nos autem tristamur quando 
videmus amatos seipsos perdere’, 


3° Objectum primarium et formale divinae voluntatis est 
ipsa divina essentia; objectum secundarium et materiale 
omnia, quae sunt extra Deum. — Certum est. 


Objectum primarium est quod per se intenditur et per- 
! S. Thom. I, 19,1 ad 2. — ? Dicitur «affectus voltntatis» nam passiones 
proprie dictae, quum sint affectiones appetitus sensitivi, in Deo esse neque- 
unt. — *? In amore quodammodo includitur odium, quod est de malo in 
communi, sive conjuncto sive non conjuncto, — * Cfr. S. c. G., I, 91. 

fecte explet inclinationem voluntatis; objectum formale propter 
quod vel sub quo alia intenduntur, quod est ratio volendi 
alia. Jam divina essentia, quum sit bonum absolute perfectum 
atque ut tale a Deo pienissime cognoscatur, non potest in- 
tendi propter aliud; quum sit bonum infinitum, infinitae 
voluntati perfecte proportionatur. Quodsi divina essentia in- 
clinationem divinae voluntatis explet, sponte sequitur, Deum 
si alia a seipso vult, non posse ea velle nisi propter suam 
bonitatem. Hine Scriptura: «Universa propter semetipsum 
operatus est Dominus»!. 

Secundario autem Deus vult seu amat omnia, quae praeter 
ipsum sunt: «Diligis omnia quae sunt, et nihil odisti eorum 
quae fecisti»?. Nihilominus creaturae sunt merus terminus 
divinae volitionis et nullo modo ejus causa motiva aut ratio. 
Nos quidem ad volendum permovemur a rebus extraneis, 
quarum bonitas vera aut existimata provocat amorem no- 
strum, quo volumus iis ét bonum conservari quod habent ét 
addi quod non habent; divina vero voluntas non praesup- 
ponit bonum extra se, sed volendo sive amando res, iis 
infundit et creat totam bonitatem quam habent, i. e. totum 
esse earum’. Hinc statim intellegis, quod et quo sensu Deus 
alias creaturas plus amat, alias minus: scil. non majori vel 
minori intensitate (omnia enim vult unico actu, qui est ejus 
essentia), sed secundum quod aliis majora bona vult, aliis 
minora: «Cum enim amor Dei sit causa bonitatis rerum, non 
esset aliquid alio melius, si Deus non vellet uni majus 
bonum quam alteri»*. Unica autem ratio (non causa), quae 
movet Deum ad volendum creaturas, est ipsa sua bonitas, 


1 Prov. 16, 4. —? Sap. 11, 25. Nec in contrarium facit effatum: «Odisti 
omnes qui operantur iniquitatem» (Ps. 5, 7), uti ostendit s. THOMAS: «Nihil 
prohibet unum et idem secundum aliquid amari et secundum aliquid odio 
haberi. Deus autem peccatores in quantum sunt naturae quaedam amat, 
sic enim ét sunt ét ab ipso sunt. In quantum vero peccatores sunt non 
sunt, sed ab esse deficiunt, et hoc in eis a Deo non est; unde secundum 
hoc ab ipso odio habentur» (S. Th. I, 20, 2 ad 4).—31L,¢, 2 a— 
lbs Cee, BP 

quae per illas non augetur sed manifestatur tantum. Et 
ita Deus etiam volendo alia, ineffabiliter quiescit in bono suo’. 


49 Deus seipsum vult necessario, omnia vero alia libere. — 
Agitur de necessitate et libertate physica; manifestum enim 
est in Deum, causam primam, proinde omnino independentem, 
nullam cadere posse necessitatem moralem seu obligationem. 
ex lege oriundam. Eadem independentia a Deo excludit 
necessitatem ab extrinseco seu coactionis; unde relinquitur, 
quod seipsum amet necessitate interna sive naturae, i.e. 
motu spontaneo (non coacto) et voluntario (non caeco, se- 
quitur enim intellectum) sed tamen necessario, tum quoad 
exercitium tum quoad specificationem. Quoad exercitium: 
divina volitio, quum sit ipsa divina essentia, aeterna est et 
immutabilis; quoad specificationem: nulla voluntas gaudet 
libertate indifferentiae erga objectum suum adaequatum et 
perfecte proportionatum. 

Deum quaecumque praeter seipsut vult, libere velle, est 
dogma fidei v.g. ex conc. vatic.: «S.q. Deum dixerit non 
voluntate ab omni necessitate libera, sed tam necessario 
creasse, quam necessario amat seipsum, a.s.»?. — Probatur. 
a. Ex s. Scriptura: «Operatur omnia secundum consilium 
voluntatis suae». — «Abba, Pater, omnia tibi possibilia sunt, 
transfer calicem hunc a me, sed non quod ego volo, sed 
quod tu»*. b. Ex ratione; s. THoMAs: «Alia a se Deus vult 
in quantum ordinantur ad suam bonitatem ut in finem. Ea 
autem, quae sunt ad finem, non ex necessitate volumus 
volentes finem, nisi sint talia sine quibus finis esse non 
potest. Unde cum bonitas Dei sit perfecta et esse possit 
sine aliis, cum nihil ei perfectionis ex aliis accrescat, sequi- 
tur, ut alia a se eum velle non sit necessarium>*. 


Quomodo libertas Dei intellegenda sit? — Quum Deus 
cuncta velit unico actu, qui est ejus essentia, non datur in 


' Cfr S. Th. I, 19, 2ad 2. —? Const. De fide, can. I, 5 cfr. cp. 1 et DENz. 
n° 374, 704, 1655. — 3 Eph. 1, 11; Mc. 14, 36; cfr. Ps. 134, 6; 1 Cor. 12, 
M1 Saath. IP19 here 

eo libertas exercitii (indifferentia facultatis aut agentis ad 
agendum vel non agendum); sed actus Dei necessarius potest 
terminari vel non terminari ad objectum extraneum, ad hoc 
objectum extraneum vel ad aliud, et ita datur in Deo vera 
libertas specificationis, consistens in indifferentia actus ad 
terminum extrinsecum; av. velle divinum respectu rerum 
extra ipsum liberum est non (sicut velle nostrum) entitative, 
sed terminative. In hoc autem plene verificatur definitio 
libertatis, quae est potestas eligendi unum prae alio, indif- 
ferentia activa circa plura'. 

Quum autem Deus aeternus sit et immutabilis, etiam libera 
ejus electio aeterna est et immutabilis, unde dici potest, 
Deum semel tantum sed actu aeterno exercere suam liber- 
tatem. Hoc autem actu unico et aeterno decrevit hanc crea- 
tionem cum omnibus mutationibus naturalibus et super- 
naturalibus rerum, quae eam per totam seriem temporum 
consequuntur, quum aequaliter potuisset abstinere a decreto 
creandi, aut alium atque alium ordinem rerum decernere. 
Nec libertati obstat, quod Deus, postquam voluit hunc ordi- 
mem rerum, eum non velle jam non possit; nam aeternitas 
omnem successionem actuum in Deo excludit, impossibile 
autem est, ut quum velit hunc ordinem simul eum nolit. 


5° De voluntate Dei circa malum?,— Malum dividitur in 
physicum et morale. Malum physicum est privatio boni, quo 
creatura bene est in seipsa. Vocatur malum naturae seu 
naturalis defectus, si consequitur naturalem conditionem 
entis corruptibilis; malum poenae si infligitur in vindictam 
peccati. Malum morale est privatio boni, quo creatura bene 
se habet in ordine ad finem ultimum, privatio ordinis ad 
finem ultimum: malum culpae seu peccatum. 

1 Libertas contrarietatis, quatenus dicit facultatem eligendi inter bonum 
et malum morale, in Deo non est, uti patet ex dicendis de voluntate 
Dei circa malum, Sed indifferentia ad malum morale nec ad essentiam 
nec ad perfectionem libertatis pertinet; quomodo enim libera voluntas 


— facultas eligendi bonum, perficeretur ex eo. quod etiam appetere potest 
bonum non yverum, sed apparens tantum. — ? Cfr. S. Th. l,c., 9. 

Aliud est rem velle per se, ie. ratione sui; aliud eam 
velle per accidens, i. non ratione ‘sui, sed propter aliud 
cum quo conjungitur; aliud denique eam permittere tantum, 
i.e, nullo modo intendere seu appetere, sed velle non impe- 
se quum impediri possit. — His praestitutis dicimus’ 

. Deus nullum malum per se intendit. Nulla facultas 
ne extra suum objectum; objectum autem appetitus est 
bonum, cui opponitur malum. Hinc impossibile est, ut ulla 
voluntas malum directe i. e. propter seipsum appetat, isi 
per errorem intellectus aestimaretur bonum; id autem Deo 
accidere nequit. Ergo. — In hunc itaque sensum Scriptura: 
«Quoniam Deus mortem non fecit, nec laetatur in perditione 
vivorum. Creavit enim ut essent omnia»'. 

b. Deus malum physicum per accidens intendere potest. 
Quoties malum physicum inseparabiliter conjungitur bono 
vel morali vel physico majoris pretii quam illud, quo malum 
privat, voluntas bene ordinata hujusmodi malum appetere 
potest non propter se, sed propter bonum cui connectitur; 
nam hac ratione directe tendit in bonum, in malum vero 
nonnisi secundum quod habet rationem boni. Et ita Deus 
reapse, volendo per se conservationem ordinis tum moralis 
tum physici, per accidens vult multa mala tum naturae tum 
poenae: <volendo justitiam vult poenam, et volendo ordinem 
naturae servari vult quaedam naturaliter corrumpi»?. In hunc 
sensum Scriptura: «Ignis, grando, fames et mors omnia haec 
ad vindictam creata sunt»; et: «Bona et mala, vita et mors, 
paupertas et honestas a Deo sunt»? 


c. Deus malum morale nullo modo intendit, ne per ac- 
cidens quidem. Dogma fidei est ex conc. trid.4. In tantum 
Deus malum morale per accidens velle posset, in quantum 
ei adjungeretur majus bonum quam illud quo privat malum. 
Atqui non datur majus bonum quam conversio creaturae 


' Sap. 1, 13. —2'S. THOMas, 1c. — 8 Eceli.,, 39, 35; 11,14. — 4 «<S. q. d, 
mala opera, ita ut bona, Deum operari, non permissive solum, sed etiam 
proprie et per se, a‘s.» (S. VI, can. 6). 

ad finem ultimum, qua privat peccatum. Adhuc: Deus omnia 
alia a se vult propter seipsum, quomodo igitur vellet aliquam 
creaturam privari ordine ad ipsum? Hine Scriptura praeter 
multiplices peccatorum prohibitiones etiam universaliter docet: 
«Quoniam non Deus volens iniquitatem tu es»; et: «Nemo cum 
tentatur dicat, quoniam a Deo tentatur, Deus enim intentator 
malorum est, ipse autem neminem tentat»!. — Nec in con- 
trarium probant aliqui textus Scripturae, qui si ad literam 
intellegerentur, dicerent Deum velle et causare malitiam homi- 
num. Nam attento modo loquendi orientalium explicari pos- 
sunt et, spectata analogia fidei, explicari debent de voluntate 
permissiva tantum respectu ipsius peccati, cui tamen aut 
antecedebat voluntas subtrahendi auxilia (non necessaria, 
sed) abundantiora in poenam peccatorum jam commissorum?, 
aut subsequebatur voluntas ordinandi malum permissum in 
justam vindictam aliorum’%, 

d. Deus malum morale permittere potest. Porro velle 
non-impedire malum bonum est, dummodo fiat ob rationes 
proportionatas et ita ut malum jam factum ordinetur in 
bonum. Id autem in Deo obtinere, dicetur ubi de divina 
providentia*. Cave tamen ne rem ita intellegas, ac si Deus 
utendo malo ad bonum reapse intenderet malum; Deus «vult 
- bonum consequens, ex quo malum ordinatur; ex quo sequitur, 
quod velit mala facta ordinare, non autem quod velit ea fieri» *. 


6° De attributis moralibus divinae voluntatis. — Ex vir- 
tutibus, quae voluntatem nostram ornare possunt, plures in 
suo conceptu imperfectionem involvunt aut supponunt, ut 
v. ¢. fides, spes, temperantia, fortitudo®, obedientia, castitas, 
mansuetudo cet. Hae igitur nec formaliter in Deo sunt, nec 


1 Ds, 5, 5: Jac. 1. 13; incisum «Deus intentator malorum est» ex graeco 
areipacriés zorw xaxav, convenientius vertitur: Deus a malis non tentatur 
sive allicitur. — 2 Cfr. v.6. Ex. 7, 3 et 9,12; IJ Paral. 18, 18 seq.; Is. 6, 10; 
Rom. 1, 24. —3 Cfr. II Reg. 12, 11 (coll. c. 16, 22): 16, 10. — 4 Cfr. De 
Deo creat, n° 68.—* S. THomAS, In I Sent. d. 46, q. 1, a. 4. — ® Siqui- 
dem fortitudo resistit difficultatibus, Deo autem nihil difficile est. 

per consequens proprie de eo praedicari possunt. Aliquae ut 
v.g. fortitudo et mansuetudo de Deo praedicantur metaphorice, 
propter similitudinem effectus: aliae vero ut v.g. castitas, ne 
metaphorice quidem, «quia non est accipere similitudinem 
ipsarum in Deo secundum similitudinem alicujus effectus»'’. 
Virtutes, quarum conceptus nullam imperfectionem involvit, 
Deo formaliter conveniunt, modo tamen eminentiori, siquidem 
in Deo non sunt habitus accidentales, sed ipsa divina voluntas, 
imo divina essentia ut est agens secundum honestatem. — 
Pauca annotamus de sanctitate (quae est veluti complexus 
omnium virtutum), deinde de justitia et misericordia Dei, 
quas Scriptura frequentius praedicat. 


a. Sanctitas consistit in immunitate a peccato et firma 
adhaesione voluntatis in Deum per amorem. Hinc statim 
liquet, Deo convenire summam sanctitatem, siquidem pec- 
catum nec vult nec velle potest, et ideo velle non potest quia 
amore aeterno et infinito fertur in suam bonitatem. Merito 
igitur Scriptura: «Sanctus, sanctus, sanctus, Dominus Deus. 
sabaoth», et «Sancti estote, quia ego sanctus sum»?. Vides 
sanctitatem Dei formaliter consistere in purissimo amore sui 
ipsius aut, quod prorsus idem est, in constanti voluntate 
agendi secundum suas perfectiones, 


b. Justitia (ut est virtus specialis) consistit in constanti 
voluntate jus suum cuique tribuendi. Justitia commutativa 
servat aequalitatem inter datum et acceptum, ita ut quis 
tantum det alteri quantum ab eo recepit; justitia distributiva 
potius servat aequalitatem inter plures recipientes, ita ut 
singuli recipiant a superiore auxilia, onera, officia, munera, 
proportionaliter ad vires et conditiones suas, proinde absque 
«acceptione personarum». Ad justitiam distributivam pertinent 
remunerativa et vindicativa, quae praemia et poenas retribuunt 
secundum proportionem meriti vel demeriti. — Justitiam Deo 
convenire tum ratio tum revelatio apertissime docent®. 


1 S.c.G.1, 92. —2 Is, 6,3; Lev. 11, 44 cfr, I Petr. 1,15. —3 Cfr. S. Th.1, 21,1. 

Porro justitia commutativa, saltem stricte dicta, Deo con- 
venire nequit; quum enim nulla creatura quidquam boni ex 
seipsa habeat, nihil Deo offerre possumus quod non potiori 
titulo Dei sit quam nostri. Hinc Scriptura: «Quis prior dedit 
illi et retribuetur ei?»' et s. AuGustTINUS: «<Quaecumque sunt 
bona opera mea abs te mihi sunt, et ideo tua magis quam 
mea sunt» ?, 

Est autem in Deo justitia distributiva, quia unicuique 
creaturae dat secundum rationem suae naturae et conditionis. 
Quum autem creaturis nihil debeatur nisi quod et quia Deus 
constituit illis dare, vel instituendo earum naturas vel eas 
gratuito ad finem supernaturalem elevando, facile intelleges 
haec duo: primo quod facere justitiam creaturis nihil aliud 
est quam eas adaequare intellectui divino, a.v. iis facere 
veritatem, et ita divina justitia etiam veritas appellatur®. 
Deinde quod Deus tribuens creaturis suis, quae iis debentur, 
proprie non est debitor creaturarum sed sui ipsius tantum, 
quatenus scil. sapientiae et bonitati suae debet implere in 
rebus, quod praeconstituit iis dare. 

Justitiam distributivam, qualis in Deo est, comprehendere 
remunerativam certissimum est; quinimo quum Deus posi- 
tiva promissione bonis operibus nostris praemia constituerit, 
justitia ejus hac in re latiori quodam sensu vocari potest 
commutativa, quatenus ad commutativam pertinet, impleto 


opere rependere praemium pro ejus impletione promissum. 


Hinc s. Pautus: «In reliquo reposita est mihi corona justitiae, 
quam reddet mihi in illa die justus judex»*. 

Aeque certum est justitiam Dei comprehendere vindicati- 
vam: «Mihi vindicta, ego retribuam»’°. Justitia autem vindicativa 
nec cum Hermes aliisque ita enervanda est, ut poena solam 
emendationem rei, timoremque aliorum, non veram ultionem 
mali spectare dicatur; nec cum s, Anselmo ita exaggerari 


debet, ut Deus dicatur non potuisse contritis peccata remit- 


tere nisi intuitu condignae satisfactionis (per Christum prae- 


1 Rom. 11, 35. —2? Enarr. in Ps. 137, n° 18.—3 S. Th. 1c, 2.—4* I 
Tim. 4, 8. —® Rom. 12, 19; cfr. 13, 4; Ps. 93, 1. 

stitae). Primum quod spectat tenenda est sententia AUGUSTIN: 
«Non concupiscit Deus poenam reorum, tamquam saturari 
desiderans ultione, sed quod justum est cum tranquillitate 
decernit et recta voluntate disponit, ut etiam mali non sint 
inordinati»'. In eumdem sensum s. THOMAs: «Deus non delec- 
tatur in poenis propter ipsas, sed delectatur in ordine justi- 
tiae, qui hoc requirit»?, inflictionem scil. poenae. Alterum quod 
attinet sententia communissima adhaeret s. THomaE dicenti: 
«Deus si voluisset absque omni satisfactione a peccato libe- 
rare, contra justitiam non fecisset»*, sed supra eam; qui 
enim culpam in se commissam absque satisfactione remittit, 
misericorditer sed non injuste agit. 


c. Misericordia (quae pertinet ad bonitatem relativam) est 
prompta voluntas sublevandi alienam miseriam. Misericordia 
Deo maxime convenit, non quidem secundum affectum, ac 
si haberet tristitiam, «miserum cor» de nostra miseria, sed 
secundum effectum; unde s. AuGustinus: «De misericordia 
si auferas compassionem, ita ut remaneat tranquilla bonitas 
subveniendi et a miseria liberandi, insinuatur divinae miseri- 
cordiae qualiscumque cognitio»*. Scriptura misericordiam 
plurimum exaltat: «Miserator et misericors Dominus, longa- 
nimis et multam misericors» °. 

In Deo tum misericordia tum justitia infinitae sunt; quae 
quomodo componantur parum intellegimus. Imprimis consi- 
derandum est, nec justitiae perfectionem esse in duritie, nec 
misericordiae perfectionem in mollitie animi. Ceterum idem 
amor purissimus suae bonitatis Deum movet, tum ut per 
justitiam cunctis largiatur quae eorum conditioni et meritis 
debentur, tum per prius ut per misericordiam (late dictam) 
cunctis tribuat titulum accipiendi bona, quae deinde justitia 
exhibebit. Hinc «omnes viae Domini misericordia et veritas»®. 


1S. Prosper, Sent. s. Augustini, 12.— 2 S. Th. 1, Il, 87, 3 ad 3. Et 
eodem modo <laetabitur justus cum viderit vidictam» (Ps. 57. 11), non 
de malo reproborum, sed de triumpho perfectae justitiae. — 3S. Th, III, 46, 
2 ad 3, —* De div. quaest. 1. Il, q. 2, n° 3. —5 Ps. 102, 8. — ® Ds. 25,10. 


S.1, C. Ml, A. I. § Il. — DIVISIO VOLUNTATIS DIVINAE 91 


De quo s. THomas: «Opus divinae justitiae semper praesup- 
ponit opus misericordiae et in eo fundatur. Creaturae enim 
non debetur aliquid nisi propter aiiquid in ea praeexsistens 
vel praeconsideratum. Et rursum si illud creaturae debetur, 
hoc erit propter aliquid prius. Et cum non sit procedere in 
infinitum, oportet devenire ad aliquid quod ex sola bonitate 
divinae voluntatis dependeat. Et sic in quolibet opere Dei 
apparet misericordia quantum ad primam radicem ejus»'. 
Quodsi in quibusdam operibus Dei peculiariter elucet unum 
attributum, numquam totaliter deest alterum, nam v.¢. «in 
damnatione reproborum apparet misericordia, non quidem 
totaliter relaxans sed aliqualiter allevians, dum punit citra 
condignum; et in justificatione impii apparet justitia, dum 
culpas relaxat propter dilectionem, quam tamen ipse miseri- 
corditer infundit»?. 


§ 2. De divisione divinae voluntatis. 


Divina volutas, utut in se simplicissima. pro diversitate 
objectorum, in quae tendit, aut pro diverso modo, quo in 
ea tendit, varie dividitur: unde etiam hic ratio divisionis non 
est ex parte Dei, sed ex parte rerum volitarum tantum. 
Distingui solent: 


1° Voluntas necessaria et libera; cujus divisionis ratio 
patet ex supra dictis*. 


2° Voluntas Dei legislatoris inadaequata et adaequata. 
Inadaequata est, si spectatur tantum ut imponens praecep- 
tum; adaequata si spectatur ut imponens praeceptum et ut 
sanciens illud per praemium aut poenam. Porro voluntas 
legislatoris inadaequate sumpta saepe non impletur a crea- 
turis et hoc sensu inefficax est; adaequate sumpta semper 
impletur. Hinc voluntas Dei merito dicitur numquam vinci; 


1S. Th. I, 21, 4.—?2 L. c. — Legi meretur L. JANSSENS, De Deo Uno, II, 
p. 343 seq. — * Supra n° 102. 

nam a. transgressio legis obtinet, non quia Deus eam impe- 
dire nequit, sed quia vult eam non impedire; b. praevaricator 
ultionem proinde et dominium divinae voluntatis effugere 
nequit, «quia si vult fugere de voluntate jubente, currit sub 
voluntatem punientem»'’. 


3° Voluntas absoluta et conditionata. Absoluta est, qua 
Deus aliquid decernit independenter ab omni conditione, ut 
v.é. creationem mundi, vel consequenter ad conditionem jam 
verificatam, ut mortem Adae post peccatum commissum. 
Conditionata est, qua aliquid decernit sub conditione adhuc 
suspensa, ut v.g. mortem Adae pro casu lapsus intimatam. 


4° Voluntas antecedens et consequens, quae divisio fere 
unice adhibetur in materia praedestinationis. Molinistae docent, 
voluntatem antecedentem esse quae praecedit praevisioni ac- 
tuum liberorum creaturae, consequentem quae hanc praevi- 
sionem sequitur”. Thomistae censent, hanc explicationem non 
semper verificari, dari etiam voluntatem consequentem, quae 
non supponat praevisionem actuum humanorum?, Ne igitur 
hoc loco praejudicetur quaestio de motivo praedestinationis, 
praeferenda est explicatio generalior, quam tradit ipse Aquinas‘. 
Igitur voluntas antecedens vel prima est, quae tendit in rem 
consideratam absolute seu in abstracto, praescindendo scil. 
ab adjunctis, quae eam afficere possunt. Voluntas consequens 
seu secunda tendit in rem, qualis est in concreto, vestitam 
omnibus adjunctis suis. Porro quum saepe fiat, ut res secun- 
dum se et in abstracto bona, fiat mala ex adjunctis, facile 
intellegitur, Deum plura velle voluntate antecedenti, quae 
nolit voluntate consequenti. Et hac ratione voluntate antece- 
denti vult salutem omnium hominum, quum tamen voluntate 
consequenti velit alios salvare, alios damnare. — Voluntas 
proprie comparatur ad res quales sunt in concreto; hinc 

' S. ANSELMUS, Cur Deus homo, 1, 15; cfr. s. THOMAM, S. Th., I, 19, 6c. 


2 Cfr. v. g. Pescu, Prael. dogm. II, n® 321.— 3 Cfr. v. g. BLUART, De 
Deo) Uno, Diss) 7, art..5.—4 S) CA-Lo1o voead el) 

quae Deus vult voltuntate antecedenti, non sunt volita nisi 
secundum quid; quae vult voluntate consequenti sunt volita 
simpliciter. Et hoc sensu dici potest, voluntatem antecedentem 
magis esse velleitatem quam voluntatem, dummodo non in- 
tellegatur velleitas, quae est merus aftectus absque ulla effi- 
cacia, haec enim in Deo exsistere nequit; hinc dicere. Deus 
voluntate antecedenti vult salutem omnium hominum, idem 
est ac dicere: Deus omnibus praeparavit media sufficientia 
ad salutem. 


5° Voluntas beneplaciti et voluntas signi'. Voluntas be- 
neplaciti est ipsa voluntas Dei (absoluta aut conditionata, 
antecedens aut consequens, efficax aut inefficax); voluntas 
signi est signum quoddam externum voluntatis divinae, quod 
per metaphoram vocatur voluntas, quemadmodum v.g. apud 
nos testamentum «ultima voluntas» vocari solet. 

Voluntatis divinae quinque signa enumerari solent: operatio, 
praeceptum, prohibitio, consilium, permissio (vel secundum 
notum hexametrum: <praecipit ac prohibet, permittit, con- 
sulit, implet»); nam his quinque modis nos homines significare 
solemus quid velimus. 

Dicitur «significare solemus quid velimus», fieri enim potest 
ut reapse non velimus fieri ea, quae permittimus aut jubemus. 
Nonne superiores saepius permittunt malum aliquod quod 
minime approbant; quod, quum impedire possent, volunt 
non impedire ne majus bonum frustretur aut majus malum 
contingat. Nonne prudens pater aliquando pecuniam credit, 
jubendo ut post tempus reddatur, non ea intentione ut eam 
resumat, sed ut filius debiti sui conscius interim ad laborem 
et parcimoniam stimuletur? Quod autem apud nos aliquoties 
evenit, apud Deum, causam universalissimam, saepius con- 


tingit, ut scil. voluntate beneplaciti non velit, aut saltem_ 


non absolute et efficaciter velit, quod signum voluntatis 
prima facie importare videtur. Operatio semper incidit in 
idem objectum cum voluntate beneplaciti, eaque absoluta 


cee sS Th. I, 19, 11 et 12. 

et consequenti; impossibile enim est, ut Deus non velit 
quae ipse operatur. Permissio numquam incidit in idem 
objectum cum voluntate beneplaciti, nam quae Deus per- 
mittit; ea reapse non vult fieri, sed vult non-impedire ut fiant. 
Praeceptum, prohibitio. consilium quandoque coincidunt 
cum voluntate beneplaciti efficaci, quandoque cum inefficaci 
tantum; nam per se sumpta voluntatem Dei legislatoris 
inadaequatam tantum exhibent. Quinimo fieri potest, ut ne 
quidem cum beneplacito inefficaci in idem objectum coin- 
cidant; quum enim Deus Abrahae praeciperet ut filium suum 
immolaret, reapse non voluit immolationem Isaac, sed voluit 
Abrahae imponere obligationem immolandi postea auferen- 
dam, ut ille difficillimae obedientae meritum sibi lucraret'. 
Igitur signo voluntatis semper respondet in Deo aliqua 
voluntas beneplaciti, secus enim jam immerito diceretur. sig- 
num voluntatis; sed nos in interpretando signo errare pos- 
sumus. Quodsi quis pro casibus in quibus verum Dei bene- 
placitum non ita apertum est, voluntatem beneplaciti dicere 
velit arcanam, voluntatem signi revelatam, nihil obstat. 
Sed hac distinctione multum abusus est Calvinus2, dicendo 


' Adverte: a. Deum, vitae mortisque dominum, immolationem homi- 
nis injungere posse, nec malam esse hujusmodi immolationem, si divinitws 
mandetur (cfr. S. Th. 1, 0, 100, 8 ad 3). b. Impositionem obligationis 
cum intentione eam auferendi antequam opus impleatur, non esse simula- 
tionem (proprie dictam, i. e. mendacium facti), sed solum dissimulationerm 
verae intentionis propter finem honestum. Nec putes, mandatum Dei 
patriarcham necessario in errorem induxisse; Abraham necessario judicavit; 
onus mihi incumbit filium immolandi et puer immolandus erit, nisi Deus 
obligationem auferat; et in hoc non erravit. Numquid necessario judicavit : 
Deus obligationem non auferet? Nonne saltem sciebat, Deum obligationern 
adhuc auferre posse? — Simili quodam modo Christus, quando «ipse se 
finxit [rpoceroucaro] longius ire» (Luc. 24, 28), veram intentionem occvl- 
tabat, tum ut cum hominibus procederet more humano (i.e. ita ac Si 
futuram invitationem nesciret), tum ut discipulis officiosae hospitalitatis 
exercendae occasionem praeberet. His itaque de causis Dominus ita gr«s- 
sum habitumque componebat ac si jlongius progredi vellet, et reapse 
longius esset progressus, nisi eum precibus ad manendum adefgissent. — 
2 Inst. 1, 18, 4. 

praecepta Dei, quibus peccata prohibentur, longissime distare 
a voluntate vera seu arcana, qua Deus ipsa peccata saltem 
indirecte vult eaque causat. 


Arr, III. 
DE POTENTIA DE! ! 


Post considerationem intellectus et voluntatis, quae habent 
actus immanentes, dicendum est de potentia, quae respicit 
operationem ad extra. 

Potentia in creaturis alia est passiva, principium patiendi 
seu recipiendi aliquid ab alio; alia activa, principium efficiendi 
aliquid seu agendi in aliud. Potentia passiva, quum conno- 
tet carentiam alicujus perfectionis, in Deo infinite perfecto 
esse non potest. Unde de sola potentia activa sermo est. 


I. Potentia activain Deo est, aliter tamen quam in creatis. — 
a. Scriptura de Deo aperte dicit quod «potens est», imo 
«solus potens»*. Ceterum potentia agendi ad extra est perfectio 
simplex. — b. In creaturis potentia est principium tum 
actionis tum effectuum; quum autem in Deo non detur actio 
distincta a divina essentia, potentia divina non est principium 
actionis seu operationis, sed tantum principium quo effec- 
tuum seu operatorum ad extra. Adhuc: in creaturis potentia 
distinguitur tum ab essentia tum ab intellectu et voluntate; 
in Deo potentia non realiter differt nec ab essentia, nec ab 
intellectu et voluntate, per quas Deus est causa rerum, sed 
_potentia divina est ipsa divina essentia, quatenus a nobis 
concipitur ut principium exsequens ad extra id, quod volun- 
tas imperat et ad quod scientia dirigit. Similiter est ipsa 
divina scientia et voluntas, conceptae ut principium effec- 
tivum ad extra. 


IL. Divinae potentia perfectio. — Potentia Dei, principium 
operatorum ad extra, considerari potest tum ex parte agentis, 


Gir Sue ieee one = Luc) 1) 497 u baniG)t5 ; cir: \Genvhi,, 13 

tum ex parte terminorum, et ita quaeri potest: 1° quanta sit 
ejus virtus, et 2° quaenam res per eam fieri possint. 

1° Ad priorem quaestionem respondetur: Potentia Dei est 
infinita. Est de fide ex conc. vatic. quod Deum «omni per- 
fectione infinitum» praedicat. Et merito: «Unumquodque 
secundum quod est actu et perfectum, secundum hoc est 
principium activum alicujus»'; atqui Deus est actus purus et 
infinitus, ergo etiam ejus virtus effectiva infinita est. Adhuc: 
«Quanto aliquod agens perfectius habet formam qua agit, 
tanto est major ejus potentia in agendo. Unde quum ipsa 
essentia divina, per quam Deus agit, sit infinita, sequitur 
quod ejus potentia sit infinita»?. — Consequitur, potentiam 
Dei esse plane independentem: nullo eget instrumento, a 
nullo potest impediri, non indiget praejacenti materia, ipsi nul- 
lum opusest alio facilius aut difficilius, solo enim voluntatis nutu 
omnia facit: «Dixit et facta sunt, mandavit et creata sunt» ?%. 


2° Ad alteram quaestionem respondetur: Deus est omni- 
potens, a.v. omnia, Omnes res ejus potentia actuari possunt. 
De fide est v. g. ex symb. ap., et tum in s. Scriptura tum 
in Traditione apertissime continetur. Scriptura: «Dominus 
omnipotens»; «Apud Deum omnia possibilia sunt»; «Non 
erit impossibile apud Deum omne verbum»?. s. AUGUSTINUS: 
«Non dico, da mihi christianum, da mihi judaeum, sed: da 
mihi paganum, idolorum cultorem, daemonum servum, qui 
non dicat Deum esse omnipotentem. Negare Christum potest, 
negare Deum omnipotentem non potest». 

Quaeritur, quid in voce <omnipotentiae» importet verbum 
omnia? Non cuncta quae Deus facit, possent enim ab eo 
effici plura, alia, meliora; non cuncta quae quaevis creatura 
facere potest, sic enim omnipotentia non esset praerogativum 
divinum; non cuncta, quae ipse Deus facere valet. nihil enim 
explicaret qui diceret: Deus potest omnia quae potest; sed 
intelleguntur cuncta, quae sunt intrinsece possibilia, a. v., 


Mo. LR, 25misGeee* Lo C2 Psa de, 0) — al eC ORES EL Oana 
19, 26; Luc. 1, 37, — § Sermo 140, n® 2. 

quorum conceptus non involvit contradictionem. Immerito 
autem putares hinc limitari divinam potentiam; nam ea quorum 
conceptus contradictionem involvit, quae constant notis in- 
vicem repugnantibus (quarum alia tollit, quod alia posuit, 
ita ut jam nihil entis remaneat), quum sint purum nihil, non 
sunt factibilia, proinde non possunt esse objectum potentiae 
effectricis. Hine s. THomas: «Convenientius dicitur, quod ea 
non possunt fieri, quam quod Deus ea non possit facere»!. 


Corollarium. Minus adhuc omnipotentia Dei laeditur ex 
eo, quod Deus non possit deficere in suo esse et agere, 
a.v. quod nequeat mori (— deficere a vita), errare (— deficere 
in cognoscendo), peccare (— deficere in agendo a sua boni- 
tate), cet. Quinimo haud immerito dicitur cum s. AUGUSTINO: 
«Propterea quaedam non potest, quia omnipotens est»?. Si- 
quidem Deus omnipotens est, quia est infinite perfectus, 
atqui infinita ejus perfectio obstat, quominus mori, falli, pec- 
care, cet. queat. 


Ill. Divinae potentiae divisio. — Potentia divina, etsi una 
ac simplex, distingui solet in absolutam et ordinatam; sed 
haec divisio non semper eodem sensu intellegitur. 

a. Explicatio potior*. Potentia absoluta est potentia Dei 
spectata antecedenter ad decretum de praesenti ordine 
rerum instituendo; ordinata est potentia Dei spectata con- 

sequenter ad institutionem hujus ordinis; a.v. potentia ab- » 


soluta est potentia exsequendi id quod divina sapientia et 
justitia statuere potuisset; ordinata est potentia exsequendi 
id quod divina sapientia et justitia revera statuit. Ita v. ¢. 
Deus de potentia absoluta potuisset reparare hominem lap- 
sum absque incarnatione Verbi, et Christus in horto olivarum 
potuisset impetrare duodecim legiones angelorum’; de poten- 
tia ordinata non ita. 

b. Alia explicatio catholica. Potentia absoluta est potentia 


1S.Thl, 25,3 cc —? De Cw. V: 10, 1% cfr2'Serm, 213, n° 1. — >. Cfr. 
Saline oeadele— + Mt; 26,753; 


De Deo Uno et Trino. 

Dei quatenus operatur praeter ordinem rebus inditum, vel 
melius: praeter leges communes ordinis tum naturalis tum 
supernaturalis; potentia ordinata, quatenus operatur secun- 
dum leges consuetas. Ita e.g. potentia Dei absoluta resus- 
citavit Lazarum et causavit conversionem Pauli, potentia Dei 
ordinata facit singulis diebus solem oriri et justificat impios per 
sacramenta baptismi et poenitentiae. — Sed in hac explicatione 
melius distingueretur potentia ordinaria et extraordinaria. 

c. Explicatio haeretica. Potentia absoluta est potentia Dei 
veluti divisa ab ejus sapientia et justitia; ordinata est potentia 
conjuncta sapientiae et justitiae, ac veluti per eas moderata. 
Ita v.g. Deus de potentia absoluta posset hominem justum et 
sanctum igni aeterno addicere. Porro haec explicatio inepta 
est; quum enim in Deo potentia re eadem sit cum sapientia 
et justitia, nulla datur vel dari potest in eo potentia divisa 
a sapientia ac justitia aut ab iis praescindens; a. v. nulla datur 
in Deo potentia operandi praeter sapientiam et justitiam. 


SECTIO Il 
DE DEO TRINO' 


In _ priori sectione vix non unice ea tractavimus de Deo, 
quae, etsi revelatione expeditius, certius, purius innotescunt, 
etiam sola naturali ratione cognosci possunt; modo accedimus 
ad mysterium altissimum, quod nemo principum hujus sae- 
culi agnovit aut ex sese agnoscere potuit, quod revelatio V. T. 
non nisi obscurius insinuavit, ipse autem Unigenitus, qui est 
in sinu Patris, nobis enarravit: mysterium scil. ss. Trinitatis, 
quo unica et simplex essentia divina subsistit in tribus per- 

1 Cfr. Ss. THOMAS, S. Th. 1, 27—43 et Commentatores; S. c. G. IV, 2—26; 
TH. DE REGNON, S. J. Etudes de Théol. positive sur la s. Trinité, Paris. 
1892; M. J. SCHEEBEN, Mysterien des Christenthums, Ed. 2. 1898, cap. II: 
A. Lépicier, De ss. Trinitate, Paris, 1902; H. Coucet, La sainte Trinité 
(in coll. Science et Religion, n° 320 et 321). Pro doctrina graecorum schis- 


maticorum de ss. Trinitate cfr. DE MEESTER in Rev. Bénéd. 1906, p, 568: 
1907, p. 86. 

sonis, realiter ab invicem distinctis, Patre, Filio, Spiritu s. 

Mysterium hoc «substantiam Novi Testamenti» sacri doc- 
tores appellarunt: est enim veluti fons et caput reliquorum 
mysteriorum, quae credimus; «benedictiones, ritus, sacramenta 
comitatur aut conficit s. Trinitatis imploratio»; unde etiam 
jure merito «psalmis, hymnisque idem omnibus praeconium 
accedit in Patrem et Filium s. Spiritum»'. 


Universam doctrinam tribus absolvemus capitibus, quorum 
primum erit de exsistentia seu veritate ss. Trinitatis: secun- 
dum de natura ss. Trinitatis, in quo scil. pro posse humano 
aliqualiter investigabimus, quomodo Deus sit trinus; tertium 
denique de habitudine hujus mysterii ad rationermn huma- 
nam. Secundo imprimis capiti applicatur monitum an¢gelici: 
«Quum de Trinitate loguimur, cum cautela et modestia est 
agendum, quia ut Augustinus” dicit, nec periculosius alicubi 
erratur, nec laboriosius aliquid quaeritur, nec fructuosius 
aliquid invenitur>®. 


PAU as 
DE EXSISTENTIA SS. TRINITATIS 


Antequam dogma ss. Trinitatis ex s. Scriptura et Tradi- 
tione probetur, subjicere placet tum brevem conspectum 
praecipuorum errorum, tum schema quoddam doctrinae 
catholicae. 


Errores proveniunt ex difficultate conciliandi unitatem na- 
turae cum pluralitate personarum. Hinc alii, ut facilius salvarent 
unitatem naturae, aut realem distinctionem personarum ne- 
garunt aut dixerunt Filium et Spiritum s. non esse verum Deum: 
antitrinitarii, unitarii. Allii ut facilius trinitatem personarum 
admitterent, induxerunt tres naturas divinas: tritheitae. 


. 1 Cfr. LEO xm, Encycl. Divinum illud munus, in Leonis XIII allocut. 
cet. (Ed Desclée), t, VII, p. 21 er 22. —* De Trin. 1, 3.—* S. Th.1.31, 2. 

Antitrinitarii et Unitarii'. 

I. Antiguitus haeretici antitrinitarii profitebantur aut 
monarchianismum (crassiorem) aut modalismum aut subor- 
dinatianismum. 

1° Saec. 0 et deinceps exstiterunt Monarchiani, qui «monar- 
chiam,» Yedy wordda, unicum personam divinam profitebantur. 
De Christo docebant, vel a. quod esset natura merus homo, 
cui virtus Dei, logos seu sapientia Dei, spiritus Dei (imper- 
sonaliter acceptus) inhabitaret, ita ut latiori tantum sensu 
«Deus» vocari posset: Monarchianistnus dynamicus (Theodo- 
tus coriarius c.192 cum discipulo suo Theodoto nummulario; 
Pauius a Samosata c. 260 ep. antioch.; Photinus ep. sirmiensis 
+ 366); — vel b. quod esset quidem verus Deus, sed ipse 
Pater caro factus, ita ut una eademque persona divina, 
secundum se spectata diceretur Pater, secundum quod carnem 
assumpserat diceretur Filius. Haec doctrina, secundum quam 
Pater in Christo passus ac mortuus esset, vocatur Monar- 
chianismus patripassianus, ejus asseclae vero Patripassiani 
(Noétus smyrnaeus, Praxeas, contra quem scripsit Tertullianus, 
c. 192). De Spiritu s. monarchiani, antiquiores saltem, vix 
loquebantur. 

2° Medio saec. m fuerunt Modalistae aut Sabelliani 
(discipuli scil. Sabellii, qui tamen ipse patripassianus fuit et 
probabilius permansit). Hi verbotenus trinitatem admittebant, 
sed nomine P. F. et S. s. intellegebant diversos modos seu 
respectus, quibus una eademque persona divina se habet ad 
extra: Deus ab aeterno povds exsistens, in tempore factus 
erat trinus, siquidem qua creans vocatur Pater, qua incarnatus 
vocatur Filius, qua sanctificans vocatur Spiritus s.. Unam 
tantum éadotaow admittentes, praedicabant tres évéoyeac aut 
évouacias, imo tria zedcwna, sed xoedcowna arinootata, i. e. tria 
munera, ea fere ratione, qua nos v.g. diceremus: hic homo 
modo agit personam sacerdotis, modo personam medici, 
modo personam magistratus. 


' Qui tempore reformationis et deinceps trinitatem personarum negarunt, 
unitarii dici solent. 

Modalismum impugnavit imprimis Dionysius alex.,, qui 
tamen in modo loquendi nonnihil excessit; postea s. Athanasius. 

Quum fines monarchianismi et modalismi non ita fixi sint, 
nomina saepe promiscue adhibentur!. 

3° Saec. Iv venerunt Subordinatiani, qui tres quidem per- 
sonas distinctas admittebant, sed secundae et tertiae personae 
veram divinitatem abjudicabant, dicendo eas é¢ratia tantum 
aut merito Deos vocari. 

a. Arius, presb. alex. (c. 218), docebat Filium esse creaturam 
(xoinua, xtioua) Patris, non ab aeterno genitum (yervjrov) ex 
ejus substantia, sed factum (yevytdév) ab eo ex nihilo, proinde 
natura Patri dissimilem (dvdéuowrv; hince Ariani dicebantur 
Anomoei). Nihilominus Logos seu Filius erat factus ante 
omnes alias creaturas, quibus natura longe praeeminebat, et 
ita quidem ut Pater per eum omnia creasset. — Quum conc. 
nicaenum (a. 325) arianismum proscripsisset, docendo Filium 
esse Patri consubstantialem (duoovoor), i.e. aequalis, imo 
ejusdem naturae cum Patre, semiariani errorem suum dissi- 
mulare conabantur, dicendo Filium esse Patri épovwvdour, i. e. 
similem natura. 

b. Macedonius, ep. constantinop. (c. 360), semiarianus, thesim 
arianam diserte applicabat tertiae personae, docendo Filium, 
facturam Patris, fecisse seu creasse Spiritum s.; et ita comple- 
-batur subordinatianismus, qui Spiritum praedicabat «mag- 
num», Filium «majorem», Patrem «maximum». Quum autem 
plures semiariani eo inclinarentur, ut Filii quidem divinitatem 
admitterent, non vero Spiritus s., as. Athanasio avevuatépayou 
vocati sunt. — Macedonium condemnavit Damasus papa cum 
synodo rom. (a. 380), deinde conc. cp. I, aequivalenter definien- 
do consubstantialitatem Spiritus s.: Credo «et in Spiritum s., 
Dominum et vivificantem, qui ex Patre procedit, qui cum 
Patre et Filio simul adoratur et conglorificatur, qui locutus 
est per prophetas»’. 


1 Cfr. Der Monarchianismus und die Rém. Kirche im 3 Jahrhundert, 
in Der Katholik, 1905, II, p. 1 seq. — ? Cfr. DENZ. n° 58 seq. et n° 86. 


123 


124 


125 


102 S. H, Cc. L — ERRORES ANTITRINITARIIL 


Il Tempore reformationis sabellianismum instaurarunt 
Michael Servede hispanus (+ 1533) et Sociniani (ita dicti a 
Laelio Socino +1562 ejusque nepote Fausto Socino 7 1604), 
quibus in patria nostra accedebant Arminiani, subordinatianis- 
mum quemdam admittentes. — Socinianos condemnaverunt 
Paulus tv et Clemens vut'. 


Ill. Recentiori tempore theologi protestantes permulti (ex- 
ceptis orthodoxis) fidem ss. Trinitatis et divinitatis Christi 
exuerunt. Nomina quidem P. et F. et Ss. retinent, sed ea 
aut in sensu modalistico intellegunt, aut dicunt Christum 
nonnisi in sensu valde improprio vocari «Filium Dei», Spiritum 
s. vero esse virtutem aut efficaciam Dei personificatam. Alii 
asserunt Filium esse manifestationem ideae divinae in mundo 
externo, Spiritum s.ejusdem manifestationem in animis fidelium. 

Quodsi nonnulli philosophi rationalistae aut pantheistae 
vocem Trinitatis subinde adhibent, a dogmate revelato lon- 
gissime absunt. Secundum Kant credere debemus Deum 
legislatorem sanctum, gubernatorem sapientem, judicem 
justum. Secundum Hegel Idea-Ens, quod se determinando 
totam rerum universitatem constituit, per triplex stadium 
seu momentum logicum perfectionem suam attingit; stadium 
primum est Idea per abstractionem sumpta: Deus in se; 
stadium secundum est Idea ad extra evoluta: Natura; stadium 
tertium est Idea in se reversa, sui conscia facta in mente 
hominis; Homo! 

Nec melius insanae theosophiae cultores. Secundum hanc 
«antiquam sapientiam», «fontem et fundamentum omnium 
religionum», admittendum est «unum Esse aeternum infinitum 
incognoscibile», quod seipsum manifestando fit logos = Deus 
manifestatus. Hic autem seipsum evolvendo fit triplex. Primus 
logos est radix essendi. Ex ipso procedit secundus logos: 
primitiva dualitas, duo extrema naturae complectens: vita- 
forma, spiritus-materia, positivum-negativum, activum-passi- 
vum, pater-mater mundorum. Denique tertius logos, intellectus 

' Cfr. DENz. n° 993. 

universalis, thesaurus exemplarium cunctorum entium, quae 
durante evolutione universi apparebunt!. Et hanc «esotericam 
Sapientiam», reapse emanatismum pantheisticum, christianis- 
mus (sicut et aliae religiones exotericae) symbolizavit sub 
imagine unius Dei in tribus personis subsistentis! 


Tritheitae. 

1° Medio saec. vi Joannes Phildponus, philosophus alex. 
monophysita, personam identificans cum natura, docuit, PF. 
et Sp. s. eodem modo participare de una natura abstracta 
deitatis quo tres personae humanae de eadem humanitate, 
natura specifica, participant. Hinc tres personae divinae ipsi 
erant roeic pegixai ovcia év otoig xowgj. Nihilominus apertam 
consequentiam: ergo tres sunt dii, recusabat; quaomodo autem 
eam effugere conatus sit, non liquet. 

2° Saec. x1 Roscellinus, nominalistarum antesignanus, docuit, 
P. et F. et Sp. s. esse tres res seu substantias distinctas, sed 
voluntate, potentia, cet. perfecte similes atque consentientes, 
et hac ratione unum. Hinc solus usus loquendi ecclesiasticus 
impediebat, quominus tres personae divinae tres dii dicerentur. 
Doctrinam Roscellini impugnavit s. Anselmus, proscripsit 
syn. suession. a. 1092. 

3° Saec. xi eamdem fere doctrinam profitebatur, incontu- 
maciter tamen, Joachim, abbas florensis (in Calabria). De 
illo haec habet decretum condemnatorium conc. later. Iv (1215): 
«Quamvis concedat, quod P. et F. et S. s. sunt una essentia, 
una substantia, una natura, unitatem hujusmodi non veram 
et propriam sed quasi collectivam et similitudinariam esse fate- 
tur, quemadmodum dicuntur multi homines unus populus»’. 

4° Medio saec. xix Ant. Gtinther, (+ 1863), praesupponens 
personam esse substantiam sui consciam, et Trinitatem con- 
stitui processu immanenti conscientiae divinae, docuit, divinam 
essentiam generatione et processione <triplicari». Singula 
«principia» seu «factores» processus «theogonici» conscientiam 


1 Ita ANNIE BESANT, De oude Wijsheid (Amstelod. 1902), p. 5. 6, 52—53, 35. 
2 DENZ. n° 431. 


126 


127 


128 


129 


104 S. li, C. Il — DOCTRINA CATHOLICA DE TRINITATE 


habent tum distinctionis ab invicem tum relationis ad in- 
vicem, et ideo sunt tres personae. Quum autem non solum 
aequales sint et una ab alia procedat, sed insuper ipsa 
conscientia ad invicem referantur, ex tribus sui consciis, 
veluti ex tribus momentis, componitur una conscientia sui 
absoluta, una persona absoluta, et hac ratione unus Deus. 
Unitatem hanc Giinther vocabat «qualitativam»>, quae medium 
locum teneret inter numericam et specificam'. — Opera Giin- 
theri in Indicem librorum prohibitorum relata sunt, insuper 
Pius 1x declaravit «in iisdem libris ea legi, quae a catholica 
fide, sinceraque explicatione de unitate divinae substantiae 
in tribus distinctis sempiternisque personis non minimum 
aberrant» ?, 


SCHEMA DOCTRINAE CATHOLICAE, quam probandam et, quantum 
fieri possit, explicandam aggredimur. 

Dogma ss. Trinitatis importat identitatem naturae, realem 
distinctionem personarum, ordinem originis absque ulla in- 
ferioritate in originatis. 

1° Identitas, i.e. unitas numerica naturae, essentiae, sub- 
stantiae divinae. Hinc P. F. et S. s., quum habeant unam 
numero naturam, non sunt aliud ac aliud, sed una eademque 
Deitas; imo quum sint una numero natura (nulla enim 
datur in Deo compositio) sunt unus idemque Deus. Observa 
voces essentia, natura, substantia in hac materia promiscue 
adhiberi, quia universim distinctionem non realem sed vir- 
tualem tantum important; nam eadem realitas quatenus est 
principium quo res est id quod est, vocatur essentia, quatenus 
est principium quo operationis, vocatur natura, quatenus 
exsistit in se et non in alio (tamquam in subjecto cui in- 
haereat) vocatur substantia. 

2° Distinctio realis trium personarurm, ita ut revera alius 
sit P,, alius F.,, alius S.s. 

Persona definitur: rationalis naturae individua substantia. 


* Cfr. KLEUTGEN, Theol. der Vorzeit, I?, p. 379; HEINRICH, Dogm. Theol. 
IV, p. 452. — ? DENZ. n° 1655; cfr. Coll. lac. VII, p. 539. 

Quamvis antiqui philosophi inter naturam (intellectualem, 
singularem, completam, actuatam) et personam non distinxe- 
rint, revelatione mysteriorum ss. Trinitatis et incarnationis 
didicimus, eas apprime distinguendas esse. Notio autem per- 
sonae notioni naturae (sumptae ut supra) superaddit perfectam 
incommunicabilitatem seu esse sui ipsius', ita ut omnia, quae 
quocumque modo ad eam pertinent: natura, proprietates, ac- 
tiones de persona praedicentur, ipsa vero persona de nullo 
alio praedicari possit, sed sit ultimum attributionis subjec- 
tum. — Porro natura divina identificatur tribus inter se 
realiter distinctis, qui Pater, Filius, Spiritus s. nominantur. 
Quum igitur modo quodam ineffabili his tribus communis 
sit, mOmen personae non naturae divinae qua tali, bene vero 
his tribus distinctis convenit. — In praesenti autem materia 
in eumdem sensum promiscue adhibentur voces persona, 
suppositum, hypostasis et, raro tamen, subsistentia?. 

3° Ordo originis absque ulla inferioritate. Personae ab 
invicem realiter distinguuntur ex eo, quod alia ab alia originem 
habet; nihil praeterea. Secunda siquidem persona procedit a 
prima per generationem (quod nomen Filius exprimit), tertia 
persona procedit a prima et secunda tamquam ab uno prin- 
cipio, ea processione cujus analogia in origine creaturarum 
viventium non invenitur, sed quae vocatur spiratio. Quum 
tamen secunda ac tertia persona eamdem numero naturam 
habeant, imo sint ac prima persona, processiones praedictae 
nullam involvunt posterioritatem temporis, nullam cujuslibet 
nominis minoritatem aut perfectionis inaequalitatem, sed 


1 Intellege secundum esse physicum; nam v.g. puer et uxor, etsi moraliter 
sint patris atque mariti, personae dignitate minime carent, quum quantum 
ad esse physicum sint sui ipsius. — ? Voces suppositum et hypostasis 
proprie praescindunt a rationalitate, ita ut etiam conveniant naturae ir- 
rationali incommunicabiliter subsistenti. Subsistentia in concreto apud 


omnes idem sonat ac persona; in abstracto aliquando adhibetur ut synony- - 


mum personalitatis, aliquando pro actu essentiae substantialis, a. v. pro illo 
modo exsistendi, qui naturae substantiali debetur, ita ut subsistentia sit exsis- 
tentiain se, et non in alio tamquam in subjecto. Nos ad vitandam confusionem 
yocem subsistentia in abstracto non nisi in ultima significatione adhibemus. 

solum ordinem originis seu processionis, quo una est prima 
ac Pater, una secunda ac Filius, una tertia ac Spiritus s. 


Vocem @oéc et Trinitas, quantum scimus, primus adhi- 
buit ex graecis Theophilus antioch.', deinde ex latinis Ter- 
tullianus”, Qoidc, Trinitas etymologice idem est ac ternarius, 
ternio, proinde numerum personarum divinarum exprimit; 
sed ex usu ecclesiastico etiam primordiali concrete sumitur 
et significat ipsum Deum, qui est P., F. et S.s. Hac ratione 
festum ss. Trinitatis colimus et precamur, «ss. Trinitas, unus 
Deus, miserere nobis!»?. Idem omnino ex usu communi sig- 
nificant voces neerlandicae Drieéenheid et Drievuldigheid. 
Nomen Drieéenheid (tri-unitas —trium unitas) etiam etymo- 
logice optimum est. Nomen Drievuldigheid, apud nos usu 
consecratum (sicut et apud Germanos nomen Driefaltigkeit), 
si ad litteram verteretur, latine et gallice* male sonaret. 


Art. I 
EXSISTENTIA SS. TRINITATIS PROBATUR EX S. SCRIPTURA 


Licet Scriptura nec vocem personae de Deo usurpet, nec 
nomen trinitatis adhibeat, nec a fortiori umquam ipsissimis 
verbis dicat, esse unum Deum in tribus personis distinctis, 
ipsa doctrina catholica in N.T. certo et clare continetur, et 
in V.T. saltem aliquatenus innuitur. Proferemus 1° testimonia 
N. T. de tribus personis singulatim; 2° testimonia N. T. de 
tribus personis simul; 3° testimonia N. T. de identitate naturae 
in tribus personis; denique 4° doctrinam V. T. de ss. Trinitate. 


§ 1. Testimonia N. T. de tribus personis singulatim. 
Neminem latet libros N. T. innumeris in locis memorare 


. Patrem, Filium et Spiritum s.. Ostendere debemus, his nomi- 


1 Ad Autol. Ul, 15. — ? Adv. Praxeam, 2. — 3 Ctr, JANSSENS, De Deo 
Trino, p. 324 seq.; S. Th. 1, 31, 1.—4 Triplicitas, Triplicité; cfr. Jans- 
sens, l. c.. p. 328. 

nibus designari a. personas, b. personas inter se realiter 
distinctas, ¢. quae in sensu vero ac proprio sint Deus, imo 
d. idem numero Deus. 


A. De Deo Patre. 

Nomen Patris in divinis duplici ratione adhibetur. Primo 
improprie ad designandam habitudinem Dei ad creaturas 
suas', imprimis ad homines, quos non tantum fecit sed in- 
super gratia sanctificante quasi in filios adoptavit («Pater 
noster»); et hoc sensu paternitas non uni personae sed toti 
Trinitati convenit, quia (ut infra videbimus) omnia opera ad 
extra sunt tribus personis communia. Deinde adhibetur proprie 
ad significandam habitudinem unius personae divinae ad 
aliam, quae non adoptione, sed natura et generatione filius 
ejus est et de hac tantum paternitate proprie dicta in 
praesenti agitur?”. 

Porro de divinitate Ejus, quem dominus Jesus «Patrem» 
suum appellabat, nemo christianus umquam dubitavit; unde 
sola quaestio est, num in nonnullis saltem Scripturae locis 
nomine «Patris» designetur in Deo persona distincta ab aliis, 
et quae sit prima respectu aliarum. Haec autem quaestio eo 
ipso in partem affirmativam solvitur, si ostendimus, dari in 
Deo alias personas praeter eum qui Pater appellatur, et 
imprimis dari in Deo secundam personam, quae respectu 
Patris sit «<filius» proprius ac naturalis. Imo exsistentia Patris 
ut est persona distincta, alia via probari nequit; semper 
enim maneret effugium: non liquet vocem «Pater» sumendam 
esse in sensu proprio ac distinctivo personae. Hinc statim 
transimus ad secundam personam. 


B. De Deo Filio. 
Non agimus hoc loco determinate de divinitate Christi, i. e. 


1 Job. 38, 28: «Quis est pluviae pater, vel quis genuit stillas roris ?» 
2 Utraque paternitas, propria et impropria simul memoratur v.g. Gal. 4, 4: 
«Misit Deus Filium suum.... ut adoptionem filiorum [v/03eciav] recipere- 
mus»; cfr. Jo, 1, 12. 


132 


133 


134 


108 s. I, Cc. 1, A. I. — NOV. TEST. DE TRIBUS PERSONIS SINGULATIM 


Filii incarnati, sed de personalitate ac divinitate Filii, qua 
talis, i.e. sive nondum incarnati, sive jam in natura humana 
subsistentis. Quum autem manifestum sit, humanitatem as- 
sumptam Filio nihil divini (sive naturam sive personalitatem) 
afferre aut auferre potuisse, nihil impedit quominus promiscue 
adhibeantur textus, qui Filium Dei secundum se et textus 
qui Filium Dei incarnatum spectant. 

Loci praecipui (ad faciliorem usum folio separato impressi), 
quibus nonnullos alios subnectemus, sunt prologus s. Jois, 
initium Ep. ad Heb., testimonium ipsius Domini apud 
Jo. 10, 24 seq. 


1° Probatur, Filium esse vere personam, subjectum ultimum 
attributionis, principium quod intellectuale operationis: 

a. Ex vocibus «Filius», «unigenitus a Patre,» «<primogenitus,» 
«Dominus»', quae sunt nomina personae, non rei (aut pro- 
prietatis vel operationis). Nec in contrarium faciunt Adyoc et 
yes apud Joannem, nam his vocibus in casu designari per- 
sonam ostendit ipse contextus, ubi voci neutri pas respondet 
pronomen masculinum adzov?, 

b. Ex comparatione cum aliis personis, Joanne bapt., Mose, 
prophetis, angelis*. 

c. Ex operationibus et attributis personalibus: habitat in 
nobis, enarrat aliquas res, heres constituitur, portat omnia 
verbo virtutis suae, gignitur, terram fundavit, missus in mun- 
dum facit opera Patris sui*. Praeterea cognoscit Patrem5, est 
dominus sabbati®, dabit confessoribus suis os et sapientiam, 
cui non poterunt resistere adversarii’, veniet cum majestate 
et omnes angeli cum eo®, 


2° Probatur Filium esse personam distinctam a Patre 
(proinde et patrem esse distinctum a Filio), Etenim: 


1 Jo. 1, 14, 18; 10, 36; Heb. 1, 2, 5, 6, 8, 10; et alias in N. T. saepissime. 
2 Jo 1, 10-12, —3 Jo. 1, 8, 16, 17; Heb. 1, 1, 4, 5, 7. — 4 Jo. 1, 14, 18; 10, 
36=38; Heb. 1, 2,3, 5. — 5 Mt. 11, 17. — © Mt. 12, 8:— 7 Luc: 21,15) = 
SeMia20, ol: 

I. Prologus s. Joannis. Jo. 1, 1—18. 

'* Ey agxi iv 6 Adyos, xal 6 Adyos fy nods toy Bedr, xal Yedc fy 6 
Adyos. ? Obtos jy év doxf mods tov Yedy. 3 IIdvta di abtod éyévero, 
wal ywois avtod éyéveto odde &v* 6 yéyover. 4’?Ey ait@ Can) jy, nat 
7 Con ny t pds tov dvIodnwyr. > Kai 1 wads é& ty oxorla gaiver, 
xal 4 oxotia avid ov xatélaBev. © Hyévero GyIownos, anectahuévoc 
maga Beot’ dvoua att@ ‘Iwavyns. 7 Obdtos HAVer sis paotveiar, iva 
Haervenoyn megl tod puwrds, va ndvtes muotevowow Oi adtod. ® Odix hy 
éxelvos 10 p@c, add’ tva wagrtverjon mEQi tod pwrds. **Hy tw vac 16 
ahndwor, 6 porive adyra dyPownor, goxdpevoy sis tov xdopor. !° ‘Ey tH 
xooum@ Hv, xal 6 xdouos dé adbtod éyérero, xal 6 xdomog abtoy ob zy. 
"| Hic ta tdva HAdev, xal of tdvor adtoy od nagélaBor. '2°Ooo dé Zafor 
avtoy, édwmxev adtois sovaiay téxva Beod yevéodau, toto miotevovow eic 
to dvoua avtov.... 14 Kai 6 Adyos odgé éyéveto xai goxjywoey év Huy, 
xai éveacdueda tiv ddéay adbtod, dogay ws povoyevots maga nateds, 
mAnons yaoitos xai adndeias. '5 'Iwavyns paptvost neol adtov xal 
xéxoayev hiyor. '® Odtos jy Sy eizov’ “O dniow pov éoxdpuevos EurooadEv 
fuov yéyovey, Ou me@td6s pov Hy.... 17 °Ou 6 vduos dia Mwioéwe 
£060, 4 yaou xai 7 Gdndea dia ‘Inoot Xow éyéveto. 18 Osdy oddels 


éEboaxey mam0te’ 6 pbovoyens vios**, 6 @y sis tov xddnov tov matods, 


éxeivos éEnynoato***. 


Il. Ep. ad Hebr. 1, 1—11 

! «Multifariam multisque modis olim Deus loquens patribus 
in prophetis, ? novissime diebus istis locutus est nobis in 
Filio, quem constituit heredem universorum,\per quem fecit et 
saecula. * Qui, cum sit splendor gloriae, et figura substantiae 
ejus [dxavyaoua tis b6Ens xal yagaxtie ths bnootdoews adtod], por- 
tansque omnia verbo virtutis suae, purgationem peccatorum 
faciens, sedet ad dexteram majestatis in excelsis: ‘tanto melior 
angelis effectus, quanto differentius prae illis nomen hereditavit. 

5 Cui enim dixit aliquando angelorum: Filius meus es tu 
ego hodie genui te? Et rursum: Ego ero illi in patrem, et 
ipse erit mihi in filium? ®Et cum iterum introducit primo- 
genitum in orbem terrae, dicit: Et adorent eum omnes angeli 


1 Alia lectio: ovde 4%. ’O yéyovey tv aire Cox qv, — ? Alia lectio: “ovoyevig 
S206, 6 By, — 2 Voces 6 adyos et Td os designare eumdem, qui plerumque 
Filius Dei, Unigenitus, cet. nominatur, indubium est tum ex analogia totius 
N. T., tum in specie ex iis quae leguntur Jo. 1, 14—18, 29—34. 


’ 

Dei. 7Et ad angelos quidem dicit: Qui facit angelos suos 
spiritus et ministros suos flammam ignis. *Ad Filium autem: 
thronus tuus Deus in saeculum saeculi.... }° Et: tu in prin- 
cipio Domine terram fundasti, et opera manuum tuarum 
sunt coeli. '' Ipsi peribunt, tu autem permanebis, et omnes 
ut vestimentum veterascent; '? et velut amictum mutabis eos, 
et mutabuntur; tu autem idem ipse es, et anni tui non deficient.» 


Ill. Testimonium Christi, Jo, 10. 24—38. 

24 «Dicebant ei Judaei..., si tu es Christus, dic nobis palam. 
% Respondit eis Jesus: loquor [sizov] vobis, et non creditis. 
Opera quae ego facio in nomine Patris mei, haec testimo- 
nium perhibent de me.... 7% Ego vitam aeternam do eis 
[ovibus meis]: et non peribunt in aeternum, et non rapiet 
eas quisquam de manu mea. 7® Pater meus quod dedit mihi, 
majus omnibus est: et nemo potest rapere de manu Patris 
mei. °° Ego et Pater unum sumus [éy éouer]. *! Sustulerunt 
eréo lapides Judaei ut lapidarent eum. *? Respondit eis Jesus: 
Multa bona opera ostendi vobis ex Patre meo, propter quod 
eorum opus me lapidatis? ** Responderunt ei Judaei: de bono 
opere non lapidamus te, sed de blasphemia: et quia tu homo 
cum sis, facis te ipsum Deum. *4 Respondit eis Jesus: nonne 
scriptum est in lege vestra: quia Ego dixi: dii estis?* * Si 
illos dixit deos, ad quos sermo Dei factus est, et non potest 
solvi Scriptura; ** quem Pater sanctificat et misit in mundum, 
vos dicitis: quia blasphemas, quia dixi: Filius Dei sum? *” Si 
non facio opera Patris mei, nolite credere mihi. ** Si autem 
facio, et si mihi non vultis credere, operibus credite, ut co- 
gnoscatis et credatis, quia Pater in me est, et ego in Patre 


cr 2 2 A yee. \ 2 NY 9 ~ sk 
[du & éuol 6 natno, xayh é& t® xargil ; 


1 Ps. 81, 6; cfr. Exod. 22, 28, —? Ne putes, Christum allegando verba: 
«Dii estis vos» (utique in sensu improprio), effatum suum «Ego et Pater 
unum sumus» ad sensum improprium emollivisse. Christus. ut furorem 
Judaeorum nonnihil sedaret. ita arguebat: Nolite statim incalescere audito 
praedicato «deus»: mementote ipsam Scripturam judices vestros deos vocare! 
Perpendite igitur: si homines auctoritate divina praeditos jam aliquo sensu 
dii vocari merentur, nonne ille, qui sua virtute opera divina perficit, alio 
sensu, eoque proprio, nomen Dei meretur? Hinc concludit, primum effatum 
«Ego et Pater unum sumus» sub alia forma repetendo: «Pater in me est 
et eso in Patre.» 

a. Genitus est a Patre |. 

b. Est apud Deum [Patrem]?, et in sinu Patris °. 

c. Accipit a Patre 4, est splendor gloriae et figura substantiae 
Patris *, heres constituitur a Patre *, Pater eum cognoscit 
et vicissim ab eo cognoscitur’, Pater ad eum loguitur ’, a 
Patre mittitur in mundum®, de seipso et Patre loquitur 
tamquam de duobus distinctis '°. 


3° Probatur Filium esse personam divinam, a.v. Deum in 
sensu proprio. 

a. Ex formali declaratione Scripturae: «@Qedcs jv 6 Adyoc» 
et (secundum lectionem valde probabilem) «unigenitus Deus, 
qui est in sinu Patris» |. Praeterea s. Thomas ap. eum allo- 
quitur: «Dominus meus et Deus meus» '*, s. Joannes testa- 
tur: <hic est verus Deus et vita aeterna» '%, a s. Paulo laudatur: 
«6 wy éni advtwmy Beds ebhoyntos eis tovs ai@vas» ™, 

b. Ex attributis et operationibus divinis. Tribuitur ei forma 
ie. natura divina: «Qui cum in forma Dei esset, non rapinam 
arbitratus est, esse se aequalem Deo» '*: «Ego et Pater unum 
sumus» '®; qaeternitas '’, immutabilitas'®, scientia divina"®, 


1 Jo. 1, 14, 18, Heb. 1, 5 — ? Jo. 1, 1; cfr. 16, 28: «Exivi a Patre»; 17, 
5: «Clarifica me, tu Pater, apud temetipsum claritate quam habui, prius- 
quam mundus esset, apud te». —3 Jo. 1, 18.—‘4 Jo. 10, 29; cfr. 5, 26: 
«Sicut Pater habet vitam in seipso, sic dedit et Filio habere vitam in 
semetipso». — 5 Heb. 1, 3; cfr. II Cor. 4, 4: «Christi, qui est imago Dei». 
6 Heb. 1, 2; cfr. Mc. 12, 6, 7. —7 Mt. 11, 27: «Nemo novit Filium nisi 
Pater, neque Patrem quis novit nisi Filius, et..» — * Heb. 1, 5—12; 5, 5; 
II Petr. 1, 17: «Accipiens a Deo Patre honorem ... hic est Filius meus 
dilectus». Cfr. Mt. 3, 17 et 17, 5. —° Jo. 10, 36; Gal. 4, 4: «Misit Deus 
Filium suum, factum ex muliere, factum sub lege». — '° Jo. 10, 30, 38; 14, 
23: «Si quis diligit me, sermonem meum servabit, et Pater meus diliget 
eum, et ad eum veniemus et mansionem apud eum faciemus».— '! Jo. 1, 
1, 18; cfr. Heb. 1, 8, 10.— '? Jo. 20, 28; cfr. Jac. 1.1.— 31 Jo. 5, 20.— 4 Rom. 9, 
5. De iis, qui verba non ad Christum, sed ad Deum referri vellent, cfr. CORNELY 
in h. |. et DURAND in Rev. Bibl. 1903, p. 550. — '5 Philip, 2, 6, — '® Jo. 10, 
30 (unde Judaei inferunt: «facis te ipsum Deum»); cfr. Heb, 1,3. —'7 Jo. 1,1; 
cfr. 8, 58: «Antequam Abraham fieret, ego sum». — '* Heb. 1, i. — 9 Luc. 
10, 22: «Nemo scit, quis sit Filius nisi Pater, et quis sit Pater nisi Filius»; 
Col. 2, 3: «In quo sunt omnes thesauri sapientiae et scientiae absconditi». 

creatio et conservatio rerum ', sanctificatio hominum ”, opera 
divina generatim®, honor divinus *. 


Corollarium. Ad solvendas difficultates duo observentur. 

a. Filium esse <Deum de Deo», Deum genitum. Quum 
igitur a Patre procedat per ejusdem naturae communicationem, 
merito dixit se accepisse a Patre*, nihil facere a se ipso, 
sed quae dederit ei Pater, quae viderit Patrem facientem °, cet. 

b. Filium post incarnationem esse verum Deum et verum 
hominem simul, proinde de eadem persona alia praedicari 
posse secundum divinam naturam, alia secundum humanam 
naturam. Secundum humanam autem naturam de seipso 
dixit v.6. «De die autem illa vel hora nemo scit, neque anégeli 
in coelo, neque Filius, nisi Pater» ’; «Si diligeretis me gau- 
deretis utique quia vado ad Patrem, qui Pater major me 
est» 8: «Ascendo ad Patrem meum et Patrem vestrum, Deum 
meum et Deum vestrum °». 


1 Jo. 1, 3; Heb. 1, 2, 3, 10; cfr. Col. 1, 16, 47: «In. quo, condita 
sunt universa in coelis et in terra.... omnia per ipsum et in ipso 
creata sunt.... et omnia in ipso constant». —? Jo. 1, 12, 17; Heb. 1, 3; 
Jo. 10, 28. — 3 fo. 10, 37; cfr. 5, 19; 14, 13, 14.4 Heb. 1, 6; cfr. Mt. 22, 
41: «Quomodo ergo David in Spiritu vocat eum Dominum dicens: Dixit 
Dominus Domino meo»; Jo. 5, 13: «Ut omnes honorificent Filium sicut 
honorificant Patrem»; Rom. 14, 10: «Omnes stabimus ante tribunal Christi: 
scriptum est enim: vivo ego, dicit Dominus, quoniam mihi flectetur omne 
genu et omnis lingua confitebitur Deo»; Philip. 2, 9: «Donavit illi nomen, 
quod est super omne nomen, ut in nomine Jesu», cet.; Apoc. 5, 13: «Sedenti 
in throno et Agno benedictio et honor et gloria et potestas in saecula 
saeculorum». Cfr, tractatum De Deo Redempt. n° 14—27.—5 Jo. 10, 
29; 5, 26. — ® Jo. 5, 19, 30, 36. — 7 Me. 13, 32. Quo sensu Filius ut homo 
diem judicii nesciverit, hic non disputo. — ® Jo. 14, 28. Nihilominus plures 
patres graeci et ex latinis s. Hilarius illud «Pater me major est» intellexerunt 
de Filio ut Deo, np. ratione generationis ex Patre, et exclusa omni inferio- 
ritate perfectionis: «Major itaque donans est, sed minor jam non est, cui 
unum esse donatur» (S. HiLarius, De Trin. 9, 54. — 9 In quem locum 
AuGuSTINUS: «Non ait: Patrem nostrum; aliter ergo meum, aliter vestrum: 
natura meum [quia Christus non quidem ratione naturae humanae, sed 
tamen ut hic homo erat filius Dei naturalis], gratia vestrum. Neque hic dixit: 
Deum nostrum, ergo et hic aliter meum, aliter vestrum; Deum meum sub quo 

C. De Deo Spiritu Sancto. 

Etiam nomen «Spiritus» in divinis varie adhibetur. Primo 
ad significandam essentiam divinam, ut est omnis materiae 
expers: et hoc sensu nomen spiritus toti Trinitati convenit: 
«Spiritus est Deus et eos, qui adorant eum, in spiritu et 
veritate oportet adorare»'. Deinde ita, ut saltem intellegi 
possit de virtute divina personificata aut de dono creato: 
«Spiritus Domini ferebatur super aquas»?; «Spiritum sanc- 
tum tuum ne auferas a me»*. Tertio de persona distincta 
in divinate, quae ratione suae processionis a duabus aliis 
personis peculiari ratione vocatur Spiritus, Spiritus Sanctus, 
Spiritus Patris, Christi, cet. 


1° Probatur Spiritum s. esse vere personam. 

a. Ex nomine «Paracliti» ei saepius tributo: 6 6é xagdxdntoc, 
tO mvedua tO dywv.... éxetvos buac dwWaéem*, Haec enim vox 
sive reddatur advocatus (= in auxilium vocatus, adjutor,) sive 
reddatur consolator*, soli personae convenit. 

b. Ex comparatione cum altis personis: «Visum est Spiritui 
s. et nobis»®. «Omnis qui dicit verbum in Filium hominis, 
remittetur ei, ei autem qui in Spiritum s. blasphemaverit, non 
remittetur»’. «Baptizantes eos in nomine P. et F. et S. s.»® 

c. Ex operationibus personalibus. Spiritus s. loguitur, 
docet, testificatur: «<«Docebit vos omnem veritatem, non enim 
loquetur, a semetipso, sed quaecumque audiet loquetur, 
et quae ventura sunt annuntiabit vobis»*®; «Dixit Spiritus s. 
ei [Petro]: ecce viri tres quaerunt te»'®: potest contristari et 
tentari: «Nolite contristare Spiritum s. Dei» ''; «Quid convenit 
vobis tentare Spiritum Domini»'?; nonnula vetat: «Vetati 
sunt a Spiritu s. loqui verbum Dei in Asia.... et non per- 
et e6o homo sum; Deum vestrum. inter quos et ipsum mediator sum» 
(Tract. in Jo. 121, 3).—' Jo. 4, 24.—? Gen. 1, 2.—? Ps. 50, 13, cfr 12 
et 14.—‘ Jo. 14, 26; observa pronomen masculinum éxeivoc; cfr, 14, 16; 15, 26; 
16, 7; idem nomen semel tribuitur Christo I Jo, 2,1. — 5S. AUGUSTINUS: «Con- 
solator vel advocatus, utrumque enim interpretatur quod est graece paracletus» 
(Tract. in Jo. 94, 2).—® Act. 15, 28.—7 Luc. 12,10. —* Mt. 28, 19, — Jo. 16,13; 
cfr. 15, 26.— 1° Act. 10, 19; cfr, Luc. 2,26. —! Ephes. 4, 30. — Act. 5, 9; cfr. 3. 

misit eos Spiritus Jesu»'; constituit ministros imo eos sibi 
eligit: «Gregi, in quo vos Spiritus s. posuit regere ecclesiam 
Dei»?; «Dixit illis Spiritus s.: segregate mihi Saulem et Bar- 
nabam in opus ad quod assumpsi eos»?. 


2° Probatur, Spiritum s. esse personam distinctam a Patre 
et Filio. Etenim: 

a. Procedit a Patre, mittitur a Patre, postulatur a Patre. 

b. Accipit a Filio, mittitur a Filio, testimonium perhibet de 
Filio, supplet vicem Filii. «Ego rogabo patrem, et alium 
paraclitum dabit vobis,.... Spiritum veritatis». — «Paraclitus 
autem Spiritus s, quem mittet Pater in nomine meo» — 
«Cum autem venerit paraclitus, quem ego mittam vobis a 
Patre, Spiritum veritatis, qui a Patre procedit, ille testimo- 
nium perhibebit de me». — «Expedit vobis ut ego vadam, 
si enim non abiero paraclitus non veniet ad vos; si autem 
abiero, mittam eum ad vos». — «Cum autem venerit ille 
Spiritus veritatis, docebit vos omnem veritatem, non enim 
loquetur a semetipso, sed quaecumque audiet loquetur.... 
quia de meo accipiet et annuntiabit vobis»*. 


3° Probatur, Spiritum s. esse personam divinam, ie. Deum 
in sensu proprio. 

a. Ex permutatione nominum Spiritus s. et Dei: «Cur 
tentavit satanas cor tuum, mentiri te Spiritui sancto?.... 
non es mentitus hominibus sed Deo»®. — «Nescitis quia tem- 
plum Dei estis et Spiritus Dei habitat in vobis?»® — «Olim 
Deus loquens patribus in prophetis»; et «Spiritu s. inspirati 
locuti sunt sancti Dei homines»’. Hinc Isaias: «Audivi vocem 
Domini dicentis: vade et dices populo huic», cet. et s. Paulus: 
«Bene Spiritus s. locutus est per lsaiam: vade et dices» cet®. 

b. Ex attributis et operationibus divinis. Spiritui s. tribuitur 
scientia divina: «Spiritus omnia scrutatur etiam profunda 
Dei... quae Dei sunt nemo cognovit nisi Spiritus: Dei»?; 

1 Act. 16. 6, 7.—? Act. 20, 28.—+* Act. 13,3.—4 Jo. 14, 16; 26; 16: 
15,.26; 16, 7,213/514.— © Act. (5; 3,..4.) = ifeCor.'3,- 16; ice G6 19520) 
7 Heb... 1, 1; ID Petr 1; 21. = 8 ‘Is:-6,.8) 92 Act: 28; 26; —94F' Cor; 2) 40. 

inspiratio prophetarum', largitio charismatum?, sanctificatio 
hominum: «Sanguis Christi, qui per Spiritum s. semetipsum 
obtulit immaculatum Deo»*. — «Nemo potest dicere: Dominus 
Jesus, nisi in Spiritu sancto»*, — «Nisi quis renatus fuerit 
ex aqua et Spiritu s.....»°.— «Caritas Dei diffusa est in cor- 
dibus nostris per Spiritum s., qui datus est nobis» ® 


§ 2. Testimonia N. T. de tribus personis simul 


Quae supra adduximus, ad probandam exsistentiam trium 
personarum, quae sint Deus, omnino sufficiunt, sed operae 
pretium est ‘breviter subjicere eos locos N. T., ubi tres per- 
sonae simul memorantur. Hi quidem loci, si singuli per 
se spectantur, non ita comparati sunt, ut omnem difficultatem 
de personalitate, distinctione, divinitate trium personarum 
statim eliminent; verum si leguntur post ea quae § I tradidimus, 
nonnisi in sensu dogmatis catholici intellegi possunt. Praeterea 
ostendunt: a. doctrinam de trinitate personarum auctoribus 
primisque lectoribus N. T. fuisse familiarem, proinde dogma 
ss. Trinitatis, substantiam quod attinet, in N. T. aperte prae- 
dicari (et non obscuriori tantum ratione ac si laboriosa 
multorum textuum collatione eruendum esset); b. doctrinam 
de ss. Trinitate merito vocari substantiam N. T., quum iis 
praecise manifestatur in locis, ubi maxima quaeque pro salute 
nostra gesta traduntur. 


Trinitas personarum patet: 
1° In ingressu Christi in mundum: «Spiritus s. superveniet 
in te, et virtus altissimi obumbrabit tibi, ideoque et quod 


11; cfr. Jo. 16, 13. 14.— ' Cfr. supra sub a et Act. 1, 16; 4,25; Heb. 3,7. 
2 J, Cor. 12, 4-11; Act. 2, 4, 19, 6.—? Heb. 9, 14.—4I Cor. 12, 3; 
cfr. Rom. 8, 26. Quodsi ibi dicitur: <Ipse Spiritus postulat pro nobis ge- 
mitibus inenarrabilibus», intellegendum est, Spiritum s., habitantem in 
nobis, nobis inspirare, causare in nobis affectus et gemitus sensum huma- 
num excedentes. Cfr. SCHERMANN, Die Gottheit des h. Geistes nach d. griech. 
Vdtern des 4 Jahrh. (1901). —*° Jo. 3, 5; cfr. 20, 22, 23.—® Rom. 5, 5; 
cfr; I Cor: 6, 11. 


De Deo Uno et Trino 8 

nascetur ex te sanctum vocabitur Filius Dei»'. — Altissimus 
est Deus Pater, nam qui nascetur non solum vocatur Filius 
Dei sed etiam Filius altissimi?: Spiritus s. quum a Patre 
procedat, virtus altissimi cognominatur. 

2° In initio vitae publicae post baptismum Christi: <Aper- 
tum est coelum et descendit Spiritus s. corporali specie 
sicut columba in ipsum et vox de coelo facta est: tu es 
Filium meus dilectus, in te complacui mihi» *. 

3° In egressu Christi ex mundo, quum apostolis «alium 
paraclitum», Spiritum s. promitteret. Vide textus supra n° 137. 

4° In solemni missione apostolorum: «Euntes docete omnes 
sentes, baptizantes eos in nomine Patris et Filii et Spiritus 
sancti [eis 16 d6voua tod nateds xal tod viod xai tod dyiov aveduatoc]|» 4. 
— Quum textus sit locus classicus pauca addere debemus. 

a. Pater et Filius ex ipso nomine probantur personae; 
ergo et Spiritus s., quum iis aequiparetur, persona esse debet. 
b. Pater et Filius manifeste sunt personae distinctae, nam 
ipsae voces originem hujus ab illo exprimunt. Connumeratio 
autem (xal — xal) et articulus interpositus (tov) ostendunt, 
Spiritum s. iis coordinari, proinde hanc vocem non esse aliud 
nomen pro Filio, sed indicare tertiam personam distinctam. 
c. Agi de personis divinis constat ex coordinatione Filii et 
Spiritus s. cum Patre, qui certo certius Deus intellegi debet, 
deinde ex analogia fidei, qua excluditur baptismus «is 16 édvoua 
vel in nomine creaturae collatus. Nec refert, utrum formulam 
exponas: hac lotione ‘consecraris, devoveris P. et F. et Ss., 
an: hac lotione regeneraris virtute et auctoritate P. et F. et 
S.s.°; nam in religione christiana homo nec creaturae con- 
secrari, nec virtute creaturae regenerari potest. Denique d. 

1 Luc. 1, 35. De asserto plane gratuito quorumdam criticorum, vv. 34 
et 35 (proinde conceptionem virginalem et filiationem divinam) primitivae 
traditioni fuisse superadditos, cfr. LAGRANGE in Rev. Bibl. 1895, p, 174 et 
BARDENHEWER in Bibl. Zeits, 1905, p. 154. —? L. c. 32. —3 Lue. 3, 22; cfr. 
Mt. 3, 16; Mc. 1, 10,—4 Mt. 28, 19. Contra eos, qui dicunt textum allatum 
non esse genuinum effatum Domini, cfr. tract. De Sacram. I, n° 167. Adde 


F. E. Cuasge, The Lord’s command to Baptize, in Journal of Theol. 
Studies, 1905, p. 481. — 5 Cfr. tract. De Sacram. I, n® 185. 

saltem insinuatur unitas naturae per singulare «in nomine»; 
s. Aucustinus: «Unus Deus, quia non in nominibus P. et F, 
et S.s, sed in nomine P. et F. et Ss.. Ubi unum nomen 
audis, unus est Deus»’. 


Corollarium. Hisce adjici possunt ex epp. apost. textus 
sequentes, 

s. Petrus: «Petrus.... electis.... secundum praescientiam 
Dei Patris, in sanctificationem [é dy:acud] Spiritus, in obe- 
dientiam et aspersionem sanguinis Jesu Christi»?, 

s. Pautus: «Divisiones gratiarum [yaguwpdtwr] sunt, idem 
autem Spiritus; et divisiones ministrationum [d:axonay = of- 
ficiorum in ecclesia], sunt, idem autem Dominus; et divisiones 
operationum [éveoynudtwr] sunt, idem vero Deus qui operatur 
omnia in omnibus.... Haec autem omnia operatur unus 
atque idem Spiritus, dividens singulis prout vult»®’. 

«Gratia Domini nostri J. C. et caritas Dei et communi- 
catio s. Spiritus sit cum omnibus vobis»*. — De commate 
joanneo infra. 


§ 3. Testimonia N. T. de identitate naturae in 
tribus personis 


Jam disertius probandum est, N. T. praedicando tres per- 
sonas, quae sunt Deus, nullatenus favere tritheismo, sed 
omnino docere consubstantialitem seu dmuootvoay trium per- 
sonarum, a. v. certo et clare docere unitatem numericam 
naturae in tribus personis distinctis. — Quod probatur: 

1° Indirecte sed validissime ex manifesta doctrina totius 
Scripturae, etiam N. T. de unicitate Dei’; nam si Scriptura 
ab una parte diserte docet non esse nisi unum Deum, et 
ab alia parte etiam aperte praedicat Patrem, et Filium et 
Spiritum s. esse Deum in sensu vero ac proprio, necessario 


1 Tract. in Jo. 6, 9.—? I Petr. I, 2. —3 I Cor. 12. 4—6, 11. — 4 II Cor. 
13, 13; cfr. de his textibus POHLE, Lehrb. d. Dogmatik, I?, p. 245. — 5 Cfr. 
supra n° 46. 

concludendum est, ergo tres personae divinae sunt unus 
numero Deus, sunt natura identici. 

2° Directe ex iis textibus, qui saltem aequivalenter efficiunt, 
Filium et Spiritum s., etsi sunt alii a Patre, non esse aliud 
ac Pater. Porro. 

a. Saepius significatur tres personas habere unam eamdem- 
gue operationem ad extra; operatio autem sequitur naturam, 
quae est ejus principium quo. 

«Quaecumque ille [Pater] fecerit, haec et Filius similiter 
facit» [ratta xail 6 vids éuoiws xort]»', in quem locum AuGvu- 
sTinus: «Non ait: quaecumque facit Pater, facit et Filius alia 
similia, sed: quaecumque facit Pater, haec eadem et Filius 
facit similiter. Quae ille, haec et ipse»”. — «Ipsa opera, quae 
ego facio, testimonium perhibent de me, quia Pater misit 
me»; «Pater in me manens ipse facit opera»; «Si ego in 
Spiritu Dei ejicio daemonia, igitur>’.... 

Hinc eadem opera modo Deo absolute, modo alii atque 
alii personae tribuuntur. ; 

»In principio creavit Deus coelum et terram»‘; «Pater, ex 
quo omnia»®, «Omnia per ipsum [Verbum] facta sunt»®, 

«Ipse Deus pacis sanctificat vos per omnia»’; «In hoc 
[Christo] omnis, qui credit, justificatur>®; «Ut fiat oblatio 
gentium [ipsae gentes conversae] sanctificata in Spiritu»®. 

«Olim Deus [Pater] loquens patribus in prophetis»; «Spi- 
ritu s. inspirati locuti sunt sancti Dei homines»’®, 

«Ecce ego vobiscum sum omnibus diebus usque ad con- 
summationem saeculi»; «Ego rogabo Patrem et alium para- 
clitum dabit vobis, ut maneat vobiscum in aeternum»"!. 

Effatum, quod Isaias profert tamquam dictum ab Adonai, 
as. Paulo tribuitur Spiritui sancto'!?. 

143 =~-b. Aliquoties dicitur: unam personam esse in alia, eum 


1 Jo. 5, 19. —? Tract. in Jo. 20, 3.— 3 Jo. 5, 36; 14, 10; Mt. 12, 28. 
4"°Gen. 1, 1. — "5 T Cor. 8,6; cfr. Mt. 11, 25.—® Jo. 1, 3: cir™ Gol--1-ine; 
Heb. 1, 10.—7I. Thess. 5, 23. —® Act. 13, 39. — 9 Rom, 15, 16. — Heb. 
1,1; IJ Petr. 1, 21.—'! Mt. 28, 20; Jo. 14,16; cfr. 16, 17.— ' Is. 6, 8 
seq. Act. 28, 25. 

qui videt unam personam videre et aliam, unam personam 
habere omnia quae habet alia; quae per solam identitatem 
naturae explicantur. «Pater in me est, et ego in Patre». 
«Philippe, qui videt me, videt et Patrem,.... non creditis, quia 
ego in Patre et Pater in me est?»'! — De visione Isaiae, qua 
viderat Adonai, cui seraphim clamabant: «Sanctus, sanctus, 
sanctus Dominus Deus [Jahve] sabaoth, s. Joannes scribit, 
quod viderat gloriam Filii?. — Spiritus s. «de meo accipiet.... 
Omnia quaecumque habet Pater mea sunt, propterea dixi, 
quia de meo accipiet»*. «Mea omnia tua sunt et tua mea sunt»?. 

c. Denique Christus diserte declaravit identitatem naturae 
sui ipsius cum Patre: «Ego et Pater unum sumus»‘. Et observa 
primo, Christum hoc effato rationem dedisse, quare ipse opera 
divina faceret® et ejusdem potestatis esset ac Pater®; deinde 
Christum in eumdem sensum quo dixerat: «Ego et Pater 
unum sumus», mox adjecisse: «Pater in me est et ego in 
Patre»’. Unde confirmatur, ea quae sub a. et b. exhibuimus, 
haud immerito in probationem identicae naturae afferri. Et 
sequitur, declarationem Domini de seipso et Patre etiam in 
Spiritu s. verificari (propter textus sub a. allatos). 


Corollarium. Ex unicitate naturae in personis distinctis 
explicantur haec: a. «Haec est autem vita aeterna ut cogno- 
scant te solum Deum verum, et quem misisti Jesum Christum» *. 
Nam ex graeco vox <solum» non refertur ad «te», nec proprie 
ad »Deum», sed ad «verum» [oé tov povoy adlndwoyv Dedv]. Af- 
firmatur itaque unicitas veri Dei, per oppositionem ad falsos 
Deos, quos gentes colebant, sed a consortio unicae verae 
deitatis non excluditur Christus. Hine «vita aeterna est» co- 
gnoscere «te et quem misisti», i.e. Patrem et Filium, qui sunt 
unus Deus verus, secundum illud: «Hic est antichristus, qui 
negat Patrem et Filium. Omnis qui negat Filium nec Patrem 
habet; qui confitetur Filium et Patrem habet»®. — b. «Nobis 


1 Js.-6, 1 seq. 12, 41.—? Jo. 16, 14, 15. — 3 Jo. 17, 10. — 4 Jo. 10, 30, 
Seve 25028 v. 28, 29.\= 7 Jo. 10; 38..— § fo. 17, -3: EI oy 7), Pai ets 
II Jo. 9. 

tamen unus Deus, Pater ex quo omnia, et unus Dominus 
Jesus Christus, per quem omnia et nos per ipsum»'. Intentio 
s. Pauli ex contextu est, excludere falsos deos et asserere uni- 
tatem veri Dei. Quum autem vox Dominus (xdg.ws) absolute 
dicta apud s. Paulum idem sonet ac Deus, et statim Jesu 
Christo tribuatur creatio («per quem omnia»), sensus non 
potest esse nisi hic: «Pater et Jesus non sunt nisi unus 
Deus, unus Dominus.” 


Scholion. De commate joanneo. — Hoc nomine vocari 
solet incisum (infra typis italicis impressum) ex I ep. s. Joannis 
secundum Vulgatam sixto-clementinam, quod unitatem naturae 
divinae in tribus personis quovis alio textu singulari clarius 
exprimit. «Quis est qui vincit mundum, nisi qui credit quoniam 
Jesus est Filius Dei. Hic est qui venit per aquam et sanguinem, 
Jesus Christus; non in aqua solum, sed in aqua et sanguine. 
Et Spiritus est qui testificatur, quoniam Christus est veritas. 
(7) Quoniam tres sunt qui testimonium dant in coelo: Pater, 
Verbum et Spiritus Sanctus, et hi tres unum sunt. (8) Et tres 
sunt qui testimonium dant in terra: Spiritus, aqua et sanguis: 
et hi tres unum sunt.(9) Si testimonium hominum accipimus, 
testimonium Dei majus est: quoniam hoc est testimonium 
Dei quod majus est, quoniam testificatus est de Filio suo». 

Dico: commate exprimi unitatem naturae; etsi enim testes 
terrestres non nisi in testificando uniuntur, haud sequitur, 
etiam de testibus in coelo solam unitatem testimonii signi- 
ficari; quinimo diversus modus dicendi (& «io, «unum sunt» 
et «ic 1 & eiow «in unum sunt» = conveniunt) hanc inter- 
pretationem satis excludit. — Dico: unitatem naturae in tribus 
personis quovis alio textu singulari clarius exprimi; nam post 
praedicta vix opus est observare, eamdem doctrinam etiam 
in aliis locis N.T. inter se collatis plane certo et satis aperte 


' I Cor. 8, 6.—? I Jo. 5, 5—9. Graece:(7) ,,°Ore rpeig eiolv of paprupodvres 
2v TH ovpavi, 6 warp, 6 Adyo> nai Td Rysov wvevua, nal odor of rpeig HW elor (8) xat 
Tete civiv of aprupodvres ev TH Yi, TO mveduw nai TO Udwp nai TO alua, nal of rpEte 
sig TO ¥v sions, 

contineri, ita ut comma nostrum reliquae Scripturae reapse 
nihil novi superaddat. 

Porro supra ab usu commatis joannei abstinuimus, quia 
contra adversarios dogmatis nostri ut testimonium Scripturae 
adhiberi nequit. Siquidem ab acatholicis universaliter ut 
spurium rejicitur, quum recentiori tempore etiam ex catholicis 
non pauci ejus genuinitatem in dubium revocaverunt imo 
negaverunt. Genuinitatem dico, quae et authentia critica 
vocatur et agit de questione, num verba typis italicis expressa 
Spiritu s. inspirante conscripta sint; nam quod comma doc- 
trinam catholicam exhibeat et, quum saltem a decem saeculis 
in Vulgatam receptum sit imo in ipsa liturgia adhibeatur, ad 
minus testimonium traditionis exsistat (authentia dogmatica), 
nemo catholicus dubitat. 

Quaestionem de genuinitate quod spectat, duo veniunt 
expendenda: 1° num argumentis theologicis conficiatur, 2° 
quaenam argumenta critica in utramque partem afferantur. 


1. Argumenta theologica. 

Provocatur: 

a. Ad conc. lat. vv; — sed immerito, nam comma non ad- 
hibetur a concilio ut argumentum, sed memoratur referendo 
-argumentationem abbatis Joachim, cujus doctrina proscribitur’. 

b. Ad decretalem Gregorii 1x In quadam; — sed parum 
proficit, nam pontifex textum per transennam tantum laudat, 
ut perveniat ad versum sequentem de cujus sensu quaerebatur’. 

c. Praesertim ad canonem conc. trid.: «Si quis libros ipsos 
integros cum omnibus suis partibus, prout in ecclesia catholica 
legi consueverunt et in veteri vulgata editione latina habentur, 
pro sacris et canonicis non susceperit, a.s.»*, Unde sic: comma 
nostrum est locus per se dogmaticus maximi momenti, ergo 
certo certius «pars» Scripturae; quum igitur per multa saecula 
in ecclesia legi consueverit et in Vulgata habeatur, non ob- 
stante quavis difficultate critica habendum est canonicum, 


1 Cfr. DENz. n° 431. — 2 Decret. 1. Ill, t. 41, c. 8. — 3S. IV. cfr. tractatum 
De Fontibus, n° 127—134. — 

proinde inspiratum'. — Respondetur: a) Imprimis non est 
simpliciter verum, comma haberi in «veteri vulgata editione 
latina», gualem eam syn. trid. respiciebat; deest enim tum 
in nonnullis editionibus ante conc. trid. impressis, tum in 
pluribus manuscriptis iisque antiquioribus Vulgatae (ex quibus 
saltem quinquaginta adhuc exstant); quinimo certum videtur 
illud non affuisse in Vulgata, qualis e manibus s. Hieronymi 
prodiit. — 8) Certum non est, conc, trid. canonizare voluisse 
quemlibet textum singularem etiam per se dogmaticum suae 
Vulgatae, sed eos tantum de quorum usu constanti in uni- 
versali ecclesia constaret (ita ut vetus vulgata editio latina 
ex mente concilii habenda sit hujusmodi usus testis praecipuus 
quidem, sed non per se solum sufficiens). Atqui usus constans 
et universalis commatis nostri non probatur, ut infra patebit. 

d. Ad recens decretum s. Officii a Leone xm (in forma 
communi) approbatum: ad quaestionem, «utrum tuto negari 
aut saltem in dubium vocari possit esse authenticum textum 
I Jo. 5, 7..., eminentissimi cardinales respondendum man- 
darunt negative»”. — Respondetur: s. Congregatio pronuntians 
de tuto (ergo non directe de veritate, sed de securitate doc- 
trinae: quid in praesenti quaestionis statu tuto seu prudenter 
judicari possit) decreto suo disciplinari quaestionem theoreti- 
cam de genuinitate non diremit, nec ulteriores eruditorum 
investigationes prohibuit, uti imprimis constat ex declaratione 
card. Vaughan, paulo post ex Urbe scribentis: intentionem 
s. Officii non fuisse terminare discussionem criticam de 
genuinitate textus*, Igitur s. Congregatio, maximi aestimans 
praesumptionem in favorem genuinitatis ex Vulgata clemen- 
tina diuturnoque usu ecclesiastico ortam, prudentiam monere 


1 [ta imprimis FRANZELIN, De Deo Trino. th. 4. — 2 Decret. 13 Jan. 1897, 
* Scripsit: «I have ascertained from an excellent source, that the Decree 
of the Holy Office on the passage on the «three Witnesses», which you 
refer to, is not intented to close the discussion on the authenticity of that 
text. The field of biblical criticism is not touched by this Decree». Quod 


responsum d. Wilfr. Ward cum licentia cardinalis publicavit in The Guar- 
dian, 4 Junii 1897. 

voluit, et hac de causa judicia in contrarium ut saltem 
praematura prohibuit'. 

Sequuntur itaque rationes criticae in utramque partem, 
ne status quaestionis lectorem lateat. 


2. Argurmenta critica. 

Contra genuinitatem haec fere militant: 

a. Nullus codex graecus ante s. XV, nulla ex versionibus 
orientalibus, nullus codex Vulgatae ante s. VIII comma 
habet, quum etiam postea in exemplaribus vulgatae non sine 
variantibus et modo ante, modo post v. 8 occurrat. 

b. Ex patribus graecis nemo comma laudavit, quum tamen 
in causa arianismi cet. maximae utilitatis fuisset; ex patribus 
latinis pauci illud adhibuerunt, imo nulla citatio omnino certa 
apud illos occurrit ante saec. v. 

c. Nuper Dr. Kinstle probasse sibi visus est, comma primo 
adhibitum fuisse a Priscilliano (haeretico hispano) c. 380, et 
quidem sub hac forma: «Et tria sunt qui testimonium dicunt 
in coelo, Pater, Verbum et Spiritus, et haec tria unum sunt 
in Christo Jesu». Sed haec forma haereticalis mox in sensum 
catholicum correcta fuit?. 


In favorem genuinitatis haec afferri solent?: 

a. Codices conscripti ante certam commatis citationem 
sunt numero paucissimi et incertae originis, quum omissio 
longe facilius explicatur quam additio, praesertim quia v. 7 
et v. 8 iisdem verbis incipiunt ac desinunt. Posito autem 
facto quod comma e nonnullis codicibus exciderat, jam pro- 
babiliter explicatur, quare plerique patres ab ejus usu 
abstinuerint, ne scil. incerto fundamento niti viderentur. 


1 Ita judicant v. § ARENDT, in Anal. eccles. 1902, p. 37; Civilta catt. 
S. 17, t. VI (1899) p. 650; Fel, De Deo uno et trino, p. 105; J. BRUCKER, 
in Etudes, T. 82 (1900) p. 403. — 2 Cfr. Imprimis L. JANSSENS, De Deo trino, 
p- 139 seq.; K. KiiNSTLE, Das Comma joanneum (1905). — 3 Cfr. FRANZELIN, 
De Deo Trino, th. 4; Studium solesmense, De Deo Trino, p. 37: ARENDT, 
in Anal. eccles. 1902. p. 3. 

Ceterum comma legitur in fragmento (s. vu) veteris Italae, 
quod a 1876 invenit Dr. Ziegler'; unde infertur textum jam 
ante versionem s. Hieronymi in ecclesia occidentali notum 
fuisse. . 

b. Ex patribus ad comma alludere videtur Tertullianus?; 
illud probabilius citavit s. Cyprianus: «Dicit Dominus: Ego 
et Pater unum sumus. Et iterum de Patre et Filio et Spiritu 
Sancto scriptum est: Et tres unum sunt»*. Quodsi Facundus 
herminianus (7 570) hunc textum ut mysticam applicationem 
v. 8 intellexit*, s. Fulgentius ruspensis (f 533) eum ut veram 
citationem v. 7 habuit®. — Saec. vi comma absque dubio 
legerunt in Italia Cassiodorus®, rerum biblicarum sapiens 
aestimator, in Africa s. Fulgentius ruspens.’. Eodem ferme 
tempore, vel saec. praecedenti comma saepius occurrit in 
libris Contra Marivadum et in libris De Trinitate, qui olim 
absque sufficienti fundamento Visilio tapsensi (fl. c. 485) 
tribuebantur®. 

c. Maximi momenti est Libellus fidei, a. 484 regi Hunnerico 
transmissus ab 461 episcopis catholicis «universae Africae et 
insularum multarum», ubi legitur: «Ut. adhuc luce clarius 
unius divinitatis esse cum Patre et Filio Spiritum s. doceamus, 
Joannis evangelistae testimonio comprobatur. Ait namque: 
tres sunt qui testimonium perhibent in coelo, Pater, Verbum 
et Spiritus Sanctus, et hi tres unum sunt»®. Hine probatur, 
comma tunc saltem in Africa universaliter receptum fuisse 
et quidem ut certo genuinum; quomodo enim tot episcopi 
contraregem haereticum et persecutorem adhibuissent textum, 
de cujus authentia ipsis non constitisset? Nec facile explicatur, 
qua ratione textus ante unum saeculum ab haeretico notorio 

! Fragmenta frisingensia. — 2 Adv. Praxeam, 25. — 3 De Unit. eccl. 6. 
4 Pro defens. 3 capitul. 1, 3. Etiam s. AUGUSTINUS v. 8 mystice ss. Trinitati 
applicavit Contra Maximum arian. Il, 22, 3. Alibi tamen idem Augustinus 
videri potest ad comma nostrum allusisse: De Civ. V, 11; In Jo. tract. 
36, 10.— 5 Resp. c. Arianos, (MIGNE, P. L. 65, p. 224). —® Complex. in 
I Jo., n° 10 (MIGNE, 70, p. 1373). —7 L. c. — 8 Libri citati habentur apud 
MIGNE, 62. Cfr. BARDENHEWER, Patrologie?, p. 543. —° Apud VICTOR VITENS., 
De persecut. vandal. III, 11 (MIGNE, 58, p. 227). 

fabricatus ita recipi potuerit. Quodsi doct. Laur. Janssens 
observat, «de genuinitate hujus loci /Libelli fidei] apud 
eruditos magnum prostare dubium>, et ipse deinde suspicatur, 
citationem commatis Vigilio tapsensi, praecipuo ejus fautori, 
deberi', respondendum putamus, tum eruditorum dubitationem, 
tum conjecturam cl. theologi fundamento carere?. 
Argumentum internum mittimus; genuinitatis patroni dicunt 
sine commate contextum hiaticum esse, adversarii reponunt ad- 
missionem commatis obscurare sensum totius periodi. Saltem 
admittendum putamus, indolem contextus illud non exigere*. 


§ 4. Doctrina V. T. de ss. Trinitate 


Alia quaestio est, num mysterium ss. Trinitatis in Scriptura 
V. T. ita contineatur, ut ex ea probari queat; alia, num a 
nobis, qui revelatione christiana exsistentiam hujus mysterii 
clare didicimus, ostendi possit illud jam in V.T. aliquatenus 
innui ac veluti obumbrari; alia denique, num saltem praecipui 
mag$gistri gentis electae ex hujusmodi insinuationibus accedente 
illustratione divina notitiam nostri mysterii sibi comparaverint. 

Prima quaestio communiter negatur, et adjicitur argumen- 
tum congruentiae: aperta revelatio altissimi mysterii a longe 
praeparari debuit et judaeis ad polytheismum nimium incli- 
nantibus periculosa fuisset. Tertia quaestio valde obscura est 
et inferioris momenti, unde eam infra brevissime expediemus. 
Secunda quaestio ideo potissimum tractatur, ut cohaerentia 
utriusque testamenti appareat et contra judaeos posteriores 
ostendatur, V. T. non esse anti-trinitarium. 

Porro ss. Patres et theologi constanter docent, in V. T. 
satis indicari quamdam distinctionem ac pluralitatem per- 
sonarum in Deo, imo ipsam trinitatem saltem aliquatenus 
insinuari. — Argumenta praecipua referimus‘. 

1L oc, p. 151. —? Quoad primum cfr. De Katholiek, 123 (1903) p. 181; 
quoad alterum: nulla ratione probatur susceptionem commatis suadente 
Vigilio factam esse, nec aliunde constat Vigilium commatis nostri patronum 


exstitisse. — 3 Cfr. JANSSENS, |. c., p. 154. — 4 Plura invenies ve. apud FRANZELIN, 
De Deo Trino, th. 6 et 7; HEINRICH, Dogm. Theol. T. Ill, 1 214—219. 

1° Generalia. «<Faciamus hominem ad imaginem et simili- 
tudinem nostram.... Et creavit Deus hominem ad imaginem 
suam; ad imaginem Dei creavit illum»'. Quum statim sequatur 
singulare «creavit», hypothesis nudi pluralis majestatici minus 
probabilis est; aliunde verba non diriguntur ad angelos, non 
enim ad imaginem angelorum creatus est homo. Adjici potest 
triformis benedictio liturgica, Dei jussu a sacerdotibus adhi- 
benda?, et imprimis trisagion quod audivit Isaias in solemni 
visione, qua propheta consecrabatur: «Sanctus, sanctus, sanctus 
Dominus Deus exercituum..., Et audivi vocem Domini dicentis: 
quem mittam, et quis ibit nobis»*. Porro s. Joannes docet, 
Isaiam hac visione conspexisse gloriam Filii, et s. Paulus 
verba Domini prophetam mittentis tribuit Spiritui Sancto’. 

2° De secunda persona V.T. apertius loquitur; nec mirum: 
finis enim legis et totius antiquifoederis Christus. — a. Prophetiae 
messianae satis significant, Messiam a Deo mittendum esse 
Deum, quod necessario arguit distinctionem duarum per- 
sonarum, mittentis scil. et missi. Praeterea indicant Messiam 
esse Deum genitum, ergo Filium. Messias vocatur «Emmanuel», 
«Deus fortis, pater futuri saeculi> [aeternitatis]®, «dominator 
in Israel, et egressus ejus ab initio a diebus aeternitatis»®. 
Dicitur: «Ecce ego mitto angelum meum et praeparabit viam 
ante faciem meam. Ft statim veniet ad templum suum domina- 
tor (778M), quem vos quaeritis et angelus testamenti quem 
vos vultis»’. Et: «Sedes tua Deus in saeculum saeculi.... 
unxit te Deus, Deus tuus, oleo laetitiae»*. — Praeterea: «Dixit 
Dominus ad me: filius meus es tu, ego hodie genui te»®; 
«Dixit Dominus Domino meo, sede a dextris meis.... ex 


1 Gen. 1, 26, 27. — ? Num. 6, 22 seq. — 3 Is. 6, 3, 8. — 4 Jo. 12,.41; Act. 
28, 25.—Celebrem theophaniam in Mambre (Gen. 18.) s. Augustinus 
intellexit ut manifestationem totius ss. Trinitatis; tres vidit et unum adoravit ; 
cfr. JANSSENS, 1. cp., p. 118 seq. Contra LAGRANGE: «La difficulté se résouts 
croyons-nous, par une distinction de sources; dans l'une trois personnages 
qui ont la forme humaine, dans l'autre Jahvé seul». Rev. Bibl. 1903, p. 220. 
5 Is. 7, 14, 8, 8;,9,,6.—° Mich. 5, 2.—7.Mal. 3, 1.—*® Ps. 44, 7,:8. Et 
parum refert quod textus primitivus probabilius habuerit: «Unxit te Jahve, 
Deus tuus»,... — ® Ps. 2, 7. 

utero ante luciferum genui te»'. b. Libri sapientiales de 
Sapientia ita loquuntur, ut effata omnia simul vix, aut ne 
vix quidem, intellegi possint de solo attributo aut dono Dei, 
sed intellegi moraliter debeant de Sapientia, quae sit persona 
divina, distincta ab alio a quo procedit per generationem 
quamdam spiritualem?. Lege Prov. 8, 22—31, Eccli. 24,5—14, 
Sap. 7, 25—27, 8, 1; 9, 9; 103 

3° De tertia persona obscurissimae tantum prostant in- 
sinuationes. Etsi enim V. T. saepius memorat «Spiritum Domi- 
ni» «<Spiritum sanctum,» cet. et saltem aliquoties eo modo 
ut lectores christiani veluti sponte intellegant personam 
distinctam‘, nullus quantum scio affertur locus, qui per se 
consideratus non possit convenienter exponi de attributo aut 
operatione divina personificatis. 


Corollarium. Ad quaestionem tertiam multi scholastici 
cum s. Thoma respondent, etiam sub V.T. majores, patri- 
archas scil. et prophetas de ss. Trinitate habuisse notitiam 
satis claram, legisperitos saltem aliquam, commune vulgus 
vix ullum. Ipse s. THomas: «Ante peccatum et post neces- 
sarium fuit a majoribus explicitam fidem de Trinitate haberi, 
non autem a minoribus usque ad tempus ¢gratiae»®. 

Attamen salva reverentia observare liceat, hujusmodi asser- 
tiones excedere praemissas, quas Scriptura V.T. suppeditat. 


1 Ds. 109, 1, 3. Quod lectio <ex utero» cet. retinenda est, cfr. Der Katholik, 
1865, 11, p. 129; Theol. Quartals. (Tiibingen), 1898, p. 612. — ? Cfr. KLASEN, 
Die alttest. Weisheit und der Logos der jiidisch—alexand. Philosophie 
(1878). — 3 De voce %ticev (Prov. 8, 22) et «creata sum» (Eccli. 24, 14) infra, 
ubi de processione secundae personae. Plures s. patres censuerunt, distinc- 
tionem duarum personarum in Deo etiam insinuari iis V. T. theophaniis, 
in quibus idem apparens simul Deus et Angelus Dei (niFe}NDN) vocatur: 


Gen. 16, 7—13; Gen. 31, 11—13 cfr. 28, 13; Exod. 3, 2 seq. Quum enim 
Verbum in carne venturum etiam alibi angelus = missus nominetur (Mal. 
3, 1.), patres concluserunt Deum, Angelum-Dei, esse Filium missum a Patre. 
Cfr. v.g. L. JANSSENS, De Deo trino, p. 115. Longe aliter de Angelo-Jahve 
sentit LAGRANGE, Rev. Bibl. 1903, p. 212. — 4 Cfr. v.g. Is. 11, 2: 61, 1: Joel, 
2, 28; Job. 26, 13; 33, 4; Ps. 103, 30; Sap. 1, 7; 9, 17. —® De verit. 14, 
fie etcr 5S. till, i, 2, 7, 8; Ia Wl Sent. d-'25,-q. 2,)a 2"sol) 4. 

Quid patriarcharum et prophetarum coryphaei per speciales 
illustrationes divinas didicerint, judicare nequimus; summos 
quosdam viros divinitatem futuri Messiae, proinde aliquam 
distinctionem personarum in Deo, clarius obscurius cogno- 
visse, non ambigimus; ceterum id unum asserere audemus, 
ante Christi adventum revelationem ss. Trinitatis satis praepara- 
tam fuisse, ut tempore Annuntiationis notiones «Filius Dei» 
et «Spiritus Sanctus» non fuerint plane novae et incognitae. 


Arr, II 
EXSISTENTIA SS. TRINITATIS PROBATUR EX TRADITIONE 


Fidem ss. Trinitatis inde a conc. nicaeno (a. 325) communem 
fuisse in universa ecclesia, extra controversiam est; sed adver- 
sarii dogmatis dicere solent, illud proprie per conc. nicaenum 
(et subsequens conc. constantinop. I) formatum esse, antea 
vero plerosque christianos aut modalismo affines fuisse aut 
saltem Filium et Spiritum s. non origine tantum sed etiam 
distinctione naturae Patri subordinasse, a. v. eos non habuisse 
verum Deum. Requiritur igitur et sufficit, ut traditionem 
antenicaenam breviter perlustremus'. Exponemus 1° argumenta 
quaedam ex cultu et praxi publica ecclesiae, 2° testimonia 
praecipua ss. Patrum; deinde in scholio indicabimus viam 
ad difficiliora illorum effata concilianda. 

Praemittimus duos textus, quibus s. Augustinus et ipse 
Athanasius, praecipuus arianismi impugnator, communem 
fidem antiquorum patrum de ss. Trinitate attestantur. 

S. AucusTinus: «Omnes quos legere potui, qui ante me 
scripserunt de Trinitate quae Deus est, divinorum librorum 
veterum et novorum catholici tractatores, hoc intenderunt 
secundum Scripturas docere, quod Pater et Filius et Spiritus s. 
unius ejusdemque substantiae inseparabili aequalitate divi- 
nam insinuent unitatem, ideoque non sunt tres dii sed unus 


' Plura invenies v.g. apud FRANZELIN, De Deo trino, th. 8—11; HEINRICH, 
Dogm. Theol. Iv, 1 229 seq. 

Deus, quamvis Pater Filium genuerit et ideo Filius non sit 
qui Pater est, Spiritus Sanctus nec Pater sit nec Filius, sed 
tantum Patris et Filii Spiritus, Patri et Filio etiam ipse 
coaequalis» '. 

S. AtuHanasius: «Nos quidem hanc sententiam a patribus 
ad patres transiisse demonstramus; vos vero, o novi judaei 
et Caiphae discipuli, quos patres dictorum vestrorum exhibere 
potestis? Nullum certe prudentem et sapientem umquam 
proferetis, omnes enim a vobis abhorrent.» Calumniamini 
«Oecumenicam synodum [nicaenam], quia videlicet non vestra 
definivit, sed ea quae ab initio tradiderunt nobis, qui ab 
initio ipsi viderunt et ministri fuerunt sermonis; nam fides 
quam synodus scripto confessa est, ipsa est fides catholicae 
ecclesiae» ?. 


I. Testimonia ex cultu et praxi ecclesiae. 

1° Forma baptismi, quam ecclesia semper adhibuit, et praxis 
antiquissima triplicis immersionis aut infusionis in honorem 
trium personarum publicam fidem Dei unius simul et trini 
arguunt. Didaché: «Baptizate in nomine P. et F. et Sp.s.... 
Effunde in caput ter aquam in nomine P. et F. et S. s.»%. 
TERTULLIANUS: «Nec semel sed ter ad singula nomina in per- 
sonas singulas tingimur»?. 

Praeterea sensum formae baptismalis apertius explicant tum 
interrogationes baptismo praeviae, quas Firmilianus caesaraeen. 
«symbolum Trinitatis» appellabat®, tum imprimis symbolum 
apostolicum, quod saltem ad medium saec. i ascendit®. 

2° Doxologiae, quarum usus perantiquus est, eumdem 
honorem Patri, Filio, Spiritui s. deferunt. Forma «Patri, per 
Filium in Spiritu s.» [da.. é,] quae ordinem personarum ex- 
primit et quam ariani postea in suum sensum detorquebant, 


1 De Trin. 1, 4, 7. — 2 De Decr. nicaen. n° 27. — 3 Didaché, 7; cfr. S. 
Justinus, Apol. 1, 61. — + Adv. prax. 26; cfr. De Coron. 3; Ss. BASILIus, 
De Spir. s. c. 27, n° 66. — * Inter Ep. Cypriani, 75, n° 11; cfr. Epp. s. 
Cypr. 69, n° 7, — © Cfr. s. IRENAEUS, Adv. Haer. 1, 10, 1; et meum trac- 
tatum De Fontibus, n° 162. 

non videtur antiquior formis simpliciter coordinantibus: «Patri 
cum Filio in Spiritu s.» [erd.. ody] et: «Patri et Filio et [vel: 
cum] Spiritu s.» — Martyr. s. Polycarpi (scriptum infra annum 
post ejus mortem, a. 155): «Te glorifico per sempiternum et 
coelestem pontificem J. C., dilectum tuum filium, per quem 
tibi cum ipso et Spiritu s. gloria et nunc et in futura saecula, 
amen»'!, — Hymnus graecus 2! vel 3‘ saec.: «Lumen cernentes 
vespertinum, laudamus Patrem et Filium et Spiritum Sanctum 
Dei»2. — Dionysius ALEx. (7 264) «secundum formam ac regulam 
a presbyteris, qui ante nos vixerunt, acceptam», epistolam 
concludit: «Deo Patri et Filio d. n. J. C.,, cum Sancto Spiritu 
gloria et imperium in saecula saeculorum»?. 


158 IL. Testimonia ex ss. Patribus.' 

S. CLEMENS ROM.: «Sicut enim Deus vivit et Dominus J. C. 
vivit et Spiritus sanctus, fides et spes electorum, ita....»+. 
Igitur Dominus Jesus et Spiritus s. sunt unum objectum 
fidei et spei cum Patre. 

S. Icnatius mM: «Studete confirmari in doctrinis Domini 
et apostolorum, ut omnia prospere vobis succedant in Filio 
et Patre et in Spiritu.... Subjecti estote episcopo ut Jesus 
Christus Patri secundum carnem, et apostoli Christo et Patri 
et Spiritui» >. 

ATHENAGORAS: «Quis non miretur, cum atheos vocari audit 
eos, qui docent Deum Patrem et Filium Deum et Spiritum 
sanctum, eorumque ostendunt et in unitate potentiam et in 
ordine distinctionem» wy év évdoe ddvapw xal ry év rdEet dvaionow] ®. 

S. IRENAEuS: «Adest enim ei [Deo Patri] Verbum et Sapientia, 
Filius et Spiritus, per quos et in quibus omnia libere et sponte 
fecit, ad quos et loquitur dicens: Faciamus hominem.... Et 
quoniam Verbum semper cum Patre erat, per multa demon- 
stravimus. Quoniam autem et Sapientia, quae est Spiritus, 


' Martyr. Polyc. 14; cfr, s. JusTINUS, Apol. 1, 65; 67. — 2 Apud Rout, 
Relig. Sacr. i, p. 515. —% Apud s. BasitiuM, De Spir. s., c. 29, n° 72, 
‘ I Cor. 58, cfr. 46, 6; DE Groot, Clemens rom. over de h. Drievuldig- 
heid, enz. in Studien an. 65, p. 259.5 Ad Magnes. 13. — ®° Legatio, 10. 

erat apud eum ante omnem constitutionem per Salomonem 
ait: Deus sapientia fundavit terram»'!. — Alibi: «Solus unus 
Deus fabricator [universorum]; hic Pater, hic Deus fecit ea 
per semetipsum, hoc est per Verbum et per Sapientiam suam»?. 
Denique dicit de Filio: «Qui est in Patre et habet in se Patrem» 3. 

TERTULLIANUS: «Nos unicum quidem Deum credimus.... 
Custodiatur oeconomiae sacramentum, quae unitatem in 
trinitatem disponit, tres dirigens. Tres autem non statu sed 
gradu, nec substantia sed forma, non potestate sed specie. 
Unius autem substantiae ct unius status et unius potestatis, 
quia unus Deus, ex quo et gradus isti et formae et species 
in nomine Patris et Filii et Spiritus s. deputantur.» Alibi: 
«Opus evangelii, substantia N. T. Pater et Filius et Spiritus 
sanctus, tres crediti, unum Deum sistunt»’. 

ORIGENES: «Species eorum, quae per praedicationem aposto- 
licam manifeste creduntur, istae sunt. Primo quod unus Deus 
est... Hic Deus justus et bonus pater Domini nostri J.C.... 
Tum deinde quia Jesus Christus, ipse qui venit, ante omnem 
creaturam natus ex Patre est. Qui homo factus incarnatus 
est quum Deus esset, et homo factus mansit quod erat Deus. 
Tum deinde honore ac dignitate Patri et Filio sociatum 
tradiderunt Spiritum sanctum. In hoc jam non manifeste 
discernitur, utrum natus.an innatus, vel filius etiam Dei 
habendus sit ipse, necne. Sed inquirenda jam ista pro viribus 
sunt de s. Scriptura»®. Et: «Nihil in Trinitate majus minusve 
dicendum est... Manifestissime designatur, quod nulla est in 
Trinitate discretio»®. Alibi: »Didicimus credere esse [in Deo] 
tres hypostases: Patrem et Filium et Spiritum sanctum»; et: 
«Quomodo inferior dici potest, qui Filius est et omnia est 
quae Pater»’. 

S. Cyprianus: «<Dicit Dominus: ego et Pater unum sumus, 


1 Adv. Haer. tv. 20, 1, 3; cfr. 1, 10, 1. S. Irenaeus Spiritum s., qui 
«Spiritus veritatis» (Jo. 15, 16) est, saepius Sapientiam vocat.—*L. c. U, 
30, 9.—2L.c. m, 6, 2. —* Contra Prax. 2 et 31.—* De Princ. Praef. n° 4. 
(Traductio Rufini satis libera et emendata). — ° L. c.,, cp. 3. —7 In Jo, 
tract. 2 (MiGNE, P.G. 14, p. 128; In Ep. ad Rom. VII, 5 (MIGNE, p. 1115). 


De Deo Uno et Trino. 3) 

et iterum de Patre et Filio et Spiritu s. scriptum est: et hi 
tres unum sunt»’'. 

S. Dionysius papa in ep. dogmatica ad Dionys. alex. a. 
262: «Sabellii impietas est, quod dicat Filium esse Patrem 
et vicissim; illi autem [Tritheitae] tres deos quodammodo 
praedicant, cum sanctam unitatem in tres diversas hypo- 
states inter se omnino separatas dividunt. Necesse est enim 
divinum Verbum Deo universorum esse unitum, et Spiritum 
s. in Deo manere et habitare, ac denique divinam Trinitatem 
in unum, quasi in quemdam verticem, Deum universorum 
omnipotentem dico, reduci et colligi.... Non minus illi 
culpandi sunt, qui Filium opus esse existimant, et Dominum 
factum esse sentiunt, cum divina Scriptura illum genitum, 
non autem formatum et factum esse testetur. Fuit semper, 
siquidem est in Patre, ut ipse declarat.... Itaque admirabilis 
divinaque unitas non est in tres divinitates separanda, neque 
factionis vocabulo dignitas summaque Domini magnitudo 
est diminuenda, sed credendum esi in Deum, Patrem omni- 
potentem, et in Christum Jesum ejus Filium et in Spiritum 
Sanctum»’, 

S. GREGORIUS THAUMATURGUS (f 270): «Unus Deus pater 
Verbi viventis.... Unus Dominus solus ex solo, Deus ex 
Deo.... Unus Spiritus s. ex Deo subsistentiam (ézagéw) habens. 
Trinitas perfecta, quae gloria et aeternitate. et regno non 
dividitur nec alienatur»*. 


Scholion. De difficilioribus patrum ante-nicaenorum dictis*. 
1° Tum ex testimoniis supra allatis, tum ex facto indubi- 
tato, quod ecclesia coaeva doctrinam Arii statim ut inauditam 
et blasphemam abhorruit, satis refellitur assertio, patres 


1 De Unit. eccl. 6. — ? Apud s. ATHANASIUM, De Decr. nicaen. n° 26. 
3 Expos. fidei, MIGNE, P.G. 10, p. 984; cfr. BARDENHEWER, Altkirch. Lit. 
i, p. 279. — 4 Cfr. Peravius, De Trinitate, 1. 1, 3—5 cum Praefatione in 
2a Ed. adjecta et notis Zachariae; siquidem multis placet, Petavium in 
corpore operis de antiquis patribus paulo durius judicasse. DUCHESNE, Les 
Témoins antenicéens du dogme de la Trinité (1882), qui Petavio assensit. 

antenicaenos aut omnes aut plerosque subordinatianismum 
quemdam fovisse, proinde reapse, etsi bona fide, antinicae- 
nos fuisse. Negari tamen nequit, apud patres antenicaenos 
bene multos inveniri effata, quae, si per se sola considerantur, 
sensum subordinatianum habere possunt, imo nonnumquam 
facilius ad mentem Arii quam in sensum catholicum expo- 
nerentur. Verum quia iidem scriptores alibi catholice loquun- 
tur, et ii saltem qui vere <patres» sunt omnino cum ecclesia 
sentiebant, rationi consentaneum est, duriora eorum dicta, 
quantum moraliter fieri potest, benigne interpretari'. Nec 
mirum est, patres quoad substantiam dogmatis, identitatem 
scilicet naturae in tribus personis distinctis, plane recte 
sentientes, interdum minus apte esse locutos. Primo notiones 
de intima altissimi mysterii quidditate adhuc satis confusae 
exsistebant; deinde defuit iis idioma ad novos conceptus 
exprimendos expolitum: significatio terminorum ususque 
loquendi adhuc fluctuabat ; tertio formulae adhibitae ad unum 
errorem excludendum, aliquando incautae erant respectu alte- 
rius erroris, quem loquens aut non cognoscebat aut actu non 
respiciebat. Denigue distinguendae sunt fides et incipiens 
speculatio theologica, nec statim dicendus est substantiam 
dogmatis non cognovisse aut dimisisse, qui theologizando 
ea protulit quae, si urgeantur et ad strictam consequentiam 
perducantur, salvo dogmate sustineri nequeunt. Iniquum esset 
non aestimare ingentem difficultatem, quam experti sunt qui 
«intellectum fidei» excolere coeperunt! 


2° Porro praecipuae difficultates ad has fere classes redu 
cuntur?. 

a. Aliquando multum urgent eam Patris notam, qua est 
principium fontale aliarum personarum. Hinc solus Pater 
vocatur «6 Qedc» (cum articulo), <aitdéd<0c,» «Deus super omnia,» 
«tota substantia»; Filius vero simpliciter Qedc¢ (sine articulo), 
«Deus de Deo», «Deus secundo loco,» «Dominus», «derivatio 


1 Cfr. Tract. De Fontibus, n° 173. — ? Cfr. FRANZELIN, De Deo Trino, 
th. 11; brevius POHLE, Dogmatik, I?, p. 298. 

totius et portio». — Nihilominus non inferioritatem naturae 
in Filio (et Spiritu s.), sed solam habitudinem procedentis 
ad principium significare voluerunt. 

b. Aliquando docent, Patrem voluntate aut voluntarie 
genuisse Filium, quod ita intellegi potest ac si libera volun- 
tas Patris esset causa effectrix Filii, qui in hac suppositione 
esset creatura. — Reapse patres respiciebant tricas adversa- 
riorum: nusquam dixerunt aut intenderunt Patrem libere 
genuisse Filium, sed significarunt eum nec invitum, nec 
caeca necessitate Filium generasse, sed necessitate naturae 
intellectualis, voluntate concomitante!. 

c. Aliquando dicunt, Filium ministrare Patri in operibus 
ad extra, generationem Filii exhibent veluti ordinatam ad 
creationem mundi; praeterea duplicem generationem distin- 
guunt, internam qua Verbum insitum (Adyos évdiddetoc) ab 
aeterno a Patre procedit, et externam qua ut Verbum prola- 
titium (Adyos noomogixds) creatione et incarnatione manifestatur; 
illam s. Hippolytus et Tertullianus nomine conceptionis, hanc 
generationis discernunt. — Ministerium Verbi ex mente patrum 
non importat minoritatem naturae sed solum ordinem pro- 
cessionis, nam teste Irenaeo idem est »facere per seipsum» 
et <facere per Verbum et Sapientiam»?. Ubi (respiciendo ad 
Prov. 8, 22 seq.) generationem Verbi describunt ut disposi- 
tivam ad creationem, in Verbo considerasse videntur ideas 
exemplares rerum, quas etiam posteriores patres Filio appro- 
priant. Nec mirum est, antiquos non satis distinxisse proprium 
et appropriatum. Memorando generationem externam in 
tempore, vocem generationis improprie adhibent pro mani- 
festatione et missione, quatenus creatio mundi est manifes- 
tatio idearum exemplarium Verbo appropriatarum, incarnatio 
vero missio ipsius Verbi in carnem. Distinctio conceptionis 
et generationis habenda est speculatio philosophico-theologica, 
minus recta quidem, sed quae saltem apud Tertullianum 
verum errorem in fide non importabat. 


'Cfr. S. Th. 1, 41, 2. — ?Cfr. supra n° 158. 

d. Aliquando dicunt, Patrem ratione suae immensitatis esse 
penitus invisibilem, Filium vero (et Spiritum s.) posse visibiliter 
apparere et in his apparitionibus quodammodo loco circum- 
scribii — At nusquam Filium ab immensitate excludunt, 
numquam dicunt Filium secundum naturam divinam visibilem 
fieri posse aut circumscribi, unde haec intellexisse censendi 
sunt de natura humana et phaenomenis theophaniarum, ex 
opinione patrum incarnationi praeludentibus. Ceterum non 
satis distinxisse videntur missionem et apparitionem, hinc 
ex eo quod Pater mitti nequit, minus recte conclusisse, eum 
apparere non posse. 


Ceterum nec necessarium est, nec possibile cuncta scrip- 
torum antenicaenorum effata salvare. Hermas Verbum (ante 
incarnationem) cum Spiritu s. identificasse omnino videtur'. 
S. Hippolytum cum suis ipse Callistus papa aliquando di- 
theismi accusavit?. S. Justinus et magis adhuc Origenes du- 
plicem veluti faciem ostendunt, christiani scil. et philosophi. 
Ubi simpliciter referunt quid credant, traditionem orthodoxam 
exhibent; ubi placita philosophica cum fide sua componere, 
imo fidem suam speculatione philosophica confirmare ni- 
tuntur, subinde ab integra veritate nonnihil deflectunt?®. 


3° Quam incerta olim fuerit quorumdam terminorum sig- 
nificatio, patet ex sequentibus*. 

Otvsia. S. Hippolytus contra Noetum ovoiay adhibuerat pro 
persona. Hinc syn. antioch. (a. 269) contra Paulum samosat. 
dicere noluit, Filium esse éuoovcwry cum Patre, et Origenes 
asseruit, eum esse étegoovoioy a Patre — Praevaluit usus ut 
ovoia acciperetur pro essentia seu natura, et ita syn. nicaena 
Filium 6ootvcwr praedicavit. 

Tloinwa. S, Dionysius alex., defendendo realem distinctionem 


1Pastor, Sim. 9, I. — ?Philos. IX, 2, Il. — 3De s. Justino cfr. FEDER, 
Justins des Mdrtyrers Lehre von Jesus Christus, cet. (1906); de Origene 
cfr. judicium aequissimum s. Athanasii De Decret. nicaen., 27. — ‘4 Cfr. 
Studium Solesmense, De Deo Trino, p. 60. 

personarum contra Sabellium, Filium dixit «opus», zoijpa 
Patris. Hinc accusatus apud Dionysium papam, huic quoad 
rem plene consentiebat, docens Filium esse ejusdem substan- 
tiae cum Patre. — Symbolum nicaenum habet: yevyydérta od 
moun Dévta, 

‘Yudotacig et aodomnor. In conc. alex. a. 362 (ergo diu post 
nicaenum) orientales adstruebant unam ovgiay et tres ixdotaces; 
occidentales, quibus éxdoracic supponebat pro substantia, non 
tres indoraceic sed tria xedowna admittenda esse dicebant. 
Quia tamen Sabellius vocem «tria zoéd0wzaa" adhibuerat pro 
tribus muneribus seu modis unius personae, orientales hanc 
vocem excludendam censebant. — Rem componebat s. Atha- 
nasius ostendendo litem agi de vocibus. 

Apud latinos non tanta fuit vocum confusio, habuerant 
enim Tertullianum latinitatis christianae fabrum eximium. 


CONSECTARIA HUJUS CAPITIS. 

Probato dogmate ss. Trinitatis, exsistentia scil. trium perso- 
narum inter se realiter distinctarum, quae, quum eamdem 
numero essentiam habeant, sunt consubstantiales, operae 
pretium est explicitius statuere tres veritates, quae in prae- 
dictis jam implicite continentur. 


1° Tres personae divinae sunt perfecte coaequales, tum 
quantum ad aeternitatem', tum quantum ad magnitudinem 
seu perfectionem?, proinde quantum ad gloriam ac beatitu- 
dinem*. — De fide est ex Symb. athan.: «In hac Trinitate 
nihil prius aut posterius, nihil majus aut minus, sed totae tres 
personae coaeternae sibi sunt et coaequales.... Aequalis 


1Cfr. S. Th. I, 42, 2. — ?2L. c, 4. — ?Hine Praefatio ss. Trinitatis: 
«Quod enim de tua [Patris] gloria revelante te credimus, hoc de Filio tuo, 
hoc de spiritu s. sine differentia discretionis [ie. sine differentia, quae di- 
scretionem seu diversitatem naturae sequeretur] sentimus. Ut in confes- 
sione verae sempiternaeque deitatis, et in personis proprietas [nota singulis 
propria] et in essentia unitas et in majestate [perfectione] adoretur 
aequalitas>. 

gloria, coaeterna majestas». Ratio est manifesta: qui eamdem 
numero naturam habent, imo sunt (nulla enim in Deo datur 
compositio ex natura et personalitate), nonnisi ejusdem aeterni- 
tatis, perfectionis, gloriae esse queunt. S. Paulus de Filio: «Qui 
cum in forma Dei esset, non rapinam arbitratus est esse se 
aequalem Deo» [Patri]. - Quomodo autem cum hac aequa- 
litate quadret, quod paternitas non convenit Filio, nec fileitas 
Patri, cet. infra dicetur. 

Porro quum quaelibet persona sit infinite perfecta, infi- 
nito autem nihil addi possit, sequitur tres personas simul 
non plus perfectionis habere quam singulas; s. AUGUSTINUS: 
«Tantus est solus Pater, vel solus Filius, vel solus Spiritus 
Sanctus, quantus est simul Pater, Filius et Spiritus Sanctus» ’. 
Quamvis itaque una persona non sit tot (personae) quot tres, 
est tamen tantum (perfectione) quantum tres. 

Sequitur adhuc, singulas personas et totam Trinitatem 
esse aeque adorabiles et eodem cultu prosequendos’. 


2° Tres personae divinae inconfusae sibi mutuo permeant 
et inexsistunt: zcovydonos, circumincessio (circumincedere, 
circumpermeare), circurninsessio (circuminsidere). — De fide 
est ex conc. florent.: «Propter hanc unitatem [naturae] Pater 
est totus in Filio, totus in Spiritu s.; Filius totus est in Patre, 
totus in Spiritu s.: Spiritus s. totus est in Patre, totus in Filio»*. 

Rationem exhibet s. THomaAs: «Secundum essentiam Pater 
est in Filio, quia Pater est sua essentia et communicat suam 


1 Philip. 2, 6. — 2 De Trin. vi, 7, 9. — 3 Leto x: «Innocentius XI 
decessor noster solemnia quaedam honori Patris propria postulantibus 
omnino negavit. Quodsi singula incarnati Verbi mysteria certis diebus 
festis celebrantur, non tamen proprio ullo festo celebratur Verbum secun- 
dum divinam tantum naturam; atque ipsa etiam Pentecostes solemnia non 
ideo inducta antiquitus sunt, ut Spiritus s. per se simpliciter honoraretur, 
sed ut ejusdem recoleretur adventus sive externa missio. Quae quidem 
omnia sapienti consilio sancita sunt, ne quis forte a distinguendis personis 
ad divinam essentiam distinguendam prolaberetur.» Enc. Divinum illud 
munus, 9 Maji 1897, in Leonis XIII Allocutiones, cet. (Ed, Desclée) vu, 
p. 21. — 4 DENZz. n° 703. 

essentiam Filio, non per aliquam suam transmutationem: 
unde sequitur quod, cum essentia Patris sit in Filio, in Filio 
sit Pater. Et similiter cum Filius sit sua essentia, sequitur 
quod sit in Patre, in quo est ejus essentia... Et eadem ratio 
est de Spiritu s.»'. Ipse Dominus: «Ut cognoscatis et credatis, 


“quia Pater in me est et ego in Patre»; et: «Qui videt me, 


videt et Patrem... non creditis, quia ego in Patre et Pater 
in me est?... Pater in me manens ipse facit opera»?. S. JOANNES 
pAMASC.: «Ey dddnjhac ai bnootdoes siciv» °, 


3° Tres personae divinae unam numero habent operatio- 
nem ad extra, av. omnis-operatio ad extra procedit a tribus 
personis communiter tamquam ab uno principio. — De fide 
est ex conc. florent.: «Pater et Filius et Spiritus s. non sunt 
tria principia creaturae, sed unum principium»*‘. 

Ratio: operatio sequitur naturam, quae est principium 
quo agit persona. Igitur quum tres personae divinae eamdem 
numerice naturam habeant, sequitur quod unam eamdemque 
habeant operationem. Praeterea: natura et operatio in Deo 
indentificantur, operatio enim ad extra nihil aliud est quam 
ipsa natura divina, quatenus est actus infinitus, connotato 
termino extrinseco. Ergo quia una numero est natura, una 
etiam est operatio®. Ipse Dominus: «Quaecumque enim ille 
[Pater] fecerit, haec et Filius similiter facit»®. 

Quum autem personae divinae non tantum simul sed 
etiam singulae totam deitatem habeant ac sint, eaedem ope- 
rationes modo uni, modo alteri personae tribui possunt, 
quum reapse non minus unius sint quam alterius’. " 

Diximus operationes ad extra procedere a tribus personis 
communiter tamquam ab uno principio. Operantur enim ad 
extra non formaliter ut sunt tres distincti, sed ut consub- 
stantiales, ut habentes unam numero naturam. Et ita tres 


1S. Th. 1, 42, 5. — *Jo. 10, 38; 14, 9, 10, cfr. I Con. i210) A= 
3 De fid. orth. 1, 8, 38. — ‘4DENz. n® 703; cfr. conc. later. IV: <unum 
universorum principium»; DENZ. n° 428. — 5Cfr. S. Th. 1, 42, 6; 45, 6. — 
§Jo. 5, 19; cfr. supra n° 142, a. — 7Cfr. supra, 1. c. 

personae operantes non sunt nisi unus operator, tres personae 
creantes unus creator. Cfr. quae infra dicemus de Patre et 
Filio, ut sunt unum principium Spiritus s.. 

Nota. Quomodo doctrina de communi operatione verificetur 
in incarnatione, alibi explicatur'. Manifestum autem est, doctri- 
nam expositam non applicari iis operationibus et passionibus 
Verbi incarnati, quarum principium quo erat natura assump- 
ta. Non enim Deus Pater natus est et manducavit et esurivit, 
cet. sed solus Filius. Quodsi Pater non minus quam Filius 
Lazarum suscitavit, solus Filius clamavit: «Lazare, veni foras!» 

In s. Trinitate tres personae operantes unam habent opera- 
tionem propter unicitatem naturae, in Christo una persona 
operans duas habet operationes propter duplicitatem naturae. 


CAPUT II 
DE NATURA SS. TRINITATIS 


Probata substantia dogmatis, intimam ejus rationem consi- 
derare debemus, ut ita tum per ea quae fontes revelationis 
continent, tum per ea quae speculatio theologica exinde 
deduxit, ad notitiam paulo explicatiorem altissimi mysterii 
perveniamus. Ad hunc autem finem agendum erit primo de 
processionibus, deinde de relationibus divinis, denique ad 
modum appendicis de appropriatione et missione in divinis. 


Arr, I 
DE PROCESSIONIBUS DIVINIS? 


Processio (éuadgevors, noofodn) in praesenti materia est origo 
unius ab alio. 

Processio alia est ad extra, transiens, cujus terminus proce- 
dit extra causam, sicut filius est extra patrem et opus extra 


1 Cfr, tract. De Deo redempt. n° 60. — ?S. Th. I, 27; S. c. G. IV, 
1 seq.; De Pot. 10. 

factorem; alia ad intra, immanens, cujus terminus manet intra 
principium, sicut verbum (mentis) procedit ab intellectu. 

Ubi agitur de creaturis in quavis processione, etiam im- 
manenti, distingui potest processio operationis et operati seu 
termini; primo enim a nostro intellectu procedit actio in- 
tellegendi, deinde verbum (species expressa), quod est terminus 
ejus. In Deo autem nulla datur secundum rem processio 
operationis ab operante, quippe quae potentialitatem involvit, 
sed processio termini tantum. Et ita ab eo ad extra procedunt 
creaturae; ad intra vero revelatione docemur Filium procedere 
a Patre, Spiritum s. a Patre simul et Filio. Intellegitur autem 
processio realis, non rationis tantum, talis scil. quae est in 
Deo independenter a nostro modo cogitandi. 

Porro in divinis processio immanens non potest intellegi 
tamquam processio a causa. Verae siquidem causae respondet 
effectus; effectus dicit effectionem — eductionem rei ex nihilo 
sui = transitum a non-esse ad esse, dehinc diversitatem saltem 
numericam naturae, dependentiam et posterioritatem sive 
temporis sive saltem mnaturae in procedente: quae omnia 
divinis personis convenire nequeunt. Hine processio in divi- 
nis vocari solet processio tamquam a principio, quae vox 
latius patet quam causa et praedicta inconvenientia non ita 
necessario innuit, sed solum dicit «quemdam ordinem, sicut 
cum dicimus punctum [physicum] esse principium lineae»'. 

Principio respondet principiatum, sed quia haec vox «mi- 
norationem importare videtur, refugere debemus ne Filio et 
Spiritui Sancto attribuatur»?, unde personae procedentes 
potius dicuntur esse a principio quam principiatae. 

Jam expurgata notione efficientiae cum suis consequentiis, 
processio in divinis reapse nihil aliud importat quam realem 
distinctionem personarum cum habitudine principii ad eum 
qui est a principio, et vice versa, in eadem numero essentia. 


1S. Th. I, 33, 1. Quodsi patres graeci non tantum vocem épyy sed etiam 
vocem eirie adhibent, id faciunt unice ad indicandam originem seu ordinem, 
exclusa quavis efficientia.—* De Pot. 10,1 ad 9. Addit tamen s. Doctor, 
vocem principiati a graecis adhiberi et apud sane intellegentes concedi posse. 

Definiri autem potest: origo unius personae ab alia tam- 
guam a puro principio, per ejusdem numero naturae com- 
municationem. 

Dogma catholicum de processionibus exhibet symb. athan.: 
«Pater @st nullo est factus, nec creatus, nec genitus. Filius 
a Patre solo est, non factus nec creatus, sed genitus. Spiritus 
s. a Patre et Filio, non factus nec creatus nec genitus, sed 
procedens.» 


Prop. 1. Solus Pater non procedit, sed est principium 
sine principio. 

Conc. florentinum: «Pater quidquid est aut habet, non 
habet ab alio sed ex se et est principium sine principio» ‘ 

Patrem esse principium probabitur iis, quae in prop. 2 et 3 
afferemus. Patrem eumque solum non procedere, seu esse 
principium sine principio, implicite continetur in Scriptura, 
quae nullibi habet Patrem procedere, et, docendo alias per- 
sonas ab ipso procedere, processionem (passivam) ipsius 
aequivalenter excludit: repugnat enim principium procedere 
ab iis quorum principium est. Traditio est aperta: praedicando 
Patrem eumque solum dyéyyyror, ingenitum, innascibilem, patres 
non processionem per generationem tantum, sed omnem 
omnino processionem excludere intendunt: s, Basmius: «In- 
genitum esse idem est ac a nullo esse»’. 


Scholion. Nomina propria primae personae?. — Ex prae- 
dictis sequitur nomina Principium, Pater, Ingenitus, ubi et 
quatenus personaliter adhibentur, soli Patri, non vero aliis 
personis convenire. Dico: ubi personaliter adhibentur, nam 
eadem nomina etiam essentialiter, i. e. de Deo secundum 
essentiam, praedicari possunt: siquidem Deus, in quantum 
est unus essentia, est principium creaturae, pater noster (in 
sensu improprio), et ingenitus (i. e. non productus). 

Principium habitudinem primae personae ad duas alias 
personas significat. Dici tamen solet Principium sine principio 


Gi DENZ 703, — 2 GC. Eunom, to 1pn° 15. — 2S, Taal 33. 

aut Principium fontale, ut prima persona disertius distin- 
suatur a secunda, quae simul cum prima est principium 
Spiritus s. non tamen principium sine principio, nec princi- 
pium fontale, sed principium de principio. 

Pater habitudinem primae personae ad secundam exprimit. 

Ingenitus ex uso theologico non meram negationem proces- 
sionis passivae significat, sed potius designat primum princi- 
pium, quatenus ipsum non est ab alio; unde sub forma 
negativa rem maxime positivam exprimit. 


Prop. 2. Filius procedit a Patre per generationem. 

Dogma fidei est ex symb. athan. jam citato et symb. 
nicaeno'. — Prop. duo complectitur: secundam personam 
procedere a prima, et ab ea procedere per generationem; 
quum autem generatio sit modus specialis procedendi, solam 
generationem ex Patre probasse sufficiet. 


Probatur. — Ex s. Scriptura. a. Secunda persona saepissime 
vocatur «Filius» Dei Patris, et ita quidem ut mnecessario in- 
tellegendus sit filius non in sensu metaphorico: adoptatus, 
sed filius in sensu proprio; atqui filius in sensu proprio is 
tantum est, qui generatione procedit ab ea cujus filius dicitur. 
— Nomen <filii» in sensu proprio esse sumendum, constat 
a) quia vocatur filius simpliciter: 6 vidc?; 6) quia distinguitur ab 
aliis et opponitur aliis, qui sunt filii per adoptionen’; y) quia 
in oppositione ad adoptatos vocatur filius proprius et verus: 
«Qui etiam proprio Filio suo non pepercit, sed pro nobis 
omnibus tradidit illum»*. — «Scimus quoniam Filius Dei 
venit et dedit nobis sensum, ut cognoscamus verum Deum 
et simus in vero Filio ejus. Hic est verus Deus et vita aeterna» °. 

b. Secunda persona aperte dicitur «genita», quod plane 
idem est ac generatione procedens. «Vidimus gloriam ejus, 
gloriam quasi [#s] unigeniti a Patre.» — «Unigenitus, qui est 

WDENZ. n° 54, = 2 Jo,°3, 35; 8)°35,° 36; cfr: Mt, 3) 17:0Col 1) 130= 


* Hebyyl 1, Siz e8ieoeeo) 0; Nic 12. 6u7ee 139032 Gal 4 eta Te 
8, 32. — 5J Jo. 5, 20. 

in sinu Patris, ipse enarravit.» — «Sic Deus dilexit mundum 
ut Filium suum unigenitum daret»!. — «Cui enim dixit ali- 
quando angelorum: «Filius meus es tu, ego hodie genui te»?, — 
«Dixit Dominus Domino meo.... ex utero ante luciferum 
genui te»*. Idem insinuat illud: «Nondum erant abyssi et ego 
jam concepta eram.... ante colles ego parturiebar»*, — Tradi- 
tionem brevitatis gratia omittimus. 


Objicitur. Christus ab apostolo vocatur «primogenitus omnis 
creaturae»*®; et in V.T. Sapientia, quam omnes intellegunt 
secundam personam, dicitur creata: «Kvouws %xtuoé me doxhy 
6d@y avrov» ®, cui lectioni Lxx consentiebat vetus Itala: «Dominus 
creavit me» (Achilles arianorum). 

Resp. Secundam personam esse verum Deum non crea- 
turam, ergo non veri nominis creatione procedentem, constat 
ex praedictis’. Intentio apostoli ex contextu aperta est, quum 
enim Filius statim praedicetur creator, conservator, finis 
omnium creaturarum, et ipse dicatur esse «ante omnes», in- 
cisum «primogenitus omnis creaturae» idem sonat ac genitus 
ante omnem creaturam seu ante omnem creationem, ie. ab 
aeterno. — Quoad difficultatem ex V. T. imprimis constat, 
patres consensu saltem moraliter unanimi contra arianos 
tenuisse, textum agere de secunda persona ss. Trinitatis et 
nihil probare contra veram ejus divinitatem, aeternamque 
generationem ex Patre. Hinc alii locum intellexerunt de Filio 
secundum humanitatem assumendam, alii (immerito) falsifi- 
cationem arianam suspicarunt, alii putarunt vocem «creare» 
sumendam esse in sensu latiori pro gignere. Textus hebraicus 


1 Jo. 1, 14; 18; 3, 16. — 2 Heb. 1, 5. S. THoMas in h. |: Dicitur «genui» 
ut ostendatur geniti perfectio, quia apud nos generare in praesenti importat 
aliquid nondum perfectum. Dicitur <hodie» ut ostendatur generationem 
fieri in nunc immobili aeternitatis. Cfr. Act. 13, 33. — * Ps. 109, 3. Ita 
praeter Italam et Vulgatam legunt Lxx et peschitto; unde hodierna lectio 
hebraea; «Quasi de vulva orietur tibi ros adolescentiae tuae» corrupta 
habetur. Cfr. supra n° 152.— 4 Prov. 8, 24, 25. De vocibus conceptio, 
partus, uterus, sinus in generatione secundae personae cfr. S16) Gi Ive 
41 in fine, — * Col. 1, 15, —® Prov. 8, 22. —7 Cfr. supra n° 134 et 142. 

habet °327, quod etiam alibi significat generatione sibi habere 
(Gen. 4, 1: «Possedi hominem per Deum»), unde Vulgata s. 
Hieronymi vertit: «Dominus possedit me in initio viarum 
suarum.» — Ceterum vox xzifew = creare etiam alibi adhibetur: 
«Ab initio et ante saecula creata sum, et usque ad futurum 
saeculum non desinam»', Quid ibi habuerit textus primigenius, 
nescimus; sed vocem <creata» sumendam esse in sensu im- 
proprio satis indicatur tum ipso textu, qui aeternitatem 
Sapientiae describit, tum contextu, ubi legitur: «Ego ex ore 
Altissimi prodivi»?. 


Scholion 1. Principium quo proximum generationis Filii 
est intellectus Patris. — Certum est. In omni processione 
(active sumpta) distinguimus principium quod: persona aut 
suppositum quod terminum producit, et principium quo: 
natura et facultas quibus persona terminum producit. Natura 
vocatur principium quo remotum, facultas seu potentia prin- 
cipium quo proximum. Quum tamen in Deo persona, natura, 
facultas re idem sint, praedicta distinctio processionibus divinis 
applicata, non intellegenda est realis, sed virtualis tantum. 

Dicendo Filium procedere a Patre, eo ipso dicimus, primam 
personam seu Patrem esse principium quod generationis Filii. 
Principium quo remotum est natura divina, non simpliciter 
tamen (sic enim tribus personis communis est, nec ullo modo 
habet rationem principii respectu alicujus personae) sed natura 
divina ut habita a Patre, natura Patris. Hinc ‘conc. nicaen. 
Filium praedicat: «Genitum ex patre, id est ex substantia 
Patris» °, ubi praepositio «ex» non principium materiale sed 
principium quo consubstantiale generationis significat*+. Ut 
principium quo proximum, olim Durandus (saec. xm) indicabat 
naturam Patris praeintellectam intellectui et voluntati, sed 
sententia communis et theologice certa assignat naturam 
Patris, formaliter ut est intellegens, a. v. intellectus Patris. 


1 Eccli. 24, 14 (cfr. 12): pd rod aidivoc dx’ dpyig tutiog je, xa Ewe dulivog ov 
uy éxdimo”, —» Eccli. 24, 5, Ceterum cfr. SCHEEBEN, Kath. Dogmatik, 1, p. 
791, — 3 DENZ, n° 54. —4 Cfr. S. Th. 1, 41, 3 ad 1. 

Porro processionem Filii revera esse secundum operationem 
intellectus, a. v. eum procedere ex Patre per generationem 
intellectualem, probatur ex eo, quod Filius in Scriptura desig- 
natur nominibus sibi peculiaribus Verbi et Sapientiae. 


a. Filius dicitur Verbum Dei (Patris)', quam vocem universa 
traditio ut nomen distinctivum secundae personae habuit et 
proprie, non metaphorice, intellegendam esse censuit. Porro 
non potest intellegi verbum exterius prolatum (verbum vocis), 
agitur enim de processione ad intra in ente pure spirituali; 
ergo Verbum immanens. Atqui verbum immanens dicitur ab 
intellectu, est foetus intellectus. Igitur nomen Verbi signi- 
ficat, secundam personam procedere a Patre per intellectum, 
quemadmodum apud nos verbum internum, conceptus mentis, 
procedit ab intellectu tamquam terminus operationis ejus. 
Hine s. Grecorius NaAz.: Filius vocatur «Verbum quia ita se 
habet ad Patrem ut sermo ad mentem»?; s. Basmius: «Cur 
Verbum? ut perspicuum sit processisse ex mente»®. 


b. Filius dicitur Sapientia hypostatica seu personalis*. Porro 
quum omnes personae divinae sapientes sint et sua sapientia, 
non est cur nomen Sapientiae secundae personae peculiariter 
proprium sit, nisi quia modum processionis ejus exprimit; 
nam personae divinae (ut infra explicitus dicetur) sola rela- 
tione originis ab invicem distinguuntur. Porro si Filius propter 
modum originis suae Sapientia vocatur, per intellectum pro- 
cedere debet, nam principium sapientiae est intellectus. Con- 
sonat illud: «Ego ex ore Altissimi prodivi»*®, nam in spiritu- 
alibus os intellectum significat. 


Dato quod Filius per intellectum sive per viam intellecti- 
onis procedat, necesse est eum procedere per aliquarum 


1 Jo. 1, I Jo. 1, 1—3; Apoc. 19, 13; cfr. S. Th. I, 34. —? Orat. theol. 
4, n° 20. — 3? Hom. 16 in In principio erat Verbum, n° 3. — ‘* Cfr. supra 
n° 152. Quodsi Theophilus antioch. et s. Irenaeus Sapientiam intellexerunt 
Spiritum sanctum, haec opinio apud patres ac theologos recepta non fuit, 
quia Sapientia in Scripturis dicitur genita. — ° Eccli. 24,5. 

rerum intellectionem. Quaerunt igitur theologi, quarumnam 
rerum cognitione Pater dicat Verbum suum? Breviter respon- 
demus cum s. THOMA: cognitione omnis veri: «Pater enim 
intellegendo se et Filium et Spiritum Sanctum et omnia alia, 
quae ejus scientia continentur, concipit Verbum, ut sic tota 
Trinitas Verbo dicatur et omnis creatura»’. De penitiori 
solutione hujus difficillimae quaestionis multum disputatur’. 


Scholion 2. Quomodo processio secundae personae sit 
vera generatio?? — Fide tenemus, secundam personam ss. 
Trinitatis esse Filium et generatione procedere; pariter fide 
tenemus, eum esse Verbum, unde certa conclusione inferimus, 
quod procedat per intellectum. Quaeritur itaque, qua ratione 
haec duo componantur, a. v. guomodo in divinis processio 
secundum operationem intellectus sit generatio in sensu 
proprio ?4 


Respondent scholastici, quia definitio generationis in hac 
processione apprime verificatur, imo perfectius verificatur 
quam in quavis generatione creaturarum. 

Generatio, in sensu specifico®, definitur origo percids a 
vivente conjuncto in similitudinem naturae®. Differentiam 
ultimam generationis stricte dictae exprimunt voces «in simi- 
litudinem naturae»: non habetur vera generatio nisi procedens 


1S. Th. I, 34, 1 ad 3. —? Cfr. v. g. L. JANSSENS, De Deo trino, p. 496. 
3 Cfr. S. Th. I, 27, 2; S. c. G., IV, 11; Comp. Theol. 37—39. — 4 Dicimus: 
in sensu proprio. Etsi enim voces: pater, filius, generatio, cet. de Deo et 
de creatura non praedicantur univoce sed analoge, praedicantur tamen de 
utroque proprie, quia quidquid in earum definitione necessario continetur 
in utroque salvatur, licet alio atque alio modo; nam in Deo salvatur in 
gradu summo et dempta omni imperfectione, quae in creaturis semper ad- 
miscetur: in Deo salvatur modo eminentiori. Hinc theologi dicunt pater- 
nitatem cet. divinam esse analogon princeps, quam paternitas cet. creaturarum 
ut analogatum imitatur, secundum illud: «Flecto genua mea ad Patrem 
d. n. J. C., ex quo omnis paternitas in coelis et in terra nominatur» (Eph. 
3, 15.). — 5 Nam generatio in sensu lato, quae opponitur corruptioni, nihil 
aliud est quam eductio rei ex nihilo sui. — ® Cfr. SANSEVERINO, Dynam. 
n® 34; BEYSENS, Dynami, I, p. 28. 

sit a. ejusdem naturae cum procedente, idque b. praecise vi 
hujusmodi processionis; siquidem non dicitur cum similitu- 
dine, sed «in similitudinem» naturae. Hinc Eva non dicitur 
genita ex Adam: fuit quidem ejusdem naturae cum eo, sed 
non vi suae processionis ex Adam, non ideo, quia de costa 
Adae sumpta erat. Statim inferes, eo uberius verificari pro- 
priam notam generationis, quo major exsistat, vi ipsius modi 
procedendi, unitas naturae inter genitorem et genitum. 
Atqui processio Verbi est a. origo viventis a vivente, nam 
Pater et Filius sunt personae et secunda procedit a prima 
per operationem intellectus, quae est actus vitalis; b. a vivente 
conjuncto, nam Verbum procedit ex substantia Patris; c. in 
similitudinem naturae, nam intellectio natura sua eo tendit 
ut similitudinem rei intellectae exprimat. Igitur Deus Pater 
intellegendo seipsum (et omnia alia in seipso) imaginem 
simillimam sui ipsius exprimit, et ita dicit Verbum suum. 
Quum autem in Deo intentio intellecta seu Verbum non sit 
accidens habens esse diversum ab intellegente, sed idem 
secundum essentiam cum intellegente, sequitur, quod Verbum 
Dei et ipse sit Deus per essentiam, ejusdem naturae (non 
specificae tantum, sed) numericae cum dicente, et relatione 
tantum originis ab eo distinctus tamquam Deus intellectus 
a Deo seipsum intellegente. Unde vides, generationem divinam 
qualibet generatione creaturarum perfectius esse <in similitu- 
dinem naturae»; nam in creaturis generatio eo tendit, ut 
oriatur non tantum aliud suppositum, sed etiam alia numero 
natura ejusdem speciei cum generante'; in Deo per genera- 
tionem procedit alia persona, sed quae est ejusdem numero 
naturae cum generante: personalitate alius, sed natura iden- 
ticus generanti, proinde ei simillimus similitudine aequalitatis’. 


1 Et ita in creatis omnis generatio necessario includit productionem rei ex 
nihilo sui: quod in generatione divina necessario excluditur. — ? Ex dictis 
liquet, quare in nobis processio verbi ab intellectu non sit generatio. 
Verbum mentis nostrae non est suppositum vivens, sed accidens et per- 
fectio viventis; non est ex principio conjuncto, non ex nostra substantia; 
non procedit in similitudinem naturae, sed (supposito etiam quod intelle- 


De Deo Uno et Trino. 10 

— Et ita processio Verbi, qauum in ea modo perfectissimo 
verificetur nota distinctiva generationis, in sensu maxime 
proprio generatio, utique spiritualis, yocari meretur. 


Scholion 3. Nomina propria secundae personae. — Quum 
secunda persona in Scripturis non tantum dicatur genita 
sed etiam unigenita, sequitur, quod sola ex tribus personis 
generatione procedit. Atqui hoc supposito pronum est intel- 
legere, voces Filius, Verbum, Imago esse nomina propria 
secundae personae. 

Filius aut Genitus dicitur, quia vera generatione procedit'. 

Verbum? dicitur, quia procedit per intellectum ut terminus 
intellectionis Patris. 

Imago? Dei (Patris) dicitur ab apostolo: «Qui est imago 
Dei invisibilis»*, Ad plenam rationem imaginis requiritur: 
a. similitudo in specie (natura specifica) vel in signo spe- 
ciei, b. deducta ab archetypo, c. idque formaliter, np. ita 
ut ipse modus originis natura sua tendat ad similitudinem 
inducendam. Igitur nomen Imaginis importat distinctionem 
et similitudinem vi ipsius modi processionis exsistentem. 
Atqui haec omnia Filio conveniunt, et (ut ex dicendis patebit) 
soli Filio respectu Patris conveniunt?. 


gens seipsum intellegat) similitudinem repraesentationis tantum. — Nihilo- 
minus productio verbi nostri est in creatis similitudo proxima generationis 
divinae. Qua in re non omnino otiosum videri potest, observasse affinitatem 
vocum gigno et cognosco, yiyvoue, yevvdo et yryyacxo (a communi radice 
sanscritica Gen. derivatarum), quum praeterea vox latina conceptus tum 
ideam mentis, tum foetum ventris significet. Etiam in hebraeo verbum yy 


(intellegere seu cognoscere) saepius de congressu maritali adhibetur, v. §. 
Gen. 4, 1. Cfr. POHLE, Dogmatik. I?, p. 327. — }Immerito syn. pistor. do- 
cuit nomen Filii esse minus proprium et exactum quam nomen Verbi. Cfr. 
DENZ. n° 1597. — ?S. Th. I, 34, Loco Verbi olim etiam adhibebantur voces 
Ratic et Sermo. — *S. Th I, 35. — 4Col. 1, 15. Eamdem ideam expri- 
munt Heb. 1, 3: «Qui cum sit splendor gloriae et figura substantiae 
ejus» [Patris]; ubi figura, x#paxrip, idem est ac imago expressa. — 5 Quodsi 
patres graeci etiam Spiritum s. vocarunt imaginem Patris ac Filii, nomen 
imaginis in sensu minus stricto sumpserunt, uti ostendit v. g. s. THOMAS. 
(I, 35, 2), cfr. JANSSENS, De Deo Trino, p. 515. 

Prop. 3. Spiritus Sanctus procedit a Patre et Filio simul. 

Dogma fidei est ex symb. athanas.: «Spiritus s. a Patre 
et Filio, non factus, nec creatus, nec genitus sed procedens;> 
et conc. florent.: «Diffinimus, quod Spiritus s. ex Patre et 
Filio aeternaliter est, et ex utroque aeternaliter tamquam 
ab uno principio et unica spiratione procedit>'. 

Spiritum s. procedere a Patre clare dicitur in Scriptura: 
«Spiritum veritatis, qui a Patre procedit»?, et ab omnibus 
admittitur. Eum etiam procedere a Filio, inde a tempore 
Photii negant graeci schismatici, unde in probatione huic 
tantum puncto diserte intendimus*. 


Probatur. — 1° Ex s. Scriptura, quae hanc veritatem non 
quidem totidem verbis, bene vero aequivalenter seu forma- 
liter implicite continet. 

a. Spiritus Sanctus, quemadmodum Spiritus Patris, ita et 
Spiritus Filii (Christi. Jesu) vocatur; atqui non esset Spiritus 
Filii, nisi etiam a Filio procederet. 

Major: «Misit Deus Spiritum Filii sui in corda nostra 
clamantem: Abba, Pater»*+; — «Vos autem in carne non 
estis, sed in spiritu, si tamen Spiritus Dei habitat in vobis. 
Si quis autem Spiritum Christi non habet hic non est ejus»®. 
«Transeuntes autem Phrygiam, vetati sunt a Spiritu s. loqui 
verbum Dei in Asia. Cum autem venissent in Mysiam, tenta- 
bant ire in Bithyniam et non permisit eos Spiritus Jesu» ® 

Minor: nomen Spiritus Filii utique exprimit relationem 
Spiritus s. ad Filium: atqui non potest excogitari alia rela- 
tio in divinis praeter relationem orginis. Adhuc: Spiritus Filii 
idem sonat ac Spiramen Filii, Spiratus a Filio, a.v. spiratione 
procedens a Filio. Confirmatur ex eo, quod ipsis graecis 


1DENz. n° 691; cfr. conc. lugdun. II, DENz. n° 460. — ?Jo. 15, 26; cfr. 
Mt. 10, 20: «Non enim vos estis qui loquimini, sed Spiritus Patris vestri 
qui loquitur in vobis.» — ?Rem latissime tractat card. FRANZELIN, De Deo 
Trino. th. 32 seq. et Examen doctrinae Mac. Bulgakow. cet. — + Gal. 4, 6. 
5 Rom. 8, 9. cfr. 11 ubi adhuc clarius patet, agi non de dono creato, sed 
de Spiritu inhabitante. — § Act. 16, 6, 7; cfr. Philip. 1, 19; I Petri, 1, 11. 


180 


181 


182 


148 s.1C. I, A.L — SPIRITUS S. PROCEDIT A PATRE ET FILIO 


fatentibus, Spiritus Patris nihil aliud significat nisi: spiratione 
procedens a Patre. — Ineptum est effugium graecorum: 
dicitur Spiritus Filii, quia Filius est consubstantialis Patri a 
quo Spiritus procedit. Nam si haec ratio sufficeret, etiam 
secunda persona vocari posset Filius Spiritus Sancti, quod 
est aperte haereticum. 

b. Spiritus Sanctus, quemadmodum a Patre, ita et a Filio 
mitti dicitur. Atqui non posset dici missus a Filio, nisi etiam 
a Filio procederet. 

Major: «Cum autem venerit Paraclitus, quem ego mittam 
vobis a Patre, Spiritum veritatis, qui a Patre procedit». — 
«Si non abiero, Paraclitus non veniet ad vos, si autem abiero 
mittam eum ad vos»!, 

Minor: qui mittitur accipit ab alio voluntatem ponendi 
aliquem effectum. Atqui persona divina non potest ab alia 
accipere voluntatem aliquid faciendi, nisi per processionem 
qua ab illa accipit naturam, cum qua voluntas identificatur. 
Hinc secundum Scripturam Pater numquam mittitur, Filius 
a solo Patre, Spiritus s. tum a Patre tum a Filio mittitur. — 
Neque possibile est, quod graeci volunt, ideam missionis ad 
solam operationem externam restringere. 

c. Spiritus Sanctus dicitur accipere, audire a Filio. Atqui 
hoc dici nequiret, nisi a Filio procederet. 

Major: «Cum autem venerit ille Spiritus veritatis, docebit vos 
omnem veritatem: non enim loquetur aseipso, sed quaecumque 
audiet loquetur, et quae ventura sunt annuntiabit vobis. [lle me 
clarificabit, quia de meo accipiet et annuntiabit vobis. Omnia 
quaecumque habet Pater mea sunt. Propterea dixi: quia de 
meo accipiet et annuntiabit vobis»’. 

Minor: textus agit de scientia divina cum respectu ad mani- 
festationem aliquando apostolis faciendam (hinc forma futura: 
«audiet», «accipiet»; in ipso enim Deo nihil futurum sicut 
nec praeteritum fingi potest). Atqui in divinis scientia re 
idem est cum essentia; aliunde impossibile est ut una per- 


'Jo. 15, 26; 16, 7; cfr. 14, 16. —2Jfo. 16, 13—15. 

sona divina absque minoratione ab alia accipiat nisi per 
communicationem ejusdem numero naturae, a.v. per proces- 
sionem. Hinc etiam Filius processionem suam a Patre indicat 
dicendo: «Ego quae audivi ab eo, haec loquor in mundo. Et 
non cognoverunt, quia Patrem ejus dicebat Deum»'!. — Graeci 
quidem incisum éx tod éuod Ajuwera interpretari nituntur: é« 
tov éu“ov matoeds (ac si nominativus non esset: 10 éudy sed 6 
éuds); sed perperam, tum quia Pater antea non memoratur, 
tum quia ipse Christus statim explicat, quare Spiritus non 
solum a Patre sed etiam ab ipso accipiat: «xara 60a eeu 6 
mato, éud éou' d1a tovt0 einoy», cet. Hinc autem exsurgit novum 
argumentum; nam si Filii sunt omnia quaecumque habet 
Pater (excepta paternitate, quam si haberet tolleretur distinctio 
personarum), etiam spirare tertiam personam Patri Filioque 
commune esse debet. 


2° Et Traditione. — Traditionem occidentalem, de qua nulla 
difficultas moveri solet, testetur s. AUGUSTINUS: «Si ergo et 
de Patre et de Filio procedit Spiritus s., cur Filius dicit: de 
Patre procedit? Cur putas, nisi qaemadmodum ad eum solet 
referre et quod ipsius est, de quo et ipse est. A quo autem 
habet Filius ut sit Deus, est enim de Deo Deus, ab illo habet 
utique ut etiam de illo procedat Spiritus s.; ac per hoc Spiritus s. 
ut etiam de Filio procedat, sicut procedit de Patre, ab ipso 
habet Patre»’. 


Patres graeci a. modo aequivalenter, modo diserte dicunt 
Spiritum s. procedere a Filio. Oricsnes: «Filius, ad quem 
necessaria relatione refertur Spiritus s., cum Filius hypostasi 
Spiritus Sancti subministret, non solum ut sit, sed ut sit 
sapiens et intellectualis et justus et quidquid eum esse intel- 
legere oportet»*®. — S. ATHANAsius: «<Qualem scimus proprie- 
tatem [ididryjta] esse Filii ad Patrem, eamdem ad Filium habere 
Spiritum s. comperiemus. Et quemadmodum Filius dicit: ,om- 
nia ‘quaecumque habet Pater mea sunt’, ita haec omnia per 


1Jo. 8, 26; cfr. 28. — ? Tract. in Jo. 99, 8. — 3In Jo. t. II, c. 6 (al. 10). 

Filium in Spiritu s. esse deprehendemus»'. Alibi Filium «fon- 
tem Spiritus Sancti» appellat2» — S. Basmus: «Dignitate 
[origine] Spiritum s. secundum esse a Filio, cum habeat esse 
ab ipso, atque ab ipso accipiat et annuntiet, et omnino ab 
illa causa dependeat, tradit pietatis sermo»*. — S. GREGORIUS 
Naz. Patrem dvaeyor, Filium doxjy, Spiritum Sanctum 10 pera 
ths doxns vocat 4;imo Spiritum 16 2 duoty ovvnupévor (ex duobus 
connexum) praedicat>®. 

b. Haud semel diserte dicunt, Spiritum procedere ex Patre 
et Filio, vel ex ambobus: s. EpmHANus: «Spiritus vero ab 
ambobus... Spiritus s. veritatis, lumen tertium, a Patre et 
Filio» *; «Spiritus ex Patre et Filion’. — DipyMus ALEX. (7 c. 395) 
ita Christum loquentum inducit: Spiritus Sanctus «ex Patre 
et me est: hoc enim ipsum quod subsistit a Patre et me illi est» ®. 
— s, CYRILLUS ALEX.: «Spiritus Sanctus procedit ex Patre et Filio»®. 

ce. Ut plurimum dicunt Spiritum s. procedere ex Patre per 
Filium, 64 tod viovt. Factum notorium est, unde ab exscri- 
bendis textibus abstinemus. Sed graeci posteriores formulam 
ita intellegendam dicunt: Pater, postquam (posterioritate lo- 
gica) genuit et quia jam genuit Filium, solus spirat Spiritum 
Sanctum. Verum haec explicatio sustineri nequit, nam a) prae- 
positio dua vix non semper causalem influxum exprimit, unde 
per se praesumendum est, formula «per Filium» secundam 
personam assignari ut comprincipium Spiritus Sancti. 6) Inep- 
tum est formulam patrum graecorum, utique catholicorum, 
in sensum jam per se inverisimilem interpretari, si haec in- 
terpretatio contradicit tum traditioni occidentalium, tum pluri- 
bus effatis certis et claris ipsorum graecorum. Atqui ita esse 
de interpretatione schismaticorum constat ex praedictis. 

Igitur patres graeci formulam «per quem», quae cetero- 
quin etiam apud latinos aliquoties occurrit'®, praeelegerunt, 


1 Ad Serap. Ep. 3, n° 1. — *De Incarn c. Arian. n° 9. — 3Contra 
Eunom. 1,1. De genuinitate integri textus cfr. BARDENHEWER. Patrologie?, 
p. 246. — 4 Orat. 42, n° 15. — 5 Orat. 31, n° 2, — ® Haer. 74, n° 7 et 8. — 
7 Ancor. n° 8, 9,11. — 8 De Spir. s., 34. — » Thesaur. Assert. 34. — 0 Ter- 
TULLIANUS: «Spiritum non aliunde puto, quam a Patre per Filium» (Adv. 

tum ut significarent, Filium, etsi principium est Spiritus s., 
non esse principium sine principio', tum ut innuerent Patrem 
et Filium non esse duo principia Spiritus s., sed unum prin- 
cipium (de quo infra); in quibus latini iis plene consentiunt. 
Quodsi s. Joannes damasc. dicere noluit, Spiritum s. esse ex 
Filio, sed ex Patre per Filium’, reapse non negavit Filium esse 
comprincipium Spiritus Sancti, sed id unum intellexit Spiritum 
non esse ex Filio tamquam ex principio fontali; unde s. Tho- 
mas minus recte de damasceno judicavit*. 

Corollarium. De additione vocis Filiogue in symbolo‘. — 
Symbolum nicaeno-constantinop. contra pneumatomachos, 
qui Spiritum s. non verum Deum, sed facturam seu creatu- 
ram Filii dictitabant, decrevit: «Credo in Spiritum sanctum.., 
qui ex Patre procedit». Mox synodi ephesina et chalcedon. 
statuerunt, «alteram fidem [étegay xiotiy] nemini licere proferre 
aut conscribere praeter definitam a s. patribus, qui in Nicaena 
in s. Spiritu congregati fuerunt». Hinc graeci multum con- 
questi sunt et conqueruntur tum de corruptione doctrinae, 
tum de illicita mutatione symboli. — Additamentum «Filioque» 
non esse corruptionem doctrinae, sed distinctiorem explica- 
tionem tantum, constat ex praedictis. Nec mirum est conci- 
lium cp., cujus intentio erat vindicare veram divinitatem 
Spiritus s., nihil ultra, quaestionem nondum motam de pro- 
cessione ex Filio vel per Filium non tetigisse, praesertim quia 
adversarii processionem Spiritus s. a. Filio (utique male in- 
tellectam) minime negabant®. — Mutationem symboli quod 
attinet, synodi ephes. et chalced. aut solam corruptionem sym- 


Prax. 4;) s. HILARIUS: «<Patrem te nostrum, Filium tuum una tecum adorem; 
Spiritum s., qui ex te per unigenitum tuum est, promerear» (De etre 
XII, n® 57). — 1Hinc. s. CHRYSOSTOMUS: «Si ,per ipsum’ dicitur, id ob nul- 
lam aliam causam positum est, quam ne quis Filium ingenitum esse sus- 
picetur» (Hom. 5 in Jo. n° 2); et s. BASILIUS: «<Haec vox ,per quem’ con- 
fessionem habet causae principalis» [principii fontalis] (De Spir. S., 8, 21.) 
2 De Fid. orth. I, 8 41: «<Eum ex Filio esse non dicimus, Filii tamen Spi- 
ritum vocitamus.» — 3S. Th. I, 36, 2 ad 3; cfr. L. JANSSENS, De Deo Trino, 
p. 580, ubi et de s. Maximo. — ‘4Cfr. JANSSENS 1. c., p. 585; Rev. Bénédict. 
1907, p. 86. — *Cfr. supra n° 123, b. 

boli (per additionem heterodoxam) aut ad summum etiam 
privatam ejus explicationem prohibuerunt. Privatam nunc 
intellege, quae fieret praeter consensum concilii oecum. aut 
summi pontificis. Hinc disputari potest, num additio vocis 
«Filioque», qualis saec. vi, nec sine causa nec mala fide, in Hispa- 
nia coepta est et saec. vil Galliam et Germaniam permeavit, 
fuerit stricte legitima. Constat Leonem m, rogatum a Carolo m; 
doctrinam quidem expressam probasse, sed innovationem litur- 
sicam, ipso inconsulto jam factam, tolerasse tantum, imo ejus eli- 
minationem exoptasse!. Procedente tamen tempore et ipsa 
ecclesia romana (sub Benedicto vim, saec. x1) additionem recepit, 
unde saltem ex tunc legitima exstitit; quod ceteroquin et ipsi 
graeci cum latinis in conc. lugdun. 1 agnoverunt?. 


Scholion 1. Principium quo proximum processionis Spiri- 
tus Sancti est voluntas Patris et Filii*. Certum est. — Ex 
dictis constat, principium quod processionis tertiae personae 
esse Patrem ac Filium, principium quo remotum esse naturam 
divinam ut habitam a Patre et Filio. Porro sententia com- 
munis et certa tenet, principium quo proximum processionis 
Spiritus s. esse voluntatem Patris ac Filii, a.v. Spiritum s. 
procedere a Patre et Filio secundum operationem voluntatis, 
ita ut sit terminus consubstantialis volitionis sive amoris Patris 
et Filii*. Res suadetur argumento exclusionis, probatur nomini- 


1«Si priusquam ita cantaretur interrogatus essem, ne insereretur utique 
respondissem. At nunc» non jubendo, sed consulendo viam indicat, ut «il- 
licita cantandi consuetudo sine cujusque fidei laesione tollatury (Apud 
JANSSENS, 1, c., p. 586.). — 2 Cfr. JANSSENS, l. c., p. 587, — 2S. Th. I, 27, 
3; S.c. Gv, 19; De Pot. 10, 2. — + Terminum dico, nam ut supra dixi- 
mus in Deo non datur processio realis operationis ab operante; haec enim 
necessario involvit potentialitatem. Cave tamen ne «terminum» hic intelle- 
gas objectum amatum; intellegenda est ipsa inclinatio sive tendentia vo- 
luntatis amantis in amatum. Haec inclinatio in nobis non distinguitur ab 
actione amandi, unde s. THOMAS dicit: «voluntas [nostra] non habet aliquid 
progrediens a seipsa per modum operati» (De Ver. 4, 2, pd 7.); sed in 
ss. Trinitate necessario concipienda est ut progrediens a voluntate Patris 
ac Filii non per modum operationis, sed ad modum cujusdam operati. 
Cfr. BitLot, De Deo, p. 332; JANSSENS, 1. c., p. 56, 57. 

bus propriis, quibus tertia persona in Scriptura et Traditione 
designatur. 


a, Suadetur argumento exclusionis. Secunda persona diser- 
te vocatur unigenitus, i. e. unicus qui generatione procedit. 
Porro ideo praecise est filius et genitus, quia procedit per 
intellectum. Sequitur, tertiam personam non procedere per 
intellectum, secus enim et ipse filius ac genitus esset. Jam 
exclusa processione per intellectum, nihil remanere videtur 
nisi processio per voluntatem. 


b. Probatur ex ipso nomine Spiritus Sancti', quod, utpote 
nomen proprium ac distinctivum, modum procedendi tertiae 
personae saltem aliqua ratione exprimere debet. 

Spiritus (spirare; avetua, avéw) etymologice idem est ac 
spiratus, spirando, halando, flando productus; quia autem 
inter res quotidiano usu cognitas spiramen subtilitate eminet, 
usus invaluit ut substantia materiae expers spiritus dicatur. 
Verum hoc sensu acceptus spiritus non est nomen proprium 
unius personae divinae, quum singulis personis imo et ipsi 
Deitati aequaliter conveniat. 

Porro spirare, halare in corporalibus impulsum quemdam 
motumque importat, hinc ubi metaphorice in spiritualibus 
adhibetur, semper significat actum voluntatis, nam movere, 
impulsum dare in spiritualibus proprium est voluntatis: dici- 
mur spirare odium, amorem, minime vero ideas aut sapien- 
tiam. Jam si in immaterialibus spirare voluntatis est, merito 
concluditur: in divinis nomen proprium Spiritus = spiratus = 
spiratione ortus, nihil aliud significare potest quam procedens 
secundum operationem voluntatis?. 

Nomini Spiritus subjungi solet adjectivum Sanctus. Quum 
autem singulae personae aequaliter sanctae sint sanctitate 
absoluta, nomen Sanctus tertiae personae nonnisi ratione 
suae processionis peculiariter convenire potest; et ita nomen 


1S. Th. I, 36, I. — ?Idem valet de nomine Flaminis (flare), quod Scrip- 
tura non adhibet, sed usus ecclesiasticus consecravit. 

personale «Sanctus» idem esse debet ac sancte procedens, 
procedens per principium quo sanctum. Atqui sanctitas ét 
per se ad voluntatem pertinet (sicut sapientia ad intellectum), 
ét in Deo nihil aliud est quam purissimus amor sui ipsius’. 
Igitur sancte procedens idem sonat ac procedens secundum 
actum voluntatis, procedens per amorem. — Et ita Spiri- 
tus Sanctus nihil aliud est quam halitus amoris aut 
amor spiratus. 


c. Confirmatur ex nominibus Amor?, Charitas, Dilectio, 
Osculum, Donum’, quibus ss. patres et liturgia ecclesiae 
tertiam personam designare solent. Manifestum siquidem est 
haec omnia pertinere ad voluntatem, proinde processionem 
secundum operationem voluntatis indicare. Ceterum haec 
nomina propria tertiae personae, etsi in Scripturis ut talia 
non adhibentur, fundantur tamen in Scriptura, ubi opera 
charitatis et imprimis infusio gratiae sanctificantis Spiritui s. 
solent appropriari. 


188  Posito, quod tertia persona procedat secundum operationem 
voluntatis sive amoris, sequitur quaestio, quarumnam rerum 
amore Spiritus s. procedat. Et breviter respondemus: dilec- 
tione eorum omnium ad quae divina voluntas se extendit, 
primario quidem ipsius boni divini, secundario vero etiam 
boni creati, in quantum bonitas divina est principium amandi 
omnem creaturam. Quodsi nonnumquam dicitur, Patrem et 
Filium amare se et nos Spiritu sancto, sensus est: Patrem et 
Filium amando se et nos halare Spiritum Sanctum, quemad- 
modum v.g. propositio: arbor floret floribus, interpretanda 
esset: arbor floret producendo flores‘. 


1 Cfr. supra n° 107. — ? S. Th. I, 37. — 3S. Th. I, 38. Donum im- 
portat gratuitam donationem, ratio autem gratuitae donationis est amor, 
unde manifestum est quod amor habet rationem primi doni, per quod 
omnia dona gratuita donantur. Unde, cum Spiritus s. procedat ut amor, 
procedit in ratione primi doni» (L. c., 2. c.) — 4Cfr. S. Th. I, 37 et Com- 
mentatores. 

Scholion 2. Spiritus s. a Patre et Filio procedit tamquam 
ab uno principio et unica spiratione'. 

Est fidei dogma ex conc. florent. jam laudato?. 

Unica spiratio, ie. unicus actus spirandi facile intellegitur. 
Tertia persona procedit secundum operationem voluntatis; 
atqui voluntas Patris et Filii non sunt duae numero volun- 
tates sed una; nec admitti potest in Deo distinctio realis 
inter voluntatem et volitionem. Atqui hinc statim sequitur, 
volitionem seu actionem amandi Patris et Filii, qua Spiritus 
Ss. procedit, non esse duas sed unam numero tantum. 

Majorem difficultatem habere videtur, quod Pater et Filius 
dicuntur wnum principium quod Spiritus Sancti, unus spira- 
tor; siquidem vox «tamquam» non intellegenda est: ac si 
essent, sed: qui sunt unum principium, unus spirator. Qua 
in re primo considerandum est, Patrem et Filium spirare 
tertiam personam non praecise in quantum sunt duae per- 
sonae realiter ab invicem distinctae, non enim ut generans 
(Pater) et genitus (Filius) Flamen emittunt?, sed in quantum 
simul habent unam numero spirationem. Deinde consideran- 
dum est, nomina substantiva etiam concreta non multiplicari 
nisi, multiplicatis suppositis, simul multiplicatur forma, quam 
hujusmodi voces significant. Hinc Pater et Filius et Spiritus s. 
non sunt tres dii sed unus Deus, unus dominus, unus creator. 
Quum igitur voces «principium» et «spirator» sint substan- 
tivae, et multiplicatis suppositis, forma quam in casu signi- 
ficant, np. spiratio (hanc enim vox principium confuse, vox 
spirator’ distincte exhibet) non multiplicetur,secundum regulam 
géeneralem in singulari praedicari debent*. 


1S. Th. 1, 36, 4. — ? DENz. n° 691, cfr. conc. lugdun. II, DENZ. n° 460. 
3 Siquidem manifestum est Senerare et gigni esse aliud (virtualiter), quam 
spirare. — + Intima hujus rei ratio est, quod nomina substantiva concreta 
formam significant ut subsistentem quidem, sed non praecise ut incom- 
municabilem. Unde, si una numero forma subsistens pluribus communis 
exsistit, de his etiam in concreto praedicari debet in singulari. Porro voces 
Deus, Creator, Spirator significant deitatem, actum creandi, actum spirandi 
ut subsistentes; atqui haec omnia in Deo reapse subsistunt quin sint in- 
communicabilia. — Neque contra doctrinam expositam militat adagium: 

Aliud est de voce adjectiva spirans, dummodo vere adjective, 
non substantive adhibeatur. Quum enim adjectivum formam 
significet ut adjectam subsistenti, ut habitam a supposito, 
multiplicatis suppositis semper multiplicatur. Et ita Pater et 
Filius, etsi dicuntur unus spirator, merito praedicantur duo 
personae spirantes. — Res illustrari potest exemplo, quo (haud 
eadem ratione tamen) centum senatores dicuntur unus legis- 
lator, etsi sunt centum personae legiferentes. 


Posito autem, quod Pater et Filius sint unum principium, 
evidens est, Spiritum s. aeque immediate procedere ex Patre 
atque ex Filio. Hinc autem vides, formulas «ex Patre et Filio» 
et «ex Patre per Filium» se mutuo veluti complere. Prior 
disertius exprimit, Patrem et Filium aeque immediate spirare 
tertiam personam, sed nec unitatem principii enuntiat, nec 
insinuat Filium esse principium de principio; altera, scil. «per 
Filium» haec duo quidem magis indicat, sed processionem 
aeque immediatam ex utroque non exprimit. 


Scholion 3. Quare processio tertiae personae non sit gene- 
ratio'. — Revelatione, quae Filium diserte unigenitum vocat, 
didicimus tertiam personam non esse genitam seu generatione 
ortam; aliunde conclusione theologica scimus, Spiritum s. 
procedere secundum operationem voluntatis; quaeritur igitur, 
quare in divinis processio per voluntatem non sit generatio. 
Et scholastici, quamvis rem obscuriorem esse fateantur, res- 
pondent: quia in hac processione non verificatur secundum 


actiones sunt suppositorum. Effatum significat quidem omnem actionem 
ultimo attribui supposito; sed non significat multiplicatis suppositis semper 
ac necessario multiplicari principium quod actionis, qua tale. — Ceterum 
non datur perfecta aequalitas inter modum quo tres personae sunt unum 
principium creaturae et modum quo Pater et Filius sunt unum principium 
Spiritus s.. Esse creatorem nullo modo supponit distinctionem personarum; 
spirare Spiritum s., secundum nostrum modum concipiendi, distinctionem 
personalem Patris et Filii ut conditionem praeviam praesupponit; cfr. s. 
THoMAS, In I Sent. d. 29, q, I, a. 4, ad 2. Sed haec differentia doctrinam 
traditam non infirmat. —! Cfr. S. Th. 1, 27, 4; De Pot. 2, 4 ad 7. 

omnes suas notas verae generationis definitio. Est utique 
origo viventis a vivente, eoque conjuncto, est insuper origo 
cum similitudine naturae, nam Spiritus s. consubstantialis 
est Patri ac Filio, proinde iis simillimus similitudine aequali- 
tatis. Sed non est in similitudinem naturae, processio per 
voluntatem qua talis non eo tendit ut procedens assimiletur 
principio. Pater seipsum intellegendo, eo praecise quia intel- 
legit seipsum, producit Imaginem sui, Verbum; sed Pater et 
Filius se mutuo amando, emittunt Inclinationem reciprocam, 
quae ipsis assimilatur in unitate naturae quia quidquid in 
Deo est Deus est, minime vero quia amando procedit. 
Dilectio siquidem similitudinem aut convenientiam amati cum 
amante supponit (ut rationem diligendi; et ita processio per 
amorem processionem per intellectum praesupponit), sed 
terminus (ad modum operati) dilectionis qua talis, i.e. vi 
hujusmodi processionis, non est similitudo sed inclinatio seu 
tendentia in amatum. «Et ideo quod procedit in divinis per 
modum amoris, non procedit ut genitum vel ut filius, sed 
magis procedit ut spiritus, quo nomine quaedam vitalis motio 
et impulsio designatur, prout aliquis ex amore dicitur moveri 
seu impelli ad aliquid»’. 


Ex dictis pronum est intellegere, quare processio tertiae 
personae non habeat nomen proprium, sicut processio secun- 
dae personae. Nam vox <processio» est nomen commune 
non determinans modum, vox «spiratio» est nomen metapho- 
ricum tantum, arebus corporalibus ad spiritualia translatum. — 
Non datur in creatis origo viventis a vivente cum similitudine 
naturae nisi generatio, a. v. non datur in creatis origo viventis 
quae modum processionis tertiae personae imitetur. Quum 
autem ea quae non sunt, nomina non habeant, non invenitur 
nomen quod propriam rationem processionis Spiritus s. saltem 
analogice exprimit. 

1S. Th. 27, 4. c. —? Pulchre tamen b. Albertus M. vocem processionis, 


quatenus insinuat originem secundum motum seu impulsum, Spiritu s. 
appropriare nititur. Cfr. SCHEEBEN, Mysterien, § 17, 3°. 

Nota. De praecipuis nominibus propriis tertiae personae 
jam satis diximus. Nomina Unio, Nexus, Vinculum, Osculum 
Patris et Filii intelleguntur ex eo quod Spiritus s. est amor 
hypostaticus duarum aliarum personarum. Nomina Virtus Dei, 
Digitus Dei, Fons vivus, Aqua, Ignis, Dulcedo, Unguentum, 
Sigillum, cet. desumpta sunt ab effectibus ¢ratiae, tertiae 
personae appropriatis’. 


Corollaria in doctrinam de processionibus divinis. 

1° Processiones divinae sunt necessariae, non utique coactae, 
nec ex caeco impetu profectae, sed necessitate perfectissimae 
naturae intellectualis, in qua nihil contingens cogitari potest. 
Deus necessario seipsum intellegit, necessario seipsum diligit. 
Atqui Deus Pater seipsum intellegendo generat Verbum, Pater 
et Filius se mutuo diligendo halant Spiritum s.. Ergo Pater 
necessario generat Filium, cet. 

Sed minime sequitur, exsistentiam realium processionum 
in Deo ratione probari. Ratione scio, Deum seipsum intel- 
legere et amare. Sed citra revelationem plane nescirem, dari 
in Deo Patrem qui intellegit, et Verbum personalitate distinc- 
tum a Dicente, dari in Deo Spiratorem et Spiritum eadem 
ratione a Spiratore distinctum. Hinc etiam post revelationem 
non intellegimus, quare Filius, etsi seipsum intellegit, non 
dicat Verbum, quare Spiritus s., etsi intellegit et amat, nec 
Verbum dicat nec Flamen spiret. Et tamen aliquatenus videmus, 
non posse dari in Deo plura Verba aut plures Amores, nam 
divinum intellegere et velle unum tantum est: Deus unica 
intellectione necessario complectitur quidquid intellegit, unica 
volitione quiescit in omnibus quae vult. 

Nec contra doctrinam quod Pater intellegendo dicat Ver- 
bum, et Filius intellegendo non dicat Verbum, manifesta 
contradictio exsurgit ex eo, quod intellegere et dicere verbum 
sit omnino unum et idem; datur enim aliqua distinctio: «in- 
tellegere» significat solam operationem immanentem, «dicere 


1 Cfr. PESCH, Prael. 1, n° 572; SCHEEBEN, l. c., § 18. 


S. Il, C. Il, A. . — PROC. IN DIVINIS IMMANENTES, AETERNAE 159 


verbum>» significat eamdem operationem sed una cum habi- 
tudine ad terminum procedentem. 


2° Processiones divinae sunt-immanentes, secus enim ter- 
minarentur ad extra et qui procedunt essent creaturae. Hinc 
autem, admissa propter solam revelationem exsistentiam pro- 
cessionum realium: 

a. Aliqualiter intellegimus, Verbum genitum et Amorem 
procedentem non posse esse alterius essentiae, etiam numerice 
tantum, sed necessario esse consubstantiales suo principio. 
Non dantur in Deo formae accidentales sicut in nobis, sed 
quidquid in Deo est Deus est. Aliunde natura divina est 
omnino immultiplicabilis. 

b. Aliqualiter videmus, quare in Deo duae tantum sint 
processiones. In ente spirituali actus immanentes non sunt 
nisi duo: intellegere et velle; ergo duae tantum processiones, 
altera secundum intellectum, altera secundum voluntatem. 

c. Aliqualiter illustratur, quare Spiritus s. sit tertius (non 
tempore aut perfectione, sed solo ordine originis), et quare 
non a solo Patre, sed a Patre et Filio procedat. Ad primum: 
etiam apud nos actus voluntatis sequitur actum intellectus: 
nihil volitum nisi praecognitum. Ad secundum: etiam apud 
nos inclinatio in aliquam rem rion solum a voluntate, sed 
etiam a repraesentatione intellegibili rei amatae dependet; 
s. THomasS: «Hoc quod est amatum esse in amante procedit 
ex duobus, scil. ex principio amativo et ex intellegibili ap- 
prehenso, quod est verbum conceptum de amabili»’. 


3° Processiones divinae sunt aeternae, nam in Deo non 
datur transitus a potentia ad actum, sed actus purissimus 
tantum. Igitur Filius et Spiritus s. non aliquando processerunt 
a suo principio. sed secundum immutabile nunc aeternitatis 
procedunt. Hinc Patri co-aeterni sunt, imo simul cum Patre 
unus Aeternus (substantive dictus), 

Exinde aliquatenus intellegitur, non manifesto repugnare 


1 Comp. Theol, c. 49. 

in divinis procedere ab alio et esse a se. «Esse a se» idem 
sonat ac exsistere vi essentiae suae, proinde de Deo praedi- 
catur secundum essentiam seu esse absolutum, quod iden- 
ticum est in tribus personis: «procedere ab alio» (et esse 
principium alterius) praedicatur de Deo secundum relationes 
personales, secundum esse relativum, de quo jam ex professo 
dicendum est. 


Arr. Il 
DE RELATIONIBUS DIVINIS 


196 I. Exsistentia quatuor relationum in Deo’. 

1° Relatio est ordo seu respectus unius ad aliud. 

Ut relatio exsistat tria requiruntur elementa: duo extrema, 
scil. subjectum, quod habet respectum ad aliud, et terminus 
ad quem subjectum habet ordinem, denique fundamentum 
seu ratio, propter quam subjectum refertur ad terminum. 
Et haec tria constituunt relationem materialiter, nam forma- 
liter est ipse respectus ad aliquid: esse ad aliquid. 

Distinguitur relatio realis, logica et mixta. — Relatio realis 
(stricte realis, mutua) dicitur quando ratio, propter quam 
subjectum ad terminum refertur, exsistit in utroque extremo 
realiter, i.e. independenter a consideratione intellectus. Talis 
est v. g. relatio inter patrem et filium, servum et dominum, 
cet. — Relatio logica (seu rationis) habetur quando ratio, 
propter quam unum ad aliud refertur, non exsistit nisi in 
sola apprehensione intellectus nostri. Talis est v. g. relatio 
inter pacem et olivam, vel si dico: animal et homo referuntur 
ad invicem ut genus et species, — Relatio mixta est, si ratio, 
propter quam duo ad invicem referuntur, ex parte unius 
extremi realis est, ex parte alterius sola mentis operatione 
fingitur. Exemplum est relatio inter cognoscentem et rem 
cognitam, nam ego cognitionem hujus arboris acquirendo 
mutationem realem passus sum, sed arbor exinde nihil 
fuit mutata. 


1 Cfr, S. Th. 1, 28, 1 et 4. 

Praedicantur de Deo tum relationes logicae, v. g. habitudo 
essentiae ad attributa, tum relationes mixtae, v. §. quando 
dicitur creator, gubernator, cet. Sed quaeritur, num dentur 
in Deo ad intra relationes reales. Dico: ad intra, quae np. 
intra ipsam Deitatem absolvuntur, nam omnes relationes Dei 
cum creaturis mixtae tantum sunt (reales ex parte creatu- 
rarum, logicae ex parte Dei). Manifestum autem est, non 
posse dari relationem realem nisi duo extrema realia sint et 
realiter ab invicem distinguantur. 


2° Dantur in Deo quatuor relationes reales. Certum est. — 
Dari in Deo relationes reales probatur hoc modo. Pater non 
dicitur nisi a paternitate nec Filius nisi a filiatione. Igitur si 
non daretur in Deo paternitas et filiatio realiter, sed secundum 
intellectum tantum, non esset in Deo realiter Pater et Filius, 
non esset in Deo realiter distinctio personarum. — Dari in 
Deo guatuor relationes reales ita probatur: duae sunt in 
divinis processiones reales ad intra, atqui ex qualibet proces- 
sione mecessario resultant duae relationes aeque reales, 
habitudo scil. principii ad eum qui est a principio, et vice versa. 
Igitur ratione generationis habetur paternitas in generante 
et filiatio aut fileitas in genito, ratione alterius processionis 
habetur spiratio activa in principio et spiratio passiva aut 
processio in eo qui est a principio’. — Vides relationes divinas 
esse relationes originis. 


3° Diximus relationes «resultare» ex processionibus, quia 
secundum nostrum concipiendi modum relatio fundatur in 
origine, eamque consequitur. Quod realiter quidem obtinet 
in creatis, in quibus omnis origo est per efficientiam, actionem 
scil. principii et passionem principiati, unde v.g. in hominibus 
relatio paternitatis oritur ex actu generandi et relatio fileitatis 


1 Nomina spirationis activae et passivae proprie pertinent ad proces- 
sionem, sed quia processio secundum voluntatem nomen proprium non 
habet, etiam relationes quae secundum eam accipiuntur non habent nomina 
proprian 5. Th. 1,.28. 4 c. 


De Deo Uno et Trino 11 

ex passione gignendi. Verum quia in divinis nulla admitti 
potest effectio, notio autem processionis expurgata effectione 
jam nihil continet praeter habitudinem principii ad eum qui 
est a principio, in Deo processiones et relationes non differunt 
secundum rem. Igitur in divinis generare re idem est ac 
paternitas, gigni idem est ac filiatio, cet.... Nihilominus quia 
de Deo non possumus cogitare et loqui nisi secundum modum 
desumptum ex creaturis, processiones divinas concipimus ac 
si essent actiones quas relationes consequuntur, ipsas vero 
relationes ac si essent formae permanentes. Et ita proces- 
siones divinae a relationibus divinis differuntsecundummodum 
concipiendi et significandi, i. e. virtualiter (sed inadaequate tan- 
tum, quia notio relationis divinae jam implicite continet proces- 
sionem divinam). Haec autem distinctio utilis est, quia cognitio 
processionum est quoad nos principium explicite cognoscendi 
relationes, unde semper dicimus: secunda persona est Filius 
quia est genitus, tertia Spiritus quia spiratione procedit, cet. 


II. Num relationes realiter distinguantur ab invicem’. 

Manifestum est, omnes quatuor relationes ab invicem 
distingui virtualiter, aliud enim est secundum conceptum 
paternitas et filiatio, aliud paternitas et spiratio activa, cet. 
Sed quaeritur de distinctione secundum rem. 

Porro si relationes sunt in Deo realiter, necesse est in 
ipso esse realiter quidquid definitio relationis importat; atqui 
definitio relationis, «respectus ad aliud», manifeste dicit oppo- 
sitionem ad aliud; oppositio autem distinctionem involvit.Etideo 
realis relatio ad aliud importat realem distinctionem ab hoc alio, 

Sed observa, realem distinctionem unice derivari ex oppo- 
sitione unius ad aliud, et ita argumentum nihil aliud probat 
nisi realem distinctionem relationum sibiinvicem oppositarum. 
Atqui mutuo sibi opponuntur tum paternitas cum filiatione, 
tum spiratio activa cum spiratione passiva. Igitur paternitas 
realiter differt a filiatione et spiratio activa realiter differt 
a spiratione passiva. 

1S. Th. I. 28, 3. 

Sed si consideras ab una parte paternitatem et filiationem 
et ab alia parte spirationem activam, non habes relationes 
mutuo oppositas, quia nec paternitas aut filiatio dicunt re- 
spectum ad spirationem activam, nec spiratio activa dicit 
respectum ad paternitatem et filiationem, sed ad spirationem 
passivam tantum. Ergo ratio allata non probat realem 
distinctionem paternitatis et filiationis a spiratione activa; 
nec excogitari potest alia ratio hujusmodi distinctionem 
admittendi. Aliunde si poneres, etiam spirationem activam 
realiter distingui sive a paternitate sive a filiatione sive ab 
utraque, simul poneres in Deo realem quaternitatem vel etiam 
quinitatem; quod fides catholica nullo modo patitur. Restat 
igitur ut spiratio activa virtualiter tantum distinguatur a 
paternitate et filiatione. — Et observa, quam apte sibi 
cohaereat fides catholica, quae ét paternitatem ac filiationem 
cum spiratione activa re identificat ét Patrem ac Filium 
unum Spiritus s. principium praedicat. 


Ill, Num relationes realiter identificentur cum essentia'. 

Statim vides relationes virtualiter seu secundum conceptum 
distingui a divina essentia, nam relatio dicit respectum ad 
aliud, dicit esse ad aliquid; essentia dicit quid res est, dicit esse 
aliquid. Sed iterum quaeritur de distinctione secundum rem. 

Porro quum Deus sit omnino simplex, quidquid in Deo est 
divina essentia est; sed relationes realiter sunt in Deo, ergo 
divina essentia sunt. Igitur omnino admittenda est realis 
identitas relationum cum divina essentia; et assertio, ut 
liquet, de cunctis quatuor relationibus aequaliter valet. — 
Porro si in Deo relationes re identificantur essentiae, manifeste 
sequitur eas esse subsistentes. 


Ad uberiorem declarationem doctrinae traditae hanc fingi- 
mus objectionem. Relatio subsistens est contradictio in ter- 
minis. Nonne relatio praedicamentalis est una ex categoriis 
accidentium, quorum nota communis praecise per oppo- 


US) Th. 'L 28, 2, 

sitionem ad substantiam haec est, ut iis conveniat esse in 
alio tamquam in subjecto? Igitur «relatio» dicit accidens = 
non substantia, «subsistens» vero dicit substantiam — non- 
accidens. — Igitur alterutrum eligas necesse est: aut pater- 
nitas, cet. in Deo non sunt verae relationes, aut si relationes 
sunt non sunt subsistentes. 

Porro si propriam naturam relationis non habent, non 
important oppositionem, proinde nec realem distinctionem 
ab invicem; et ita evanescit realis distinctio personarum in 
Deo, nam Pater non dicitur nisi a paternitate, cet. 

Contra si relationes non sunt subsistentes, re distinguuntur 
a divina essentia; quodsi realiter distinguuntur a divina 
essentia, non sunt Deus sed aliquid creati; et ita Pater, Filius, 
cet. sunt creaturae. 


Resp. Ad solutionem hujus difficultatis et aliarum conne- 
xarum paulo attentius considerenda est natura relationis. 

Relatio (praedicamentalis) dicit respectum ad aliquid et, 
formaliter gua relatio est, nihil ponit in subjecto. Hine cato- 
goria relationis, esse relativum, distinguitur contra omnes 
alias categorias tum substantiae tum accidentium (ad quan- 
titatem et qualitatem pertinentium), quae omnes dicuntur 
secundum esse absolutum, quia omnes ex sola ratione sui 
generis ponunt aliquid in subjecto, sive quod constituant ens 
in se (categoria substantiae), sive quod perficiant ens in se 
(categoriae quantitatis, qualitatis), Quod autem relatio qua 
talis, ex sola ratione sui generis, ex sola nota qua relatio 
est, nihil absoluti involvit; nihil realitatis aut perfectionis 
ponit in re relata, manifestum est ex eo, quod natura relationis 
non tantum salvatur in relatione reali, sed etiam in relatione 
logica, quae tota quanta est operatione mentis perficitur. 

Fatendum quidem est, repugnare relationem realem, quae 
non dicat aliquid in ipsa re relata, requirit enim fundamentum 
reale in subjecto cui attribuitur. Sed quia fundamentum reale 
non est de ratione relationis qua talis, sed solum requiritur ad 
realitatem ejus, facile intellegis, in relatione reali distinguendum 

esse inter notam, ex qua relatio realis habet ut relatio sit: 
esse ad relationis, et notam quae est titulus realitatis ejus: 
esse in relationis. Quae duo tamen elementa non sunt 
accipienda ut partes compositi, sed magis ut duo aspectus 
ejusdem rei. 

Jam esse in relationis realis in creatis semper ac necessario 
est inesse (= esse in alio tamquam in subjecto = esse 
accidens), quia substantia creata non per seipsam sed solum 
per sua accidentia refertur ad aliud. Sed quaemadmodum esse 
in non est de ratione relationis qua talis, ita inesse non est 
essentia relationis realis; nam definitio relationis realis aequa- 
liter salvatur tum in respectu ad aliquid (esse ad), qui habet 
«esse in» per inhaerentiam in subjecto: relatio inhaerens, 
_tum in respectu ad aliquid, qui habet «esse in» per identi- 
tatem cum substantia: relatio subsistens. Et ita, quamvis 
ratio humana sibi relicta non cognoscat relationes subsi- 
stentes, non probatur notionem relationis realis subsistentis 
involvere contradictionem'. 


Inferes, categoriam relationis non nisi praescindendo a 
divinis inter categorias accidentium recenseri. Quum autem 
omnes reliquae categoriae, quae vocantur accidentium, reapse 

‘ex sola sui generis ratione dicant esse in alio tamquam in 
subjecto — esse accidentis, esse autem accidentis in Deo 
simplicissimo necessario excludatur, merito dicitur, ex decem 
praedicamentis duo tantum locum habere in divinis: praedi- 
camentum substantiae et praedicamentum relationis. Praedi- 
camus quidem de Deo sapientiam, volitionem, cet., sed haec 
omnia in Deo non servant naturam qualitatis, actionis, cet., 
unde convertuntur in praedicamentum substantiae. Paternitas 
vero, quamvis haud secus ac sapientia cum divina substantia 


1 Si quaeris fundamentum hujusmodi relationis subsistentis, respon- 
dendum est, non dari fundamentum ontologicum distinctum, sed relationes 
divinas, utpote subsistentes, sibi ipsis fundamentum exsistere. Fundamentum 
autem logicum, seu adspectus magis obvius ex quo relationes explicite 
cognoscimus, est processio. 

re identificetur, etiam in Deo propriam naturam relationis 
servat. Et ita in Deo non solum paternitatem, sed etiam 
relationem paternitatis agnoscimus. 


Simul vides, distinctionem rationis inter substantiam et 
relationem seu, quod idem est, inter esse absolutum et esse 
relativum, magis fundari in ipso Deo quam distinctionem 
substantiae et attributorum, quae non unice quidem, sed 
tamen potissimum in imperfectione nostri intellectus fundatur. 
Quinimo dicendum putamus, in divinis substantiam distinctione 
virtuali adaequata differre a relationibus, nam conceptus 
divinae essentiae omnino praescindit a relationibus, quamvis 
eas non excludat. Hinc a conceptu divinae essentiae, quan- 
tumvis explicato, numquam potest deveniri ad cognitionem 
relationum. Contra conceptus relationis in divinis nonnisi 
inadaequate differt a conceptu essentiae, nemo enim relationes 
divinas recte concipit, nisi eas saltem implicite concipiat ut 
subsistentes. . 

Ex duplici elemento relationis realis supra indicato, ali- 
quatenus. intellegitur, quomodo omnes personae divinae 
eamdem perfectionem infinitam habere possint, quum 
tamen singulae careant relatione opposita: Pater filiatione, 
Filius paternitate, cet. 

Filius non habet paternitatem, quatenus paternitas consi- 
deratur formaliter ut relatio est, secundum esse ad, sic enim 
paternitas opponitur filiationi. Atqui paternitas formaliter 
ut relatio est, nihil absoluti importat, nihil realitatis ponit in 
subjecto; unde ejus absentia non potest auferre a Filio esse 
infinite perfectum. 

Eadem quidem paternitas, si consideratur secundum eam 
notam qua realis est, secundum esse in, identificatur essentiae 
divinae, proinde ita considerata, non solum aliquam perfec- 
tionem dicit, sed omnium perfectionum cumulum infinitum. 
Verum paternitas, consideratasecundumessein, minime opponi- 
tur filiationi eadem ratione acceptae, unde sic minime deestFilio. 

Igitur ad quaestionem, num paternitas, cet. sit perfectio, 
respondendum est cum distinctione: paternitas reduplicative 
ut relatio non est perfectio; eadem paternitas secundum 
notam, qua realis est, utique perfeetio est, quia sic identificatur 
divinae essentiae’. 


Simul vides, a. quare tres personae non habeant plus 
perfectionis quam una; b. quare relationes (et processiones) 
nullam involvant majoritatem in principio, nec dependentiam 
in iis, qui sunt a principio; nam si relationes, secundum 
eam notam, qua opponuntur et ideo uni personae prae aliis 
conveniunt, nihil absoluti involvunt, nec majoritatem conferre, 
nec dependentiam inferre possunt. c. Quare pluralitas rela- 
_tionum oppositarum non multiplicet divinam essentiam vel 
quodlibet ex attributis divinis. Quum enim relationes, qua 
oppositae, proinde qua realiter distinctae, nihil absoluti 
ponant, nihil absoluti multiplicare possunt. 

Manet nihilominus mysterium inaccessum, quomodo una 
simplicissima essentia tres respectus mutuo oppositos, proinde 
realiter distinctos, contineat, imo iis identificetur! 


Hine autem nova oritur objectio, eaque omnium praecipua. 
Nam assertio praedicta, quae comprehendit doctrinam sub 
I et Il propositam, non mysterium continere videtur sed ab- 
surditatem. Nonne guaecumque sunt identica uni tertio, 
identica sunt inter se? Atqui paternitas, filiatio, spiratio 
passiva sunt identicae divinae essentiae, ergo et inter se 
identicae sint oportet?”. 


1 Alii theologi cum SUAREZ (De Trin. I. Ill, c, 9 et 10) concedunt, 
relationes etiam qua tales perfectiones esse, [sed jeas vocant perfectiones 
simplices, quum perfectiones absolutas, quae Deo formaliter conveniunt, 
dicant simpliciter simplices. Dicunt igitur perfectiones simplices nullam 
quidem in suo conceptu includere imperfectionem, sed opponi alii per- 
fectioni aequali, quam proinde excludunt. Hinc ponunt, Filium non esse 
minorem Patre, quia etsi paternitatem formaliter non habet, eam habet 
aequivalenter. — Sed haec explicatio minus probatur; quomodo enim 
excludere aliam perfectionem, utut aequivalentem tantum, non esset limitatio, 
proinde imperfectio? — ? Cfr. S. Th. I, 28,3 ad1. et BILLoT, De Deo Trino, 


207 


208 


209 


168 Ss. 1, C. I, A. I. — OBJ.: QUAE IDENT. UNI TERT., IDENT. INT. SE 


Resp. Axioma «<quaecumque sunt identica», cet. certe recu- 
sari nequit, sed cavendum est, ne perperam applicetur. Qui 
enim ex identitate sub uno aliquo respectu in praemissis 
asserta concluderet ad identitatem sub omni respectu, mani- 
feste peccaret transeundo a dicto secundum quid ad dictum 
simpliciter. Hinc non aliquis christianus, sed ipse Aristote- 
les' monuit, principium identitatis comparatae non valere 
nisi de iis, quae sunt identica uni tertio re simul et ratione 
seu conceptu. Porro praemissa: paternitas, filiatio, cet. sunt 
identica divinae essentiae, simpliciter vera non est nisi in- 
tellegatur de identitate secundum quid. Nam paternitas, cet. 
si considerantur secundum esse in, seu sub ratione absoluti, 
simpliciter identificantur essentiae; verum si considerantur 
reduplicative ut relationes, essentiae non identificantur sim- 
pliciter, quum ab ea differant virtualiter seu secundum con- 
ceptum. Hinc legitima conclusio erit: paternitas, considerata 
sub ratione absoluti, identica est filiationi sub eadem ratione 
sumptae; quod est omnino verum et fidei consonum. Sed 
qui concluderet: ergo paternitas simpliciter dicta identifi- 
catur filiationi, ultra praemissas excederet. — Igitur prin- 
cipium identitatis comparatae rite applicatum nihil probat 
contra dogma catholicum. 


Nihilominus instare poteris hoc modo. Paternitas, filiatio, 
cet., consideratae formaliter ut relationes, virtualiter quidem 
differunt a divina essentia, sed ei identificantur secundum 
rem. Atqui impossibile est, ut ea, quae ab uno tertio vir- 
tualiter tantum differunt, realiter distinguantur inter se. 

Concedimus, rationem sibi relictam nullum invenire casum, 
quo duo virtualiter tantum a tertio distincta, inter se re dis- 
tinguantur; sed frustra quaeres argumentum apodicticum, 
quo ostendatur manifestam contradictionem latere in prop.: 
quae solum virtualiter distinguuntur ab uno tertio, adhuc 
possunt realiter differe inter se. Numquid aperte repugnat. 


thes. 8. pag. 405 seq.; et Rev. Thomiste, 1x (1901), p. 694. — ! Phys. 1. m, 
text; Ziysciras: THOMAM inv hs lal ane, Salaias non 1s 

duo extrema, secundum eam rationem, gua ab invicem 
distinguuntur, mutuo opponi, et simul secundum aliam ra- 
tionem uni tertio identificari? Quodsi forte contingat, sub 
ea formalitate, qua sibi mutuo opponuntur, necessario realiter 
distinguentur. 


Concedimus equidem, repugnare realem oppositionem (ac 
distinctionem) duorum ex una nota, simul cum reali iden- 
titate eorumdem ex alia nota, si utraque nota habeat rationem 
tov esse absoluti. Nam in hac suppositione, nota ex qua ex- 
trema haberent, ut invicem opponerentur, per se ipsam poneret 
in utroque perfectionem, exclusivam perfectionis oppositae, 
et ita necessario efficeret, ut saltem alterutrum realiter dif- 
ferret a tertio. 

Verum si nota, ex qua duo sibi invicem opponuntur, est 
reduplicative relatio, nihil realitatis ponens per seipsam, et 
sola nota ex qua tertio identificantur est'absoluta, hujusmodi 
inconveniens non sequitur. Nam relationes oppositae (proinde 
realiter distinctae), secundum quod relationes sunt, nihil ab- 
soluti dicunt, proinde non possunt inducere differentiam 
realem cum tertio absoluto; nec manifeste repugnat tertium 
absolutum esse titulum, ex quo utraque relatio opposita 
habeat ut realis sit. 

Atqui revelatione didicimus, ita esse in divinis: paternitas, 
filiatio, spiratio passiva realiter distinguuntur ab invicem 
secundum eam notam, qua sunt reduplicative relationes 
oppositae: esse relativum; et nihilominus secundum eam 
notam, qua reales sunt, identificantur cum divina essentia, 
cum esse absoluto. 


Manet utique mysterium inscrutabile, quomodo una res 
simplicissima simul possit habere rationem absoluti et rationem 
relativi. Sed merito provocamus ad esse illimitatum Dei; s. 
Tuomas: «Nulla substantia quae est in genere potest esse 
relatio, quia est definita ad unum genus et per consequens 
excluditur ab alio genere. Sed essentia divina non est in 

genere substantiae sed est supra omne genus, comprehen- 
dens in se omnium generum perfectiones. Unde nihil pro- 
hibet id quod est relationis in ea inveniri»’. 

Vides, quanti momenti sit distinctio virtualis et identitas 
realis esse absoluti et esse relativi in Deo; ita quidem ut 
theologi dicere non vereantur: si haberemus conceptum pro- 
prium relationis subsistentis, distinctio personarum in Deo 
jam non esset mysterium. Nunc autem nostra ignorantia, 
quamprimum audit plures relationes reales in esse divino, 
statim eas concipit ac si et ipsae, secundum quod plures 
sunt, essent aliquid absoluti; quo semel admisso, jam non 
datur via sese a manifesta contradictione extricandi. 


IV. Quomodo relationes comparentur ad personas. 

In humanis nomina patris et filii significant personas una 
cum relatione originis ad aliam personam, quae relatio orta 
est ex actione generandi et passione gignendi. Habemus 
igitur primo personam (naturam rationalem incommunicabi- 
lem), deinde actum generandi aut passionem gignendi, tertio 
relationem paternitatis aut filiationis inde profluentem et 
personae veluti affixam. Et haec tria in creatis realiter dis- 
tinguuntur. Vides itaque, in creatis relationem originis nec 
constituere personam (— conferre naturae perfectam distinc- 
tionem seu perseitatem), nec esse personam; sed personam 
in esse personae jam constitutam qualificare tantum. 

Jam haec omnia imaginatio nostra transferre vellet in Deum, 
quando ibi audimus nomina Patris et Filii et Spiritus Sancti. 
Sed ex praedictis saltem suspicaris quantopere hujusmodi 
imaginatio distaret a veritate. 


1° In divinis relatio opposita, considerata ut est relatio, 
constituit personam?. 

Notio personae, ut supra diximus*, notioni naturae (in- 
tellectuali, singulari, completae, actuatae) superaddit perfectam 
incommunicabilitatem. Hinc illud quod naturae, ut supra, 


1 De Pot. 8, 2,ad 1.—?2 S. Th. I, 40, 2. —3 Cfr. supra n° 129. 

accedens ei tribuit incommunicabilitatem, merito dicitur per- 
sonam constituere. Nostrum non est inquirere, quaenam sive 
realitas sive formalitas naturae creatae hanc perseitatem tribuat 
eamque in dignitate personae constituat. Manifestum omnibus 
est, eam quaerendam esse in ipsa formali unitate et com- 
pletione naturae, minime vero in relatione. Siquidem Petrus 
persona est antequam afficitur relatione paternitatis, et Paulus 
persona est priusquam (prioritate logica) induitur relatione 
filiationis. Nunc autem in Deo, spectato secundum esse ab- 
solutum, nihil prorsus invenies quod sit perfecte incommuni- 
cabile; omnia enim: natura, exsistentia, attributa, actus Patri, 
Filio et Spiritui s. communia sunt, iisque aequali jure attri- 
buuntur. Restat igitur, ut nota perseitatis seu perfectae dis- 
tinctionis desumatur ex relationibus, quae, praecise ut re- 
lationes sunt, virtualiter differunt a natura et a nobis con- 
cipiuntur ut naturae veluti affixae. 


Porro, quamvis nulla ex relationibus tribus personis con- 
veniat, una earum np. spiratio activa Patri et Filio communis 
exsistit; proinde non potest assignari ut ratio afferens per- 
fectam distinctionem et perseitatem. Sed aliud est de relationi- 
bus, quae sibi mutuo opponuntur: paternitate, filiatione, 
spiratione passiva. Hae enim singulae singulis tantum personis 
propriae sunt, proinde personas perfecte et realiter ab invicem 
distinguunt. Et ideo paternitas, quam concipimus ut affixam 
maturae divinae qualis est in Patre, merito assignatur ut 
elementum constitutivum personalitatis in Patre, quum reapse 
(et non secundum nostrum modum concipiendi tantum) sit 
unica nota perfecte incommunicabilis, quae in Deo Patre 
invenitur. Quod autem diximus de paternitate respectu primae 
personae, aequaliter valet de filiatione et spiratione passiva 
respectu secundae et tertiae personae. 


Quaeres: Nonne personae divinae etiam distinguuntur, 
proinde et constituuntur processionibus? — Processiones, ut 
supra diximus', secundum rem idem sunt ac relationes, 

1 Cfr. supra n° 198. 

secundum conceptum vero nonnisi inadaequate ab iis distin- 
guuntur. Distinctio autem rationis in eo est, quod processio 
a nobis concipitur ut via unius personae ad aliam, proinde 
ut aliquid personis extrinsecum, relatio vero ut aliquid iis 
intrinsecum. Quia igitur universim res ac personas distin- 
suere solemus per ea, quae ipsis intrinseca sunt, convenientius 
dicitur personas divinas distingui atque constitui relationibus 
quam processionibus, quamvis et hoc aliqua saltem ratione 
sustineri posset'!. Quodsi etiam processiones diserte memo- 
rare velis, dicere poteris: personae constituuntur relationibus 
per viam originis, vel simpliciter: relationibus originis. 


2° In divinis relatio opposita, considerata ut est subsistens, 
persona est?. 

Etsi relationes divinae a nobis concipiuntur ut naturae 
superadditae, reapse cum natura divina identificantur, quum 
ratione perfectae simplicitatis idem sit in Deo secundum 
rem esse relativum et esse absolutum. Hinc paternitas, 
quemadmodum est divina essentia et Deus, sic etiam est 
Deus Pater, et filiatio est Filius; non utique secundum 
modum significandi, sed secundum rem. Igitur si in divinis 
relationem oppositam consideras ut realiter identicam cum 
divina natura, proinde ut subsistentem, habes illud, cui defi- 
nitio personae perfecte applicatur. Habes enim incommuni- 
cabiliter subsistentem in natura intellectuali. Merito itaque 
s. THoMas: «Persona divina significat relationem [oppositam] 
ut subsistentem»*. 


Simul vides vocem «personae», divinis applicatam, duplici 
ex titulo analogam esse. Primo longe aliter in Deo atque 
in creaturis verificatur terminus «natura subsistens», nam 
natura creata habet subsistentiam —= actum essentiae sub- 
stantialis, actum exsistendi in se (non in alio tamquam in 
subjecto); natura divina est sua subsistentia. Deinde in 
creatis tum subsistentia tum incommunicabilitas pertinent ad 


'' Cfr, JANSSENS, De Deo Trino, p. 697, — ? S. Th. 1, 29, 4; 40, 1, — 
2 Licey 294 2c, 

esse absolutum et, supposita tali natura, incommunicabilitas 
consequitur subsistentiam, nam in creatis natura completa 
incommunicabilis est guia subsistit'. In divinis vero subsis- 
tentia pertinet ad esse absolutum, incommunicabilitas ad 
esse relativum, nec relatio incommunicabilis est quia subsistit, 
sed formaliter guia relatio est. 


Corollarium. Num in Deo admittenda sit personalitas 
absoluta. — Quum ab una parte nomen personae in divinis 
proprie conveniat relationibus oppositis ut sunt subsistentes, 
et ab alia parte philosophi christiani (qui qua philosophi 
praescindere debent a relationibus divinis, sola revelatione 
cognitis,) ad excludendum pantheismum, saepe dicant, admit- 
tendum esse Deum personalem, Deum qui sit persona, merito 
quaeritur, num praeter tres personas, quae relationibus con- 
stituuntur, detur in Deo personalitas absoluta, qua Deus 
(essentia divina significata per nomen concretum) praedicari 
possit persona? 

Resp. Qui in Deo praeter tres personas, quae relationibus 
constituuntur, admitteret personam absolutam, nec manifestam 
haeresim vitaret, nec sibi ipsi constaret. Incideret in haere- 
sim, nam loco trium personarum, quas fides catholica habet, 
quatuor fingeret et ita non jam trinitatem sed quaternitatem 
profiteretur. Incideret in contradictionem, ponendo naturam 
divinam qua talem simul esse incommunicabilem et non- 
‘incommunicabilem. Naturam divinam qua talem praedicare 
personam idem est ac eam praedicare incommunicabilem; 
incommunicabilitas enim est nota propria personalitatis. Porro 
si natura divina qua talis incommunicabilis est, non est Patri 
et Filio et Spiritui s. communis, nam communis idem sonat 
ac non-incommunicabilis. Nec tibi fingas personalitatem quam- 
dam Patri, Filio et Spiritui s. communem: nam iterum habes 
haeresim et contradictionem, siquidem personalitas communis 
idem sonat ac incommunicatio communicata. 

1 Accuratius, ut ratio habeatur humanitatis Christi, quia proprio actu 
subsistendi gaudet. 

Quid igitur sibi volunt philosophi praedicando Deum per- 
sonalem? Intellegunt, Deum esse unam singularem substantiam 
spiritualem completam, re et essentia a mundo distinctam, cui 
proinde convenire debet perfecta incommunicabilitas. Hic 
autem sistunt et sistere debent; nam quaestionem, utrum in- 
communicabilitas conveniat naturae divinae secundum se 
spectatae, ie. secundum esse absolutum, an relationibus op- 
positis quibus re identificatur, ne suspicari quidem possunt. — 
Itaque assertio philosophica: Deus est persona, vera est in 
sensu indeterminato: Deo convenire debet personalitas. Quodsi 
philosophus determinare vellet, quomodo personalitas Deo 
conveniat et, sequendo analogiam creaturarum, assereret: Deo 
haud secus ac creaturis personalitas convenire debet secun- 
dum esse absolutum, et ita Deus est una persona, jam aesigcis 
sas suas excedendo erraret. 

Porro si vocem subsistentiae adhibes aut in concreto pro 
persona, aut in abstracto pro personalitate, non datur in 
Deo subsistentia absoluta, sed tres subsistentiae relativae 
tantum. Quodsi subsistentiam intellegis, qaemadmodum con- 
stanter fecimus, pro actu essentiae substantialis et nihil ultra, . 
datur in Deo una subsistentia absoluta (quae utique in eo 
non est actus essentiae sed ipsa essentia,) et haec una numero 
subsistentia tribus personis communis est!. 


V. In Deo «omnia sunt unum, ubi non obviat relationis 
oppositio». 

Universam fere doctrinam de relationibus’ divinis, quae 
ipsa est nucleus totius Trinitatis, breviter comprehendit effatum 
notissimum, quod s. Anselmus primus enuntiavit?, et postea 
conc. florentinum consecravit: In Deo «omnia sunt unum, 
ubi non obviat relationis oppositio»*. Sensus est, non posse 
admitti in divinis distinctionem realem nisi in relativis, et 
quidem in iis relativis tantum guae mutuo opponuntur. 


* Ceterum de subsistentia theologi diversimode loquuntur, cfr. v. g. 
FRANZELIN, De Deo Trino?, p. 377; BiLLot, De Deo*, p. 435; JANSSENS, 
De Deo Trino, p. 317 et p. 659; PEscH, Prael. II, n° 605. —? De proc. 
Spir. s. cp. 2. — 3 Cfr. DENZ. n° 703. 

Igiturnondatur distinctio realis: a. inter ea quae quovis modo 
(utique secundum nostrum concipiendi modum) pertinent ad 
esse absolutum; b. inter esse absolutum et processiones, 
relationes, personas; c. inter processiones ac relationes mutuo 
non oppositas: ab una parte generare et gigni, paternitatem 
et filiationem, ab alia parte to spirare et spirationem activam; 
d. inter « spirare Patris et 10 spirare Filii (unde Pater et 
Filius sunt unum principium Spiritus s.). 

Contra datur realis distinctio: a. inter generare et gigni; 
inter spirare (re identicum cum generare ac $gigni) et spiratione 
procedere; b. inter paternitatem et filiationem; inter spirati- 
onem activam (re identicam cum paternitate ac filiatione) et 
spirationem passivam; c. inter Patrem et Filium; spiratorem 
(re identicum Patri et Filio) et Spiritum. 


VI. De proprietatibus et notionibus divinis. 
1° Proprietas (téwua) in materia ss. Trinitatis intellegitur 
ratio formalis, quae uni tantum ex personis divinis convenit. 
Numerantur guatuor: innascibilitas, paternitas, filiatio, spi- 
tratio passiva. 

Innascibilitas ex usu theologico tum omnem processionem 
(sive per generationem sive per spirationem) excludit, tum 
praeterea insinuat 1d esse principium duarum aliarum per- 
sonarum. Est itaque proprietas primae personae, quae proinde 
solus duas proprietates habet. 

Datur autem aliqua differentia inter innascibilitatem et 
alias proprietates. Paternitas, filiatio, spiratio passiva singulae 
singulas personas constituunt, et ideo vocantur proprietates 
personales; innascibilitas nec in quantum negat processionem, 
nec in quantum insinuat 70 esse principium duarum aliarum 
personarum, personam primo constituit, et ideo vocatur pro- 
prietas personae. 

Nonnumquam vox proprietas in sensu latiori adhibetur 
pro omni, quod tribus personis commune non est. Et ita 
etiam spiratio activa est proprietas, non personalis nec per- 
sonae, sed duarum personarum, Patris scil. et Filii. 

220 2° Notio'! dicitur id, quod est propria ratio cognoscendi 
personam; quo nos utimur veluti nota ad cognoscendam 
distinctionem personarum., Numerantur guinque: innascibili- 
tas, paternitas, filiatio, spiratio activa, spiratio passiva. — Pater- 
nitas, filiatio, spiratio passiva dicuntur notiones personales, 
innascibilitas et spiratio activa notiones personarum. 

Hinc facile intellegitur, quid sint actus notionales*. Sunt 
illi actus divini, quibus nobis innotescit distinctio personarum: 
senerare, gigni, spirare et spirari. Actus notionales, secus ac 
essentiales, non sunt tribus personis communes, sed aut uni 
aut duabus proprii. 


Vides proprietates et notiones aut cum relationibus coin- 
cidere, aut (innascibilitas) ad relationes reduci. Reapse relatio, 
proprietas et notio sunt eadem res, sed alio atque alio modo 
considerata. Nam v. g. paternitas, considerata ut habitudo 
ad secundam personam, dicitur relatio, considerata ut soli 
primae personae conveniens, dicitur proprietas, considerata 
ut principium formale, quo intellectus noster primam per- 
sonam cognoscit, dicitur notio. 


Nota. Facilioris memoriae causa adjici solet: sunt in Deo 
una natura, duae processiones, tres personae, guatuor re- 
lationes et proprietates, guingue notiones. 


Art. Ill 
' DE APPROPRIATIONIBUS ET MISSIONIBUS DIVINIS 


Quae in hoc articulo dicemus non jam ad intimam naturam 
ss. Trinitatis, sed ad pleniorem ejus manifestationem pertinent. 


221 =i. Appropriatio®. 
1° Generatim «appropriare nihil aliud est, quam commune 
trahere ad proprium»*‘. 


1S, Th. 1, 32,2—4,—?S. Th.1,41.—3S, Th.I, 39,7—8. —4 De Ver. 7,3. 

Appropriatio in praesenti materia est modus loquendi, 
guo attributa essentialia aut operationes ad extra uni 
personae divinae prae aliis tribuuntur. Exemplum notis- 
simum habes ex symb. ap. ubi omnipotentia et creatio 
peculiariter tribuuntur Deo Patri. — Quum autem hujusmodi 
appropriationes tum exemplo Scripturae, tum imprimis usu 
traditionali consecratae sint, ét legitimum fundamentum ét 
utilitatem quamdam habere debent. 

Fundamentum appropriationis non est, quod hujusmodi 
attributum uni personae vel exclusive conveniat, vel saltem 
magis conveniat quam aliis, unde vides appropriationem nul- 
lam involvere exclusionem; sed fundamentum est similitudo 
guaedam inter attributum appropriatum et proprietatem 
illius personae, cui appropriatur. Ita v. g. proprietas Patris 
est esse principium fontale, et facile intellegitur huic proprietati 
quodammodo affines esse creationem et omnipotentiam. Siqui- 
dem creare idem sonat ac esse principium rerum externarum, 
et potentia divina a nobis concipitur ut principium quo pro- 
ductionis rerum. — Quodsi idem opus, sub diversis respectibus 
consideratum, similitudinem exhibet cum proprietatibus diver- 
sarum personarum, modo huic modo alteri personae appropriari 
poterit. Hinc vides, quomodo appropriationes nonnihil variare 
possint, quin arbitrariae sint. 

Utilitas seu finis appropriationis est clarior manifestatio 
divinarum personarum. Quia enim essentialia attributa natu- 
raliter cognoscimus, et eorum rationem saltem magis intelle- 
‘gimus quam proprietates divinarum personarum, appropriatio 
est medium aptum tum ad exsistentiam proprietatum in divinis 
magis inculcandum, tum ad earum rationem aliquatenus 
obumbrandum. Hinc intellegis, quare appropriatio a s. THOMA 
dicatur: «Manifestatio personarum per essentialia attributa»’. 


2° Subjicimus praecipuas appropriationes. 

a. Patri ut principio fontali appropriantur omnipotentia, et 
opera externa quatenus in iis attenditur potentia. 

OM BATS 9, 1 °C. 
De Deo Uno et Trino 12 

Filio ut Sapientiae hypostaticae addicuntur sapientia essen- 
tialis, et opera externa quatenus in iis consideratur ratio 
sapientiae; hinc imprimis dispositio rerum et reparatio humani 
generis, quippe quae est restitutio ordinis perturbati. 

Spiritui Sancto ut Amori hypostaticae attribuuntur bonitas, 
et opera externa quatenus in iis elucet divina benignitas; hinc 
imprimis opera sanctificationis, quae sunt superabundantis 
bonitatis manifestatio praeclarissima. 


b. Per appropriationem omnes res creatae dicuntur esse ex 
Patre, per Filium, in Spiritum Sanctum, secundum illud s. PAuu: 
«Quoniam ex ipso et per ipsum et in ipso [éic aézdv] sunt omnia»’. 

Praepositio ex importat habitudinem causae efficientis, 
quae Deo competit ratione suae potentiae. Quemadmodum 
igitur Patri ut principio fontali potentia appropriatur, ita 
etiam efficientia ei peculiariter attribuitur; et hoc sensu omnia 
dicuntur esse ex Patre. 

Praepositio per designat formam, per quam agens operatur, 
quemadmodum dicimus quod sapiens agit per sapientiam et 
artifex per artem”. Porro Filio ut Sapientiae hypostaticae et 
Verbo Patris appropriantur tum sapientia, qua Deus omnia 
fecit, tum ideae exemplares secundum quas omnia fecit. Et 
ita omnia dicuntur esse ex Patre per Filium. 

Praepositio in [eic] designat habitudinem finis ultimi, quem 
omnia petunt et in quo omnia quiescunt. Jam Deus habet 
rationem finis in quantum est bonum. Quum igitur bonitas 
attribuatur Spiritui Sancto, ei etiam attribuitur ratio finis, 
dehinc vero perductio rerum in finem: conservatio et guber- 
natio. Et ita omnia dicuntur esse ex Patre per Filium in 
Spiritum Sanctum. 


I. Missio *. 

2° Exsistentia. — Multiplici effato Scripturae didicimus: 

' Rom. 1, 36, — ? S. THOMAS: «Ars nihil aliud est quam recta ratio 
aliquorum operum faciendorum» (S. Th. 1, , 57, 3). — ? Lege S. Th. 1, 


39, 8 et Enc. LEONIS xi, Divinum illud munus, 9 Maji 1897 (Alloc. cet. 
t. Vil, ‘p. 22, 23.). — 4S. Th. 1, 43. 

a. dari missionem in divinis, saepe enim aliqua persona 
dicitur mitti ad aliquem terminum externum. Praeterea col- 
latis inter se omnibus locis qui ad missionem pertinent, com- 
perimus: b. Patrem non mitti; Filium mitti a Patre, Spiri- 
tum s. mitti tum a Patre tum a Filio'. 

«Qui non honorificat Filium, non honorificat Patrem, qui 
misit eum.» «Paraclitus autem Spiritus s., quem mittet Pater 
in nomine meo.» «Paraclitus, quem Ego mittam vobis.» «Misit 
Deus Spiritum Filii sui in corda vestra clamantem: abba, pater». 


2° Notio. — Missio generatim dicit habitudinem missi ad 
eum a quo exit, habitudinem ad terminum ubi venit, et nexum 
causalem utriusque habitudinis, nemo enim mitti dicitur nisi 
ad terminum veniat ex influxu ejus a quo exit. 

Influxus mittentis in missum potest esse secundum im- 
perium sicut servus mittitur a domino, vel secundum con- 
silium sicut rex mittitur a medico in balneum, vel secundum 
originem sicut radius emittitur a sole. Porro in divinis non 
potest cogitari influxus unius personae in aliam nisi per solam 
originem, et ita quidem ut omnis causalitas excludatur. Unde 
ex hac parte missio divina importat processionem units 
personae ab alia, nihil praeterea. 

Habitudo missi ad terminum in creatis consistit in eo, quod 
missus incipit esse ubi antea non erat. Quum autem ratione 
immensitatis repugnet, ut persona divina simpliciter incipiat 
alicubi esse, missio divina ex hac parte importat, ut missus 
incipiat alicubi esse novo modo, quatenus scil. novum effectum 
producendo. novam relationem (mixtam) cum termino acquirat. 

Quum autem operari et inexsistere creaturae in Deo iden- 
tificetur cum natura, persona divina eo ipso quod (secundum 
nunc immobile aeternitatis) ab alia procedit, ab ea accipit 
ut aliquid operetur in creatura eique inexsistat. Et ita etiam 
in divinis salvatur nexus inter utramque habitudinem, suo 
modo tamen, i.e. ita, utnullam dependentiam in misso arguat. 


1 Ad S. Th. 1, 43, 8; cfr. e. g. JANSSENS, De Deo Trino, p. 859; et PESCH, 
Prael. Il, n® 654. — 3 Jo. 5, 23; 14, 26; 15, 26; Gal. 4, 6. 

Ex praedictis missio in divinis definiri potest: processio 
unius personae ab alia, connotato novo modo exsistendi 
in termino extrinseco. 


Facile vides: a. missionem, quum praeter originem etiam 
novam inexsistentiam in creatura significet, non nisi ex 
tempore de personis divinis praedicari posse. 

b. Missioni affines esse adventum et dationem divinarum 
personarum; qui enim mittitur ut novo modo inexsistat ter- 
mino, eo ipso venit ad terminum, eique datur. Sed differentia 
est, quod adventus ac datio non dicunt habitudinem ad alium 
a quo adveniens procedit; nihil enim prohibet aliquem venire 
a seipso aut seipsum dare. Et ita in divinis Pater, etsi mitti 
nequit, venire et seipsum dare potest, secundum illud: «Si 
quis diligit me, Pater meus diliget eum, et ad eum veniemus 
et mansionem apud eum faciemus»!, 


3° Divisio. — Distinguitur missio invisibilis, quando persona 
divina absque ullo signo sensibili suae praesentiae animae justi, 
tamquam templo suo, illabitur; et visibilis, quando nova praesen- 
tia personae missae aliqua ratione sensibus percipi potest. 

Missio visibilis iterum duplex est. Substantialis, cujus unicum 
exemplum est incarnatio, quando Verbum missum est, ut per 
naturam hypostatice sibi unitam, habitaret in nobis; et mere 
repraesentativa, quando sensibus percipitur symbolum aliquod, 
personam missam repraesentans: columba in baptismo Christi, 
linguae igneae in pentecoste. 

Observa tamen, nec Verbum missum esse ad naturam 
assumendam (quippe quae ante unionem hypostaticam non 
exsistebat), nec Spiritum s. ad symbola columbae aut lingua- 
rum. Missio semper fit ad personam: Verbum missum est 
ad nos per naturam assumptam; Spiritus s. sub symbolo 
columbae missus est ad Christum (ut personam subsistentem 
in humana natura), sub symbolo linguarum missus est ad 
apostolos. — Productio naturae per quam, aut signi sub quo 


1 Jo. 14, 23. 

persona mittitur, ad totam ss. Trinitatem pertinet; sed sola 
persona missa naturam productam sibi habet, aut symbolo 
producto repraesentatur. 


4° Theologoumena. — a. Omnis missio pertinet ad ordinem 
supernaturalem. Fit enim ad personas jam exsistentes, quibus 
proinde Deus jam inexsistit eo modo quo necessario adest 
omni creaturae: per potentiam, per praesentiam, per essen- 
tiam. Igitur missio, causans novam praesentiam alicujus 
personae divinae, distinctam a praesentia naturali, eique 
superadditam, nonnisi ad ordinem supernaturalem pertinere 
potest. 

b. Missio invisibilis non fit nisi secundum donum gratiae 
sanctificantis. Missio invisibilis ex usu biblico et intellectu 
traditionali non significat solam operationem divinam aut 
donum creatum in anima, sed importat visitationem ipsius 
personae divinae, ut in nobis permaneat et animabus nostris 
tamquam templis suis inhabitet'. Porro nova praesentia 
personae divinae non tantum secundum dona sua, sed secun- 
dum seipsam, secundum substantiam suam, nulla intellegitur 
nisi ea, qua Deus creaturae adest (non jam ut causa essendi 
sed) ut objectum amicalis cognitionis et amoris, ut elevans 
animam ad familiarem suiipsius societatem. Atqui hujusmodi 
societas, qua Deus animae adest cognoscendus uti in se est 
et amicitiae amore fruendus, non perficitur per gratias gratis 
datas, nec per gratiam actualem?, nec denique per habitus 
informes fidei et spei, sed per solam gratiam sanctificantem 
Igitur gratia sanctificans, donum creatum Spiritus s., animam 
aptam reddit ad personam divinam accipiendam, templum 
veluti consecrat, quod deinde (posterioritate logica) ipse Spiritus 
praesentia sua replet. Et hoc sensu dicitur, missionem fieri 
secundum donum ¢gratiae sanctificantis. , 


PJa,.b4.) 16817,, 23; hon. 0,5; 8 ..9,,11;°1 Cor, 3, 16; 6:19; If Cor, 
1, 22; 6,16. — 2 Gratiae actuali potius applicatur illud Apoc. 3, 20: «Ecce 
sto ad ostium et pulso: si quis audierit vocem meam et apparuerit mihi 
januam, intrabo ad illum et coenabo cur illo et ipse mecum.» 

Sequitur, non dari missionem invisibilem absque infusione 
ératiae sanctificantis; unde illi textus Scripturae ubi in mis- 
sione aut acceptione Spiritus s. memorantur charismata', 
non de sola largitione charismatum intellegi possunt, sed de 
charismatibus infusionem gratiae sanctificantis manifestan- 
tibus. Siquidem si sola charismata data fuissent, reapse non 
ipse Spiritus sanctus advenisset, non fuisset veri nominis missio. 

Quemadmodum infusio gratiae non a solo Spiritu s., sed 
a tota ss. Trinitate perficitur, ita et inhabitatio tribus personis 
communis est. Nihilominus ét infusio gratiae ét inhabitatio 
appropriari solent Spiritui Sancto, propter similitudinem cum 
proprietate hujus personae, quae, procedendo per voluntatem, 
est Amor et Donum hypostaticum. 

c. Missio visibilis semper ordinatur ad invisibilem. Assertio 
nullam difficultatem habet, nam omnia opera supernaturalia 
diversis modis ordinantur ad interiorem animae sanctificatio- 
nem, cujus veluti corona est missio invisibilis. Igitur missio 
visibilis fuit aut principium aut indicium missionis invisibilis. 
Missio substantialis facta est, ut Verbum in natura assumpta 
esset instrumentum promerendae et efficiendae sanctitatis. 
Missiones repraesentativae factae sunt ad manifestandam inte- 
riorem sanctitatem, aut tunc (linguae igneae) aut jam antea 
(species columbae) collatam. 

d. Ordo missionum. Missio visibilis substantialis fuit prin- 
cipium et causa meritoria omnium aliarum missionum in 
homines. 

Missiones invisibiles etiam in V.T. fiebant, nemo enim 
umquam sine illa justificatus est. Sed missiones illae 
fiebant propter merita Christi adhuc venturi et erant 
veluti anticipationes privatae regni gratiae, postea publice 
inaugurandi. Pertinebant igitur quodammodo ad forum 
internum, nam secundum forum externum et publicum 
omnes sancti ante Christum erant sub lege _ servitutis. 
Hine nulla missione visibili manifestabantur?: «Nondum 


' Cfr. v. g. Act. 8, 17, 18; 10, 44 — 46; 19, 6. — ? Aliae differentiae sunt, 
quod ante Christum interna sanctitas non dabatur per ritus in hunc finem 

erat Spiritus datus, quia nondum erat Jesus ¢lorificatus»'. 

Institutionem novi testamenti, seu regni gratiae inchoabat 
missio visibilis Filii, consummabat et consummatam mani- 
festabat missio invisibilis simul et visibilis Spiritus s. in die 
pentecostes. Et congruenter factum est, ut primo tamquam 
principium omnis sanctificationis operandae mitteretur Filius, 
qui und cum Patre est principium Spiritus sanctitatis; deinde 
consequeretur missio visibilis et publica Spiritus Sancti, qui 
est ipsa Sanctitas hypostatica, ad manifestandam sanctitatem 
a se collatam. 


CAPUT Ill 
DE SS. TRINITATE HUMANAE RATIONI COMPARATA 


Probata ex fontibus revelationis exsistentia et explicata, 
quantum fieri potuit, natura ss. Trinitatis, superest ut de 
habitudine sacratissimi mysterii ad rationem quaedam adjicia- 
mus. Ostendemus in Art. I doctrinam de ss. Trinitate non 
esse inventum aut figmentum rationis humanae, in Art. IJ eam 
esse mysterium in sensu stricto; denique in Art. II trademus 
praecipuas regulas ad recte loquendum de ss. Trinitate. 


ART ol 
DE SS. TRINITATE, UT EX FONTIBUS HUMANIS NON DESUMPTA 


Quicumque aut possibilitatem aut saltem factum revelati- 
onis infitiantur, doctrinae de ss. Trinitate, quam ecclesia 
profitetur, originem humanam assignare debent. Quamvis 
autem, supposita doctrina catholica de fontibus revelationis, 
falsitas hujus asserti satis constet ex iis, quae in cap. 1 dis- 
seruimus, operae pretium est saltem breviter indicare inani- 
tatem rationum, quibus adversarii naturalem originem dog- 
matis nostri explicare conantur. 


publice institutos (sacramenta), et quod rarior erat et (generatim) remissior 
quoad gradum. — ' Jo. 7, 39. 

Dicunt igitur, dogma catholicum miro quodam syncretismo 
conflatum «esse aut ex philosphia graecorum aut ex super- 
stitione gentilium, monotheismo judaeorum admixtis. 


I. Philosophia platonica. 

1° Ipse Plato (+ 347 a. C.) admisit summum Deum perso- 
nalem, Bonum et Ideas, quae hierarchice inter se ordinatae 
efformant mundum idealem, cujus veluti sol exsistit Bonum. 

De habitudine summi Dei et Boni in doctrina Platonis vix 
aliquid certi statui potest: alii Bonum summo Deo identificant}, 
alii illud habent ut distinctum a Deo et independens ab eo”. 

Atqui in his ne umbra quidem Trinitatis invenitur. Si Bonum 
intellegas Deo identicum, non habes duas personas; si illud 
intellegas distinctum a Deo, non erat res concreta, ergo nec 
persona*. Ideae ex mente Platonis substantiae quidem erant 
et aliquando ab eo dii vocantur, sed poetice tantum*. Ceterum 
quum numero plurimae essent, non possunt ulla ratione cum 
tertia persona ss. Trinitatis comparari. 


2° Philo judaeus alex. (7 50 p. C.) philosophiam graecam 
et theologiam judaicum miscuit. Praeter Deum, de quo solum 
sciri potest qued est, et nullo modo quid est, admisit Aoydr, 
qui praedicatur sapientia Dei, imago Dei, filius Dei, primo- 
genitus, et perhibetur esse locus Idearum. Aoyds veluti dis- 
partitur in multos Adyovs seu dvrduec, quae se communicant 
substantiis materialibus et simul sunt ideae exemplares rerum 
et principia actionis in rebus. Identificantur autem an¢gelis, 
daemonibus, animabus. cet. °. 

Atqui neque in hac doctrina invenitur aliqua Trinitas. Num 
Aoyés Philonis fuerit persona non ita liquet; multi eum inter- 
pretantur ut personificationem conceptus divini de mundo. 
Si persona intellegenda est, saltem non erat persona summo 


1 UEBERWEG-HEINZE, Grundriss d. Gesch. d. Philosophie, I°, p. 184. 
2 DE WuLF, Hist. de la Philos. médiévale’, p. 22. — 3 De WuLF Bonum 
platonis vocat: «la plus impersonnelle des abstractions» (l.c.) — 4 UEBER- 
WEG-HEINZE, l.c, — > UEBERWEG-HEINZE, p. 349: DE WULF, p. 81. 

Deo consubstantialis, quum diserte praedicetur inferior Deo 
et subjectus Deo, mediumque locum tenens inter Deum et 
nos. Unde ex hac parte doctrina Philonis de Logo magis 
affinis est subordinatianismo quam veritati catholicae. Cete- 
rum in confesso est, eam, quantum veritati consonat, maxima 
parte desumptam esse ex libris sapientialibus V.T.. Dicunt 
quidem adversarii doctrinam s. Joannis de Logo ex Philone 
mutuatam esse, sed immerito. Etenim evangelista, etsi non- 
numquam iisdem verbis utitur ac Philo, aliam plane doctrinam 
habet. Aoydés s. Joannis certo est persona; deinde est verus 
‘Deus, consubstantialis Patri, minime vero aliquid intermedium 
inter Deum et creaturam. Denique non inducitur ad exsi- 
stentiam mundi philosophice explicandam, sed ad docendum 
mysterium incarnationis, quo genus humanum salvatur. — 
Vestigium aut analogon tertiae personae apud Philonem om- 
nino non invenitur. 


3° Neoplatonici (quorum antesignani fuerunt Ammonius 
Saccas 7 c. 242 et Plotinus + 269), missis differentiis haud 
parvis, triplex principium divinum admiserunt: supremum: 
10 &y vel tayaddy, medium: vois, doydés (in quo sunt ideae rerum, 
quae unitae simul constituunt vody, sicut multa theoremata 
constituunt scientiam), et tertium: animam mundi. Et ponebant 
principium medium genitum ex supremo, tertium ex medio’. 

Superfluum est, hanc doctrinam plenius explicare; tempore 
quo Neoplatonismus prodibat, dogma ss. Trinitatis jam diu 
ab ecclesia credebatur et praedicabatur: ipse Ammonius, 
Plotini magister, in religione christiana educatus fuit. Ceterum 
neoplatonici, etsi in nonnullis quae de Logo proferebant, ad 
doctrinam catholicam propius accedebant (quod post Philonem 
ex V. T. haurientem et post explicationes apologetarum mirum 
non est), veram Trinitatem nusquam docuerunt, quum cuncti 
tres deos, eosque inaequales, potius quam tres personas in 
unitate naturae admiserint. Hinc platonismus viam sternere 
potuit non in dogma catholicum, sed in polytheismum (uti 


1 UEBERWEG-HEINZE, p. 371 seq.; DE WULF, p. 82 seq. 


234 


235 


186 S. 0, C. I, A. L — SS. TRINITAS ET NEOPLATONICI 


imprimis patet in Jamblicho + 330'), in pantheismum (propter 
tertium deum: animam mundi), aut christianismo admixtus 
in gnosticismum (propter emanationes unius principii ex alio, 
quas plures admiserunt) atque in subordinatianismum (propter 
minoritatem principii secundi et tertii). Unde merito PEeTavius: 
«Quidquid haereseon opinionumque falsarum in primis illis 
ecclesiae temporibus emersit, ac praesertim ariana tota per- 
fidia ex illo platonicorum commento causam et originem 
accepit»?, Quod etsi verum est, nihil tamen mirum videatur 
quosdam patres, ex iis praesertim qui ante haeresim arianam 
floruerunt, speculationes platonicas libentius adveritatem chris- 
tianam traxisse. Nonne mos est apologetis omniaadhibere, quae 
vel ex parte aut a longinquo veritatem divinam suadere possunt? 


Il. Superstitio gentilium. 

1° Apud Persas antiquissimos invenitur triplex rerum 
omnium principium: Coelum, Mare, Terra; in quibus utique 
nulla est cum mysterio nostro convenientia. Idem valet de 
triade minus antiqua bonorum deorum: Ahura-Mazda (postea 
Ormuzd), Mithras et Sraosha; nam Mithras et Sraosha nec 
ejusdem nec aequalis naturae erant cum Ahura-Mazda*. 
Quodsi in monumentis sequioris aetatis Mithras tauricidus 
depingi solet cum duobus pueris, nulla trinitatis idea subest. 
Mithras est deus solaris, et duo pueri (Cautes et Cautopates). 
quorum alter elatam alter depressam facem fgerit, vel quoti- 
dianum ortum et occasum vel incrementum vernale ac 
diminutionem autumnalem solis symbolizant*. 

Analogia quaedam processionis Filii a Patre invenitur in 
Liturgia Mithrae, quam recens inventam edidit A. Dieterich. 
Ibi agitur de «summo deo Mithra,» qui «genuit et fecit» 
Helion; Helios exhibetur ut perferens preces mystae ad 


* UEBERWEG-HEINZE: «<Jamblichus stellt die neuplatonische Philosophie 
ganz in den Dienst der Begriindung des polytheistischen Cultus. Er sucht 
den Aberglauben speculativ zu rechtfertigen» (l.c., p. 387). — ? De Trinit. 
1. 1, c. 1, n° 2,—% Cfr. SCHANZ, Apol. II® §. 3, n° 5 seq. p. 93—97. — 4 Cfr. 
Stimmen a. Marialaach, 1907 (72), p. 43. 


S. Il, C. Il, A. L — SS, TRINITAS ET INDI 187 
ee 
_Mithram, et simul adoratur ut deus mystae et dominus coeli 
et terrae. Praeterea Mithras et Helios identificantur: 6 péyas 
Divs “Hhws Miboas, et oratio ad eos dirigitur modo in plurali, 
modo in singulari'. 

Dici nequit, quomodo cultores Mithrae habitudinem Mithrae 
et Helii conceperint; fundamentum totius conceptionis theo- 
gonicae videtur habitus fulgoris sive radiorum ad solem. 
Nobis hoc unum sufficit: Liturgia Mithrae composita est in 
Aegypto temporibus christianis; hinc penitus excluditur 
mutuatio a parte ecclesiae; contra influxus doctrinae chri- 
stianae in liturgiam praedictam, etsi argumentis positivis non 
suadetur, saltem possibilis est. 


2° Apud Indos inveniri dicitur quaedam trinitas constans 
ex Brahmd, Vishnaé et Civa, quae a saec. X cognita, nomine 
satis recenti vocatur Trim@rti (triformis), et sub imagine unius 
corporis cum tribus capitibus depingitur. 

Haec trinitas videtur orta saec. V ex commixtione Brah- 
manismi cum duabus praecipuis religionibus popularibus 
Hinduismi, quarum altera (in valle Gangis) Vishnd, altera 
(in valle Indi) Civa ut summum deum colebat. Siquidem 
fructus hujus syncretismi fuit ut unum Esse absolutum, 
phantheistice acceptum, quatenus res producit Brahm4, qua- 
tenus res conservat VishnG, quatenus res destruit aut in 
seipsum resolvit Civa vocaretur. 

Hine Trimarti Hinduistarum ét pantheistica est ét moda- 
lismo quidem, non vero genuinae personarum trinitati affinis 
est. Ceterum ipsum tempus, quo Trimarti ortum est, prohibet, 
quominus in formationem dogmatis nostri influxisse dicatur’. 


1A Dierericu, Eine Mithrasliturgie (1903) p. 2—15; cfr. Stimmen, Lc., 
p. 44.—* Cfr. ScHANz, Apol. II’, § 2, n® 31, p. 79 seq. In poemate epico 
Mah4bh4rata legitur: «Vishnu, der Ewige, erschafft in des Brahman Person, 
er erh4lt des Allgeists Gestalt, in seiner Eigenschaft als Rudra [Civa] zerstért 
er; das sind die drei Stande des Hernn der Geschopfe». Et: «Er, der Vishnu 
ist auch Rudra [Civa, und er, der Rudra ist, ist auch der Grossvater 
(Brahman): ein Leib [Wesen] aber drei Gétter: Rudra, Vishn, Grossvater> 
fF SCHANZ, Le, p. 80). 

3° Apud Sinenses Lao-tse (c. 600 a. C.) dicitur docuisse 
trinitatem, imo eam designasse nomine Y-hi-wei, quod vix 
differt a Jahve. 

Reapse nonnulli missionarii putarunt in libro Tao-te-King, 
qui omnibus fatentibus perquam obscurus est, inveniri doc- 
trinam de principio uno simul et trino, creatore universorum. 
Et suspicabant, hanc doctrinam una cum nomine praedicto 
mutuari potuisse ab Israelitis, qui jam a tempore Salomonis 
cum Sinensibus communicassent. Sed contactus hic historice 
non probatur, nec intellegitur quomodo in cognitionem quam- 
cumque Trinitatis conducere potuisset. 

Nomen Y-hi-wei non exsistit; sed Lao-tse primum rerum 
universarum principium Tao, quod plane indeterminatum, 
nec sensu nec intellectu attingi potest, tribus ornabat prae- 
dicatis: est Y = absque colore, est Hi = absque sonitu, est 
Wei = absque corpore. Igitur voces Y et Hi et Wei nec 
unum nomen efformant, nec personas significant. Ceterum 
doctrina Lao-tse, quae admodum vaga est et incohaerens, 
merito habetur pantheismus quidam mysticus. Tria autem 
principia suprema, quae ab ipso distinguuntur, certo certius 
non sunt personae, sed probabilius intellegenda sunt stadia 
aut aspectus evolutionis cosmicae! 


4° Denique etiam Aegyptii trinitatem suam habuisse dicun- 
tur, nam Amon, Path, Osiris (alias: Amon, Ra, Path) fuissent 
unus Deus in tribus personis. 

Reapse Aegyptii antiquissimi supra personas mythologicas 
et numina inferiora, unum summum Deum sub diversis 
nominibus localibus adorasse videntur. Triades autem prae- 
dictae, sicut et aliae recentioris aetatis, non nisi modales sunt, 
quum sub diversis nominibus personalibus diversa munera 
seu functiones unius deitatis exhibeant ”. 


Igitur nec apud philosophos, nec in religionibus aut my- 


1 Cfr. SCHANZ, Apol. II® §. 7, n° 9, p. 154-158; Harpy in Hirchenlex. 
in voce Lao-tse. — ? Cfr. SCHANz, Apol. II*, §. 8, n° 5, p. 176, 

_Steriis gentilium vera trinitas invenitur: nusquam intellectus 
humanus invenit aut phantasia sibi finxit unam naturam in 
tribus personis subsistentem. 

Remanet factum satis mirum, quod pleraeque religiones 
antiquae ens absolutum, diversa licet ratione, ut triplex aut 
trinum conceperint, sive quod tres deos praecipuos rerum 
universitati praeposuerint, sive quod summum deum sub triplici 
praesertim respectu consideraverint aut triplici munere prin- 
cipali decoravint. Non defuerunt apologetae, qui hac in re 
tenue quoddam vestigium primitivae revelationis suspicaverint. 
Minus recte tamen, ut putamus; nam primo revelatio primitiva 
mysterii ss. Trinitatis non probatur; deinde, si facta suppo- 
natur, difficulter explicatur, quaomodo ejus umbra magis apud 
gentes quam apud Israelitas perseveraverit. 

Res forte explicatur ex eo, quod consideratione creaturarum 
plures in iis deteguntur fundamentales triades, ut v.g. prin- 
cipium, medium et finis, quae in omnibus distinguuntur; 
triplex respectus unitatis, veritatis, bonitatis; trina dimensio 
corporum; praeterea triplex habitudo cunctarum rerum ad 
Deum ut causam efficientem, exemplarem, finalem, dehinc tria 
attributa praecipua Deitatis: potentia, sapientia, bonitas, cet.. 
Ex his enim et similibus factum est, ut numerus ternarius 
haberetur numerus perfectionis, et ita veluti naturaliter con- 
sideraretur ut symbolum ac signatura Deitatis, secundum illud 
ARISTOTELIS: <Propter quod, a natura accipientes tamquam 
leges illius, et ad sanctificationes deorum hoc utimur numero» '. 
Quem textum ita interpretatur s. THomas: «Utimur enim numero 
hoc, scilicet ternario ad sanctificationes deorum [quos scil. 
gentes colebant], i. e. in sacrificiis et laudibus ipsorum, ac si 
acceperimus a natura leges et regulas ipsius: ut scil. sicut 
natura perficit omnia ternario numero, ita illi qui instituerunt 
cultum divinum, volentes Deo attribuere omne quod perfectum 
est, attribuunt ei ternarium numerum»’. 


1 De coelo et mundo, 1, Cc. 1, text. 2.—? In h.L. lect. 2, n° 5. 

Arr. Il 
DE SS. TRINITATE, UT MYSTERIO PROPRIE DICTO ! 


Mysterium simpliciter seu primi ordinis est veritas, quae 
nec absque revelatione inveniri, nec post revelationem aut 
argumentis demonstrativis probari aut saltem positive intellegi 
potest. Etsi autem mysterium rationem absolute superat, non 
est contra rationem, nec est propositio, quae sensu caret, 
sed genuinus ejus sensus conceptibus analogis clare appre- 
hendi, aptisque verbis proponi potest. Quinimo mysterium, 
postquam revelatione innotuit, quibusdam analogiis illustrari 
et suaderi potest? 


I. Ss. Trinitatem esse mysterium simpliciter, satis super- 
que conficitur ex dictis in cap. 1; unde superfluum videretur 
hac de re ex professo verba facere, nisi quorumdam theolo- 
gorum errores essent excludendi. 

Supereminentiam ss. Trinitatis prae ratione probat. a. s. 
Scriptura: «Nemo novit Filium nisi Pater, neque Patrem quis 
novit nisi Filius et cui voluerit Filius revelare»*. — «Quae 
Dei sunt nemo cognovit nisi Spiritus Dei»*. — b. Disertius 
Traditio®’, unde conc. colon. a. 1860 a Pio 1x approbatum: 
«Augustissimum hoc Trinitatis mysterium, quamvis ss. patres 
ecclesiaeque doctores similitudinibus ad fidelium eruditionem 
illustrare conati sint, tamen uno quasi ore ineffabile et in- 
comprehensibile esse proclamant. Et jure quidem merito. 
Etenim quum Dei invisibilia per ea quae facta sunt, intellecta 
conspiciantur, e rebus creatis ad personarum trinitatem per- 
tingendum nobis esset. Id autem fieri nequit, quum actus 
ille, quo Deus creavit mundum, utpote tribus personis com- 
munis, unitatem quidem essentiae, non vero personarum 
trinitatem manifestet»®. Hine s. Cong. Inquis. proscripsit 


1 Cfr. S. Th. I, 32, 1. —? Cfr, De vera Relig. n° 14 et 18, — ? Mt. 11, 
27, — 4 I Cor. 2, 11. - ® Cfr. v.g. FRANZELIN, De Deo trino, thes. 17; L. 
JANSSENS, De Deo trino, p. 357. — ° P. 1. t. 1, ¢. 9. 

prop. Rosmini: «Revelato mysterio ss. Trinitatis, potest ipsius 
exsistentia demonstrari argumentis mere speculativis, nega- 
tivis quidem et indirectis, hujusmodi tamen ut per ipsa veritas 
illa ad philosophicas disciplinas revocetur, atque fiat pro- 
positio scientifica sicut ceterae»!. 


Objici solent quaedam effata s. Anselmi, utriusque Victo- 
rini, Richardi scil. et Hugonis, Scoti, Henrici gandavensis, 
quae, si secundum strictam literam intellegenda essent, as- 
srent, ss. Trinitatem saltem post revelationem ex principiis 
rationis probari posse. Nihilominus doctores illi intellegi 
possunt, et in concreto intellegendi sunt secundum senten- 
tiam catholicam de probatione non necessaria sed suasiva 
per analogias et argumenta congruentiae. Majorem difficul- 
tatem facit Claudianus Mamertus, presb. viennensis saec. v?. 

Saec. xm Raymundus Lullus putavit, exsistentiam duarum 
processionum immanentium et trium personarum in Deo 
evidenter demonstrari posse ex ea notione, qua Deus est 
bonitas perfectissima. 

Saec. xix ineunte Marcus Mastrofini asseruit, ss. Trinitatem 
probari triplici argumento necessario, np. ex necessaria ex- 
sistentia Dei, ex quantitate vis creatricis, quam Deus in se 
continet, ex manifestatione divinae gloriae. 

Saec. xix mediante Ant. Giinther nova sua philosophia 
mysterium Trinitatis, «antiquam illam crucem intellectus, ex 
ignominiae palo in insigne honoris liberae mentis» converti 
posse autumabat. Praestituendo, conscientiam -sui esse ratio- 
nem formalem personalitatis, asseruit, essentiam divinam 
processu immanenti quo sui conscia fit, necessario triplicari, 
et hac ratione per thesim, antithesim et synthesim tres per- 
sonas divinas constitui’, 


1 DENZ, n° 1915; cfr. n° 1916. Inter schemata pro conc. vatic. praeparata 
invenitur hoc: «Mysteriorum, quae fide illuminati profitemur, omnium 
supremum ipse Deus est unus in essentia, trinus in personis» (Coll. lac. 
vil, p. 1632.) — 2 Cfr. JANSSENS, De Deo trino, p. 412, — % Cfr. de his om- 
nibus FRANZELIN, De Deo trino, thes, 18 et JANSSENS, l.c., p. 380 seq. 

Denique nostris diebus H. Schell, etsi tenuit Trinitatem per 
solam rationem sibi relictam non probari, putavit tamen tantam 
esse connexionem inter notionem Dei, ut est «causa sui», 
et processus immanentes quibus personae constituuntur, ut 
illa sine his vix aut ne vix quidem sustineatur. Hinc ss. Trini- 
tatem habuit ut explicationem simul et confirmationem 
aseitatis (constitutivae), per revelationem subministratam'. 

Praedictas probationes, quae aut praemissis erroneis fun- 
dantur, aut genuinam doctrinam de ss. Trinitate corrumpunt, 
aut saltem non concludunt, indicasse sufficiat; nam earum 
cognitio parum utilitatis habet, et nisi satis late explicentur 
vix intellegi possunt. 


II. Ss. Trinitater non esse contra rationem, ex principiis 
rationis positive ostendi nequit; siquidem de ratione mysterii 
est, ut ejus interna possibilitas nos lateat. Sufficit ergo pro- 
batio seu verius defensio negativa: nemo ostendere potest, 
doctrinam de ss. Trinitate, qualis ab ecclesia praedicatur, 
involvere contradictionem. 

Quia autem praecipuas difficultates, quae speciem contra- 
dictionis importare viderentur, in cap. I jam praeoccupavimus, 
restat ut hoc loco subjiciamus duplicem responsionem indi- 
rectam ad omnes quae moveri possunt difficultates. 

Prior petitur ex necessaria concordia revelationis cum 
ratione, «cum idem Deus, qui mysteria revelat et fidem 
infundit, animo humano rationis lumen indiderit; Deus autem 
seipsum negare non possit, nec verum vero umquam contra- 
dicere»?, Atqui mysterium ss. Trinitatis a Deo revelatum est. 

Altera comparatur indicando fontem difficultatum, qui est 
ipsa supereminentia divinitatis prae intellectu nostro. Facile 
intellegitur, Deum, qui ratione probatur incomprehensibilis, 
de seipso nonnulla revelare potuisse, quae mentem nostram 
excedunt. Sacra doctrina, ait Leo xm, quum sit de Deo »plura 
necessario complectitur, quorum altitudinem cogitatione assequi 


’ Cfr. JANSSENS, Lc., p. 417; MANNENS, Theol. dogm. Instit. 1, p. 161; PESCH, 
Theol. Zeitfragen, 1, p. 153; 11, p. 133. — 2 Conc. vatic., Const. De fide, cp. 4. 


, 

non magis possumus, quam comprehendere, qualis in se est, 
Deum»!'. Hine merito b. ANsELMus: «Sufferat paulisper [homo] 
aliquid, quod intellectus ejus penetrare non possit, esse in Deo»?. 

Jam veritates, intellectum nostrum superantes, apprehendi- 
mus conceptibus analogis, qui, etsi repraesentant rem divinam, 
eam minime exhibent secundum eum modum, quo in Deo 
est. Porro nimium proni sumus, ut analogiae immemores, 
praedicata divina accipiamus secundum modum, quem habent 
in creaturis. Quod nisi caute evitatur, facile oritur species 
contradictionis, sed species tantum, quia fundatur in permu- 
tatione significationis analogae cum significatione univoca. 

Repugnaret trinitas personarum in unitate naturae, si per- 
sona in divinis intellegenda esset secundum modum quo 
verificatur in creatis; nam si personalitas etiam in Deo conse- 
queretur subsistentiam naturae, pertineret ad esse absolutum; 
manifeste autem implicaret, unum subjectum absolutum esse 
tria subjecta absoluta. Item repugnaret, essentiam divinam 
simul habere rationem absoluti et rationem relativi, si nomen 
essentiae de Deo et creaturis praedicaretur univoce; tunc 
enim essentia divina, non secus ac quaelibet essentia creata, 
contraheretur ad unum genus et ita necessario excluderetur 
ab alio genere. 

Nunc autem ratione scimus, nihil Deo et creaturis univoce 
convenire posse. Ft ita ipse intellectus dictat, in divinis probe 
attendendam esse rationem praedicationis analogae; quod si 
observatur statim concludes: ex eo, quod hujusmodi praedicata 
repugnant in creatis, non sequitur, ea etiam in divinis con- 
tradictionem involvere. Etsi enim id, quod conceptibus essentiae 
et personae exprimitur, etiam in Deo invenitur formaliter, 
i. e. secundum rem significatam, non invenitur in eo secundum 
modum quo significatur de creaturis, sed longe alia ratione, 
scil. eminenter. 

Porro modum proprium, quo notiones essentiae et personae 
verificantur in Deo, ignoramus et, ipsa ratione docente, 

1 Enc. Tametsi futura, 1 Nov. 1900 (cfr. Civ. catt. s. 17, t. 12. p. 503). 
SEDWenfide writ .eud: 

De Deo Uno et Trino 13 

necessario ignoramus; quum de ente infinito conceptus per 
se proprios habere nequeamus. Hinc cautissimi esse debemus, 
ne ab obscuritate rei ad ejus impossibilitatem concludamus. 
Vera impossibilitas tunc tantum probaretur, si conceptus 
subjecti et praedicati secundum ipsas notas significatas, et 
non tantum secundum modum quo illae in creatis verificantur, 
invicem excluderent. Atqui hujusmodi impossibilitatem seu 
veram contradictionem nemo probavit'. 


Ill. Ss. Trinitatem, revelatione patefactam, ratione non 
tantum apprehendi, proponi, exponi, sed insuper quibusdam 
analogiis illustrari posse, certum esse. — 


1° Potest ratione apprehendi, proponi, exponi. 

Sane, etsi veritatem divinam conceptibus analogis tantum 
apprehendimus, conceptus illi non sunt pure negativi seu 
sensu vacui, sed positivo-negativi. Sunt etiam clari, ita ut 
unum conceptum ab alio apprime distinguamus. Nec verum ~ 
est, eos in merum anthropomorphismum recidere, perfectiones 
enim creaturarum de Deo non praedicamus, nisi postquam 
eas per viam remotionis et eminentiae a modo imperfecto et 
limitato, quem in creatis habent, expurgavimus. 

Quum igitur genuinum sensum propositionis revelatae satis 
percipiamus, ut eam a quavis alia propositione secernere 
possimus, nihil prohibet, quominus sensum illum terminis 
aptis, analogis quidem sed tamen propriis, non mere meta- 
phoricis, exprimamus. 

Quod autem dogma coeleste, accurata analysi eorum quae 
fontes revelationis continent, uberius exponere et ita ad 

1 Quod si quis moveretur protervo effato D. F. Strauss: «Wer das 
Symbolum Quicumque beschworen, der hat die Denkgesetze abgeschworen» 
(Christ. Glaubenslehre, 1, 460), poteris ei opponere auctoritatem LEIBNITZII, 
dicentis: «Hominem mediocri ingenio praeditum, si attendendi facultatem 
possideat et logicae vulgaris regulas accurate servet, objectioni cuivis contra 
veritatem motae, etiam molestissimae, si ex sola ratione deprompta sit et 


pro demonstratione venditetur, respondere posse» (De Conform. fidei cum 
ratione, n° 27), 


t 

pleniorem ejus cognitionem theologicam pervenire possimus, 


iterum ex dictis in secundo praesertim capite satis constat. 


2° Potest ss. Trinitas illustrari quibusdam analogiis, quae 
tamen ita deficiunt, ut semper plus dissimilitudinis quam 
similitudinis habeant. 

Processionem divinarum personarum aliqualiter illustrant 
habitudo genitoris et geniti in humanis, habitudo verbi men- 
talis ad intellectum, amoris ad voluntatem. Processionem non 
importare minoritatem, patres illustrarunt exemplo candelae 
ex alia candela accensae, quae nec ipsa minorem claritatem 
habet, nec prioris claritatem diminuit: «lumen de lumine». 

Trinitatis in unitate aliqualem similitudinem habes v.g. in 
eo, quod omne ens est unum, verum, bonum, in triplici stadio 
temporis: praeterito, praesenti, futuro, in triplici dimensione 
cujuslibet corporis, triplici colore fundamentali, triplici sono 
principali in concentu harmonico, cet.'. Similitudo autem 
nobilissima est ipsa anima nostra, quae est et intellegit et 
vult, et quae per intellectum dicit verbum suum atque per 
voluntatem spirat amorem. Hinc theologi post s. Augustinum 
hanc imprimis anologiam excoluerunt?. 

Praedictae similitudines, si considerantur ut creatione per 
Deum Trinum productae, a theologis vocari solent vestigia 
et imago ss. Trinitatis. In solo spiritu creato invenitur simili- 
tudo imaginis Dei, tum secundum naturam tum secundum 
trinitatem personarum, Secundum naturam, quia sola creatura 
spiritualis Deo assimilatur in esse intellectuali; secundum 
personarum trinitatem, quia in sola creatura intellectuali 
aliqualiter repraesentatur modus, quo personae divinae proce- 
dunt. In reliquis creaturis habetur similitudo vestigit tantum; 
quia etsi causalitatem Dei demonstrant et aliquid in se habent, 
quod, cognita jam per revelationem Trinitate, considerari 
potest ut longinqua ejus imitatio, non eo pertingunt, ut 

1 Plures similitudines particulares, quas Patres data occasione protule- 


runt, invenies apud HURTER, Opusc. ss. Patrum, S. I, t. VI, p. 141. — 
aCiomve Sn oT CG iva Ll et 19, 

repraesentent vel qualis natura sit Deus, vel quomodo in eo 
-habeantur processiones personarum'. 


Coroilarium. Convenientia revelationis ss. Trinitatis apparet 
ex insigni utilitate, quam cognitio hujus mysterii nobis affert?. 
Primo enim per eam uberius agnoscimus supereminentem 
perfectionem et gloriam naturae divinae, unde in majorem 
ejus reverentiam excitamur. Deinde magis removetur periculum 
ne creationem mundi necessariam aestimemus. Discimus enim, 
ante omnem operationem ad extra dari in Deo ineffabilem 
quamdam foecunditatem et propriae bonitatis diffusionem 
per ejusdem naturae communicationem; dehinc divinam 
beatitudinem non esse absque consortio*. Tertio per eam 
intellegsimus summa lineamenta supernaturalis providentiae, 
quae est veluti revelatio realis ss. Trinitatis: siquidem Deus 
Pater salutem nostram operatur per Filium incarnatum et 
donum Spiritus Sancti; unde etiam sanctificatio nostra in 
quantum est filiatio adoptiva imitatur generationem Filii, et 
in quantum ex gratuito amore confertur analogiam exhibet 
processionis Spiritus Sancti. Denique per eam quodammodo 
inchoatur vita aeterna in nobis, quum cognitio obscura et 
analoga divinarum personarum sit pignus ac praelibatio 
visionis beatificae, qua Deum unum et trinum intuebimur, 
qualis in seipso est. 

Igitur falsum est, mysterium ss. Trinitatis, quale a nobis 
cognoscitur, practica utilitate carere ac nonnisi in experimen- 
tum fidei nostrae revelatum esse. Nihilominus professio ss. 
Trinitatis, quamdiu peregrinamur a Domino, verissimam 
importat captivitatem intellectus, et exinde obsequium rationis 
magni meriti. Hinc ecclesia quemlibet peccatorem moribundum 
Deo commendat orando: «Licet enim peccaverit, tamen Patrem 
et Filium et Spiritum Sanctum non negavit, sed credidit, et 
zelum Dei in se habuit et Deum quifecit omnia fideliter adoravit»‘. 


' Cfr, S. Th. I, 93, 6; 45, 7. — ? Cfr. SGHEEBEN, Dogmatik, I, § 127; 
Mysterien, § 21—26. — 3 Cfr. S. Th. I. 32, 1 ad 2 et 3. — 4 Rit. rom. 
Ordo commend. animae. 

Art. Hl 
DE SS, TRINITATE, UT EST IN SERMONE NOSTRO 


Quod mens perfecte intellegit, sermo facile explicat; quo 
magis vero res altitudine sua intellectum nostrum excedit, 
eO majus periculum est ne aut minus recte enuntietur, aut 
etiam recte, sed modo insueto expressa, perperam intellegatur. 
Quum igitur ss. Trinitas sit mysterium omnium altissimum, 
in eo pertractando peculiaris diligentia adhibenda est circa 
ipsos terminos, modumque loquendi. Et quamvis plura, quae 
huc pertinent, in decursu tractatus jam tetigerimus, non abs 
re erit subnectere praecipuas regulas ad recte loquendum de 
ss. Trinitate. 


Regulae generales duae sunt. 

1° Non temere recedendum est ab usu, praeeuntibus Scrip- 
tura et patribus in ecclesia recepto, aut communi scholarum 
consuetudine probato. Etsi enim forsan aliquando contingat, 
veritatem catholicam etiam aliis terminis recte atque con- 
cinne exprimi posse, semper verum est, modum loquendi 
inusitatum favere confusioni, et longe facilius quam terminos 
consuetos viam sternere ad errorem aut gliscentem errorem 
contegere. Plures siquidem termini diuturna consuetudine 
acceperunt sensum ita restrictum ac determinatum, ut ab 
omnibus catholicis eodem prorsum modo intellegantur, unde 
erroris tum periculum tum suspicionem efficacius excludunt. 
Hinc magisterium ecclesiae saepius animadvertit in eos, qui 
sanam loquendi formam violabant aut incaute relinquebant’. 

2° Vitandae sunt omnes locutiones, quae aut unitatem 
naturae aut realem distinctionem personarum obscurant. 
Hinc v. g. dicendum est: 

Deus est trinus; non vero Deus est triplex”, quia vox triplex 
naturam multiplicare videtur. 

Deus unus est in tribus personis distinctis; non vero, in tribus 


1 Cfr. v.g. DENz. n® 1596, 1597, 1658. — * DENZ. n° 278; cfr. supra n’ 131. 

personis distinctus, ne scil. ipsa natura reputetur distincta'’. 
Pater est alius ac Filius?, distinctus a Filio; non vero, Pater est 
aliud ac Filius, diversus, dispar, divisus, separatus a Filio.. 
Tres personae divinae sunt unum, una natura, unus Deus; 
non vero, tres personae sunt unitae. 


Regula speciales hae fere sunt: 

1° Substantiva essentialia (quae np. significant naturam 
aut attributa sive absoluta, sive relativa ad extra), tum ab- 
stracta tum concreta, de singulis personis. praedicari pos- 
sunt, et de tribus personis praedicantur in singulari. Hinc 
dicitur: Pater est deitas, sapientia, Deus, creator; et: Pater 
et Filius et Spiritus s. sunt una substantia, una deitas, una 
sapientia, unus Deus, unus creator?, 

2° Adjectiva essentialia de singulis personis praedicari 
possunt, et de tribus personis praedicantur in plurali. Hinc: 
Pater est aeternus, sapiens; et: tres sunt personae divinae, 
omnipotentes, aeternae, creantes, cet. Verum si formae ad- 
jectivae adhibentur substantive, de tribus personis praedicari 
debent in singulari. Hoc sensu symb. athan.: «Aeternus Pater, 
aeternus Filius, aeternus Spiritus s.; et tamen non tres aeterni, 
sed unus aeternus». 

3° Relativa abstracta, actusque notionales non possunt 
praedicari de se invicem, nec relativa concreta de iis re- 
lativis concretis, quibus opponuntur. Hinc dici nequit: pater- 
nitas est filiatio, vel spiratio activa, nec: generare est signi 
aut generare est spirare, nec: Pater est Filius. Contra dici 
potest: Pater est spirator. 

4° Relativa, actusque notionales possunt praedicari de 
essentialibus concretis, quae in casu supponunt pro personis. 
Hine dici potest: Deus est Pater, Deus est paternitas (quod 
tamen vix occurrit), Deus generat, Deus gignitur. Hac ratione 
conc. nicaenum Filium praedicat: «Deum de Deo»; et eodem 
modo conc. ephes. b. virginem praedicavit «Dei genitricem». 
Similiter relativa concreta praedicari possunt de essen- 


* DENZ. n® 1596, — ? DENz. n° 431. — 3 Cfr. supra n° 189. 

tialibus abstractis: divina essentia est Pater, est Filius cet.) 

Contra relativa abstracta, actusque notionales non praedi- 
cantur de essentialibus abstractis. Hinc dici nequit: deitas 
vel divina natura est paternitas, deitas generat; nec Pater 
generat divinitatem, vel divinam naturam. 

5° Actus notionales non praedicantur de relativis ab- 
stractis, quia actus sunt suppositorum. Hinc dici nequit: 
paternitas generat, cet. 


Tractatum concludere liceat verbis b. AuGustini: «Domine 
Deus noster, credimus in te, Patrem et Filium et Spiritum 
Sanctum. Ad hanc regulam fidei dirigens intentionem meam, 
quantum potui, quantum me posse fecisti, quaesivi te et 
desideravi intellectu videre quod credidi, et disputavi et la- 
boravi.... Domine Deus une, Deus Trinitas, quaecumque 
dixi in his libris de tuo, agnoscant et tui; si qua de meo, 
et tu ignosce et tui»? 


1 DENZ., l.c. —? De ss. Trinitate, XV, 28, 51. 

Absolutum, esse — et esse relati- 
vum in Deo, 166. 

Actus nationales in divinis, 176. 

Actus purus, Deus est —, 21. 

Adonai (nomen), 56. 

Aegyptii, num habuerint trinita- 
tem, 188. 

Aequalitas personarum divinarum 
134, 166. 

Aeternitas Dei, 49; coexsistentia 
temporalium cum aeternitate, 51, 

Aevum, quid, 49. 

Affectus divinae voluntatis, 82, Deo 
metaphorice tributi, 49. 

Ajifirmatio, via affirmationis, re- 
motionis, eminentiae, 16. 

Amor, nomen tertiae personae, de- 
signat modum processionis, 154. 

Analogiae, quibus ss. Trinitas il- 
lustratur, 194. 

Anthropomorphitae, 27. 

Antitrinitarii, 100. 

Appropriatio, quid, 176; fundamen- 
tum et utilitas, 177; praecipuae 
appropriationes, 177. 


Arius, 101. 
Aseitas, 19; essentia Dei metaphy- 
sica, 24; — positiva seu consti- 


tutiva Dr. Schell, 23; — quasi- 
definitio Dei, 30. 


Athei, 11. 

Attributa Dei dividuntur in affir- 
mativa et negativa, absoluta et 
relativa, quiescentia et actuosa, 13. 

s. Augustinus non favet ontolo- 
gismo, 15. 


Bonitas Dei, 44. 


Calvinus de voluntate arcana et 
revelata, 94. 

Categoriae substantiae et relationis 
tantum locum habentin Deo, 165. 

Charitas, nomen tertiae personae, 
designat modum processionis,154. 

Christus «se finxit longius ire», 94. 

Circumincessio, 135. 

Coaequalitas personarum divina- 
rum, 134, 166. 

Cognitio exsistentiae Dei possibilis, 
5; facilis, 9; non innata, 9; vul- 
garis et philosophica, 10; doctrina 
protestantium, 6; 10; — naturae 
divinae mediata et analoga, 14; 
per viam affirmationis, remotio- 
nis, eminentiae, 16; per multos 
conceptus inadaequatos, 17, 33; 
valde imperfecta, sed non falsa, 
17, — mysteriorum qualis, 194. 

Comma joanneum, 118. 


Compositio omnis a Deo excludi- 
tur, 26 seq.; Deus non potest cum 
aliis in compositionem venire, 34. 

Conceptus analogicus, quid, 14: 
quomodo conceptus nostri de 
Deo efformentur, 16; sunt for- 
maliter praecisivi, 33; non sunt 
pure negativi, nec anthropomor- 
phismi, 194; quomodo speciem 
contradictionis ingerere possint, 
193. 

Cone. vatic. de exsistentia Dei co- 
gnoscenda, 5; de pantheismo, 35. 

Conspectus doctrinae catholicae de 
ss. Trinitate, 104. 

Contradictio non invenitur in doc- 
trina de ss. Trinitate, 192, 163, 
167; undenam oriatur contradic- 
tionis species, 193. 

Convenientia revelationis ss. Tri- 
nitatis, 196. 


Definitio Dei 30. 

Deus (nomen), 55. 

Distinctio realis, pure mentalis, vir- 
tualis adaequata et inadaequata, 
31; qualis distinctio detur inter 
essentiam, attributa, actus Dei, 
32; distinctio formalis scotista- 
rum, 33; — inter processiones et 
relatioues, 162; inter relationes 
oppositas et non oppositas, 162; 
inter relationes et essentiam, 163; 
inter relationes, proprietates, no- 
tiones, 176. 

Divisio theologiae dogmaticae, 1. 

Donum, nomen tertiae personae, 
designans modum processionis, 
154, 

Doxologiae argumentum ss. Trini- 
tatis, 127. 

Dualismus excluditur, 39. 

El, Elohim (nomen Dei), 56. 
Eminentia, via affirmationis, 
motionis, eminentiae, 16. 
Essentia, Dei, quomodo in hac vita 

cognoscatur, 14; — est suum esse, 
20, — metaphysica, 24. 
Eunomiani admittebant cognitio- 
nem Dei immediatam, imo com- 
prehensivam, 14. 
Exsistentia Dei certo cognosci po- 
test, 5; et facile, 9. 


re- 


Fidelitas Dei, 44. 

Filius est persona, 108; distincta, 
108; divina, 109; procedit per 
generationem, 140; secundum in- 
tellectum, 142; quare haec pro- 
cessio sit generatio, 144; num 
voluntarie genitus, 132; 158; «Do- 
minus creavit me», 141; nomina 
propria Filii, 143, 146. 

«Filioque» symbolo additum, 151 

Fingere, Christus «se finxit lon- 
gius ire», 94, 

Forma baptismi argumentum ss. 
Trinitatis, 127, 114. 

Futuribilia, quid, 66; — a Deo co- 
gnoscuntur, 66 seq. 


Generatio Filii probatur, 140, ex- 
plicatur, 144. 

Giinther de ss. Trinitate, 103, 191. 

s. Hieronymus non negat omni- 
scientiam Dei, 59. 


Ideae exemplares, 61. 

Identitas naturae in tribus per- 
sonis, 115; quae sunt identica 
uni tertio, sunt identica inter 
se, 167. 

Imago, nomen Filii, 146. 

Immanentismus seu pantheismus 
rejicitur, 35. 


Immensitas Dei, 51. 

Immutabilitas Dei, 46. 

Incommunicabilitas perfecta in Deo 
solis relationibus oppositis con- 
venit, 170. 

Incomprehensibilitas Dei, 21. 

Indi, num habuerint trinitatem, 187. 

Inexsistentia Dei in rebus, 51, 
181; — personarum in invicem, 
ASR, 

Infinitas Dei, 20; non est essentia 
metaphysica Dei, 24. 

Ingenitus, nomen Patris, 139. 

Intellectus, divinus, vide: scien- 
tia; — Patris, principium quo 
generationis Filii, 142. 

Intellectio non est essentia Dei 
metaphysica, 25. 

Israelitae, eorum monotheismus,40. 

Jahve (nomen), 56. 

Janssens (Laur.) de cognitione fu- 
turibilium, 68, 75. 

Joachim abbas dess. Trinitate, 103. 

Joannes Philoponus, tritheita, 103. 

Justitia Dei, 88. 


Lagrange de theophania in Mam- 
bre, 124. 

Leibnitz de difficultatibus ex ratione 
contra ss. Trinitatem, 194. 

Leo XIII de personis divinis non 
separatim colendis, 135. 

Libertas Dei, 84, 85; — creaturae 
divinaescientiae comparata,64, 75. 

Liturgia Mithrae, 186. 


Macedonius, 101. 

Malum, quomodo voluntas Dei se 
habeat ad —, 85. 

Medium quo divinae scientiae, 61; — 
in quo; 62, 

Membra corporalia Deo metaphori- 
ce tribuuntur, 27. 

Misericordia Dei, 90. 

Missio in divinis, notio et exsi- 
stentia, 178, invisibilis et visibilis, 
180; theologoumena de missioni- 
bus, 181, 

Mithrae liturgia, 186. 

Modalistae aut sabelliani, 100. 

Molinistae de cognitione futurorum 
liberorum, 76. 

Monarchiani, 100. 

Monotheismus apud Israelitas, 40. 
Miller (Max) de affinitate etymo- 
logica inter nomina Dei, 55. 
Mutatio, quid, 46, omnis — a Deo 

excluditur, 46. 

Mysterium simpliciter est ss. Trini- 

tas, 190. 


Neo-platonici, num docuerint trini- 
tatem, 185. 

Necessitas Dei, 19, 

Nomina Dei, 54. 

Notio in divinis, 176. 


Objecta divinae scientiae, 63; — 
voluntatis, 82. 

Omnipotentia Dei, 95. 

Omniscientia, 53. 

Ontologistae admittebant cogni- 
tionem Dei immediatam, 14. 

Operatio ad extra tribus personis 
communis, 136, 116. 

Oppositio, effatum: in Deo omnia 
unum sunt, ubi non obviat re- 
lationis opposito, 174. 

Ovciu, ejus significatio olim incerta, 
133. 


Pantheismus, rejicitur, 35. 

Pater in divinis dupliciter dicitur, 
107, 140; — non solus invisibilis, 
133; est principum sine principio, 
139; ingenitus, 140; innascibilis, 


175; quaenam illi approprientur, 
177; non mittitur, 179. 

Patres antenicaeni de ss. Trinitate, 
130; — graeci de processione Spiri- 
tus s., 149. 

Perfectio Dei infinita, 20; num 
relationes sint perfectiones, 166. 

Perfectiones creaturarum simpli- 
ces et mixtae, quomodo sint in 
Deo, 22; quare nonnulli distin- 
guant perfectiones simplices et 
simpliciter simplices, 167. 

Persae, num habuerint trinitatem. 
186. 

Persona, quomodo differat a natura, 
105; in divinis ex duplici capite 
nonnisi analoge praedicatur, 172. 

Personae divinae unam numero 
habentnaturam, 115; unam opera- 
tionem ad extra, 115, 136; sunt 
coaequales, 134, 166; sibi mutuo 
inexsistunt, 135, non separatim 
coluntur, 135. 

Personalitas Dei, 34; non datur in 
Deo personalitas absoluta, 173. 

Philo, num docuerit trinitatem, 184; 
doctrina s. Jo. de Verbo non est 
mutuata a Philone, 184. 

Plato, num docuerit trinitatem, 184. 

Tloiyze de Filio Dei, 133. 

Polytheismus excluditur, 38. 

Potentia Dei, quid, 95; ejus per- 
fectio, 95; — absoluta et ordina- 
ta, 97. 

Praeceptum Abrahae datum im- 
molandi filium, 94. 

Praefatio ss, Trinitatis explicatur, 
134, 

Praesentia Dei, 51; — specialis, 54, 
181. 

«Primogenitus omnis creaturae», 
141. 

Principium quod et quo proces- 

sionis, 142; — quo Senerationis 
Pilii, 142; processionis Spiritus s., 
152; Pater et Filius unum — Spiri- 
(HOS Gy LSS, 

Principium fontale, 131, 140. 

Processio, quid, 137; in divinis, 
158; sunt necessariae, 158; im- 
manentes, 159; aeternae, 159; — 
Filii per generationem, 140; se- 
cundum intellectum, 142; — Spi- 
ritus s., 147; secundum volun- 
tatem, 152; non est generatio, 156; 
non habet nomen proprium, 157; 
quomodo processiones differant 
a relationibus, 162, 171. 

Proprietates in divinis, 175. 

Tlpocwrdv, significatio olim incerta, 
134. 

Pulchritudo Dei, 45. 


Ratio mysterium Trinitatis appre- 
hendere potest, 194; et illustrare 
analogiis, 195. 

Regulae ad recte loquendum de 
ss. Trinitate, 197. 

Relatio quid, divisio, 160; esse in 
et esse ad relationis, 165; dantur 
in Deo quatuor relationes reales 
originis, 161; — oppositae realiter 
distinguuntur ab invicem, 162: — 
re identificantur cum essentia, 
163: relatio subsistens non est 
contradictio, 164; oppositae 
etsi re identificentur uni tertio, 
realiter distinguuntur ab invicem, 
167; num relationes sint perfec- 
tiones, 166; relationes oppositae 
constituunt personas, 170, sunt 
personae, 172; quomodo distin- 
guantur a processionibus, 162, 
171; in Deo omnia idem sunt, 
ubi non obviat relationis op 
positio, 174. 


Relativum, esse — et esse absolutum 
in Deo, 170. 

Remotio, via affirmationis, remo- 
tionis, eminentiae, 16. 

Revelatio ss. Trinitatis conveniens 
fuit, 196. 

Roscellinus de ss. Trinitate, 103. 

Rosmini non satis agnovit my- 
sterium in ss. Trinitate, 191. 


Sabelliani, 100. 

Sanctitas Dei, 88. 

Sanctus indicat modum, quo tertia 
persona procedit, 153. 

Sapientia est nomen secundae per- 
sonae, 125; indicat processionem 
secundum intellectum, 143; — 
apud s. Irenaeum designat ter- 
tiam personam, 128, 143. 

Schanz de textu Mt, 11, 21: 69. 

Schell, ejus sententia de aseitate Dei 
positiva, 23; minus plene agnovit 
mysterium in ss. Trinitate, 192. 

Scientia Dei, 58 seq.; est omni- 
scientia, 58; absolvitur unico actu 
simplici, qui est ipsa Dei essentia, 
60; essentia divina est medium 
quo, 61; et medium in quo omnia 
cognoscuntur, 62; objectum pri- 
marium, 63; secundarium: exsis- 
tentia 63; possibilia, 65; futuri- 
bilia, 66; — necessaria et libera, 
70; speculativa et practica, 70; 
approbationis et improbationis, 
70; visionis, simplicis intellegen- 
tiae, media, 71; 76; modus quo 
Deus futura libera cognoscit, 71; — 
secundum thomistas, 73; secun- 
dum molinistas, 76; scientia fu- 
turorum humanae libertati com- 
parata, 64, 76. 

Signa divinae voluntatis, 93; num 
coincidant cum beneplacito, 94. 

Simplicitas Dei 26. 

Simenses, num habuerint trini- 
tatem, 188. 

Singularitas Dei, 34. 

Spiratio unica, 155. 

Spirator, Pater et Filius unus —, 155. 

Spiritualitas Dei, 26. 

Spiritus, nomen — in divinis diversi- 
mode adhibetur, 111; indicat mo- 
dum, quo tertia persona proce- 
dit, 153. 

Spiritus Sanctus est persona, 111; 
-distincta, 112; divina 112; proce- 
dit a Patre et Filio, 147; per 
voluntatem, 152; una spiratione 
et tamquam ab uno principio, 155; 
nomina propria, 153, 154, 159; 
quaenam illi approprientur, 178, 
missio ejus, 179, 180. 

Suarez de quaestione, num rela- 
tiones sint perfectiones, 167. 

Subordinatiani, 101. 

Subsistentia, quid, 105; num detur 
in Deo — absoluta, 173. 

Supercomprehensio humanae li- 
bertatis, 77, 79. 


Testamentum Vet. de ss. Trinitate, 
123. 

Theologia dogmatica, quid, 1; di- 
visio, 1. 

Theophaniae, 27, 124, 125. 

Theosophia de ss. Trinitate, 102. 

Thomistae de cognitione futuro- 
rum liberorum, 73. 

«Totum esse», Deus est —, 37. 

Triades gentilium, quomodo ex- 
plicandae, 189. 

Trimirti Indorum, 187. 

ss. Trinitas, errores, 100; schema 
doctrinae catholicae, 104; nomen, 
106; — probatur ex N. T., 106; 
comma joanneum, 118; insinu- 


atur in V. T., 123; — probatur ex 
Traditione, 126; difficultates ex 
patribus antenicaenis, 130; unitas 
naturae, 115; aequalitas persona- 
rum, 134; circuminsessio, 135; 
unitas operationis, 136, 116; pro- 
cessiones divinae, 137; generatio 
Filii, 140; processio Spiritus s., 
147, additio vocis «Filioque», 151; 
Pater et Filius unus spirator, 155; 
processiones sunt necessariae, 
158; immanentes, 159; aeternae, 
159; relationes divinae, 160; num 
detur in Deo personalitas ab- 
soluta, 173; proprietatis divina- 
rum personarum, 1/5; earum 
notiones, 175; actus notionales, 
176; appropriatio, 176; missio, 
178; doctrina ss. Trinitatisnon mu- 
tuata a philosophia graecorum, 
184; nec asuperstitione gentilium, 
186; est mysterium simpliciter, 
190; non est contra rationem, 192; 
potest per rationem apprehendi 
et illustrari, 194; convenienter 
revelatum, 196; regulae loquendi 
de ss. Trinitate, 197. 
Tritheitae, 103. 


: Ubiquitas Dei 51. 
S Unicitas Dei, 37. 
Unitarii, 100. 

Vaughan, card. — de decr. s. Officii 
supra comma joanneum, 120. 
Verbum designat secundam per- 
sonam, 109; indicat processionem 
per intellectum, 143; — insitum 
et prolatitium, 132. 

Veritas Dei, 42. 

Virtutes in Deo, 87. 

Vita, quid, 57; — Dei; 57. 

Voluntas Dei, 81 seq.; quiescit in 
bono habito, 81; objectum pri- 


marium et secundarium, 82; Deus 
seipsum vult necessario, alia li- 
bere, 84; quomodo haec libertas 
sit intellegenda, 84; voluntas Dei 
circa malum, 85; attributa moralia 
divinae voluntatis, 87; sanctitas, 
88; justitia, 88; misericordia, 90; 
divisiones divinae voluntatis, 91; 
inadaequata et adaequata, 91; ab- 
soluta et conditionata, 92 ante- 
cedens et consequens, 92; bene- 
placiti et signi, 93; arcana et 
revelata, 94; — numquam vinci- 
tur, 91. — Patris et Filii princi- 
pium quo processionis tertiae 
personae, 152. 


Y-hi-wei Sinensium, 188. 
Trdécracic, significatio olim incerta, 

